
Čia mes tik praeiviai... 


„Novužės krašto vaikų“ 4-asis tomas skaitytojus turėjo pasiekti 2000 m. Bankrutavus leidyklai „Ra- 
mona“ ir dingus paruošto spaudai tomo nuotraukų originalams, leidinį teko rengti antrą kartą. Atsirado 
spragų. Tiesa, jos nežymios ir skaitytojai autoriams už tai atleis. Už neatsakingą leidyklos „Ramona“ požiūrį 
į leidybinį darbą ir pavėluotą „Novužės krašto vaikų“ 4-ojo tomo pasirodymą autoriai atsiprašo skaitytojų. 


Autoriai 


Bronius MATULAITIS 


Atsargos karininkas Bronius Matulaitis gimė 1901 m. sausio 
27 d. Pentiškių k., Griškabūdžio vlsč. Baigęs penkias gimnazijos 
klases mokėsi Mokytojų seminarijoje. 1921 m. pabaigoje baigus 
Karo mokyklos IV laidą jam suteiktas pėstininkų leitenanto ka- 
rinis laipsnis ir paskiriamas į 2-ąjį pėstininkų pulką jaunu kari- 
ninku. 1923 m. gruodžio 31 d. išleistas į pėstininkų karininkų 
atsargą. Dirbo Vidaus reikalų ministerijos viešojoje policijoje, 
Žaslių, "Trakų apskr., policijos nuovados viršininko padėjėju, 
o nuo 1932 m. — Kauno miesto judėjimo policijos nuovados 
viršininku. Baigė aukštesniąją policijos mokyklą ir nuovados 
viršininkų kursus. Nuo 1939 m. pabaigos — Vilniaus miesto 
judėjimo policijos viršininkas. Artėjant antrajai bolševikinei 
okupacijai, 1944 m. pasitraukė į Vakarus. 1949 m. emigravo į 
JAV. Apsigyveno Čikagoje. 

B. Matulaitis mirė 1983 m. gruodžio 31 d. Čikagoje. Buvo 
apdovanotas Vytauto Didžiojo ordino 3-iojo laipsnio ir Lietuvos 
Nepriklausomybės dešimtmečio medaliais. 


Cia mūsų praeitis rusena... 
Senas kryžius Bališkių k. (Lukšių seniūnija) 


Griškabūdžio parapijos tikintieji 1996 m. per Šv. Onos atlaidus švenčia savo bažnyčios 200 metų jubiliejų 


Jonas AUSTINSKAS 


Karininkas Jonas Austinskas gimė 
1901 m. rugsėjo 14 d. Šilgalių k., Slavikų 
vIsč. Mokėsi Šakių „Žiburio“ gimnazijoje. 
1922 m. pabaigoje stojo į Karo mokyklą. 
1924 m. rugsėjo 28 d. Respublikos Pre- 
zidento dekretu jam suteiktas leitenanto 
laipsnis ir tarnybai nukreiptas į 9-ąjį pėsti- 
ninkų pulką. 1928 m. kovo 12 d. pačiam 
prašant išleistas į atsargą. Vėliau tarnavo 
pasienio policijoje Utenos baro vachmis- 
cru. 1935 m. — Šiaulių baro viršininkas, 
1936 m. - Mortyniškių šaulių būrio vadas. 
1937 m. spalio 6 d. paskirtas Seinų-Mari- 
jampolės baro vachmistru. Vokiečių oku- 
pacijos metais gyveno Lietuvoje. 1941 m. 
rugpjūčio 28 d. priimtas į 5-ąjį pagalbinės 
policijos tarnybos batalioną ir paskirtas 
ginklininku, o netrukus — ūkio komandos 
viršininku. 1942 m. gegužės 31 d. išleistas 
į atsargą. 


Slavikų bažnyčios šventoriaus vartų saulutė 


Uiltas per Šešupę ties Slavikais Pirmojo pasaulinio karo metais 


Pranas SIDZIKAUSKAS 


Diplomatas Pranas Sidzikauskas gimė 1901 m. lapkri- 
čio 21 d. Šiaudinės k., Kidulių vlsč. Teisininko diplomą 
įgijo Kauno universitete. Dirbo Užsienio reikalų ministe- 
rijos kanceliarijos viršininku. 1933 m. paskirtas Lietuvos 
pasiuntinybės Čekoslovakijoje pirmuoju sekretoriumi. Na- 
ciams okupavus Čekoslovakiją, grįžo į Kauną ir vėl dirbo 
Užsienio reikalų ministerijoje. Sovietams okupavus Lietuvą 
dirbo Finansų ministerijoje. Artėjant antrajai bolševikinei 
okupacijai, 1944 m. pasitraukė į Vakarus. Gyveno Berlyne, 
vėliau Bavarijoje. Buvo paskirtas advokatu ginti pabėgėlius 
teismuose, rūpintis jų teisiniais reikalais. Persikėlęs į JAV 
apsigyveno Čikagoje. Dirbo braižykloje. Išėjęs į pensiją 
persikėlė gyventi į San Jose, vėliau — į Glendalę. 

P. Sidzikauskas mirė 1995 m. gruodžio 18 d. Glendale. 


Pranas Sidzikauskas 


Pranas Sidzikauskas (pirmasis iš dešinės) Lietuvos atstovybėje Rygoje apie 1930 m. 


Antanas DAMIJONAITIS 


Karo lakūnas Antanas Damijonaitis gimė 1901 m. 


sruodžio 1 d. Lūšnos k., Jankų vlsč. Baigęs aštuonias gim- 
nazijos klases, 1921 m. buvo mobilizuotas į Lietuvos ka- 
iuomenę ir pasiųstas į Karo mokyklą. 1923 m. savanoriu 
lalyvavo Klaipėdos sukilime vaduojant kraštą. 1923 m. 
baigoje baigė Karo mokyklos 5-ąją laidą. Suteikus karinį 
leitenanto laipsnį buvo paskirtas į karo aviaciją. Baigęs karo 
wviacijos kursus paskirtas į 1-ąją oro eskadrilę. 1926 m. 
lapkričio 1 d. jam suteiktas oro žvalgo vardas. 1927 m. 


pradžioje pakeltas į vyr. leitenantus, o 1929 m. pabaigoje 
tapo kapitonu. 1933 m. gruodžio 20 d. pačiam prašant pa- 
leistas į atsargą. Nuo 1936 m. studijavo Vytauto Didžiojo 
universiteto Medicinos fakultete, kurį baigęs įgijo gydytojo 
diplomą. 1944 m. generolui P. Plechavičiui organizuojant 
Vietinę rinktinę paskirtas Kėdainių apskr. Vietinės rinkti- 
vės šaukiamųjų sveikatos tikrinimo komisijos gydytoju. 

Už nepriekaištingą karinę tarnybą A. Damijonaitis 
apdovanotas Vytauto Didžiojo 5-ojo laipsnio ordinu, Lie- 
tuvos Nepriklausomybės medaliu, „Plieno sparnų“ garbės 
ženklu ir Klaipėdos išvadavimo bronzos medaliu. 


Barzdų bažnyčia. 2003 m. nuotrauka 


Benediktas MARMA 


DLK Algirdo 2-ojo pėstininkų pulko viršila Benediktas 
Marma. 1926 m. Šančiai 

Nosiedai. Marmų sodyba. 7979 m. nuotrauka 

Kariškis, šaulių organizatorius, visuomenininkas Bene- 
diktas Marma gimė 1902 m. sausio 27 d. Nosiedų k., Lekė- 
čių vlsč., ūkininkų Agnieškos Balsevičiūtės-Marmienės, kilu- 
sios iš Rygiškių k., Griškabūdžio vlsč., ir Vincento Marmos 
šeimoje. Pradinius mokslus ėjo Žemojoje Panemunėje Jono 
Jablonskio-Rygiškių Jono brolio Antano Jablonskio privačio- 
je namų mokyklėlėje, kurioje mokytojavo, vėliau — pagarsė- 
jęs režisierius Antanas Sutkus (apie jį „NKV“, t. 2, p. 160). 
Pirmojo pasaulinio karo metais sudegus tėviškei paaugliui 
teko dirbti vokiečių nutiestame siaurajame geležinkelyje Pa- 
vilkinys-Kazlų Rūda ruože vagonų prikabinėtoju, o vėliau — 
garvežio mašinisto padėjėju. 1922 m. pabaigoje pašauktas į 
privalomąją karinę tarnybą. Tarnavo DLK Algirdo 2-ojo pės- 
tininkų pulko mokomojoje kuopoje. Tapo puskarininkiu, o 
vėliau išaugo iki viršilos. Karinė tarnyba patiko ir iki 1927 m. 
gegužės 2 d. tarnavo liktiniu. Būdamas kariu profesionalu iš- 
ėjęs į atsargą pateko į pirmos kategorijos „A“ rezervą. 

1930 m. vasario 13 d. Kaune kanauninkas Juozas Tu- 
mas-Vaižgantas B. Marmą sutuokė su Vilkijos vlsč. savival- 
dybės sekretore Maryte Marmaite. Jaunavedžiai apsigyve- 
no Vilkijoje. Čia Benediktas buvo paskirtas vietos šaulių 
būrio vadu. 1937 m. Vilkijoje, Čekiškės g., pasistatė gy- 
venamąjį namą ir dirbtuves. Vertėsi šaltkalvyste ir kalvio 
amatu. 1941 m. birželio mėn. Jono Zagorskio būryje da- 
lyvavo ginkluotame sukilime prieš sovietinius okupantus. 
1944 m. artėjant frontui persikėlė per Nemuną ir apsistojo 
tėviškėje, Nosiedų k., kur priglaudė ir iš Kauno pasitrauku- 


sį generolo J. Musteikio brolį Alfonsą su šeima. Prasidėjus 
antrajai sovietinei okupacijai pastovios gyvenamosios vie- 
ros neturėjo, dirbo įvairiose vietovėse atsitiktinius darbus. 
1945 m. gegužės 12 d. Garliavoje buvo sulaikytas. Kalėjo 
Kaune. Etapu buvo gabenamas į Vorkutlagą. Neradus įkal- 
čių, 1946 m. liepos 10 d. paleistas ir po 40 parų iškan- 
kintas, sutinęs ir žaizdotas grįžo į Nosiedus. Po pusmečio 
Vilkijos čekistų vadeiva Čivilis sugalvojo įkalčius. 1947 m. 
vasario 15 d. pats Čivilis su stribais perėjo užšalusį Nemu- 
ną, Nosieduose suėmė B. Marmą ir išsivarė į Vilkiją. Po 
daugybės tardymų Kauno saugume buvo surengti du teis- 
mo posėdžiai, bet jie dėl skundikų nusišalinimo neįvyko. Ir 
tik 1947 m. rugsėjo 18 d. B. Marma Karo tribunolo buvo 
nuteistas 20 metų lagerio ir 5 metams tremties. Kalintas 
Vorkutlage, Rečlage (Komija). Iškankintas ir visiškai išse- 
kęs, 1950 m. sausio 29 d. mirė lagerio ligoninėje teturėda- 
mas tik 48 metus (įrašas mirties knygoje Kaune įrašytas tik 
1950 m. liepos 20 d.). Dukrą Genovaitę Gražiną ir tris sū- 
nus Benediktą Marijoną, Liudviką Aleksandrą, Raimundą 
Joną teko išauginti prievarta tapusiai „Pirmūno“ kolūkio 
kolūkietei Marijai Marmienei, kuri mirė 1999 m. sau- 
sio 21 d. būdama 98 metų amžiaus. 


Benediktas Marijonas Marma 
Vilnius, 2003 m. spalio 3 d. 


Lekėčių vlsč. „Pirmūno“ kolūkio kolūkiečiai Marija Mar- 
mienė su savo vaikais: mažuoju sūnumi Raimundu Jonu, 
Benediktu Marijonu, Liudviku Aleksandru ir dukra Geno- 
vaite Gražina. 1952 m. nuotrauka. Nuotraukos viršuje mato- 
mas įmontuotas 1946 m. iš sovietinio lagerio grįžusio Benedik- 
to Marmos portretukas 


Vilkijos šaulių būrio vadas viršila Benediktas Marma (dešinėje) kartu su šio būrio valdybos pirmininku, Vilkijos progimnazijos moky- 


toju, kunigaikščiu Gediminu Klausučiu-Beržanskiu, kurio vardas — Laimingas Žemgalų Jaunutis, Vilkijoje 1930 m. 


Vuotrauka M. Gudzevičiaus 

Kun. Jurgis KUDIRKA 


Kun. Jurgis Kudirka Masiauskuose. 1934 m. nuotrauka, de- 
dikuota sesutei Vincentei ir svainiui Jonui Paplauskams 


Kun. Jurgis Kudirka gimė 1902 m. vasario 5 d. Masiaus- 
kų k., Barzdų vlsč., dešimties vaikų šeimoje, iš kurių užaugo 
šeši. Būsimo kunigo tėvas Vincas Kudirka (1863-1907) į 
Masiauskus atėjo žentu iš Stugučių k., Barzdų vlsč. Būsi- 
masis kunigas Jurgis anksti tapo našlaičiu. Baigęs pradinius 
mokslus, 1925-1927 m. mokėsi Kauno suaugusiųjų „Pava- 
sario“ gimnazijoje, o 1927 m. perėjo studijuoti į Kauno ku- 
nigų seminariją, iš kurios 1930 m. perėjo į Vytauto Didžio- 
jo universiteto Teologijos ir filosofijos fakulteto Teologijos 
skyrių. Studijas baigė 1934 m. Subdiakono šventimus gavo 
1933 m. balandžio 1 d., diakono — 1933 m. birželio 3 d., 
o kunigu įšventintas 1934 m. gegužės 26 d. 1934-1938 m. 
dirbo Šiaulių Šv. Jurgio bažnyčios vikaru-kooperatoriumi, 
1938-1940 m. Šiauliuose buvo įvairių mokyklų kapelionas 
ir tikybos mokytojas, 1940-1941 m. — Šiaulių Šv. apašta- 
lų Petro ir Povilo bažnyčios vikaras-kooperatorius, tuo pa- 
čiu metu dar ir Šv. Jėzaus Širdies seserų Šv. Kongregacijos 
Šiaulių namų ir Mokytojų seminarijos kapelionas. 1949 m. 
liepos 7 d. paskirtas Naujosios Žagarės parapijos klebonu. 
Vėliau dirbo Baisiogaloje altarista. Didelė kun. J. Kudirkos 
gyvenimo dalis praėjo dirbant su jaunimu ir katalikiškomis 
organizacijomis, iš kurių jis daug tikėjosi. 

Kun. J. Kudirka mirė 1965 m. sausio 10 d. Baisiogalo- 


je. Palaidotas Baisiogalos bažnyčios šventoriuje. 


Darius Stumburevičius 
Kaunas, 2003 m. sausio 28 d. 


Masiauskų kaimo Kudirkai. Iš kairės į dešinę: Vincas Kudirka (1898-1993), Vincentė Kudirkaitė-Paplauskienė (1907-1988) ir Anta- 
nas Kudirka (1905-1992) prie savo brolio kun. Jurgio Kudirkos kapo Baisiogaloje. 1965 m. nuotrauka 

Pranas AUGAITIS 


Karininkas Pranas Augaitis gimė 1902 m. vasario 10 d. 
Šunkarių k., Slavikų vlsč. 1925 m. įstojo į Karo mokyklą ir 
tapo kariūnu. 1928 m. rugsėjo 8 d. Respublikos Preziden- 


ro aktu jam suteiktas leitenanto laipsnis ir karinę tarnybą 
pradėjo 5-ajame pėstininkų pulke. 1932 m. baigė Vytauto 
Didžiojo karininkų kursų Technikos skyrių. 1933 m. sau- 
sio 3 d. tolimesnei tarnybai perkeltas į Ryšių batalioną ir 
paskirtas į 2-ąją telegrafo-telefono kuopą. Už dalyvavimą 
1934 m. birželio 6-7 dienų įvykiuose išleistas į atsargą. 
1935 m. birželio 6 d. pradėjo dirbti pasienio policijos Vil- 
kaviškio baro vachmistru. 1936-1939 m. dirbo pasienio 
policijos Vievio rajono viršininku, Trakų baro I eilės rajono 
viršininku. Buvo Šaulių sąjungos narys. 1939 m. mobi- 
lizuotas į 9-ąjį ats. pasienio apsaugos batalioną. 1940 m. 
sausio mėn. paskirtas Šalčininkų, Valkininkų apskr., vė- 
liau — Jašiūnų vlsč. pasienio policijos I eilės rajono viršinin- 
ku. P Augaitis apdovanotas Lietuvos Nepriklausomybės 
medaliu (1928) ir Žūstančiųjų gelbėjimo kryžiumi (1937). 

Bolševikams okupavus Lietuvą iš tarnybos atleistas, gy- 
venti persikėlė į tėviškę. 1941 m. birželio 13 d. suimtas ir 
įkalintas Rešiotų lageryje (Krasnojarsko kr.), kur 1942 m. 
sausio 3 d. mirė nuo išsekimo. 


Šienapjūtė zanavykų tarpgiriuose 

Leonas PETRAŠAUSKAS (PETRUŠAUSKAS) 


Miškininkas Leonas Petrašauskas gimė 1902 m. vasario 16 d. 
Vilkaviškyje zanavykės, kilusios iš Naumiesčio, Emilijos ir Prano 
Petrašauskų šeimoje. Leonas, baigęs Vilkaviškio gimnaziją, įstojo į 
Dotnuvos žemės ūkio technikumo Miškininkystės skyrių. Besimo- 
kydamas aktyviai veikė Šaulių sąjungos veikloje, buvo rankraštinio 
laikraščio „Ateities viltis“ redkolegijos narys. Baigęs miškininko 
mokslus dirbo Mažeikių miškų urėdijos girininku be girininkijos. 
Vėliau dirbo Pikelių, Grinkiškio girininkijose girininku, Jurbarko 
miškų urėdijos urėdo pavaduotoju, o nuo 1938 m. — Mažeikių 
urėdijos urėdu. Nemėgo kanceliarinio darbo. Didelę darbo dienos 
dalį praleisdavo gamtoje. Rūpinosi Žemaitijos eglynų atkūrimu, 
organizavo miško dienas, pavasario medelių sodinimo šventes, rū- 
pinosi paukštelių globa, rengdavo inkilų paukšteliams kėlimo die- 
nas. Patobulino medelių sodinimo būdą, kuris buvo rekomenduo- 
jamas naudoti ir kitose Lietuvos vietose. L. Petrašausko rūpesčiu 
liepaitėmis ir šermukšniais papuoštas Grinkiškis, Kuršėnai, Seda. 
1944 m. buvo paskirtas Baisiogalos miškų urėdo pavaduotoju. No- 
rint išvengti tremties reikėjo keisti darbą. Dirbo Žemės ūkio banko 
Kėdainių skyriuje, vėliau — Kėdainių vaisių ir daržovių fabriko sta- 


tybose. Prasidėjus atšilimo laikotarpiui grįžo prie savo pamėgtojo 
darbo. Išėjęs į pensiją apsigyveno Kaune. Bendradarbiavo „Mūsų 
giriose“, „Irimite“. Išaugino 2 dukras, kurios baigė aukštuosius 
mokslus. 


Gelgaudiškio parkas. Aukščiausia eglė Zanavykuo- L. Petrašauskas mirė 1994 m. birželio 23 d. Kaune. Palaidotas 


se. 1999 m. Romainių kapinėse. 


Verkia giružė ne tik svetimų, bet ir savų niokojama 

Vincas KARALIUS 


Karo lakūnas Vincas Karalius gimė 1902 m. kovo 
10 d. Briedžių k., Šakių vlsč. 1925 m. pašauktas į Lietu- 
vos kariuomenę ir nukreiptas į Karo mokyklą, kurią bai- 
sė 1928 m. spalio 8 d. suteikiant pėstininkų leitenanto 
aipsnį. Karinę tarnybą pradėjo 9-ajame pėstininkų pulke 
jaunesniuoju karininku. 1930 m. spalio 29 d. perkeltas į 
Karo aviaciją. Iki 1932 m. gegužės 1 d. — lakūnas moki- 
ys. 1932 m. gegužės 14 d. baigė Vytauto Didžiojo kari- 
1inkų kursų Aviacijos skyrių. 1935 m. sausio 1 d. suteik- 
as I eilės karo lakūno vardas ir paskirtas į 4-ąją eskadrilę. 
1937 m. pabaigoje suteiktas kapitono laipsnis. Pradedant 
1938 m. lapkričio 23 d., pusę metų tobulinosi adminis- 
tracijos karininkų kursuose. 1939 m. pabaigoje perkeltas 
i 3-iąją eskadrilę. Sovietų Sąjungai okupavus Lietuvą tar- 


navo 4-osios eskadrilės vado pavaduotoju. Karo aviacijoje 
skraidė 526 val. Likvidavus Lietuvos kariuomenę iš tarny- 
bos karo aviacijoje atleistas. Vokiečių okupacijos metais 
buvo Šakių apskr. policijos viršininkas. 1944 m. pasitraukė 
į Vakarus. 1949 m. emigravo į JAV. Apsigyveno Čikagoje. 
Mirė 1981 m. birželio 17 d. Čikagoje. 

V. Karalius buvo apdovanotas Lietuvos Nepriklauso- 
mybės medaliu ir „Plieno sparnų“ garbės ženklu. 


Senoji Sakių bažnyčia 


Vincas Karalius 


Aras Titanas: L 2 ai) 

Marija KRASAUSKAITĖ 


Dr. Marija Krasauskaitė — asmenybė, visur siekusi tobulumo. Pasaulio pilietė. Jos gyvenimas buvo turtingas 
ir švarus, ji patyrė gerus ir blogus laikus, karą ir revoliuciją, žmogaus humaniškumą ir jo bjaurumą, o pati išlaikė 
orumą, patrauklų būdą, sąmojį ir gyvenimo džiaugsmą. 

Ji buvo perfekcionistė kaip mokslininkė, visada siekė žinojimo ir tiesos. Gerai mokėdama kelias kalbas žvelgė 
į Žmogaus praeitį, ieškodama joje, kaip ir dabartyje, gilios prasmės. Ji buvo perfekcionistė ir kaip mokytoja. Visą 
gyvenimą pašventė mokydama jaunimą savo gimtojoje Lietuvoje. Domėjosi studentais, sekė jų žinių įgijimą ir 
dvasinį augimą. Ji nepraleido nė vienos klaidos nepataisiusi ir nė vieno pasisekimo neiškėlusi. 

Dr. M. Krasauskaitė gimė 1902 m. kovo 13 d. Plokščiuose. Gimnaziją lankė karo metu Voroneže, baigė 
1920 m. Marijampolėje. 1922-1923 m. studijavo Halėje A/S, iki 1926 m. — Zueriche, kur už labai vertingą Lie- 
tuvos istorijai disertaciją „Litauische Adelsprivilegien“ gavo filologijos daktaro laipsnį. 1926-1939 m. mokytojavo 
Marijampolės mokytojų seminarijoje, vėliau Mergaičių gimnazijoje dirbo vicedirektore. 1939-1941 m. — Vilniaus 
VI gimnazijos direktorė, 1941-1944 m. dirbo Švietimo valdyboje, 1945-1949 m. — mokytoja lietuvių gimnazijo- 
je Miunchene, jos direktorė. JAV dirbo Haverfordo bibliotekoje (kolegijoje), 1963—1972 m. dėstė vokiečių kalbą 
ir istoriją Auroros universitete, buvo Lietuvos istorikų mokytojų sekcijos narė (Lietuvoje), o JAV - Lituanistikos 
instituto narė. Rašė istorinėmis ir pedagoginėmis temomis „Varpe“, „Židinyje“, „Tautos mokykloje“. 

Mirė Čikagoje. Palaidota Šv. Kazimiero kapinėse. 


Iš laikraščio „Draugas“ (1991, JAV) 


| kas Ri TTT T1 7 


Grupė Marijampolės mokytojų seminarijos dėstytoj arija Kaasauskaitė,— pirmoje-eilėje antroji iš kairės. 7935 m. nuotrauka 
Į ) ytojyė Marija tė,7 pirmoje eilėj j 

Lituanistikos instituto suvažiavimas Klivlende ( arija Krasauskaitė. Nuotrauka iš A. Rūgytės knygos 


Krasauskaitė su dr. J. Puzinu ir dr. V. Maciūnu | ykija“, t. 2, 1979, Čikaga 

Vincas KUDIRKA 


Atsargos karininkas Vincas Kudirka gimė 1902 m. 
kovo 16 d. Rygoje tėvų zanavykų šeimoje. Rygoje baigė 


šešias gimnazijos klases. Pirmojo pasaulinio karo metais su 
tėvais gyveno Rusijoje. 1918 m. pabaigoje atvyko į Lietu- 
vą. Gyveno Kaune ir mokėsi 1-ojoje gimnazijoje. 1921 m. 
pabaigoje iš septintos klasės savanoriu įstojo į Lietuvos ka- 
riuomenės Karo mokyklą. Būdamas 1-osios kuopos kariū- 
nas, 1923 m. dalyvavo Klaipėdos išvadavime. 1923 m. ru- 
denį už drausmės pažeidimus iš Karo mokyklos pašalintas. 
Nuo 1923 m. rugsėjo 15 d. tarnavo 1-ojo husarų pulko 
1-ajame eskadrone. 1924 m. balandžio 1 d. suteiktas vyr. 


puskarininkio laipsnis, o po poros savaičių — leitenanto ka- 
rinis laipsnis ir paskirtas 3-iojo, o vėliau 2-ojo eskadrono 
būrio vadu. 1927 m. spalio 19 d. pačiam prašant paleistas į 
kavalerijos karininkų atsargą. Nuo 1928 m. gyveno Kaune. 
Buvo atsargos karininkų jūreivystės mėgėjų draugijos „In- 
karas“ steigėjas ir pirmininko pavaduotojas. 1930 m. pra- 
džioje įstojo į Lietuvos šaulių sąjungą. Dirbo Geležinkelių 
valdyboje. 1928-1930 m. buvo Bajorų geležinkelio stoties 
viršininko pavaduotoju. 1931-1937 m. dirbo buhalterio 
padėjėju Kauno banke, Pavenčių cukraus fabriko sandėlio 
vedėju. Nuo 1937 m. pabaigos tarnavo 6-ojo pėstininkų 
pulko štabe, Klaipėdoje — raštininku (civiliniu tarnautoju). 
V. Kudirka apdovanotas Savanorių ir Klaipėdos išvadavimo 
bronzos medaliais. 


Vincas Kudirka 


Naujai kylantys Bliuviškiai 

Jonas BATAITIS 


Atsargos karininkas, vargonininkas Jonas Bataitis gimė 1902 m. kovo 22 d. Liepalotų k., Lukšių vlsč., ūki- 
ninkų Marijonos ir Jono Bataičių šeimoje. 1925 m. baigęs Šakių „Žiburio“ gimnazijos I laidą pradėjo studijuoti 
Kauno universiteto Teologijos ir filosofijos fakultete. 1930 m. pabaigoje pašauktas į karinę tarnybą ir nukreiptas 
į 5-ąjį pėstininkų pulką. 1931 m. sausio 8 d. priimtas į Karo mokyklą. 1931 m. spalio 29 d. baigė Karo moky- 
klos VI aspirantų laidą ir gavęs jaunojo leitenanto laipsnį išleistas į atsargą. Baigęs Konrado Kavecko vargoni- 
ninkų kursus dirbo Lukšių parapijos vargonininku. Mėgo bendrauti su žmonėmis, todėl dalyvavo katalikiškų ir 
politinių organizacijų veikloje. Po Suvalkijos ūkininkų streiko gyventi ir dirbti persikėlė į Alytų. Artinantis karo 
audrai vėl grįžo į tėviškę. Dirbo Lukšiuose vargonininku ir mokytojavo progimnazijoje. Bolševikinės okupacijos 
metais, vengdamas represijų, persikėlė į Zapyškį, kur apie 10 metų vargonininkavo. Pasibaigus tremties periodui 
vėl grįžo į Zanavykus ir vargonininkavo Sakių Sv. Jono Krikštytojo bažnyčioje. 

1966 m. J. Bataitis žuvo autoavarijoje. Palaidotas šeimos kape, Lukšių kapinėse. 


Jonas Bataitis Jono Bataičio antkapinis paminklas Lukšių kapinėse 

Vincentas LIULEVIČIUS 


Ar 


Kalvio darbo kryžius senosiose Kidulių kapinėse. 1999 m. 


Pedagogas, istorikas Vincentas Liulevičius gimė 
1902 m. balandžio 24 d. Kryželiuose, Utenos apskr., bet 
jo kūrybingiausios ir prasmingiausios gyvenimo dienos 
prabėgo Zanavykuose. Jaunystėje svajojo tapti kunigu ir 
2 metus mokėsi Kunigų seminarijoje. 1925-1929 m. lankė 
kūno kultūros kursus Palangoje, mokytojavo Užpaliuose, o 
1929-1944 m. gyveno Šakiuose ir dirbo „Žiburio“ gimna- 
zijos mokytoju. Šakiuose sukūrė šeimą, dirbdamas studija- 
vo Vytauto Didžiojo universitete ir įgijo istorijos mokytojo 
specialybę, statėsi namą ir visą laiką ruošėsi gyventi tarp 
zanavykų. Nuo 1932 m. tvarkė Zanavykų muziejų, 1940— 
1941 m. m. buvo gimnazijos vicedirektorius. 1944 m. ar- 
tėjant antrajai bolševikinei okupacijai su šeima pasitraukė 
į Vakarus. 1945-1949 m. dirbo Eichstūtto lietuvių gim- 
nazijos vicedirektoriumi ir dėstė istoriją. Dar gyvendamas 
Vokietijoje organizavo VLIK istorinės medžiagos rinkimo 
komisiją. Ši komisija — Pasaulio lietuvių archyvo pradžia, 
kuriai 1951-1972 m. vadovavo istorikas V. Liulevičius. 

Gyvendamas Čikagoje kurį laiką dirbo karstų gamyklo- 
je, o vėliau — sunkvežimių fabrike. Nežiūrėdamas alinančio 
darbo savaitgaliais ne tik dirbo Pasaulio lietuvių archyve, bet 
ir mokytojavo Čikagos aukštesniojoje lituanistinėje moky- 
kloje. Vėliau dar mokytojavo ir Mehose Park lituanistinėje 
mokykloje bei Pedagoginiame institute. Nuolat rašė ir reda- 
gavo vadovėlius. Prisidėjo prie skautų ir ateitininkų veiklos. 
1957 m. įkūrė Lietuvių istorijos draugiją ir jai vadovavo. 

V. Liulevičius mirė 1989 m. lapkričio 21 d. Čikagoje. 


Šakių skautų vadai, kurių centre — mokytojas Vincentas Liulevičius. 1935 m. sausio 19 d. nuotrauka 

Pranas DIELININKAITIS 


Sociologas, visuomenininkas Pranas Dielininkaitis 
cimė 1902 m. gegužės 5 d. Juškų k., Žaliosios vlsč., bet nuo 
vaikystės augo Zanavykuose. Mokėsi Naumiesčio dvikla- 
sėje ir vidurinėje mokyklose bei Marijampolės mokytojų 
seminarijoje, kurią baigė 1924 m. Studijuodamas Kauno 
universitete kartu dirbo gimnazijoje ir Mokytojų seminari- 
ioje. 1928 m. baigęs studijas Lietuvos universitete, 1933 m. 
'aryžiaus universitete apgynęs sociologinę disertaciją, gavo 
Sorbonos daktaro laipsnį. 1933 m. rudenį pradėjo dirb- 
Vytauto Didžiojo universitete Kaune. 1933-1935 m. 
buvo Studentų ateitininkų sąjungos centro valdybos pir- 
nininkas. Nuo 1934 m. - Lietuvos krikščionių darbininkų 
sąjungos vicepirmininkas. 1941 m. buvo Laikinosios Vy- 
riausybės ministras. Kurį laiką redagavo dienraštį „Į laisvę“, 
rendradarbiavo „Ateityje“, „Ryte“, „XX amžiuje“, „Židi- 
vie“, „Naujojoje Romuvoje“, „Darbininke“, „Studentų 
dienose“, „Lietuviškoje enciklopedijoje“. Svarbiausi darbai: 


„Mokyklos laisvė ir valstybė“ (1933), „Korporatyvinė san- 
tvarka organiškoje valstybėje“ (1936), „Organinė valstybė“ 
(1937), „Valstybė, auklėjimas ir laisvė“ (1937), „Pijus XI ir 
socialinė katalikų doktrina“ (1937). 

P Dielininkaitis mirė 1942 m. balandžio 6 d. Šiauliuose. 


ranas Dielininkaitis su tėvais ir seserimis 


Prof. Pranas Dielininkaitis 

Bronius BABUŠIS 


Finansininkas Bronius Babušis gimė 1902 m. gegužės 
28 d. Katilių k., Griškabūdžio vlsč. Mokėsi Marijampo- 
lės ir Šakių gimnazijose. Daugybę metų gyveno Šakiuose. 


Dirbo mokesčių inspekcijos sekretoriumi, akcizo revi- 
zoriumi, mokesčių inspektoriumi. Aktyviai dalyvavo vi- 
suomeninėje veikloje. Bendradarbiavo spaudoje pasiraši- 
nėdamas inicialais arba slapyvardžiais. Artėjant antrajai 
bolševikinei okupacijai, 1944 m. vasarą iš savo tėviškės 
su šeima pasitraukė į Vakarus. Miunchene buvo pradėjęs 
studijuoti ekonomiką. 1949 m. atvyko į JAV. Apsigyve- 
no Čikagoje, vėliau persikėlė į Atlantic Baach, prie Niu- 
jorko. Aktyviai reiškėsi lietuvių visuomeninėje veikloje. 
Finansiškai rėmė tautiečių kultūrinį gyvenimą. Nemažai 
padėjo ir savo giminaičiams, likusiems okupuotoje Lietu- 
voje. Rašė prisiminimus, o rašinį „Rūgių kaimas ir Rūgių 
sodyba“ paskelbė Alicijos Rūgytės parengtame dvitomyje 
„Zanavykija“. Buvo šio leidinio garbės prenumeratorius. 
Buvo vedęs Rūgių kaimo garsiosios Rūgių giminės dukrą 
Oną E. Rūgytę. 

B. Babušis mirė 1992 m. rugpjūčio 13 d. Palaidotas 
Niujorke. 


Algis Babušis 
Švenčionys, 2000 m. kovo mėn. 


Bronius Babušis 


Katilių kaimo Marcelės ir Petro Babušių šeima. Genocido centre Vilniuje ši nuotrauka įvardyta: „Tipiška lietuvio valstiečio daugiavaikė 
Katilių k M l Petro Bab Į € 1 Vilniuj ka įvardų Tipiška liet | daug k 


šeima stalinizmo dėka išmėtyta po visą pasaulį“. 

Sėdi: tėvas Petras Babušis (1867-1943), palaidotas Griškabūdyje, motina Marcelė Babušienė (1872-1945), mirusi Vokietijoje; iš kai- 
rės į dešinę stovi jų vaikai: Juozas Babušis (1900-1984), palaidotas Čikagoje, Stasė Babušytė-Kurienė (1911-1973), palaidota Australi- 
joje, Jonas Babušis (1907-1943), nukankintas Sibire, Bronius Babušis (1902-1992), miręs Niujorke, Seliomėja Babušytė-Bartuškienė 
(1905-2001), palaidota Čikagoje, Antanas Babušis (1898-1997), palaidotas Švenčionyse (Lietuva). Nuotrauka iš A. Babušio archyvo 

Petronėlė KERUTYTĖ-AUGUSTAITIENĖ 


Mokytoja Petronėlė Kerutytė-Augustaitienė gimė 1902 m. liepos 5 d. Suodžių k., Sintautų vlsč., Petronėlės 
ir Justino Keručių šeimoje. Šeimoje augo keturi vaikai. Baigusi mokytojų kursus Petronėlė mokytojavo Sintautų 
vIsė. Keturnaujienos pradinėje mokykloje. Ištekėjusi už Antano Augustaičio (apie jį „NKV“, t. 3) gyveno Še- 
dvygų k., Griškabūdžio vlsč. Augino tris sūnus. Bolševikams okupavus Lietuvą Augustaičių šeima buvo ištremta 
į Sibirą. Antanas Augustaitis nuo šeimos atskirtas ir įkalintas Rešiotų lageryje (Krasnojarsko kr.), kur netrukus 
mirė. Mokytoja P. Augustaitienė su trimis berniukais ir laukiančia į šį pasaulį ateiti dukra Danute atsidūrė Tu- 
ročiake (Altajaus kr.) ir ten praleido 21 metus. Į Lietuvą grįžo 1962 m. Gyveno Vilkaviškyje, o vėliau — Kaune. 

P. Augustaitienė mirė 1992 m. kovo 27 d. Kaune. Palaidota Petrašiūnų kapinėse. 


Algimantas Augustaitis 
Vilkaviškis, 2000 m. spalio mėn. 


Mokytoja Petronėlė Augustaitienė su savo šeima tremtyje. Pirmoje eilėje iš kairės į dešinę: marti Albina Kulbokaitė, mokytoja Petro- 


nėlė Augustaitienė, 1942 m. tremtyje gimusi dukra Danutė; antroje eilėje: sūnūs Algimantas (1929), Sigitas (1936) ir Zigmas (1938). 
tografuota 1957 m. gruodžio 29 d. Turočiake 

Henrikas BALTRUŠAITIS-TRAKUTIS 


Spaudos darbuotojas, feljetonistas Henrikas Baltrušai- 
tis-Trakutis gimė 1902 m. liepos 17 d. Burgaičių k., Ki- 


dulių vlsč. Ko gero, tai buvo jauniausias Lietuvos kariuo- 
menės savanoris. Išėjęs iš kariuomenės į atsargą mokėsi 
Kauno liaudies mokytojų profesinės sąjungos suaugusiųjų 
gimnazijoje, kurią baigęs buvo pradėjęs studijuoti univer- 
sitete, bet vėliau mokslą nutraukė. Buvo žinomiausias Ne- 
priklausomos Lietuvos feljetonistas. Kurį laiką bendradar- 
biavo „Karyje“, kartu su T. Tilvyčiu dirbo „Kuntaplyje“, 
A. Zebediejaus slapyvardžiu išleido feljetonų rinkinį „At- 
sargiai, dažyta“ (1939). Svajojo ir daugiau išleisti knygų, 
bet susirgęs džiova, 1940 m. balandžio 27 d. mirė. Palai- 
dotas Kauno evangelikų kapinėse. 


Henrikas Baltrušaitis-Trakutis 


Nemunas prie Sudargo 

Saliamonas DAIRUTIS-ZANAVYKAS 


Diakonas Saliamonas Dairutis gimė 1902 m. rugpjū- 
čio 1 d. (antkapiniame paminkle įrašyta: „1910-1934“) 
Norvaišių k., Būblelių vlsč. Baigęs Naumiesčio „Žiburio“ 
progimnazijos keturias klases, 1922-1928 m. m. mokėsi 
Vilkaviškio kunigų seminarijoje. Buvo aktyvus ateitinin- 
kų ir pavasarininkų veikėjas. Dalyvavo spaudoje: „Ateity- 
ie“, „Pavasaryje“, „Laisvėje“, „Tėvynės sarge“, „Lietuvoje“, 
„Ryte“, „Vytyje“, pasirašinėdamas Nemupe, Gardu, Ke- 
liauninku, K. Naumiestiškiu, Garstyčiu ir Zanavyku. 

Diakonas S. Dairutis mirė 1928 m. balandžio 12 d. 
tėviškėje. Palaidotas Naumiesčio kapinėse. 


„+ 
„17 


Nad i T irae ais 


Diakono Saliamono Dairučio-Zanavyko laidotuvės Naumiesčio kapinėse 1928 m. balandžio mėn. 

Antanas BAGDANAVIČIUS 


Lietuvos kariuomenės kūrėjas, savanoris, mokytojas Antanas Bagdanavičius gimė 1902 m. rugpjūčio 3 d. 
Smilgiuose, Griškabūdžio vlsč. Mokėsi Griškabūdžio pradžios mokykloje, Marijampolės gimnazijoje. Baigęs 
keturias gimnazijos klases, 1920-1921 m. tarnavo savanoriu Lietuvos kariuomenėje, Lietuvos didžiojo kuni- 
gaikščio Gedimino 1-ojo pulko II batalione. Prieš Širvintų kautynes žvalgybos operacijoje buvo sužeistas, gulėjo 
pulko ligoninėje, vėliau tarnavo 1-ojo pulko raštininkų komandoje. Po kariuomenės mokėsi Marijampolės mo- 
kytojų seminarijoje, kurią baigęs mokytojavo įvairiose Šakių apskr. pradžios mokyklose: Pavasijų (1923-1929), 
Žėglių (1929-1944). 

1944 m. rugpjūčio mėn. pabaigoje sovietinių saugumiečių buvo suimtas ir išvežtas į Uralą, Permės (Mo- 
lotovsko) sr. Dirbo akmens anglies kasyklose. Vagonėliui nuslydus nuo bėgių buvo prispaustas prie sienos ir 
sunkiai sužeistas. Beveik pusmetį išgulėjo ligoninėje, vėliau dirbo gaisrininku. Nesudarius bylos, 1947 m. buvo 
paleistas į namus. Tačiau mokytojo darbo Zanavykijos krašto mokyklose kaip buvęs tremtinys negavo ir įsidar- 
bino agronomu Žemės ūkio skyriuje (prieš karą vadovavo taip pat žemės ūkio klasei ir buvo baigęs kvalifikacijos 
kėlimo kursus Dotnuvoje). Agronomu dirbo tik 1 metus, kadangi Vilkaviškio apskr. gavo darbą pagal specialy- 
bę. Buvo paskirtas Trilaukio pradinės mokyklos vedėju, kur dirbo iki išėjimo į pensiją — 1962 m. Išėjęs į pensiją, 
1962-1985 m. gyveno Žėglių k., Šakių r., o nuo 1995 m. — pas sūnų Vilniuje. 

1994 m. kaip buvusiam Lietuvos kariuomenės savanoriui buvo paskirta 2-ojo laipsnio Respublikinė pensija. 
A. Bagdanavičius Krašto apsaugos ministerijos karių savanorių komisijos 1929 m. balandžio 30 d. pripažin- 
tas Lietuvos kariuomenės kūrėju savanoriu ir 1929 m. birželio 26 d. apdovanotas kūrėjų savanorių medaliu 
Nr. 2973. 

A. Bagdanavičius mirė 1995 m. vasario 23 d. Palaidotas Rokantiškių kapinėse, Vilniuje. 


Juozas Bagdanavičius 
Vilnius, 2000 m. vasario mėn. 


Antanas Bagdanavičius Zėglių pradžios mokyklos mokiniai su savo mokytoju Antanu Bagdanavičiumi 1936 m. 

Jonas DAILYDĖ 


Mokytojas Jonas Dailydė gimė 1902 m. rugsėjo 24 d. 
Sabinės k., Lukšių vlsč. Mokėsi ir baigė Kaišiadorių gim- 
naziją. Studijavo Lietuvos universiteto Matematikos ir 
Gzikos fakultete. Studijas baigė 1929 m. 1931 m. rudenį 
pašauktas į karinę tarnybą. 1932 m. rugsėjo 15 d. baigė 
Lietuvos kariuomenės Karo mokyklos VII aps. laidą, su- 
teiktas atsargos jaunesniojo leitenanto laipsnis ir išleistas į 
karininkų atsargą. 1940-1941 m. m. mokytojavo Taura- 
gės gimnazijoje. Vokiečių okupacijos metais mokytojavo 
Utenos gimnazijoje. Antrosios sovietinės okupacijos metais 
matematiką dėstė Vytauto Didžiojo universitete, vėliau — 
Kauno politechnikos institute. 


Lukšiečiai išlydi savo parapijos kleboną 

Marija VALUCKAITĖ 


Marija Valuckaitė Skuode. 1938 m. nuotrauka 


Mokytoja Marija Valuckaitė gimė 1902 m. rugpjūčio 20 d. 
Stulgių k., Plokščių vlsč., vidutinių ūkininkų daugiavaikėje šei- 
moje. 1925 m. baigė Šakių „Žiburio“ gimnazijos I laidą ir pra- 
dėjo studijuoti Kauno universitete. Studijavo istoriją, geografiją, 
prancūzų ir vokiečių kalbas. Įgijusi aukštojo mokslo diplomą, 
1931 m. pradėjo dirbti Skuodo gimnazijos mokytoja. Skuodas 
nuo Zanavykų toli, pačiame Lietuvos pakraštyje. Naktimis ji 
sapnuodavo Zanavykiją, nuostabias Nemuno pakrantes, kur ji 
buvo gimusi, kur praėjo nerūpestinga vaikystė. Marija visą laiką 
stengėsi persikelti dirbti arčiau savo gimtųjų vietų. Tai jai pavy- 
ko tik buvusio Šakių „Žiburio“ gimnazijos bendraklasio, tuome- 
tinio Jurbarko „Saulės“ gimnazijos direktoriaus Jono Greičiaus 
dėka. 1938 m. Marija pradėjo dirbti Jurbarko „Saulės“ gimnazi- 
joje, kur ji pagarsėjo kaip labai gera mokytoja. Buvę jos mokiniai, 
tarp kurių nemažai ir zanavykų, dar ir dabar prisimena mokytoją 
Mariją kaip vyresniąją draugę ir karštą savo tautos patriotę. Po 
Antrojo pasaulinio karo gyventi persikėlė į Vilnių. Dirbo Mokslų 
akademijoje. Sveikata nebuvo stipri. Vaikystėje buvo iškritusi iš 
vyšnios ir visam gyvenimui liko luoša. 1947 m. operavo koją, o 
1955 m. sveikata dar pablogėjo — susirgo galvos smegenų užde- 
gimu. Buvo paralyžiuota ir daugybę metų pragulėjo patale. Sirg- 
dama daug skaitė, domėjosi gyvenimu, mokėjo bendrauti su ją 
supančiais žmonėmis ir brolio Andriaus dukromis. 

M. Valuckaitė mirė 1974 m. spalio 16 d. Vilniuje. Palaidota 
Saltoniškių kapinėse. 


Dalė Konstancija Valuckaitė-Skaudickienė 
Garliava, 2000 m. liepos mėn. 


Marija Valuckaitė ligos patale 1968 m. 

Mokytoja Marija Valuckaitė (sėdi ketvirtoji iš kairės) su Jurbarko „Saulės“ gimnazijos mokiniais ir mokytojais. Greta — gimnazijos 


direktorius Jonas Greičius (apie jį „NKV“, t. 4, p. 69) 

Vytautas ČESNAVIČIUS 


Visuomenininkas Vytautas Česnavičius gimė 1902 m. rug- 
sėjo 29 d. Būdelės k., Jankų vlsč. 1922-1924 m. tarnavo Lietuvos 
kariuomenėje. 1926 m. baigęs Policijos mokyklą, tarnavo Rokiškio, 
Pandėlio policijos nuovadose, nuo 1928 m. — geležinkelio polici- 
joje Radviliškyje, Jonavoje, Alytuje ir Kazlų Rūdoje. Buvo aktyvus 
Šaulių sąjungos narys. Bolševikams okupavus Lietuvą, 1940 m. iš 
tarnybos atleistas ir persekiotas. Vokiečių okupacijos metais dir- 
bo Šakiuose buhalteriu. Artėjant antrajai bolševikinei okupacijai, 
1944 m. su šeima pasitraukė į Vokietiją. Apsistojo Liubeke. Kurį lai- 
ką dirbo Lietuvių komitete, vėliau — Lietuvių atstovybėje. 1949 m. 
persikėlė į JAV, gyveno Brukline, vėliau — Richmond Hill. Rėmė 


Tautos fondą, BATUN, lietuvių religines ir visuomenines organiza- 
cijas. Bendradarbiavo išeivijos lietuviškoje spaudoje, rašė reportažus 
į laikraščius „Darbininkas“ ir „Dirva“. Apdovanotas Gelbėjimo kry- 
žiumi (1936) ir Vytauto Didžiojo medaliu (1937). 

V. Česnavičius mirė 1995 m. balandžio 4 d. Richmond Hill, 
JAV. 


Bolševikų sugriautas ir 1990 m. atstatytas Vytau- 
to Didžiojo paminklas Kudirkos Naumiestyje 


Gervės palieka Novaraistį 

Marija MAMAITYTĖ-SLUOKSNAITIENĖ 


Mokytoja Marija Mamaitytė-Sluoksnaitienė gimė 
1902 m. spalio 4 d. Žemojoje Panemunėje, prie pat Nemu- 
no, kurio vanduo pavasarinių polaidžių metu priartėdavo, 
o kartais ir užliedavo gyvenamąjį namą. Šeimoje buvo net 
penkiolika vaikų, bet vienas kitam kaip galėdami padėdavo. 
Visi vaikai mokėsi. Marija lankė „Aušros“ gimnaziją Kaune, o 
baigusi šešias klases pradėjo mokytojauti. Pirmoji darbovietė 
buvo Padubysio pradinė mokykla (Seredžiaus vlsč.). Ten su- 
sipažino su mokytoju Jonu Sluoksnaičiu ir 1929 m. sukūrė 
šeimą. 1933 m. gimė dukra Jūratė. Vėliau dirbo Plokščiuose, 
Lekėčiuose, Seredžiuje, Veliuonoje. M. Sluoksnaitienė buvo 
mokytoja iš pašaukimo. Mylėjo savo mokinukus, o kai kurie 
mažieji jos pirmokėliai ją net mama vadino. 

M. Mamaitytė-Sluoksnaitienė mirė 1974 m.  balan- 
džio 6 d. Veliuonoje. Ten ir palaidota. 


Jūratė Sluoksnaitytė-Petrulienė 
Vilnius, 1999 m. lapkričio 7 d. 


Mokytojai Marija ir Jonas Sluoksnaičiai 1930 m. spalio 9 d. Kaune 


Trys sesutės Mamaitytės iš Žemosios Panemunės: Valeri- 
ja (būsimoji Obelienienė), Paulina (būsimoji Bukaitienė) 
ir Marytė (būsimoji Sluoksnaitienė), Vilkijoje 1926 m. 
Šv. Mato dieną 

Magdelena DOVYDAITYTĖ-AUŠTREVIČIENĖ 


Mokytoja Magdelena Dovydaitytė-Auštrevičienė gimė 1902 m. spalio 2 d. Runkių k., Višakio Rūdos pa- 
rapijoje. Mokėsi Višakio Rūdoje, o vėliau — „Aušros“ gimnazijoje Kaune. 1924 m. baigusi mokytojų kursus, 
pradėjo mokytojauti Sūsninkų pradinėje mokykloje. Ten susipažinusi su iš Amerikos grįžusiu ūkininku J. Auš- 
trevičiumi, 1929 m. ištekėjo. Gyventi persikėlė į Kamšų k., Kalvarijos apyl., kur amerikonas buvo įsigijęs seną 
sodybą su 28 ha žemės. Ten gimė ir visi septyni Auštrevičių vaikai. Be savo vaikų, M. Auštrevičienė globojo ir į 
mokslus leido brolio Antano vaikus. Tokia jau buvo nerašyta giminės taisyklė — padėti vieni kitiems. Mokytoja 
M. Auštrevičienė buvo gera organizatorė: mokykloje mokiniams ruošdavo arbatą, organizuodavo ekskursijas į 
Kauną. Daug dirbo su kaimo jaunimu, ruošė vaidinimus, suorganizavo Moterų šaulių kuopą. Tik 1940 m. visas 
gyvenimas pakrypo į neigiamą pusę. Sovietmečiu tapo buožėmis, o sužinoję, kad yra įrašyti į tremiamų žmonių 
sąrašus, paliko ūkį ir išbėgo į Simo r. Metus padirbusi Vartų pradinėje mokykloje iš darbo buvo atleista. Iš moky- 
klos teko keltis į apleistą niekieno negyvenamą namelį. Visą gyvenimą pragyvenusi pasiturinčiai su būriu vaikų 
įpuolė į neregėtą skurdą, gynėsi nuo bado. Vyrui dirbti niekas neleido, todėl šis prižiūrėjo karvutę, kuri neleido 
šeimai išmirti badu. Kartą mokytoja M. Auštrevičienė pasiėmusi „Motinystės šlovės“ 3-iojo laipsnio ordiną 
nuvažiavo į Kalvariją. Tuomet ten lankėsi I. Laukaitytė, kuri padėjo Magdelenai įsidarbinti Vartelių pradžios 
mokykloje Gražiškių vlsč. Todėl mokytojai teko gyventi atskirai nuo šeimos. Kas 2 savaites dviračiu parvažiavusi 
į namus apskalbdavo vaikus ir vėl skubėdavo į Vartelius. Vėliau visa šeima persikėlė į Šilsodžio pradinę mokyklą 
(Kybartų r.). Ten dirbant, 1957 m. mokytojai M. Auštrevičienei buvo suteiktas nusipelniusio mokytojo vardas. 
Po 37 darbo metų mokytoja išėjo užtarnauto poilsio. 

M. Dovydaitytė-Auštrevičienė mirė 1978 m. spalio 7 d. Palaidota Mindaugų (Kamšų) parapijos kapinėse. 


Eglė Auštrevičiūtė-Leonienė 


Druskininkai, 1998 m. gruodžio mėn. 


Magdelena Dovydaitytė Magdelenos Dovydaitytės kapas Mindaugų (Kamšų) kapinėse 

Sasnavos pradinės mokyklos mokiniai su savo mokytoja Magdelena Auštrevičiene. 1936 m. nuotrauka 

Kun. Jonas KUBILIUS 


Daukšų bažnyčios šventoriuje (Daukšų Šv. Jurgio bažnyčia) 

Kun. Jonas Kubilius gimė 1902 m. spalio 20 d. Lepšių 
k., Lukšių vlsč. Baigęs Lukšių pradinę mokyklą mokėsi 
Šakių „Žiburio“ gimnazijoje, kurioje baigęs penkias kla- 
ses studijavo Vilkaviškio kunigų seminarijoje. 1931 m. 
baigęs seminariją buvo įšventintas į kunigus. Šiek tiek 
padirbėjęs vikaru Ūdrijoje buvo paskirtas Šilavoto pa- 
rapijos klebonu ir ten praleido 35 metus (1932-1967). 
Po keletą metų dirbo Santakoje, Kybartuose, Aukštojo- 
je Panemunėje ir Margininkuose, o nuo 1976 m. buvo 
Daukšių parapijos administratoriumi. Tai buvo ramaus 
būdo kunigas, mokėjo su visais sugyventi ir visą laiką 
buvo neturtingas. 

Kun. J. Kubilius mirė 1984 m. vasario 2 d. Palaidotas 
Daukšių bažnyčios šventoriuje. 


Vilkaviškio kunigų seminarijos tretininkai 


oje eilėje iš kairės: diakonas J. Liutkevičius, I k. klierikas V. Bagdanavičius, IV k. klierikas J. Šeštokas, vienuolis pranciškonas 
aitis, kun. prof. E. Bartkus, vienuolis pranciškonas tretininkų dvasios vadovas kun. Povilaitis, kun. J. Kubilius, IV k. klierikas 
Vilius, III k. klierikas J. Jakimavičius; antroje eilėje: III k. klierikas V. Vaičiūnas, III k. klierikas K. Kazakevičius, III k. klierikas 
Lulaba, III k. klierikas J. Riauba, neatpažintas, I k. klierikas Sakovičius, IV k. klierikas L. Klimas, diakonas P. Ruseckas, III k 
ikas Buikus; trečioje eilėje: V k. klierikas K. Banionis, III k. klierikas Petrauskis, diakonas K. Kudirka, IV k. klierikas A. Petraitis 
onas A. Arminas, V k. klierikas J. Kružikas, III k. klierikas Mačiulionis, III k. klierikas Šuminas, klierikas A. Jaudegis. 1931 m. 


saris. Nuotrauka iš kun. K. Kudirkos asmeninio archyvo 

Pranas KEBLINSKAS 


Mokytojas Pranas Keblinskas gimė 1902 m. spa-lio 
23 d. Skaisgirių k., Sintautų vlsč. Baigęs Šakių „Žiburio“ 


gimnaziją, 1925 m. įstojo į Lietuvos universiteto Gam- 
tos ir matematikos fakultetą Kaune. Universitetą baigė 
1930 m. Vedė (1931) Kunigundą Užupytę, išaugino tris 
vaikus: Kęstutį, Algirdą ir Dalią. Mokytojavo Šakių gim- 
nazijoje, dėstė matematiką ir fiziką. Sovietmečiu buvo 
trumpam iškeltas į Merkinę, po to dėstė Alytaus gimna- 
zijoje. 1941 m. grįžo į Šakius ir dirbo gimnazijos direk- 
toriumi. 1944 m. pasitraukė į Vakarus. Po karo Vokie- 
tijoje dirbo direktoriumi lietuvių gimnazijose Detmolde 
(1945-1946) ir Grevene (1946-1949). 1949 m. atvyko į 
JAV, apsigyveno Broktono mieste (netoli Bostono), dirbo 
valytoju gumos fabrike. Dalyvavo visuomeninėje lietuvių 
veikloje, ateitininkuose. Išėjęs į pensiją gyveno Detroite, 
vėliau — Floridoje. 

P. Keblinskas mirė 1992 m. lapkričio 9 d. Palaidotas 
St. Petersburg, Floridoje. 


Pievoje sėdi: Vincas Liulevičius, Pranas Keblinskas, Jonas Dailidė, 
Česlovas Šukaitis; sėdi ant suolo: gimnazijos direktorius Kazys Ša- 
palas, Monika Krasnickaitė, Stefanija Radušytė, Monika Strazdienė, 
gydytojas Tekorius, kun. Juozas Gutauskas, Kunigunda Užupytė; 
stovi: Antanina Dragūnaitė, Kunigunda Uogintaitė ir „Žiburio“ 


gimnazijos vicedirektorė Matilda Žilinskaitė 


Pranas Keblinskas 


Šakių „Žiburio“ gimnazijos mokytojų kolektyvas 1930 m. 

ranas Keblinskas su šeima Sakiuose apie 1938 m. Mokytojas Pranas Keblinskas tremtyje po paskai- 
tos lietuvių susirinkime. 7960 m. nuotrauka 

Tomas GLODAS 


Pedagogas, visuomenininkas Tomas Glodas gimė 1902 m. lapkričio 30 d. Buižių k., Plokščių vlsč. 1926 m. 
Kaune baigė „Saulės“ mokytojų seminariją. Filologiją studijavo Lietuvos universitete. 1929 m. išlaikė egzaminus 
vidurinės mokyklos mokytojo cenzui gauti. 1924-1929 m. buvo Kauno I, 1929-1940 m. — Anykščių valsty- 
binės (1934-1940 m. — direktorius), nuo 1940 m. — Švenčionėlių (nuo 1941 m. — direktorius) progimnazijų 
matematikos ir fizikos mokytojas, nuo 1944 m. — Pasvalio gimnazijos mokytojas, nuo 1948 m. — Ignalinos 
gimnazijos mokytojas. Už patriotinį ekskursijų vedimą mokyklos komjaunuolių buvo įskųstas. Pakliuvęs į so- 
vietinio saugumo akiratį buvo sekamas, o 1951 m. pradžioje — suimtas. Nuteistas 10 metų katorgos. Kalėjo 
Macikų koncentracijos stovykloje, prie Šilutės. 1954 m. grįžo į laisvę. Pedagoginio darbo dirbti neleido. Įsidar- 
bino Kauno 17-osios vidurinės mokyklos ūkvedžiu. 1976 m. pradėjo dirbti Maironio literatūrinio muziejaus 
techniniu darbuotoju. Aktyviai reiškėsi Kauno miesto mokytojų namų Liaudies teatro veikloje. Spektakliuose 
sukūrė daugybę vaidmenų. Buvo aktyvus kraštotyrininkas. Prisidengdamas Kauno mokytojų namais organizavo 
ekskursijas po Sūduvą, Tolminkiemį, Lazdynėlius. Rinko lietuvių kalbos žodžius Zanavykuose Akademiniam 
lietuvių kalbos žodynui. Rengė Plokščių miestelio istoriją, dalį medžiagos paskelbė žurnale „Mokslas ir gyveni- 
mas“. Jo iniciatyva organizuotas Plokščių miestelio 300 metų jubiliejus. 

T. Glodas mirė 1978 m. gruodžio 8 d. Kaune. Palaidotas Plokščių kapinėse. 

Bronius Kiaunė parengė 48 mašinraščio puslapių monografiją „Mokytojo Tomo Glodo gyvenimo ir veiklos 
bruožai“ (rankraštis). 


"Tomas Glodas Mokytojo Tomo Glodo kapas Plokščių kapinėse 

Atstatytas bolševikų sugriautas Lietuvos Nepriklausomybės 
paminklas Daukšiuose. 1999 m. nuotrauka 


Lomas Glodas turistams pasakoja apie Plokščių istoriją 

Alicija Marija RUGYTE 

Pedagogė Alicija Marija Rūgytė gimė 1902 m. gruodžio 5 d. Švėkšnoje zanavyko gydytojo Juozapo Rūgio 
(apie jį „NKV“, t. 1, p. 97) šeimoje. 1927 m. Kaune baigė Mergaičių mokytojų seminariją ir pradėjo studijuoti 
istoriją Lietuvos universiteto Teologijos ir filosofijos fakultete. Baigusi universitetą, 1927 m. pradėjo mokyto- 
jauti Garliavos pradžios mokykloje. 1930—1939 m. dirbo J. Jablonskio vardo pradžios mokykloje Kaune. 1939— 
1942 m. — Vilniaus gimnazijos mokytoja, o 1942-1944 m. — Švėkšnos gimnazijos direktorė. 1944 m. pasitrau- 
kė į Vakarus. Vokietijoje dirbo Regensburge ir Šeinfelde gimnazijų inspektore, o vėliau — direktore. 1949 m. 
atvyko į JAV. 1950 m. pradėjo dirbti Čikagos aukštesniojoje lituanistikos mokykloje, 1955-1961 m. — šios 
mokyklos direktorė. 1957 m. buvo viena iš Lietuvių istorijos draugijos steigėjų ir valdybos sekretorė, iždininkė. 
Gyvendama tremtyje visą laiką rūpinosi lietuviškų knygų leidimu. Jos pastangomis išleista apie 20 knygų apie 
Lietuvos praeitį. Tokie kapitaliniai leidiniai kaip „Švėkšna“ (1974), „Zanavykija“ (I, II, 1978, 1979) ir daugelis 
kitų priklauso jos plunksnai. 

A. M. Rūgytė mirė 1985 m. birželio 20 d. Čikagoje. 

Alicija Marija Rūgytė Alicijos Marijos Rūgytės paruošti leidiniai: „Zanavykija“ ir „Svėkšna“ 

Kudirkos Naumiesčio bendruomenė sugeba pažymėti tautines šventes 
Saviveiklininkai dr. Vinco Kudirkos tilto per Šešupę atšventinimo iškilmėse 


Svėkšnos „Saulės“ gimnazijos pastatas. Cia dirbo E. Rūgytė 

Vaclovas ALKSNINIS 


Karininkas Vaclovas Alksninis gimė 1902 m. gruo- 
džio 15 d. Giraitėse, Seinų apskr. Jo gyvenimas arti- 
mai susietas su zanavykais. Mokėsi Seinų „Žiburio“ 
gimnazijoje. 1920 m. įstojo į Karo mokyklą. 1921 m. 
gruodžio 18 d. baigė šios mokyklos IV laidą gaudamas 
leitenanto laipsnį ir tarnybai buvo nukreiptas į 12-ąjį pės- 
tininkų pulką. 1923 m. kovo mėn. dalyvavo mūšiuose 
su lenkų partizanais. 1923 m. gruodžio 18 d. perkeltas į 
3-iąjį pėstininkų pulką. 1926 m. vasario 16 d. suteiktas 
vyr. leitenanto laipsnis. 1926 m. liepos 20 d. perkeltas į 
Lietuvos šaulių sąjungą sporto inspektoriumi. 1926 m. 
baigė Aukštųjų karininkų kursų Fizinio lavinimo skyrių 
ir tų pačių metų pabaigoje paskirtas Šakių šaulių rink- 
tinės vadu. 1933 m. lapkričio 20 d. suteiktas kapitono 
laipsnis. 1936-1939 m. dirbo Šakių apskr. komendan- 
tūroje, taip pat dirbo ir Šakių „Žiburio“ gimnazijoje. 
1939 m. pabaigoje perkeltas į Vilniaus komendantūrą. 
Vokiečių okupacijos metais kalėjo Štuthofe. 1944 m. pa- 
sitraukė į Vakarus. Buvo Miuncheno apylinkėje ir apy- 
gardoje Lietuvių tremtinių bendruomenės narys, vienas 
Antibolševikinio tautų bloko steigėjų (1946). 1949 m. 
emigravo į JAV. Apsigyveno Niujorke. Buvo LLKS Ne- 
priklausomybės talkos atstovas Lietuvos laisvės kovoto- 
jų sąjungoje, BALF direktorius, Tautos fondo valdybos, 
Lietuvos dienos pasaulinėje parodoje ruošimo komiteto, 
JAV LB Niujorko apygardos valdybos narys. Priklau- 
sė Amerikos lietuvių legionui (Dariaus ir Girėno posto 
vadas), Lietuvių karininkų veteranų sąjungai (Niujorko 
skyriaus pirmininkas). Buvo „Trimito“, „Vienybės“, „Ka- 
AM rio“, „Dirvos“ ir „Darbininko“ bendradarbis. 

V. Alksninis mirė 1970 m. sausio 16 d. Niujorke. 


Šakių šaulių kuopa Plieniškių šilelyje. Nuorrauka daryta apie 1934 m. 

Magdelena VASIUKEVIČIŪTĖ-GINTNERIENĖ 


Magdelena Vasiukevičiūtė-Gintnerienė gimė 1906 m. Sintautuose stambių ūkininkų šeimoje. Tarp keturių 
brolių ir vienos sesers šeimoje buvo vyriausioji dukra. Mokėsi Naumiesčio progimnazijoje ir Šakių „Žiburio“ 
cimnazijoje, o 1925 m. baigė Marijampolės mokytojų seminariją. 1928 m. spalio 30 d. Kauno Vytauto Di- 
džiojo bažnyčios rektorius kanauninkas Juozas Tumas-Vaižgantas Magdeleną su zanavyku Antanu Gintneriu, 
kilusiu iš Meištų k., palaimino šeimyniniam gyvenimui. Magdelena mokytojavo Lekėčiuose, Vaskonyse (prie 
Radviliškio), Dauguose ir Žiežmariuose. Laisvomis nuo darbo valandomis kūrė eiles, mėgo muziką, religines 
giesmes. Artėjant antrajai bolševikinei okupacijai, 1944 m. pasitraukė į Vakarus. Kurį laiką gyveno Hanau lietu- 
vių pabėgėlių stovykloje, o 1949 m. atvyko į JAV ir įsikūrė Čikagoje. Gyvendama Amerikoje ir dirbdama eiline 
darbininke Magdelena Gintnerienė buvo tarsi namų sargas. Ji stengėsi, kad jos vyras Antanas Gintneris kiek 
galima daugiau skirtų laiko lietuviškai visuomeninei veiklai ir kraštotyrai. 

M. Vasiukevičiūtė-Gintnerienė mirė 1970 m. kovo 16 d. Į paskutinę kelionę Šv. Kazimiero lietuvių kapinėse 
(Čikaga) ją lydėjo zanavykai: kun. Vytautas Bagdanavičius MIC, JAV LB atstovas J. Jasaitis, Šakių klubo pirmi- 
ninkas A. Didžbalis, sintautiečiai broliai ir sesuo Vasiukevičiai, K. Skaisgirys, P. Nenius, J. Tamulis, P. Palubins- 
kas, V. Šuopys ir kt. Su velione atsisveikinti atėjo Generalinis Lietuvos konsulas dr. Petras Daužvardis, vyskupas 
Vincentas Brizgys, prof. kun. P. Dambrauskas ir kt. 


Lekėčių pradinės mokyklos mokytoja Magdelena Vasiukevičiūtė- Magdelena Gintnerienė 
Gintnerienė su savo vyru Lekėčių pašto viršininku Antanu Gint- 
neriu 

Česlovas ŠUKAITIS 


Muzikas, chorvedys Česlovas Šukaitis gimė 
1902 m. Šakiuose. Baigęs Klaipėdos konservatori- 
ją dirbo Šakių parapijos vargonininku ir vadovavo 
„Žiburio“ gimnazijos chorui. 1935 m. kovo 2 d. 
vedė Bronislovą Kutaitę. 1939 m. šeimoje gimė sū- 
nus Algirdas. Darnų šeimos gyvenimą sujaukė bol- 
ševikinė okupacija. 1941 m., didžiųjų į Sibirą trėmi- 
mų metu, Šukaičių šeima buvo suimta ir paskutiniu 
ešelonu iš Vilkaviškio geležinkelio stoties išgabenta 
į Altajaus kr. Ten 1941 m. rugsėjo 23 d. žuvo ma- 
žametis Šukaičių sūnelis Algirdas. Č. Šukaitis dirbo 
Bijsko cukraus fabrike, bet 1942 m. šeima dar kartą 
buvo represuota ir išgabenta į Jakutiją. Apgyven- 
dinti Bykove. Č. Šukaitis dirbo žuvies apdorojimo 
įmonėje. Iš lietuvių tremtinių subūrė chorą ir jam 
vadovavo. Bykove Šukaičiams gimė dukrytė, bet jai 
išgyventi nebuvo lemta, o 1944 m. žuvo ir muziko 
motina Marijona Antanina Šukaitienė. 1958 m. pa- 


leisti iš tremties Šukaičiai tuoj pat grįžo į Lietuvą. 
Apsigyveno pas B. Šukaitienės seserį Eleną Klimai- 
tienę Starkų k., Sintautų vlsč. 

Č. Šukaitis mirė tuoj pat grįžęs į Lietuvą. Palai- 
dotas Sintautų kapinėse. 


Janina Klimaitytė 
Kaunas, 2000 m. birželio 11 d. 


Bronislavos ir Ceslovo Sukaičių amžinoji poilsio vieta Sintautų ka- 
pinėse 


Jaunavedžiai Bronislava ir Ceslovas Šukaičiai. 1935 m. nuotrauka Sukaičiai tremtyje. 1948 m. nuotrauka 

Zenonas ASTRAUSKAS 


Ūkininkas Zenonas Astrauskas gimė 1902 m. 
(kirais duomenimis — 1903 m.) Nosiedų k., Lekėčių 
vIsč., Stasio Astrausko ir Marijonos Rinkevičiūtės-As- 
rrauskienės, kilusios iš Lekėčių k., šešių vaikų šeimoje. 
Šeimoje vyriausioji buvo dukra Jadvyga (1900-1985), 
paskui — sūnus Zenonas (1903-1942), Stasys (1905— 
1989), Vincas (1908-1940), Jarominas (1910-1984) 
ir Regina (g. 1913). Baigęs Žemės ūkio mokyklą Ze- 
nonas gyveno tėviškėje ir būdamas vyriausias sūnus 


šeimoje tikėjosi paveldėti tėvų ūkį. Buvo aktyvus šau- 
lys, vadovavo vietos šaulių būriui. Laisvalaikiu užsiimi- 
nėjo žirgų sportu. Buvo vedęs. Trys dukros ir žmona 
mirė nuo tuberkuliozės. Bolševikams okupavus Lietu- 
vą, 1941 m. suimtas ir išvežtas į Sibirą. Kalintas Rešio- 
tų lageryje (Krasnojarsko kr.). 1942 m. rugsėjo 12 d. 
Ypatingojo pasitarimo nuteistas mirti. Sušaudytas. 


Nosiedų kaimo šauliai: Stasys Astrauskas (sėdi), iš kairės į dešinę 
stovi: Vaclovas Kriaučiūnas (karininkas, gyvena JAV), Zenonas 
Astrauskas ir Jonas Marma. Nuotrauką parūpino Benediktas Mar- 
ma, gyvenantis Kaune 


Nosiedai — Zenono Astrausko tėviškė 

Angelė RUDAITYTĖ-SAVICKIENĖ 


Aktorė, režisierė, poeto P. Vaičaičio giminaitė Angelė Ru- 
daitytė-Savickienė gimė 1902 m. Kubilėlių k., Būblelių vlsč. 
Kaune baigusi gimnaziją ir „Vilkolakio“ dramos teatro stu- 
diją mokėsi Romoje. Ištekėjusi už Lietuvos konsulo Savickio 
gyveno Daugpilyje, dalyvavo Latvijos lietuvių kultūriniame 
gyvenime. 1938 m. su dviem mažomis dukrelėmis persikėlė 
gyventi į Zarasų r. Dirbo buhaltere. Mokykloje režisuodavo 
vaidinimus. 


A. Rudaitytė-Savickienė mirė 1976 m. Palaidota Barzduose. 


Jonas Jurevičius 


7 sat: KĄ 


Se 26 


O 


Dr. V. Kudirkos „Lietuvos tilto atsiminimų“ šimtmečio minėjimas Kudirkos Naumiestyje 

Vanda ČERNEVIČIŪTĖ-LOZORAITIENĖ 


Mokytoja Vanda Černevičiūtė-Lozoraitienė gimė 1902 m. Jankų vlsč. 1928 m. buvo paskirta Baltrušių 
(Barzdų vlsč.) pradinės mokyklos mokytoja ir dirbo iki 1945 m. Ten mokytoja sukūrė šeimą ištekėdama už 
ūkininko Jono Lozoraičio (1904-1951). Baltrušių pradinės mokyklos mokiniai labai mylėjo savo mokytoją. Ir 
mokytoja mylėjo savo mokinius auklėdama juos tėvynės meilės dvasia. Antrosios bolševikinės okupacijos metais 
mokytoja V. Lozoraitienė buvo atleista iš darbo, o 1949 m. kovo 25 d. kartu su sunkiai sergančiu vyru J. Lozo- 
raičiu Pilviškių geležinkelio stotyje buvo „pakrauti“ į suformuotą 73 gyvulinių vagonų ešeloną Nr. 97354 ir iš- 
sabenti į tremtį. Ešelonui sustojus Irkutsko geležinkelio stotyje tremtiniai, tarsi vergai, buvo skirstomi po srities 
kolchozus. Vanda ir Jonas Lozoraičiai buvo nugabenti į Echisit-Bulagatsko r. ir apgyvendinti Stalino kolchoze. 
Vėliau jiems buvo leista persikelti į Ust Ordinską (apie 70 km nuo Irkutsko). Ten 1951 m. mirė mokytojos vyras 
|. Lozoraitis, o mokytojai pavyko įsidarbinti „Zagotzerno“ įmonėje, kur vergišką darbą dirbo 5 metus. Paleista iš 
vergijos mokytoja V. Černevičiūtė-Lozoraitienė 1956 m. su palaužta sveikata grįžo į Lietuvą. Apsigyveno Kaune, 
o kai jėgos visiškai išseko, buvo apgyvendinta Didvyžių (Vilkaviškio r.) senelių namuose, kur 1971 m. ir mirė. 


Vincas Lozoraitis 
Kaišiadorys, 1999 m. 


Zanavykai tremtiniai Irkutsko srityje, Ust Ordinsko kapinėse. Iš kairės dešinę: M. Venytė iš Murinų (Žvirgždaičių vlsč.), Skaistgirytė iš 
Sintautų, Būdnikienė iš Mozūriškių (Gelgaudiškio vlsč.), Aldona Baltrušaitytė (šeštoji) iš Girnių (Lukšių vlsč.), Leikuvienė iš Pilviškių, 
1. Venytė iš Murinų, R. Pranaitytė iš Alijošių (Griškabūdžio vlsč.), Staugaitytė iš Žvirgždaičių, B. Valaitytė iš Steponkiškių (Lukšių 
vIsč.), S. Matulaitis nuo Sintautų; centre — juodas kryžius ir tamsi tvorelė - Jono Lozoraičio iš Baltrušių (Barzdų vlsč.) kapas; kryžiaus 
dešinėje - buvusi Baltrušių pradinės mokyklos mokytoja Vanda Lozoraitienė; dešinėje su akiniais - buvęs Sintautų vlsč. viršaitis Anta- 


nas Skaisgiris; kairiau — J. Oleka iš Zardelių (Barzdų vlsč.); dešiniau — Antanas Baltrušaitis iš Girnių. Fotografuota 1954 m. Nuotrauka 
iš V Lozoraičio asmeninio archyvo 

Motiejus Juozas ADOMAITIS 


Teisininkas Motiejus Juozas Adomaitis gimė 
1902 m. Valių k. 1925 m. baigė Šakių „Žiburio“ 
gimnazijos I laidą. Marijampolės apygardos teismo 
narys, kartais pirmininkaudavo to teismo posė- 
džiams. 1944 m. pasitraukė į Vakarus. Gyvendamas 
Vokietijoje dirbo Gross Hosepe lietuvių gimnazijos 
mokytoju. 1949 m. atvyko į JAV, apsigyveno Bru- 


kline. Bendradarbiavo lietuviškoje spaudoje. 


Motiejus Juozas Adomaitis 


. EU UT 
KUR ili) sa M 


rr. 


TT 


pšiin 10 


„„„iššluok kiemelį subatoj...“ 

Adelė ŽEMAITYTĖ-EINORIENĖ 


Mokytoja, poetė Adelė Žemaitytė-Einorienė gimė 1902 m. Runkių k., Višakio Rūdos parapijoje. Šeimoje 
augo penki broliai ir penkios seserys. Ganydama girioje gyvulius kūrė trumpus eilėraštukus apie gamtą ir dai- 
navo. 1927 m. baigusi Kauno „Saulės“ mokytojų seminariją buvo paskirta dirbti į Čiobiškį (Ukmergės apskr.). 
Po Antrojo pasaulinio karo su dviem sūnumis mokytoja grįžo į tėviškę, bet ten paramos nerado. Tėviškėje 
gyvenusi sesuo buvo ištremta į Sibirą. Gimtinėje šeimininkavo svetimi žmonės. Pradėjo dirbti Višakio Rūdos 
progimnazijoje. Dėstė muziką, vokiečių kalbą, geografiją, vadovavo mokinių chorui. Mokytojos viso gyvenimo 
paguoda buvo smuikas. „Einorienės smuikas už širdies griebia“, — sakydavo žmonės. Savo kūrybą mokytoja 
pradėjo spausdinti dar prieš Antrąjį pasaulinį karą ateitininkų žurnale „Ateitis“. Gyvendama Čiobiškyje parašė 
mokytojos romaną „Saulės takeliu“. Rašė ir Višakio Rūdoje, o daugiausiai sukūrė išėjusi į pensiją. Savo eilėraš- 
čius spausdino rajono laikraščiuose. Vienam kitam savo parašytam eilėraščiui mokytoja sukūrė ir melodiją. Ir 
jie tapo dainomis. 1970 m. sudarė 50 savo eilėraščių rinkinį „Baltajam paukščiui“, bet rinkinys liko rankraštyje. 

Poetė A. Žemaitytė-Einorienė mirė 1984 m. Palaidota Višakio Rūdos kapinėse. 


Adelė Zemaitytė-Einorienė Mokytojos Adelės Žemaitytės-Einorienės kapas Višakio Rūdos 
kapinėse 

Kajetonas ŽIEVYS 


Kalbininkas, pedagogas Kajetonas Žievys gimė 
1902 m. gruodžio 31 d. Gyliškių k. dalyje, kuri vadi- 
nama Būdviečiais, Sintautų vlsč. Mokėsi Naumies- 
čio progimnazijoje. 1925 m. baigė Šakių „Žiburio“ 
gimnazijos I laidą. Studijavo Lietuvos universitete, 
kurį baigė 1930 m. Mokytojavo Vilkaviškyje, Ute- 
noje. 2 metus dirbo Klaipėdos mokytojų semina- 


rijoje. 1941 m. atsikėlė gyventi į Alytų. Ten įkūrė 
vakarinę pamaininę mokyklą ir jai vadovavo. Para- 
šė lietuvių kalbos gramatiką pedagoginėms moky- 
kloms. Paskelbė straipsnių apie kalbos kultūrą. Rin- 
ko tautosaką ir žodžius Lietuvių kalbos žodynui. 

Mokytojas K. Žievys mirė 1966 m. liepos 27 d. 
Alytuje. Ten ir palaidotas. Antkapyje iškalti žodžiai: 
„Lietuviškas žodi, nemirk!“ 


Kajetonas Žievys 


Naumiesčio „Žiburio“ gimnazijos 1919-1920 m. m. mokinių grupė. Pirmoje eilėje: Justinas Kudirka, Jonas Unguraitis, Jonas Rūgys, 


Vaclovas Balsys, Jonas Baltrušaitis; antroje eilėje: Jonas Sipaila, Juzas Stankevičius, Juozas Manelis, Kajetonas Žievys, Antanas Gintne- 
ris, Kostas Šidlauskas 

Kun. Jonas VIZGIRDA 


Kun. Jonas Vizgirda gimė 1902 m. Smilgių k., Griš- 
kabūdžio vlsč. 1925 m. baigė Šakių „Žiburio“ gimnazijos 
laidą. Studijavo ir baigė Kauno kunigų seminariją. Pri- 
klausė Kauno arkidecezijai. Deja, šiam tauriam asmeniui, 
kilnių krikščioniškų ir tautinių polėkių kunigui, nebuvo 
eikiamų sąlygų plačiau pasireikšti. Susirgęs džiova mirė 
būdamas dar visai jaunas - manoma, kad 1943 m. Kulau- 
tuvoje. 


Griškabūdis. Poeto Prano Vaičaičio brolio kun. Juozo Vaičaičio (apie jį 
NKV“, t. 2, p. 49) rūpesčiu 1933 m. pagal inžinieriaus Antano Bistric- 
ko projektą pastatyta gelžbetoninė varpinė 


Lukšių Šv. Juozapo bažnyčia 

Stasys TAMULAITIS 


Visuomenininkas Stasys Tamulaitis gimė 1902 m. Kuro k., Le- 


kėčių vlsč. Lavinosi savarankiškai, lankė įvairius kursus. Atlikęs ka- 
rinę prievolę ir išėjęs į atsargą, 1926 m. gruodžio 5 d. buvo išrinktas 
Šaulių sąjungos Lekėčių būrio vadu. Iš 1926-1927 m. S. Tamulai- 
čio rašyto dienyno matoma, kad tai buvo plačių interesų žmogus: 
savarankiškai išmoko esperanto kalbą, mokė kitus, susirašinėjo su 
Vokietijos, Prancūzijos, Danijos esperantininkais. Iš ten gauda- 
vo literatūros. Prenumeravo „Trimitą“, „Litova Stelo“, „Sargybą“, 
„Žvaigždutę“, „Mūsų rytojų“, „Naują žodį“ ir kitus leidinius. Gro- 
jo smuiku, susikonstravo radijo aparatą, bitininkavo, fotografavo, 
išmoko stenografiškai rašyti. 1927 m. įstojo į Zyplių žemės ūkio 
mokyklą. Ją baigęs tapo Kuro k. Jaunųjų ūkininkų ratelio vado- 
vu. Būdamas malonaus būdo sugebėjo patraukti kaimo jaunimą, jį 
švietė ir lavino. Subūrė styginių instrumentų orkestrą, organizavo 


ekskursijas po Lietuvą. Po daugelio metų buvęs Šakių apskr. vyr. 
agronomas prof. Petras Vasinauskas (apie jį „NKV“, t. 4, p. 233) 
apybraižoje „Kaimas mūsų mielas“ rašė: „Nė vienas Lietuvos kam- 
pelis nepaliko man tokio gražaus atminimo, kaip Kurakaimis. <...> 
Niekas čia nesibardavo. Keiksmas — baisiai pasmerktas žodis. Kaime 
nebuvo rūkorių, kurie pypkės neišleistų iš dantų. Nebuvo nė vieno 
prasigėrusio. Degtinės neparagaudavęs vaikinas net išleidžiamas į 


Kuro kaimo ūkininko Vinco Tamulaičio (apie jį „NKV“, t. 1, p. 238) šeima. Iš 
kairės į dešinę: vyriausioji dukra Teofilė Tamulaitytė (1901-1991), žmona Ma- 
rijona Čižauskaitė-Tamulaitienė (1876-1968), ant kelių sūnus Justinas (1910- 
1972), sūnus Juozas (1905-1995), šeimininkas Vincas Tamulaitis (1875-1968) 
ir sūnus Stasys (apie jį šiuose puslapiuose). Nuotrauka daryta 1912 m. Kuro kai- 
me, prie Tamulaičių sodybos, kuri ir dabar tebestovi 

kariuomenę. Toks griežtas, nors nerašytas, buvo įstatymas. Tokio santūraus ir malonaus kaimo jaunimo niekur 
nebuvau matęs ir nemačiau vėliau gyvenime.“ 

1940 m. S. Tamulaitis vedė Kuro k. jaunąją ūkininkę Klementiną Stanislovaitytę. Augino dvi dukras ir sūnų. 
Karas ir okupacijos sugriovė šviesaus gyvenimo viltis. Neramiais pokario laikais S. Tamulaitis, baigęs traktorinin- 
kų kursus, dirbo Ežerėlio durpyne. 

S. Tamulaitis mirė 1955 m. liepos 20 d. Palaidotas Lekėčių kapinėse. 


Vida Tamulaitytė 
Pilviškiai, 2000 m. spalio 31 d. 


< 
a 


Lekėčių šauliai prie Lietuvos Nepriklausomybės dešimtmečio paminklo. Nuotrauka Stasio Tamulaičio 

Onutė NENORTAITĖ-MATUSEVIČIENĖ 


Šviesuolė Onutė Nenortaitė-Matusevičienė gimė 1902 m. Noreikų k., Paežerėlių vlsč., Marijonos Kuosai- 
tytės-Nenortienės ir Antano Nenortos šeimoje. Buvo vienintelė dukra ir jauniausias vaikas šeimoje. Turėjo tris 
brolius: Joną, Vladą ir Vincą. Baigė Eiciūnų pradžios mokyklą. Buvo muzikali, turėjo gražų balsą, skambino 
gitara, giedojo bažnyčios chore. Labai domėjosi visomis naujovėmis ir buvo gili savo krašto patriotė. Labai jauna 
ištekėjo už mokytojo Viktoro Matusevičiaus (vėliau — Matūno) (apie jį „NKV“, t. 3, p. 36) ir sukūrė tikrą lietu- 
višką šeimą. Savo vaikams davė gražius lietuviškus vardus: Algimantas (apie jį „NKV“, t. 7, p. 21), Gražina (apie 
ją „NKV“, t. 7, p. 90), Vygandas (apie jį „NKV“, t. 8, p. 61). 

Nespėjusi pasidžiaugti gyvenimu ir užauginti vaikus, 1935 m. mirė po skrandžio vėžio operacijos, palikdama 
našlaičius vaikus ir vyrą. O. Nenortaitė-Matusevičienė palaidota Paežerėlių kapinėse. 

"Tetą Onutę prisimenu labai mažai: man ji buvo labai graži, visada puošni, linksma. Po jos operacijos, kurią 
jai darė tuometinė garsenybė prof. Vladas Kuzma, kitą dieną, mano tėvelis Jonas Nenorta (apie jį papildomame 
„NKV“ tome) davė jai savo kraujo ir, matyt, nemažai, nes negalėjo dalyvauti laidotuvėse — buvo labai nusilpęs. 
Žinau tik tiek, kad mirdama teta Onutė prašė mano mamos, kad globotų jos vaikus. Ir Algimantas kurį laiką 
gyveno mūsų šeimoje. Paskui bolševikinė okupacija, karas viską sujaukė ir ryšiai nutrūko. 


Vitalija Nenortaitė-Vitkienė 
Vilnius, 2000 m. kovo mėn. 


Onutė Nenortaitė-Matusevičienė Onutė Nenortaitė (sėdi su baltais bateliais dešinėje), už Onutės su ka- 
rine uniforma stovi jos brolis Vladas - Algimanto ir Vytauto Nenortų 
tėvas, kiti du — nežinomi ir ne giminės 

Jonas NAUJOKAITIS 


Kaimo veterinaras Jonas Naujokaitis gimė 1902 m. Švarplių k., Šakių vlsč., stambių ūkininkų Marijos Liū- 
džiūtės-Naujokaitienės ir Juozo Naujokaičio šeimoje. Jaunystėje kurį laiką sirgo, todėl šeimos nesukūrė. Gyveno 
tėviškėje ir vertėsi veterinarija. Vokiečių okupacijos metais, verbuojant vyrus darbams į Vokietiją, buvo sugautas, 
bet pabėgo. Antrą kartą bolševikams okupavus Lietuvą iš KGB nagų išsisukti nepavyko. O ir į Sibirą jis buvo tre- 
miamas visai kito Jono Naujokaičio vardu, kuris tuomet savame krašte negyveno. O kas bolševikams žmogus?! 
Jiems ne žmonės, o tik jų skaičius rūpėjo. Tremtyje J. Naujokaitis globojo savo senus tėvus, nemažai padėdamas 
ir kitiems savo tautiečiams, buvo jų gydytojas. Sibiro žemėje palaidojęs savo tėvus, jų kaulelių ten nepaliko. Po 
20 metų tremties grįžęs į Lietuvą, 1971 m. slaptai parsigabeno ir tėvelių palaikus, kuriuos perlaidojo Gelgau- 
diškio kapinėse. 


J. Naujokaitis mirė 1979 m. vasario 27 d. Palaidotas Gelgaudiškio kapinėse greta tėvų. 


Martina Aštrauskaitė-Bikulčienė 
Domeikava (Kauno r.), 2000 m. kovo mėn. 


Jonas Naujokaitis. Fotografuota po 1965 m., grįžus iš trem- | Jonas Naujokaitis tremtyje su sesute Ona Naujokaityte-Kudirkiene ir 
ties broliu Antanu Naujokaičiu 

Juozas JAKIMAVIČIUS 


Savamokslis konstruktorius Juozas Jakimavičius gimė 
1902 m. lapkričio 1 d. Išdagų k., Sintautų vlsč., valstiečio 
šeimoje. 2 metus pasimokęs Sintautų pradinėje mokykloje 
pas griežtą mokytoją Juozą Jarumbauską ir dėl lėšų stygiaus 
toliau mokytis negalėdamas ėmėsi žemdirbio darbo. Bet šis 
darbas jo neviliojo. Gal dėl to, kad buvo pernelyg smalsus, 
domėjosi technika, meistravo. Pramokęs staliaus amatą pa- 
sigamino įvairių padargų, įrankių. Kad nereikėtų siuvėjui 
mokėti pinigų, pats sau pasisiuvo kailinius, sukonstravo ir 
pasigamino girnoms sukti vėjo jėgainę. 

Sulaukęs brandaus amžiaus vedė Marcelę Eidukaitytę iš 
Kaukalnio (Naujienaitės) k. (Slavikų vlsč.). Išaugino sūnų 
Justiną ir dukrą Albiną. Antrojo pasaulinio karo pabaigoje 
darbams buvo išvarytas į Vokietiją. Grįžęs į Lietuvą rado 
sodybą sudegusią. Teko kurtis iš naujo. Ir taip nuo anks- 
tyvo ryto iki išnaktų nesibaigiantys darbai. Sodybą atstatė, 
o ir vėją vėl įkinkė į darbą. Apie 1970 m. laukų meliora- 
vimas J. Jakimavičiaus šeimą privertė keltis į Išdagų kolū- 
kinę gyvenvietę. Melioratoriai išrovė senus Jakimavičynės 
medžius, o sodybą sulygino su žeme ir tik nelietė Juozo 
sukonstruoto ir pastatyto malūno. Ir jis, tarsi vaiduoklis, 
dar stūksojo buvusio kaimo vietoje, kol nedora ranka jį nu- 
skandino liepsnose. 

J. Jakimavičius mirė 1996 m. balandžio 5 d. Palaidotas 
Sintautų kapinėse. 


Juozas Jakimavičius 

Juozo Jakimavičiaus sukurta paminklinė lenta kun. Antano Tatarės atminimui 

Jurgis PAVALKIS 


Mokytojas Jurgis Pavalkis gimė 1903 m. sausio 27 d. Akėčių k., Lukšių 
vIsč., aktyvaus lietuviškosios draudžiamos spaudos platintojo ir literato Juozo 
Pavalkio-Vijūno (apie jį „NKV“, t. 1, p. 210) šeimoje. 1926 m. baigęs Jurbarko 
dvimečius mokytojų kursus J. Pavalkis mokytojavo Ibėnų, Graužėnų, o nuo 
1933 m. — Veliuonos pradinėse mokyklose. Veliuonoje vadovavo šaulių pu- 
čiamųjų instrumentų orkestrui ir dirigavo chorui. 1940 m. iš Veliuonos buvo 
perkeltas į Darsūniškį (Kaišiadorių r.), kur dirbo mokyklos vedėju, o vėliau — 
aštuonmetės mokyklos direktoriumi. Rūpinosi ne tik mokyklos, bet ir visų 
darsūniškiečių gyvenimu. Plėtė mokyklos mokomąją bazę, išrūpino maršrutinį 
autobusą Darsūniškis—Kaunas, stomatologinį kabinetą. Jo vadovaujama Darsū- 
niškio mokyklos kaimo kapela rajono ir zoninėse meno saviveiklos kolektyvų 
apžiūrose visada būdavo laureatų tarpe. 1963 m. J. Pavalkio sukurtą ir jo vado- 
vaujamos kapelos įgrotą „Pensininkų polką“ dar ir dabar dažnai galima išgirsti 
per Lietuvos radiją. Gyvendamas Veliuonoje mokytojas J. Pavalkis su mokiniais 
jau rinko archeologinius radinius, o Darsūniškyje išaiškino vos ne legenda ta- 
pusį miestelyje esantį dokumentą, kuris apie 200 metų gyventojų iš kartos į 


kartą buvo perduodamas. Tas dokumentas — tai su Lietuvos ir Lenkijos karaliaus Jurgis Pavalkis 
Stanislovo Augusto parašu 1791 m. Darsūniškio miesteliui suteiktų privilegijų 
dokumento originalas, kuris dabar saugomas Vytauto Didžiojo karo muziejuje 
Kaune. 
Mokytojas J. Pavalkis mirė 1963 m. gruodžio 12 d. Palaidotas Senavos 
kapinėse, Kaune. 


Kastytis J. Pavalkis 
1998 m. 


d 


Mokytojo Jurgio Pavalkio šeima su marčia (sūnaus Kastyčio žmona) Nijole, stovinčia prie lango, ir šeimos drauge Rita (priekyje). 
1955 m. nuotrauka 

Juozas Izidorius DAILIDĖ 


Filosofijos mokslų daktaras Juozas Izidorius Dailidė 
gimė 1903 m. sausio 29 d. Barandų k., Sintautų vlsč. Mo- 
kėsi Sintautuose, Marijampolės Rygiškių Jono gimnazijoje, 
o Pirmojo pasaulinio karo metu — Voroneže. 1922 m. baigė 
Marijampolės Rygiškių Jono gimnaziją. Studijavo Vokie- 
tijoje, Giesseno Ludviko universiteto Filosofijos fakulteto 
Matematikos ir fizikos skyriuje. Universitetą baigė 1929 m. 
vasario 23 d., o tų pačių metų rudenį apgynė filosofijos 
mokslų daktaro disertaciją. Grįžęs į Lietuvą mokytojavo 
Marijampolės Rygiškių Jono gimnazijoje (1929-1936), 
Vilkaviškio kunigų seminarijoje (1935-1936), Šiauliuose 
(1936-1940), o Kauno „Saulės“ gimnazijoje buvo vicedi- 
rektoriumi (1940-1941). Mokytojaudamas gimnazijose 
J. I. Dailidė parengė keturių dalių matematikos vadovėlį 
„Algebra“ (1938, 1939, 1940). Priklausė Vilniaus vada- 
vimo sąjungai, Šaulių sąjungai, nuo 1929 m. — Lietuvos 
mokytojų sąjungai, nuo 1935 m. buvo jos valdybos sekre- 
torius, nuo tų pačių metų — Lietuvos tautininkų sąjungos 
narys. 1941 m. birželio mėn., didžiųjų sovietinių trėmimų 
metu, su šeima (žmona Antanina ir sūnumi Sigitu) suimtas 
ir ištremtas iš Lietuvos. Šančių rampoje (Kaune) atskirtas 
nuo šeimos ir išgabentas į Archangelsko sr. lagerius. 

J. I. Dailidė nužudytas 1941 m. rugsėjo 13 d. Jarcevo 
lageryje. 


Sigitas Dailidė 
Kaunas, 1999 m. spalio 30 d. 


Dr. Juozas Izidorius Dailidė 


Dr. Juozas Izidorius Dailidė tarp Vilkaviškio kunigų seminarijos klierikų. 7936 m. nuotrauka. Nuotrauka iš Sigito Dailidės asmeninio 
archyvo 

Trys Dailidžių kartos. Pirmoje eilėje iš kairės į dešinę: Antanina Orintaitė-Dailidienė, jos sūnus Sigitas Dailidė, močiutė Marcelė Dai- 
lidienė, jos sūnus kan. Antanas Dailidė; antroje eilėje: kun. Neverauskas ir dr. Juozas Izidorius Dailidė 


Marijampolės Rygiškių Jono gimnazijos mokytojai. Pirmoje eilėje: dr. kun. Jonas Tatoraitis (ketvirtasis iš kairės į dešinę), gimnazijos 


direktorius Antanas Daniliauskas (šeštasis), kan. Antanas Dailidė (aštuntasis); stovi — dr. Juozas Izidorius Dailidė (antrasis iš kairės) 

Antanas LIORENTAS 


Inžinierius Antanas Liorentas gimė 1903 m. vasario 7 d. Jankiš- 
kių k., Žvirgždaičių vlsč. Baigęs gimnaziją studijavo Dancigo aukš- 
tojoje technikos mokykloje ir tapo inžinieriumi. 1927 m. pašauktas 
į Lietuvos kariuomenę. 1929 m. baigė Karo mokyklos III aps. laidą 
ir jam buvo suteiktas inžinerijos atsargos leitenanto karinis laipsnis 
ir išleistas į inžinerijos karininkų atsargą. Nuo 1931 m. rudens — 
Lietuvos šaulių sąjungos 4-osios Šaulių rinktinės narys. 1934 m. dėl 
sveikatos pripažintas netinkamas karinei tarnybai ir išleistas į dimi- 
siją. A. Liorentas apdovanotas Lietuvos Nepriklausomybės dešimt- 
mečio medaliu. 


Lietuva paženklinta žuvusių savanorių už tautos 
laisvę kapais 


Sakiai. Tvenkinio tiltas 

Kazys ŠAPALAS 


Pedagogas Kazys Šapalas gimė 1903 m. kovo 
1 d. Vartų k., Mikoliškio vlsč., Marijampolės 


1pskr. Studijavo Lietuvos universitete. Socio- 


ogijos, filosofijos ir pedagogikos studijas baigė 
1927 m. 1929-1940 m. - Šakių „Žiburio“ gim- 
iazijos direktorius. Antrosios bolševikinės oku- 
racijos metais dirbo Kauno 4-osios vidurinės 
nokyklos mokytoju. Bendradarbiavo spaudoje. 

K. Šapalas mirė 1982 m. rugsėjo 14 d. Kau- 
ne. Palaidotas Romainių kapinėse. 


Kazys Šapalas 


Šakių „Žiburio“ gimnazijos mokytojai. Pirmoje eilėje iš kairės į dešinę: K. Užupytė-Keblinskienė, neatpažintas, M. Zilinskaitė, 


K. Šapalas, Uogintaitė, Vaitkevičius; antroje eilėje: P. Keblinskas, Jasiūnas, A. Dragūnaitė, neatpažintas, Krasnickaitė-Liulevičienė 

Ona BAKŠYTĖ-DOMEIKIENĖ 


Gimiau 1903 m. kovo 13 d. Karališkių k., Kidulių vlsč., 
valstiečių šeimoje. Pradinės mokyklos nelankiau, bet mokiau- 
si namuose nusižiūrėdama nuo brolių. 1923 m. Mokytojų 
profsąjungų suaugusiųjų gimnazijoje Kaune išlaikiau egzami- 
nus į 4-ąją klasę. Baigusį tą klasę, 1928 m. pradėjau mokytis 
Jurbarko mokytojų seminarijoje. Po metų II kursą jau lan- 
kiau „Saulės“ mokytojų seminarijoje Kaune. 1926 m. pradė- 


jau mokytis 2 metų gailestingųjų seserų kursuose, kurie buvo 
organizuoti prie Valstybinės vaikų ligoninės Kaune. 1929 m. 
gavau šių kursų baigimo diplomą su prof. P. Mažylio parašu 
ir buvau palikta dirbti Valstybinėje vaikų ligoninėje. Po metų 
aš jau Kauno miesto ligonių kasų Vaiko sveikatai globoti cen- 
tro darbuotoja ir ten dirbau iki 1933 m. vidurio. Ištekėjusi 
už Amerikos lietuvio Liudo Domeikos gyventi persikėliau į 
Filadelfiją (JAV). Ten įgijau Raudonojo kryžiaus medicinos 
sesers-akušerės diplomą. Grįžusi į Lietuvą, 1935-1939 m. ir 
1941-1948 m. dirbau Gelgaudiškio ambulatorijoje akušere. 

1948 m. gegužės 22 d. su šeima buvau perkelta gy- 
venti į Krasnojarsko kr. Ten dirbau žemės ūkio darbus, o 
1951-1955 m. buvau Martuko akušerinio punkto akušere. 
1955-1958 m. dirbau miško ruošos darbus. Į Lietuvą grį- 
žau 1958 m., bet pagal specialybę darbo negavau, nes An- 
trojo pasaulinio karo metais buvo sudegęs diplomas. Ir tik 
1960 m. rugpjūčio 1 d. buvau įdarbinta Gelgaudiškio apy- 
linkės ligoninėje. 


Ona Bakšytė-Domeikienė 
Gelgaudiškis, 1966 m. 


O. Domeikienė mirė 1971 m. balandžio 18 d. Palaidota 
Gelgaudiškio kapinėse. 


Ona Bakšytė-Domeikienė 

Liepalotų vaikai 

Kun. Juozapas STANKEVIČIUS 


Kun. Juozapas Stankevičius gimė 1903 m. kovo 19 d. Žardelių k., Barzdų vlsč. Mokėsi Griškabūdyje, 
Naumiestyje, o nuo 1921 m. — Kretingoje, Neise ir Braslau (Vokietija). 1930 m. baigė Kauno kunigų semi- 
nariją, o birželio 14 d. įšventintas į kunigus. 1931 m. tapo teologijos licenciatu, o nuo 1953 m. — teologijos 
daktaras. Gyvendamas Kaune J. Stankevičius ėjo įvairias pareigas: nuo 1931 m. buvo Lietuvių moterų kultūros 
draugijos mergaičių mokytojų seminarijos kapelionas; 1932-1934 m. — „Mūsų laikraščio“ redaktorius; vė- 
liau — Kauno „Aušros“ mergaičių gimnazijos kapelionas; nuo 1938 m. — Angelo Sargo vaikų sąjungos vadovas, 
Lietuvos kapelionų sąjungos pirmininkas; 1940-1941 m. — Šiaulių Šv. Petro ir Povilo parapijos klebonas; nuo 
1944 m. rudens — Kauno tarpdiecezinės kunigų seminarijos profesorius; nuo 1947 m. vasario 3 d. - Kauno 
arkivyskupijos valdytojas kapitulos vikaras; nuo 1949 m. gegužės 11 d. — Vilkaviškio vyskupijos valdytojas, 
o nuo tų pačių metų rudens — jau ir Kaišiadorių vyskupijos valdytojas. Ir tik grįžus iš Sibiro vyskupui T. Ma- 
tulioniui, 1956 m. vyskupija buvo perduota tikrajam ganytojui, o Vilkaviškio vyskupiją J. Stankevičius valdė 
iki 1965 m. gegužės 5 d. Daugelis mano, kad didžiausia J. Stankevičiaus klaida ta, jog jis verčiamas bolševikų 
tuo pačiu metu sutiko valdyti ir administruoti net tris vyskupijas. Nuo 1944 m. kun. J. Stankevičius — garbės 
kanauninkas, o nuo 1958 m. — Kauno arkivyskupijos kanauninkas, II Vatikano visuotinio susirinkimo daly- 
vis. Kun. J. Stankevičius buvo aktyvus religinės spaudos darbuotojas. 1938-1939 m. gimnazijoms parengė ir 
išleido vadovėlius: „Dievas“, „Kristus“, „Bažnyčia“, „Dora“. Išvertė ir išleido nemažai ir kitų autorių religinio 
turinio knygų. 1938 m. pradėjus eiti „Draugijai“ buvo to leidinio pamokslų skyriaus redaktorius. Domėjosi 
fotografija. (Ir šio rašinio autoriui teko bendrauti fotografiniais klausimais su kanauninku.) 

Kun. J. Stankevičius mirė 1974 m. lapkričio 3 d. Kaune. Palaidotas prie Kauno arkikatedros bazilikos. 


Kanauninkas Juozas Stankevičius Kanauninko Juozo Stankevičiaus kapas prie Kauno arkikatedros 
bazilikos 

Kauno arkikatedra bazilika 

Zuzana PUODŽIUKAITYTĖ-POČVAISTIENĖ 


Zuzana Počvaistienė. 1933 m. rugpjūčio 15 d. nuo- 


trauka 


Mokytoja Zuzana Puodžiukaitytė-Počvaistienė gimė 1903 m. 
balandžio mėn. Sintautų k. pasiturinčio ūkininko šeimoje, kurioje 
augo dvi dukros: Zuzana, Salomėja, ir sūnus Benediktas. Baigusi 
Marijampolės mokytojų seminariją Zuzana buvo paskirta moky- 
tojauti į Kuršėnus. Kiek vėliau persikėlė į Zanavykus ir moky- 
tojavo Šakiuose. Ten artimai bendradarbiavo su Juozu Lingiu ir 
Jonu Švedu. 1931 m. ištekėjusi už agronomo Eduardo Počvaisčio 
pradėjo mokytojauti Sintautuose. Vėliau paveldėjo tėviškę, kurioje 
pavyzdingai tvarkėsi, bet mokytojos pareigų neatsisakė. Buvo rei- 
kli ne tik sau, bet ir kitiems. Pagal tuometinius reikalavimus, mo- 
kykloje vilkėjo juodo atlaso chalatą su balta apykakle. Pamokoms 
ruošdavosi stropiai. Ne tik savo mokinius, bet ir Sintautų jaunimą 
įtraukė į saviveiklą. Subūrė tautinių šokių ratelį, su kuriuo reng- 
davo šokius-spektaklius. Pati kūrė šokius ir šokiams reikalingus 
drabužius. Mokytojos vyras Eduardas Počvaistis buvo Šaulių būrio 
vadas. 1941 m. birželio mėn. bolševikiniai okupantai mokytoją su 
šeima ištrėmė į Sibirą. 1946 m. šeima iš tremties pabėgo ir grįžo į 
Lietuvą. Pagal pažintį su Petru Vasinausku darbą gavo Dotnuvoje. 
1947 m. mokytoja Z. Počvaistienė įsigijo pasą mergautine pavarde 
ir, kai 1952 m. gruodžio mėn. šeima antrą kartą buvo tremiama į 
Sibirą, ji liko Lietuvoje, bet 1954 m. savanoriškai atvyko į Byską 
pas šeimą ir vėl tapo tremtine. Iš tremties paleista, 1956 m. grįžo į 
Lietuvą. Apsigyveno Akademijoje (Kėdainių apskr.). Dirbo vaikų 
darželyje muzikos vadove ir mokė darželinukus šokių. Kūrė vai- 
kiškus šokius, su kuriais pateko ir į tuometinės televizijos ekraną. 

Z. Počvaistienė mirė 1987 m. vasario 2 d. Kaune. Palaidota 
Jonučių kapinėse. 


Nijolė Počvaistytė-Jasinevičienė 
Kaunas, 2001 m. birželio 22 d. 


Sintautų šokėjos su savo vadove Zuzana Počvaistiene (sėdi ant žemės antroji iš kairės) 

Vincas ABRAITIS 


Karininkas Vincas Abraitis gimė 1903 m. balandžio 4 d. 
Vėdarų k., Barzdų vlsč., apsišvietusio ir pasiturinčio ūkinin- 
ko šeimoje. Baigęs Vilkaviškio „Žiburio“ gimnaziją, 1927 m. 
įstojo į Karo mokyklą, kurią baigė 1929 m. spalio 6 d. Respu- 
blikos Prezidento aktu jam buvo suteiktas leitenanto laipsnis. 
Karinei tarnybai nukreiptas į Pionierių batalioną. Specialybės 
žinias gilino Vytauto Didžiojo karininkų kursų Inžinerijos sky- 
riuje, kuriuos baigė 1932 m. vasario 18 d. Po „valdemarinin- 
kų pučo“, 1934 m. liepos 10 d., išleistas į atsargą. Studijavo 
Vytauto Didžiojo universiteto Technikos fakultete. Gyveno 
Kaune. Dirbo Finansų ministerijos Prekybos departamente 
jaunuoju kontrolieriumi. 1939 m. balandžio 1 d. perkeltas į 
Karo aviacijos specialybės karininkų atsargą. Vokiečių okupa- 
cijos metais dirbo „Sodybos“ centro valdytoju. Artėjant an- 
trajai bolševikinei okupacijai, 1944 m. pasitraukė į Vakarus. 
(Gross-Hesepe pabėgėlių stovykloje dirbo žmonos dailininkės 
Vladislovos Sofijos Stančikaitės-Abraitienės organizuotoje dai- 
lės studijoje. 1947 m. su šeima emigravo į Braziliją ir gyveno 
San Paule. 1958 m. persikėlė į JAV ir apsigyveno Klivlende. 
V. Abraičio žmona sėkmingai dirbo vaikų knygų iliustravimo 
srityje. Ji sukūrė iliustracijas ir Vytės Nemunėlio (Bernardo 
Brazdžionio) populiariajam „Meškiukui Rudnosiukui“, ku- 
riam piešiniai vasaros atostogų metu buvo sukurti Zanavykų 
Abraitynėje (Vėdarų k., Barzdų vlsč.). 


“ 


VP 8 BĖ jAbi Kas SSBAS “4 


Vilkaviškio „Žiburio“ gimnazijos Moksleivių estetinio lavinimosi komisija. Pirmoje eilėje pirmasis iš kairės sėdi Vincas Abraitis, o už 
jo pirmasis iš kairės stovi brolis Jonas Abraitis. 1922-7923 m. nuotrauka 

Petronėlė GUSTAINYTĖ-KAMINSKIENĖ 


Petronėlė Gustainytė-Kaminskienė.. 1971 m. 


nuotrauka 


Ūkininkė Petronėlė Gustainytė-Kaminskienė gimė 1903 m. balan- 
džio 30 d. Vyžpinių k., Griškabūdžio vlsč., Antaninos ir Juozo Gustai- 
nių šeimoje. Sulaukusi 17 metų Petronėlė atsikėlė gyventi į Paluobių k. 
pas giminaičius Agotą ir Joną Baltrušaičius. Kadangi Petronėlės teta 
vaikų neturėjo, tai ji tapo 23 ha ūkelio paveldėtoja. Sulaukusi 20 metų 
Petronėlė ištekėjo už Antano Kaminsko, kuris žentu atėjo į jaunamartės 
tetėno Jono Baltrušaičio ūkį. Gyvendami Paluobiuose Kaminskai susi- 
laukė ir užaugino keturiolika vaikų: septynias dukras ir septynis sūnus. 
Vaikai buvo auklėjami Dievo ir Tėvynės meilės dvasia. Tačiau šešiolikos 
asmenų Kaminskų šeimą 1948 m. gegužės 22 d. sovietai buvo numatę 
ištremti į Sibirą. Kaminskai pasitraukė iš namų. Ūkyje liko tik 9 metų 
sūnus Pranas ir pusės metukų dukra Liudvina su močiute Antanina 
Gustainiene. Vaikų be tėvų į Sibirą netrėmė, bet pradėjo rankioti suau- 
gusiuosius. Sūnų Juozą surado dirbantį Kriūkų laivų statykloje, o Vitą 
ir Antaną — pas vieną senutę, kur jie laikinai buvo prisiglaudę. Ir šie 
trys Petronėlės sūnūs buvo ištremti į Krasnojarsko kr., bet po 10 metų 
grįžo į Lietuvą. 1949 m. buvo ištremta į Irkutsko sr. ir Petronėlės mo- 
tina Antanina Gustainienė, kuri tuoj pat tremtyje ir mirė. Petronėlė ir 
Antanas Kaminskai nugyveno ilgą ir gražų gyvenimą, o 1973 m. ge- 
gužės 26 d. atšventė ir auksines vestuves. Auksinių vestuvių būrys 
buvo didelis: septynios pamergės ir septyni pabroliai — ir visi Petronėlės 
ir Antano Kaminskų vaikai. 2000 m. Kaminskų vaikų, marčių, žentų, 
vaikaičių ir provaikaičių jau buvo 78. Tai štai kur zanavykų galia! 

P. Kaminskienė mirė 1983 m. rugsėjo 2 d. Palaidota Paluobiuose 
greta 1980 m. mirusio jos vyro Antano Kaminsko. 


Petronėlė ir Antanas Kaminskai auksinių vestuvių dieną. Kairėje tarp dukrų Liudvinos ir Bronės sėdi Petronėlė Kaminskienė, stovi 


iš kairės į dešinę dukros: Stasė, Genovaitė, Teresė, Agutė ir Ceslova; dešinėje nuotraukos pusėje tarp sūnų Vito ir Juozo sėdi Antanas 


Kaminskas; stovi sūnūs: Kazimieras, Antanas, Bronius, Pijus ir Pranas. 1973 m. gegužės 26 d. nuotrauka 
Š6 

Jonas GREIČIUS 


Mokytojas Jonas Greičius gimė 1903 m. balan- 
džio 30 d. Verpikų k., Slavikų vlsč. Mokėsi Marijampolės 
ir Šakių „Žiburio“ gimnazijose. 1925-1932 m. studijavo 
Kauno universiteto Teologijos ir filosofijos fakultete lie- 
cuvių kalbą ir literatūrą. 1928 m. pradėjo dirbti Jurbarko 
„Saulės“ gimnazijos mokytoju, o nuo 1932 m. — Vilkaviš- 
kio dr. J. Basanavičiaus gimnazijoje. Nuo 1941 m. - Jur- 
barko gimnazijos direktorius. 1945 m. sausio mėn. buvo 
paskirtas besikuriančios Vadžgirio progimnazijos laikinuo- 
ju direktoriumi. 1945-1948 m. dirbo Pagėgių gimnazijos 
direktoriumi. 1949 m. pavasarį su šeima ištremtas į Ir- 
<utsko sr., o vėliau — į Buriat-Mongolijos autonominę sr. 
1956 m. pavasarį su šeima grįžo į Lietuvą ir vėl dirbo pe- 
dagoginį darbą. Pradžioje dirbo Viešvilės vaikų namuose, 
o vėliau — Viešvilės vidurinėje mokykloje. 1963 m. išėjęs į 
pensiją apsigyveno Vilniuje. Rinko žodžius Lietuvių kalbos 
žodynui. Yra bendradarbiavęs „Ryte“, „Pavasaryje“, „Lietu- 
vos mokykloje“ ir kituose laikraščiuose. 

J. Greičius mirė 1985 m. rugpjūčio 8 d. Vilniuje. Palai- 
dotas Alytuje. 


Jonas Greičius 


Jurbarko „Saulės“ gimnazijos pedagogai. Nuotraukos viduryje matomas gimnazijos direktorius Jonas Greičius 

Išlakios Lekėčių eglės 

Jonas KASPERAITIS 


Žurnalistas Jonas Kasperaitis gimė 1903 m. ge- 
gužės 2 d. Naumiestyje. Tai tragiško likimo asmenybė. 
Nuo jaunystės savo gyvenimą susiejo su pogrindžio veikla, 
<omunistiniu judėjimu Lietuvoje. Ne kartą teistas ir ka- 
intas už antivalstybinę veiklą. 1933 m. Lietuvai keičiantis 
politiniais kaliniais su Sovietų Sąjunga J. Kasperaitis išvy- 
<o į Maskvą, kur mokėsi. 1935-1937 m. dirbo Minske 
aikraščio „Raudonasis artojas“ redaktoriaus pavaduotoju. 
Bendradarbiavo Maskvoje leistame žurnale „Priekalas“ ir 
JAV lietuvių komunistinėje spaudoje. Parašė apybraižų iš 
politinių kalinių gyvenimo, publicistikos ir literatūros kri- 
tikos straipsnių. 

Lietuvos Respublikos teismo už antivalstybinę veiklą 
du kartus nuteistas sušaudyti — išgyveno, o 1938 m. lap- 
kričio 12 d. Minske savo idėjos draugų proletarų sušaudy- 
tas. Šiandien jo kapo vieta nežinoma. 


Zanavykų tarpgiris — Naidynė (Lekėčių seniūnija) 


Jonas Kasperaitis 


ar T SU E r ns. 
4 E 

Šakių „Žiburio“ gimnazijos I laida 1925 m. Viršutiniuose kampuose: kairėje — Sofija Starkiūtė, dešiniajame kampe — Vincas Sabas; 
pirmoje eilėje: Jonas Dumčius, Pranas Lingys, Jonas Vizgirda, gimnazijos direktorius kun. Ignas Starkus, Česlovas Šukaitis, Bronė 
Valuckaitė, Juozas Kundrotas; antroje eilėje: Valentinas Dėdinas, Juozas Kazlauskas, Izidorius Rugienius, Elena Kačerauskaitė, Jonas 
Motiejus Adomaitis, Jonas Greičius, Jonas Matijošaitis; trečioje eilėje: Jonas Bataitis, Kunigunda Užupytė, Kajetonas Žievys, Vytautas 
Zymantas, Juozas Pipiras, Pranas Keblinskas ir Marytė Valuckaitė. 


Sakių „Žiburio“ gimnazijos rūmai sudegė Antrojo pasaulinio karo metais (1944) 

Susitiko Šakių gimnazijos „žiburiečiai“. Sėdi — Valentinas Dėdinas; stovi iš kairės: Anicetas Skrinskas, Leonas Samuolis, Eugenija 
Černiauskaitė-Klimavičienė, Juozas Jasulaitis, Elena Venskaitytė-Stankūnienė, Petras Puskunigis, Bronė Rudzevičiūtė-Subotinienė, 
Vytautas Buvelskis, Marytė Arnastauskaitė-Skatikienė, Zigmas Preikšas, Julija Ašmenskaitė-Jasulaitienė, Antanas Butauskas, Vincas 
Lozoraitis, Marija Žindžiūtė-Juozapaitienė, Vytautas Puskunigis ir Antanas Širvaitis. Nuotrauka iš Vinco Lozoraičio albumo 


Pirmosios Šakių „Žiburio“ gimnazijos laidos būrelis švenčia 40 metų baigimo sukaktį. Sėdi: B. Bataitienė, M. Kazlauskienė, J. Mati- 
jošaitis, Dėdinienė, J. Bataitis; stovi: J. Greičius, J. Kazlauskas, K. Žievys, J. Dumčius, kun. P. Lingys, V. Dėdinas 


73 


Nemirų Sventosios Dvasios bažnyčia 

Kun. Pranas ŠUKYS 


Kun. Pranas Šukys gimė 1903 m. liepos 28 d. Vilkeliškių k., Sintautų vlsč. Baigė Šakių „Žiburio“ gimnaziją ir 
Vilkaviškio kunigų seminariją. 1930 m. birželio 22 d. įšventintas į kunigus. Vikaro pareigas ėjo Žemojoje Panemu- 
nėje ir Leipalingyje. 1935 m. perkeltas į Gerdašius suorganizavo naują parapiją ir 1936 m. pastatė parapijos salę, 
kurioje vyko pamaldos. Kiti kunigai tą salę pertvarkė į bažnyčią, pastatė bokštą. Bažnyčia Gerdašiuose tebestovi ir 
šiandien. Kun. P. Šukys Gerdašiuose pastatė visus parapinius trobesius. Ant aukštumėlės suvežė beveik visą statybi- 
nę medžiagą gražiai bažnyčiai statyti. Deja, užėjo karas, kareiviai ir žmonės viską išnešiojo, beliko tik keli stambūs 
akmenys. Kun. P. Šukys buvo geras pamokslininkas, geras organizatorius. Mano nuomone, jis buvo vienuoliškos 
dvasios, tretininkas, kuklus, nesiekė aukštų vietų, garbės. Antrosios bolševikinės okupacijos metais kun. P. Šukys 
7 metus iškentėjo Sibiro tremtyje. Paskutiniuoju metu buvo Nemirų (Jankų vlsč.) klebonas. Ten ir mirė. Palaidotas 
1977 m. gruodžio 3 d. Nemirų kapinėse. 


Kun. Ignas Plioraitis 
Kazlų Rūda, 1998 m. 


Kun. Prano Sukio kapas Nemirų bažnyčios šventoriuje Kun. Pranas Sukys 

Kunigunda UŽUPYTĖ-KEBLINSKIENĖ 


Mokytoja Kunigunda Užupytė-Keblinskienė gimė 
1903 m. liepos 6 d. Švediškių k., Lukšių vlsč. Baigusi 
Šakių „Žiburio“ gimnaziją įstojo į Lietuvos universitetą, 
studijavo istoriją, geografiją. Universitetą baigė 1930 m. 
1931 m. ištekėjo už Prano Keblinsko. Išaugino tris vai- 
kus: Kęstutį, Algirdą, Dalią. Mokytojavo Šakių ir Alytaus 
gimnazijose. 1944 m. pasitraukė į Vakarus. Po karo Vokie- 
tijoje dėstė lietuvių gimnazijose Detmolde (1945-1946) 
ir Grevene (1946-1949). 1949 m. atvyko į JAV, apsigy- 
veno Broktono mieste, dirbo siuvyklose. Aktyviai dalyva- 
vo visuomeninėje ir karitatyvinėje vietos lietuvių veikloje: 
ateitininkuose, Katalikių moterų sąjungoje, JAV lietuvių 
bendruomenėje, parapijos organizacijose. Rašė eilėraščius, 
gausiai bendradarbiavo lietuviškoje spaudoje aprašydama 
vietos lietuvių veiklą ir įvykius. Ilgesnius straipsnius spaus- 
dindavo Homo arba Veritas slapyvardžiais. Išėjusi į pensiją 
gyveno Detroite, vėliau — Floridoje. 

K. Užupytė-Keblinskienė mirė 1988 m. spalio 11 d. 
Palaidota St. Petersburge, Floridoje. 


Kunigunda Užupytė-Keblinskienė 


Mokytoja Kunigunda Užupytė-Keblinskienė su šeima 1948 m. Grevene (Vokietija). Iš kairės į dešinę: mokytoja Kunigunda Keblins- 
kienė, sūnus Algirdas, Kęstutis, dukra Dalia ir vyras mokytojas Pranas Keblinskas 

Vincas SUTKUS 


Ne vieno panemunės zanavyko šeimą maitino Nemunas. Žvejai, sielininkai, baržų škiperiai, garlaivių ka- 
pitonai, mechanikai, žibintų prižiūrėtojai, o ir keltininkai - panemunių zanavykų profesijos, kurios XX a. I p. 
dar vaidino nemažą vaidmenį krašto ekonominiame gyvenime. Nemažai upeivių buvo kilę ir iš Plokščių — tai 
garlaivių kapitonai: Juozas Venys, Pranas Liukaitis, Ersenijus Kuzminas, Juozas Demenis. Plokščiuose gyveno ir 
garlaivių mechanikas Vincas Sutkus. 

V. Sutkus gimė 1903 m. liepos 12 d. Tvirbutų k., Paežerėlių vlsč. Tėvai, kilę iš Tvirbutų, gyventi persikėlė į 
Naudvario k., Plokščių vlsč., kur ir užaugo būsimasis upeivis. Mokėsi Plokščių pradinėje mokykloje, karinę tar- 
nybą atliko Marijampolėje, dirbo Plokščių pieninėje, o prieš Antrąjį pasaulinį karą savo gyvenimą susiejo su Ne- 
munu. Eidamas įvairias pareigas plaukiojo garlaiviuose „Lituanica“, „Kęstutis“. Kaune baigęs kursus, 1951 m. 
V. Sutkus tapo diplomuotu garlaivių mechaniku. 

V. Sutkus mirė 1953 m. rugsėjo 9 d. Palaidotas Plokščių kapinėse. 


Vidas Sutkus 
Klaipėda, 2000 m. 


Vincas Sutkus „Kęstučio“ garlaivio mechanikas Vincas Sutkus su Nemuno 
upeiviais 

Seliomėja JAKAITYTĖ-POVILAITIENĖ 


Kai 1991 m. Vilniaus Antakalnio kapinėse laidojo 
sausio 13 d. sovietų kareivių nužudytą Vilniaus televi- 


zijos bokšto gynėją Apolinarą Juozą Povilaitį, tai prie jo 
karsto suklupusi rymojo ir didvyrio motina — 88 metų 
senutė Seliomėja Jakaitytė-Povilaitienė. Ji gimė 1903 m. 
liepos 15 d. Patašinės k., Griškabūdžio vlsč., Antaninos 
Kudirkaitės-Jakaitienės (1880—1962) ir amerikono, ki- 
lusio nuo Šakių, Jurgio Jakaičio (1858-1917) šeimoje. 
Gimus Seliomėjai tėvas dar kartą išvyko į JAV užsidirb- 
ti pinigų, o grįžęs į Lietuvą uošvio Izidoriaus Kudirkos 
ūkyje kūrėsi amerikoniškai, statė naujus trobesius, susi- 
laukė dar keturių dukrų, bet netrukus atgulė ir jau ne- 
besikėlė. Kai mirė tėvas, Seliomėjai buvo tik 14 metų. 
Į namus atėjo patėvis Jonas Jančius (1893-1976), kuris 
žmonos vaikų neskriaudė, bet buvo labai sunkūs metai. 
Neseniai buvo pasibaigęs Pirmasis pasaulinis karas, kū- 
rėsi Nepriklausoma Lietuvos valstybė, jauni zanavykų 
vyrai ėjo ginti savojo krašto. 

1926 m. S. Jakaitytė ištekėjo už Juozo Povilaičio 
(1894-1976) ir nuėjo marčioms į Bliuviškių k. Selio- 
mėja ir Juozas Povilaičiai išaugino tris dukras ir du sū- 
nus: dukra Petronėlė tapo Venslovaitiene ir apsigyveno 
Ambrasų k., Barzdų vlsč.; sūnus Vytautas gyveno Kau- 
no r., kur 1983 m. mirė; dukra Teresė (1933-1993) 


Iš kairės į dešinę: Seliomėja Jakaitytė-Povilaitienė, ant močiutės kelių — Kristina Juozėnaitė, greta sėdi dukra Teresė Povilaitytė-Pa- 


liškienė, jai ant kelių — Vaclovas Pališkis, už nugaros stovi Janina Povilaitytė, sėdi Juozas Povilaitis. Fotografuota Povilaičių sodyboje, 


Bliuviškių k., 1961 m. liepos 23 d. 

ištekėjo už Juozo Pališkio ir gyveno Pilviškiuose; Janina (g. 1944) tapo Barčiene; sūnus Apolinaras (1937-1991) 
sukūręs darnią šeimą gyveno Vilniuje ir 1991 m. sausio 13 d. gindamas nuo sovietinių agresorių Vilniaus televi- 
zijos bokštą, o kartu ir Lietuvos laisvę žuvo didvyrio mirtimi. S. Povilaitienės sūnus Apolinaras Juozas Povilaitis 
po mirties apdovanotas Vyčio Kryžiaus 1-ojo laipsnio ordinu, o viena sostinės gatvių pavadinta jo vardu. 

S. Jakaitytė-Povilaitienė, palaidojusi du savo sūnus, 1993 m. rugpjūčio 8 d. mirė Kaune. Palaidota Griška- 
būdžio kapinėse. 


Seliomėja Povilaitienė su savo vaikais, marčiomis, žentais ir anūkais. Iš kairės į dešinę sėdi: dukra Petrė Venslovaitienė, dukra Teresė 
Pališkienė, Seliomėja Povilaitienė, anūkas Daumantas Barčas, dukra Janina Barčienė, marti Ona Povilaitienė; stovi: anūkė Indrė Bar- 
čaitė, anūkė Jolanta Venslovaitė-Petrauskienė, anūkės vyras Rimantas Petrauskas, anūkė Edita Povilaitytė, žentas Stanislovas Barčas, 
žentas Valentinas Venslovaitis, anūkė Gedrima Barčaitė, anūkas Robertas Povilaitis ir sūnus Apolinaras Povilaitis, savo gyvybę paauko- 
jęs ant Tėvynės aukuro, žuvęs 1991 m. sausio 13 d. prie Vilniaus televizijos bokšto gindamas Lietuvos Nepriklausomybę, po mirties 
apdovanotas Vyčio Kryžiaus 1-ojo laipsnio ordinu. Nuotrauka daryta 1987 m., minint Janinos Povilaitytės-Barčienės 45-ąjį gimtadienį 


Medžiagą pateikė kraštotyrininkė Liuda Jurevičiūtė-Brilingienė (apie ją „NKV“, t. 7, p. 6). 

Vincas SABAS 


Mokytojas Vincas Sabas gimė 1903 m. liepos 20 d. Pakalniškių k., Gelgaudiškio vlsč., vienuolikos vaikų 
37 ha žemės turinčio ūkininko Baltramiejaus Sabo šeimoje. Tėvai sūnus Juozą (apie jį „NKV“, t. 3) ir Vincą lei- 
do į mokslus. 1925 m. Vincas baigė Šakių „Žiburio“ gimnazijos I laidą. Vėliau mokėsi Kauno Vytauto Didžiojo 
universiteto Humanitarinių mokslų fakulteto Istorijos skyriuje. Turėdamas aukštojo mokslo mokytojo diplomą 
pradėjo dirbti Giedraičių gimnazijoje. Ten sukūrė šeimą. Vedė mokytoją, aktyvią visuomenininkę Matildą Šoke- 
lytę (1905-1980) ir susilaukė sūnaus Kęstučio (g. 1934) bei dukros Birutės (1937-1995). Sutuoktiniai aktyviai 
dalyvavo Giedraičių visuomeniniame gyvenime, buvo įvairių tautinių organizacijų nariai. 1937 m. šeima persi- 
kėlė į Rokiškį, kur V. Sabas mokytojavo J. Tumo-Vaižganto gimnazijoje, o žmona Matilda —- mokykloje (atrodo, 
J. Tūbelio vardo). 

1940 m. sovietams okupavus Lietuvą šeima buvo išskirta — mokytojas V. Sabas buvo iškeltas mokytojauti į 
Kėdainius. Bet tai buvo tik vargų pradžia. 1941 m. birželio 14 d. gavęs žinią iš giminių, kad žmona su vaikais 
jau vagone, tiesiai iš pamokos atvyko į Rokiškio geležinkelio stotį, surado artimuosius, slapta įlipo į vagoną ir 
taip savo noru buvo ištremtas į Altajaus kr. 1942 m. šeima dar kartą buvo represuota ir ištremta į Bykovą, Le- 
nos deltoje, prie Laptevų jūros. Gyventi reikėjo ledinėse jurtose. Mokytojas V. Sabas žvejojo, dirbo statybose, o 
žmona - laiškaneše. Tai buvo be galo sunkus darbas ir sunkus gyvenimas, pilnas nepriteklių. Žiemos metu labai 
vargindavo ilgos pūgos (jas ten vadindavo „purgomis“ — nuo žodžio „rypra“) su labai smarkiu vėju ir tirštu snie- 
gu. Pirmus porą metų ligos, badas, mirtis buvo kasdienybė. Ilgainiui gyvenimas pradėjo gerėti: išmoko žvejoti, 
įsigijo tinklus poledinei žūklei, iš jurtų persikraustė į medinius barakus. 1950 m. Sabų šeima persikėlė gyventi į 
Kisiurą, o 1951 m. - į Jakutską. 1957 m. paleisti iš tremties grįžo į Lietuvą. Apsigyveno Kaune, trumpai dirbo 
Aklųjų kombinate. Dukra Birutė baigė Rygos visuomeninį patentotyros institutą ir dirbo Kauno radijo gamy- 
kloje, sūnus Kęstutis mokėsi Novosibirsko ryšių instituto neakivaizdiniame skyriuje, o grįžęs į Lietuvą — Kauno 


Vincas Sabas Matilda ir Vincas Sabai Giedraičiuose. 1933 m. nuotrauka 

politechnikos instituto vakariniame skyriuje, kur įgijo 
radiotechniko specialybę. Vilniaus universitete apgynęs 
disertaciją tapo fizikos ir matematikos mokslų daktaru. 
Dirbo Kauno radijo gamykloje, Fizikos institute, Auto- 
matizuotų valdymo sistemų projektavimo konstravimo 
biure. | 

Mokytojas V. Sabas mirė 1974 m. gruodžio 5 d. 
Kaune. Palaidotas Romainių kapinėse. 


Eugenija Sabaitė-Petraitienė 
Jurbarkas, 2000 m. gegužės 28 d. 


Papildė ir patikslino Kęstutis Vincentas Sabas 
Vilnius, 2000 m. birželio mėn. 


Vinco Sabo šeima: sūnus Kęstutis, dukra Birutė, žmona Matil- 
da, 1948 m. Bykov Miss, prie Laptevų jūros 


Ak 


Sakių „Žiburio“ gimnazijos I laidos abiturientai po 45 metų Vilniuje (1970). Sėdi iš dešinės: Valentinas Dėdinas, Jonas Matijošaitis, 


Juozas Kazlauskas; antroje eilėje: Vincas Sabas, kun. Pranas Lingys, Jonas Greičius 

Antanas URMULEVIČIUS 


Vargonininkas, mokytojas Antanas Urmulevičius gimė 1903 m. rugpjūčio 11 d. Judraičių k., Lekėčių visč., 
ūkininkų Antano Urmulevičiaus ir Marijonos Bertulytės-Cižauskienės-Urmulevičienės šeimoje. Baigęs pra- 
dinius mokslus, 1921-1922 m. mokėsi Kauno Valstybinės muzikos mokyklos vargonininkų klasėje. 1922— 
1924 m. vargonininkavo Žemojoje Panemunėje. 1925-1926 m. tarnavo Lietuvos kariuomenės Ulonų pulke 
Alytuje. 1926 m. pradėjo vargonininkauti Vilkijoje, o Vilkijos progimnazijoje dėstė dainavimą. 1927 m. vedė 
Adelę Mamaitytę iš Žemosios Panemunės. 1933 m. apsigyveno Vepriuose (Ukmergės apskr.). Vargonininkavo 
Švč. Mergelės Marijos Rožančinės bažnyčioje, Veprių žemės ūkio mokykloje dėstė muziką, o kiek vėliau dar 
dirbo ir valsčiaus raštvedžiu. Švėkšnos parapijos klebono prelato Julijaus Macijausko pakviestas, 1938 m. atvyko 
į Švėkšną ir pradėjo dirbti vargonininku. 1941-1946 m. kartu dirbo ir „Saulės“ gimnazijos mokytoju, dėstė 
muziką, vadovavo mokyklos chorui, ansambliams, organizavo koncertus. Jam teko dirbti kartu su tokiomis 
įžymybėmis kaip žemaičių zanavyke Alicija Rūgyte, Aleksandru Plateriu, Jonu Račkausku, Napoleonu Bernotu, 
Kaziu Plačeniu ir kt. 


A. Urmulevičius sovietmečiu negalėdamas dirbti mokykloje vargonininkavo Gardame, Žemaičių Naumies- 
tyje, Judrėnuose, Šilutėje. Dirbdamas vargonininku vadovavo Švėkšnos kultūros namų chorams, ansambliams, 
net 7 metus vadovavo Švėkšnos mokyklos-internato dūdų orkestrui. Sunkiais pokario metais dirbo net kolūkyje. 


Antanas Urmulevičius Žemojoje Panemunėje 1924 m. rugsėjo 21 d. Antanas Urmulevičius Lietuvos kariuomenėje 

Visur dirbo sąžiningai ir kruopščiai. Jo vedami chorai ir 
ansambliai buvo labai aukšto meninio lygio. Parašė ne- 
mažai giesmių, kai kurios iš jų svainio Vinco Mamaičio 
(1907-1999) dėka pasklido net JAV lietuvių bažnyčio- 
se. Išaugino tris sūnus, iš kurių Sigitas (1932-1997) ir 
Medardas (g. 1935) tapo mokytojais, o Algirdas (1927— 
1995) - ekonomistu. 

A. Urmulevičius mirė 1993 m. spalio 27 d. Palaido- 
ras Švėkšnos kapinėse. 


Medardas Urmulevičius 
Svėkšna, 2000 m. sausio mėn. 


Antanas Urmulevičius apie 1930 m. 


Adelė ir Antanas Urmulevičiai su savo vaikais: Sigitu, Algirdu ir Medardu, apie 1986 m. Švėkšnoje 

Jonas RUDZEVIČIUS-VAIDOTAS 


Jonas Rudzevičius-Vaidotas. Nuotrauka iš mokytojo J. Augustaičio 
archyvo į 


Nemunas ties Gelgaudiškiu 

Mokytojas, poetas, vertėjas Jonas Rudzevičius 
gimė 1903 m. rugpjūčio 24 d. Šuopių k., Sintautų 
vlsč. Pradžios mokyklą lankė Sintautuose, paskui mo- 
kėsi Naumiesčio „Žiburio“ progimnazijoje. Gimna- 
ziją baigė privačiai. Dirbo korespondentu „Šaltinyje“ 
ir rašė eiles, kurias publikavo „Ateityje“, „Šaltinyje“, 
„Naujojoje vaidilutėje“, „Pavasaryje“, bendradarbia- 
vo „XX amžiuje“. 1939 m. Vytauto Didžiojo univer- 
sitete studijavo lietuvių kalbą ir literatūrą. Lietuvių 
kalbą ir muziką dėstė Virbalyje, Lukšiuose, Šakiuose. 
1948 m. pradėjo studijuoti Valstybinėje Vilniaus kon- 
servatorijoje, kurią baigė gaudamas dirigento diplomą. 
Kauno dailės mokykloje dėstė lietuvių kalbą ir muzi- 
ką. Dirbdamas Pedagoginėje leidykloje redaktoriumi 
studijavo vokiečių kalbą. Baigęs studijas Kauno 12-oje 
vidurinėje mokykloje dėstė vokiečių kalbą ir vadovavo 
„Skudučiams“. Į lietuvių kalbą išvertė knygas: „Kalnai 
ir žmonės“, „Vėliavnešiai“, „Vampyro naguose“, „Ro- 
meo ir Džiuljeta“, „Jaunasis kunigas Bosco“, „Žuvies 
paslaptis“. Apie 200 nepublikuotų J. Rudzevičiaus ei- 
lėraščių pluoštas, pavadintas „Saulės ašaros“, saugomas 
Zanavykų krašto muziejuje Šakiuose. 

J. Rudzevičius-Vaidotas mirė 1962 m. kovo 10 d. 
Palaidotas Sintautų kapinėse. 


Petras BARKAUSKAS 


Mokytojas Petras Barkauskas gimė 1903 m. rugsėjo 20 d. Aniškio dvaro kumetyne. Adomo Barkausko ir 
Marijos Brazauskaitės-Barkauskienės šeimoje buvo septynioliktas ir paskutinis vaikas. 1912 m. pradėjo moky- 
tis Meškučių pradžios mokykloje, o po trijų mėnesių jau rašė laiškus broliui į kariuomenę. Buvo labai gabus. 
1916 m. mokėsi Marijampolėje. Kun. Vincas Dvaranauskas (apie jį „NKV“, t. 1, p. 203), pastebėjęs gabų 
berniuką, leido jam naudotis savo biblioteka. 1919 m. pradėjo mokytis Rygiškių Jono gimnazijos 2-oje klasėje, 
buvo benamis ir kun. V. Dvaranausko pasiūlymu apsigyveno bažnyčios zakristijoje. Iš 4-os gimnazijos klasės 
perėjo į Mokytojų seminariją ir iš karto pradėjo gauti stipendiją. Kitą savo biudžeto dalį papildė iš privačių 
pamokų. 1922 m. įsijungė į skautų veiklą. 1924 m. dalyvavo skautų organizacijos tarptautinėje stovykloje Da- 
nijoje. 1926 m. tapęs mokytoju visą gyvenimą susiejo su Zanavykais. Vedė zanavykę Anelę Valuckaitę, išaugino 
sūnų Algimantą ir dvi dukras: Adelę ir Nijolę. Dirbo Naumiesčio progimnazijoje, prie kurios veikė ir dvimečiai 
mokytojų kursai. Dėstė kūno kultūrą, buvo bibliotekos vedėjas ir Pedagogų tarybos sekretorius. 1928 m. užda- 
rius progimnaziją ir mokytojų kursus buvo perkeltas dirbti į Naumiesčio pradžios mokyklą. Daug dėmesio skyrė 
naujai statomai Dr. Vinco Kudirkos pradžios mokyklai. Būdamas šios mokyklos vedėjas įsteigė skudučių orkes- 
trą, aktyviai reiškėsi Šaulių sąjungos, Dr. Vinco Kudirkos paminklo statybos draugijoje ir Vartotojų kooperatyvo 
veikloje. 1941 m. birželio mėn. sovietiniai okupantai mokytoją P. Barkauską su šeima ištrėmė į Sibirą. Moky- 
tojas, atskirtas nuo šeimos, 10 metų buvo kalinamas Rešiotų lageryje (Krasnojarsko kr.), o 1951 m. ištremtas 


į Jakovlevo k. (Tasejevo r.). 1952 m. ten buvo leista apsigyventi ir jo šeimai. 1956 m. paleistas iš tremties grįžo 
į Lietuvą. 1956 m. reabilituotas, bet pedagoginio darbo dirbti neleido. 1977 m. parašė tremties prisiminimus, 
kurie po autoriaus mirties publikuoti knygoje „Leiskit į Tėvynę“ (1989). 

P. Barkauskas mirė 1988 m. Palaidotas Kudirkos Naumiesčio kapinėse. 


Petras Barkauskas jaunystėje Petras Barkauskas 1970 m. 

Petronėlė STANAITYTĖ-KUDIRKIENĖ 


Petronėlė Stanaitytė-Kudirkienė 


Mokytoja Petronėlė Stanaitytė-Kudirkienė gimė 
1903 m. Ašmoniškių k., Būblelių vlsč. 1925 m. baigu- 
si Naumiesčio mokytojų kursus buvo paskirta Barzdų 
vlsč. Gražiškių pradinės mokyklos mokytoja. 1930 m. 
ištekėjo už ūkininko Jono Kudirkos ir apsigyveno Mi- 
knaičių k. (Barzdų vlsč.). Užaugino tris dukras: Stasę, 
Jolantą ir Rasą. 1948 m., vengdama stalininių represi- 
jų, pasitraukė į Kybartus. Ten dirbo pradinės mokyklos 
mokytoja. 1949 m. kaip savo „socialine kilme svetima 
darbui tarybinėje mokykloje“ iš mokytojos pareigų 
buvo atleista. Kad išvengtų tremties, su šeima persikėlė 
gyventi į Karaliaučiaus kr. Vėliau grįžo į Lietuvą. 

P. Stanaitytė-Kudirkienė mirė 1985 m. Palaidota 
Kybartų kapinėse. 


Gražiškių pradinės mokyklos (Barzdų vlsč.) mokiniai su savo mokytoja Petronėle Stanaityte. Fotografuota 1926 m. prie Gražiškių kaimo 


kapinių koplyčios 

Antanas ŠNEKAITIS 


Mokytojas, spaudos darbuotojas Antanas Šnekaitis gimė 1903 m. 
spalio 18 d. Totorviečių k., Sintautų vlsč. Pradinę mokyklą baigė Sin- 
tautuose, o gimnaziją — Naumiestyje. 2 metus Lietuvos universitete 
studijavo humanitarinius mokslus, o vėliau studijuoti išvyko į Miun- 
cheno universitetą. Studijų nebaigęs, 1938 m. grįžo į Lietuvą. Dirbo 
Sintautų vlsč. savivaldybės raštininku. Bendradarbiavo periodinėje 
spaudoje. Rašė „Lietuvos žinioms“, „Suvalkiečiui“, „Lietuvos aidui“ 
ir kitiems laikraščiams. 1940 m. dirbo Vilkaviškio apskr. vykdomojo 


komiteto sekretoriumi, o Lietuvą okupavus vokiečiams — Šakių apskr. 
darbo tarnybos raštininku. 1945 m. pradėjo mokytojauti Kriūkų pro- 
gimnazijoje. Dėstė vokiečių kalbą. 1950 m. buvo atleistas iš mokytojo 
pareigų, persikėlė gyventi į Vilnių ir dirbo mokyklos laborantu. 2 me- 
tus gyveno Kėdainiuose, o 1960 m. atsikėlė į Vilnių ir 20 metų dirbo 
Knygų prekybos valdyboje. 


Albinas Vaičiūnas 


Nemuno kilpa prie Vilkijos 

Konstantinas BAJERČIUS-GARIBARDIS 


VA 
. 


W+» 

Mokytojo Konstantino Bajerčiaus paminklinė lenta prie namo, 


kuriame jis gyveno iki 1946 m. 


Pedagogas, rašytojas Konstantinas Bajerčius gimė 
1903 m. spalio 24 d. Pajotijų k., Plokščių vlsč. Baigęs 
Jurbarko „Saulės“ gimnaziją dirbo mokytojų pradžios 
mokyklose. 1930 m. Vytauto Didžiojo universiteto 
Teologijos ir filosofijos fakultete pradėjo studijuoti pe- 
dagogiką ir literatūrą. Studijuodamas dirbo laikraštyje 
„Mūsų žodis“, bendradarbiavo „Darbininke“, „Lietu- 
vos mokykloje“, „Pavasaryje“. Baigęs studijas apsigyve- 
no Alytuje. Mokytojų seminarijoje dėstė lietuvių kalbą 
ir literatūrą. Buvo šios mokslo įstaigos inspektorius. 
Vokiečių okupacijos metais įsitraukė į tautos laisvini- 
mo darbus, bendradarbiavo tuometinėje pogrindžio 
spaudoje. Nekeitė savo darbo stiliaus ir antrosios bol- 
ševikinės okupacijos metais. 1946 m. K. Bajerčius- 
Garibardis buvo suimtas ir gruodžio 8 d. enkavedistų 
nukankintas Alytaus kalėjime. Kur ilsisi jo palaikai, 
nežinoma. 

1950 m. birželio 1 d. Lietuvos laisvės kovos sąjū- 
džio tarybos prezidiumo nutarimu, K. Bajerčiui-Ga- 
ribardžiui suteiktas Laisvės kovotojo karžygio vardas. 
1997 m. priėmus įstatymą, toks apdovanojimas pri- 
lygsta Vyčio Kryžiaus 1-ojo laipsnio ordinui. Toks 
garbingas kovinis apdovanojimas, skirtas K. Bajerčiui- 


Alytus. Cia gyveno Konstantinas Bajerčius 

Garibardžiui, 1998 m. kovo 11 d. Lietuvos Respubli- 
kos Prezidento iškilmingai buvo perduotas kovotojo 
sūnums Mindaugui ir Vygandui. Apie K. Bajerčiaus- 
Garibardžio gyvenimą ir pogrindinę veiklą Lietuvos 
televizija yra sukūrusi filmą. 

Rašytojo K. Bajerčiaus plunksnai priklauso po- 
ezijos rinkiniai: „Žemės vieškelis“ (1930), „Iš pasa- 
kų krašto“ (1939), eilėraščių ir apsakymų knygos 
vaikams: „Namuose ir giriose“ (1930), „Spinduliai“ 
(1930), „Zuikių žemėje“ (1931), „Nugirstos šnekos“ 
(1937) ir kt. Dirbdamas pedagoginį darbą rašytojas 
K. Bajerčius bendradarbiavo vaikams skirtuose žurna- 
luose: „Žiburėlis“, „Saulutė“. 


Mindaugas Bajerčius, Vygandas Bajerčius 
Vilnius, 2000 m. vasario mėn. 


Konstantinas Bajerčius 


Taip Plokščių krašto žmonės pagerbė savo krašto genocido aukų atminimą 
8 £ 

Pranas SEDEREVIČIUS 


Savamokslis skulptorius ir tapytojas Pranas Sederevi- 
čius gimė 1903 m. spalio 29 d. Duobiškių k., Sintautų 
vlsč. Jaunystėje dirbo Sintautų bažnyčios zakristijonu. 
Stebėjo skulptoriaus Vinco Grybo kuriamą bažnyčios 
didįjį altorių. Antrojo pasaulinio karo metais susprogdi- 
nus Sintautų šventovę buvęs zakristijonas išėjo į žmones. 
Zanavykams mūrijo mašinas, statė krosnis, kūrė antka- 
pinius paminklus, dirbo statybininku — suprojektavo ir 
pastatė penkis namus. Ir visi tie darbai buvo dirbami Sin- 
tautų ir Būblelių vlsč. 1951 m. apsistojo Kudirkos Nau- 
miestyje. Ten pasistatęs mūrinį gyvenamąjį namą pra- 
dėjo kurti savo gyvenimo svajonę — skulptūrų muziejų, 
prie kurio ir triūsė 14 metų. Tikriausiai tiek jam ir buvo 
skirta. Kiemelyje prie namų „išaugo“ Vytautas Didysis, 
greta — iškilieji zanavykai: poetas Pranas Vaičaitis, ka- 
nauninkas Antanas Dailidė, skulptorius Vincas Grybas, 
Atlanto nugalėtojai Steponas Darius ir Stasys Girėnas, 
rašytojas Juozas Tumas-Vaižgantas, poetas Maironis, JAV 
prezidentas D. Kenedis ir paties meistro skulptūrinis au- 


toportretas. Bet didžioji meistro svajonė buvo žirgai. Juos 
jis tapė drobėje, liejo iš betono. O ir čia jų ne vienas. Be 
sodyboje sukurtų gigantų ne vienas dar „žvengia“ Vilka- 
viškio, Marijampolės, Kauno, Kėdainių r. 

P. Sederevičius mirė 1979 m. birželio 8 d. Palaido- 
tas Kudirkos Naumiesčio kapinėse. 


Pranas Sederevičius 


Prano Sederevičiaus kūriniai Kudirkos Naumiestyje 

Šis Prano Sederevičiaus žirgas — pats didžiausias ir ant jo užkopti be kopėtaičių neįmanoma. Tai gali paliudyti ir buvęs Seimo narys 
Vytautas Čiapas 


Prano Sederevičiaus kapas Kudirkos Naumiesčio kapinėse 

Antanas PAKARKLIS 


Antano Pakarklio kapas Žemosios Panemunės kapinėse 


Nemuno šlaitas ties Kretkampiu 

Žurnalistas Antanas Pakarklis gimė 1903 m. Su- 
darge. Kai Antanukui buvo 5 metukai, tėvai gyventi 
persikėlė į Šakius. Gyvendamas Striūpuose išmoko 
vokiečių ir žydų, o pradžios mokykloje — rusų kalbas. 
Baigęs Šakių „Žiburio“ gimnazijos keturias klases ir 
dar kiek pasimokęs Kaune eksternu išlaikė egzaminus 
ir įgijo brandos atestatą. Studijavo Drezdeno poli- 
technikos institute. Gyvendamas užsienyje ėjo ELTA 
korespondento pareigas, bendradarbiavo „Lietuvos 
žiniose“. Grįžęs į gimtinę dirbo dienraščio „Lietuva“ 
redakcijoje. 1934-1936 m. leido ir redagavo prekybos 
ir pramonės laikraštį „Lietuvos ekonomistas“. Antrojo 
pasaulinio karo metais gyveno Vilniuje. 1945 m. pra- 
dėjo dirbti Paežerėlio vslč. Švietimo skyriaus vedėju, o 
vėliau — Kriūkų kultūros namų meno vadovu. Parašė 
pjeses: „Pakilęs miestas“ (pastatė Šiaulių dramos tea- 
tras), „Paskutinė riba“ (suvaidinta Kriūkuose). Ran- 
kraštyje liko pjesė „Balanos gadynė“. 

A. Pakarklis mirė 1975 m. Palaidotas Žemosios 
Panemunės kapinėse. 


Albinas Vaičiūnas 


Juvencijus DIELININKAITIS 


Visuomenininkas Juvencijus  Dielininkaitis gimė 
1903 m. Ežeriūkų k., Sintautų vlsč. Mokėsi Naumiestyje ir 
Vilkaviškyje. Vienas pirmųjų Sintautų šaulių būrio steigėjų 
ir ilgametis jo vadovas. 1927-1928 m. dirbo Šakių apskr. 
smulkaus kredito draugijų instruktoriumi. Organizavo 
Tautininkų sąjungos Šakių apskr. skyrių. 

J. Dielininkaitis mirė 1937 m. kovo 10 d. tėviškėje. Pa- 
laidotas Sintautų kapinėse. 


Prie Siesarties 


Kaltinis kryžius senosiose Kidulių kapinėse 

Juozas OBELIENIUS 


Mokytojas, tautosakos rinkėjas Juozas Obelienius 
gimė 1903 m. Riogliškių k., Lekėčių vlsč., Ovos ir 
Nemuno santakoje, prie pat Riogliškių senkapių ir 
Altoniškių piliakalnio, kuriuos XIX a. pabaigoje ap- 
lankė ir didysis mūsų varpininkas dr. Vincas Kudirka. 
1923-1928 m. dirbo sekretoriumi-mašininku Kauno 
„Aušros“ gimnazijoje, o vakarais mokėsi suaugusiųjų 
gimnazijoje. Tuomet susidomėjo Vydūno kūryba ir 
pradėjo su juo susirašinėti. Ir taip tapo ne tik Vydūno 
mokiniu, bet ir jo gyvenimo būdo pasekėju: tapo vege- 
taru, atsisakė nikotino ir alkoholio. Riogliškių k. suor- 


ganizavo negeriančių ir nerūkančių jaunuolių būrelį. 
Studijavo Kauno universitero Humanitarinių mokslų 
fakultete. Buvo Akademinio sporto klubo pirminin- 
kas. Dirbo Kauno ir Vilniaus aukštosiose ir specialio- 
siose vidurinėse mokyklose. Išėjęs į pensiją parengė ir 


Juozo Obelieniaus gimtinė Riogliškiuose 

išleido knygą „Lietuvos TSR vandens turistų keliai“ 
(1972, II laida 1982). Iš grįžusių Sibiro tremtinių ir o š 
politinių kalinių savo gimtosiose Zanavykų apylin- J.Obelienius 
kėse dar stagnacijos metais užrašė jų prisiminimus, o 
prasidėjus Atgimimui dalį medžiagos paskelbė peri- 
odikoje. Yra surinkęs per 1 000 dainų su melodijo- 
mis ir užrašęs daug pasakų. 

J. Obelienius mirė 1992 m. rugpjūčio 29 d. Vil- 
niuje. Palaidotas Lekėčių kapinėse. 


LIETUMS 


Juozo Obelieniaus leidinio „Lietuvos TSR vandens turistų keliai“ 
I laidos (1972) viršelio faksimilė 


Juozas Obelienius jaunystėje 

Kun. Pranas RIAUBA 


Kun. Pranas Riauba gimė 1904 m. sausio 5 d. Prūselių k., Šakių vlsč. Mokėsi Šakių „Žiburio“ gimnazijoje 
ir Vilkaviškio kunigų seminarijoje. Kunigu įšventintas 1933 m. birželio 11 d. Vikaro pareigas ėjo Pakuonyje, 
Virbalyje, Sintautuose, Griškabūdyje. Griškabūdžio parapijos klebonui kun. Juozui Vaičaičiui (apie jį „NKV“, 
t. 2, p. 49) atsisakius klebono pareigų, jo pageidavimu kun. P. Riauba buvo paskirtas Griškabūdžio parapijos 
klebonu. Tačiau šias pareigas ėjo neilgai. Karo metais (1944) Griškabūdyje sprogus artilerijos sviediniui kun. 


P. Riauba žuvo. Palaidotas Plieniškių kapinėse. 


Koplytėlė prie Plieniškių koplyčios 

Kun. Pranas Riauba 


Matilda STRIMAITYTE-MEILIENĖ 


Teisininkė Matilda Strimaitytė gimė 1904 m. sau- 
sio 12 d. Bliuviškių k., Griškabūdžio vlsč. 1937 m. 
baigė Vytauto Didžiojo universiteto Teisių fakultetą. 
Dirbo Kauno banke teisės patarėja. 1941 m. ištremta 
į Sibirą. Pradžioje tremtį kentė Altajaus kr. Kosichos 
savchoze, o 1942 m. dar kartą buvo tremiama į Jaku- 
tiją. Paleista iš tremties, 1956 m. grįžo į Lietuvą. Po 
10 metų gyvenimo Lietuvoje, 1966 m. rugsėjo 29 d. 
emigravo į JAV. Apsigyveno Čikagoje. Ten 1981 m. iš- 
leido tremties atsiminimų knygą „Kryželiai Arktikoje“. 

M. Meilienė mirė 1988 m. JAV. 


Cia praėjo škvalas 


Tokiuose gyvuliams gabenti skirtuose vagonuose 1941 m. iš Vilkaviškio geležinkelio stoties į Sibirą buvo tremiami zanavykai 

Viktoras DAILYDĖ 


Mokytojas, agronomas Viktoras Dailydė gimė 1904 m. sausio 20 d. Gelgaudiškyje. Penkių vaikų šeimoje 
buvo jauniausias. Eidamas 10-uosius metus pradėjo mokytis Sintautų pradinėje mokykloje. Tuomet ten buvo 
mokoma rusų, o 1915 m. užėjus vokiečiams — vokiečių kalba. Baigęs pradinę mokyklą 1 metus mokėsi Naumies- 
tyje, 2 metus — Šakiuose, o besimokydamas Vilkaviškio „Žiburio“ gimnazijos baigiamojoje klasėje, dar lankė ir 
Marijampolės pradinių mokyklų mokytojų kursus. Baigęs gimnaziją ir turėdamas pradžios mokyklos mokytojo 
pažymėjimą, 1926 m. buvo paskirtas Mūro Strėvininkų (Žiežmarių vlsč., Trakų apskr., dabar — Kaišiadorių r.) 
pradinės mokyklos mokytoju. 1927 m. Prancūzijoje lankė prancūzų kalbos kursus, o 1928 m. Kaune — pradžios 
mokyklos mokytojams surengtus žemės ūkio kursus. Tais pačiais metais paskirtas Antkalniškių (Žiežmarių vlsč.) 
dviejų komplektų pradžios mokyklos vedėju. Antkalniškiuose įsteigė pašto agentūrą, suaugusiesiems organi- 
zuodavo vakarinius kursus, javų valymo punktą, mokyklos sklype pirmasis pradėjo auginti cukrinius runkelius. 
1930 m. Antkalnio k. įkūrė Jaunųjų ūkininkų ratelį, kuris Lietuvoje buvo ketvirtasis. Vasaros atostogų metu 
V. Dailydė lankydavo Dotnuvoje rengiamus mokytojams kursus, o nuo 1930 m. rugsėjo mėn. tapo Dotnuvos 
pradinės mokyklos mokytoju, tuo pačiu studijavo ir LŽŪA. Baigęs studijas, 1936 m. paskirtas Šiaulių apskr. 
JŪR instruktoriumi. Profesines žinias gilino Danijoje, Švedijoje, Vokierijoje. 1938 m. V. Dailydė — jau Kretin- 
gos apskr. agronomas. Sovietams okupavus Lietuvą iš apskrities agronomo pareigų atleistas. Dirbo Židikų vlsč. 
agronomu. 1941-1944 m. buvo Mažeikių ir Šiaulių apskr. agronomu. 1944 m. pasitraukė į Vakarus. Bonos 
universitete kurį laiką studijavo žemės ūkio mokslus, o po trijų semestrų persikėlė į lietuvių pabėgėlių stovyklą 
Augusdorfe ir mokytojavo lietuvių gimnazijoje. Persikėlęs gyventi į Kanadą dirbo įvairų fizinį darbą, vėliau 
įsidarbino Toronto miesto daržininkystės skyriuje. 1933 m. V. Dailydė vedė mokytoją Eliutę Vaitkevičiūtę, su 
kuria išaugino du sūnus Kastytį ir Arūną Paulių bei dukrą Jūratę Eleną. Visi vaikai baigė aukštuosius mokslus. 

V. Dailydė mirė 1993 m. rugsėjo 17 d. 


Dr. Petras Lukoševičius 
"Torontas (Kanada), 1993 m. 


Viktoras Dailydė 1959 m. Toronte Viktoro Dailydės šeima 1957 m. Toronte: dukra Jūratė, Viktoras Daily- 


dė, žmona Elena, sūnūs Kastytis ir Arūnas 

Antanas SODAITIS 


Mokytojas, teisininkas, žurnalistas, visuomenininkas Antanas Sodaitis gimė 1904 m. sausio 31 d. Šakiuose. 
1927 m. baigęs Kauno „Saulės“ mokytojų seminariją dirbo Šilvienų (Plokščių vlsč.) pradžios mokykloje, vėliau — 
Raseinių apskr. mokyklų inspektoriumi, mokytojavo Kaune, buvo Kauno miesto 15-osios pradinės mokyklos 
vedėju. Studijavo Vytauto Didžiojo universiteto Teisių fakultete, kurį baigė 1937 m. Dirbo teismo tardytoju 
Kaune, o vėliau — Apygardos teismo prokuroro padėjėju. 1941 m. okupantų buvo įtrauktas į tremiamų asmenų 
sąrašą, bet išvykęs į Tvirbutus (Paežerėlių vlsč.) tremties išvengė. 1944 m. pasitraukė į Vakarus. Miunchene dir- 
bo Lietuvių bendruomenės apygardos pirmininku, o 1949 m. atvyko į JAV ir apsigyveno Brukline. Dirbo BALĘ 
suredagavo BALF dešimtmečio leidinį, prisidėjo prie „Lietuvių enciklopedijos“ leidimo. 1955 m. pradėjo dirbti 
susivienijime Lietuvių Amerikoje centre, o 1962 m. — redaguoti to susivienijimo leidžiamą laikraštį „Tėvynė“. 
Uoliai dalyvavo šaulių, tautininkų, „neolituanų“ veikloje, buvo išrinktas Lietuvių bendruomenės Maspetho 
apyl. pirmininku. 

A. Sodaitis mirė 1968 m. gegužės 1 d. Niujorke. 


Antanas Sodaitis Vargonininko Juozo Sodaičio vaikai: Elenutė, Antanukas ir Gabrie- 


lė, su teta Marija Sperauskaite Sakiuose. Nuotraukos iš „Suvalkija“ 


(1997, Nr. 6) 

Kun. Jonas ŽEMAITIS 


—- 


| 

Kun. Jonas Žemaitis. 1994 m. nuotrauka 


Kun. doc. Jonas Žemaitis SDB gimė 1904 m. sau- 
sio 31 d. Žečkalnių k., Barūdų parapijoje. 1921 m. 
išvyko į Italiją mokytis pas saleziečius. 1934 m. lie- 
pos 8 d. įšventintas į kunigus tuoj pat grįžo į Lietu- 
vą. Buvo vienas pirmųjų kunigų saleziečių, įsikūrusių 
Vytėnuose. Po Antrojo pasaulinio karo dėstė Kauno 
kunigų seminarijoje. 1950 m. birželio 15 d. paskirtas 
Rumšiškių Šv. arkangelo Mykolo bažnyčios klebonu. 
Klebonaudamas Rumšiškėse iš būsimo Kauno jūros 
dugno ant Nemuno šlaito perkėlė bažnyčią ir varpi- 
nę ir tokiu būdu buvo išsaugotas dar vienas XVIII a. 
Lietuvos architektūros paminklas. Mokėdamas italų ir 
prancūzų kalbas kun. J. Žemaitis ne kartą lydėjo Lie- 
tuvos bažnyčios hierarchus į Vatikaną, lankėsi Korėjo- 
je, San Marine ir kt., o Italiją vadino antrąja savo tė- 
vyne, bet labiausiai mylėjo Lietuvą pabrėždamas, kad 
esąs zanavykas. 

Kun. salezietis J. Žemaitis mirė 2001 m. rug- 
sėjo 11 d. Palaidotas Rumšiškių bažnyčios šventoriuje 
prie savo pastangomis iš būsimos Kauno marių dugno 
iškeltos šventovės. 

Kun. Jono Žemaičio iš Kauno marių perkelta Rumšiškių Šv. arkangelo Mykolo bažnyčia 

Valentinas DĖDINAS 


Istorikas, mokytojas, miškininkas Valentinas Dėdinas gimė 
1904 m. vasario 4 d. Vaitiekupių k., Sintautų vlsč. Šeimoje iš dvy- 
ikos vaikų buvo penktasis. Pradinius mokslus baigė Sintautuose. 
Šakiuose įkūrus „Žiburio“ gimnaziją joje mokėsi ir 1925 m. tapo 
I laidos abiturientu. Istoriją studijavo Lietuvos universitete Kaune. 
1930 m. pasirodė autorių kolektyvo knyga „Vytautas Didysis“, ku- 
ios skyrių „Vytauto vidaus ir užsienio politika ligi Žalgirio mūšio“ 
parašė V. Dėdinas. Baigęs studijas ir Karo mokyklos aspirantų gru- 


nėje atlikęs karinę tarnybą bei gavęs jaunesniojo leitenanto laipsnį 
atvyko į Švėkšną ir „Saulės“ gimnazijoje dėstė karinį parengimą ir 
prancūzų kalbą. Prancūzų kalbos studijas gilino Paryžiuje. Grįžęs į 
Lietuvą dirbo Pilviškiuose ir vis labiau įsitraukė į istorijos paslapčių 
tyrinėjimą. Neramiųjų 1941 m. birželio mėn. bolševikai mokytoją 
suėmė ir ištrėmė į Altajaus kr. 1942 m. dar kartą buvo represuotas 
ir ištremtas į Jakutiją, iš kurios 1947 m. pabėgo ir grįžo į Lietu- 
vą, kur buvo likusi jo šeima. 1948 m. lankė miškotvarkos techni- 
kų kursus ir tais pačiais metais buvo reabilituotas. Miškotvarkos 
darbus dirbo ne tik Lietuvoje, bet ir Kazachstane, Udmurtijoje, 
Baškirijoje. 1964 m. išėjęs į pensiją apsigyveno Zanavykų sostinėje 
Šakiuose ir parašė nelengvus savo gyvenimo prisiminimus. 

V. Dėdinas mirė 1990 m. birželio 20 d. Palaidotas Šakių kapi- 


nėse. 

Švėkšnos „Saulės“ gimnazijos V laidos abiturientai su auklėtoju Valentinu Dėdinu. 935 m. nuotrauka 

Pranas DUOBA 


Teisininkas Pranas Duoba gimė 1904 m. vasario 11 d. Santakų k., Sintautų vlsč., ūkininko, turinčio 40 ha 
žemės, septynių vaikų šeimoje. Ilgus metus Duobai gyveno senojoje Santakų kaimavietėje. Prie Šakių-Naumies- 
čio vieškelio (dabar — plento) naujas trobas pasistatė tik 1931 m. Šeimoje mokėsi tik jauniausieji vaikai: Pranas 
ir Uršulė. Ūkininko Juozo Duobos brolis Pranas buvo Slavikų klebonas (apie jį „NKV“, t. 1, p. 101), todėl tėvai 
norėjo, kad ir jų jauniausias sūnus pasuktų dėdės keliu. Bet Pranukas pasirinko kito giminaičio — poeto Prano 
Vaičaičio — profesiją. Studijavo Kauno universiteto Teisių fakultete. 1930 m. rudenį buvo pašauktas į karinę tar- 
nybą ir paskirtas į 5-ąjį pėstininkų pulką, priimtas kandidatu į kariūnus aspirantus. 1931 m. rudenį baigus Karo 
mokyklos VI aspirantų laidą ir suteikus jaunesniojo leitenanto laipsnį išleistas į karo aviacijos karininkų atsargą. 
Baigęs Vytauto Didžiojo universiteto Teisių fakultetą, nuo 1935 m. dirbo Alytaus I apylinkės teismo teisėju, o 
kartu buvo ir Alytaus šaulių būrio vadas, o nuo 1937 m. - Alytaus I šaulių kuopos vadas. 1940 m. apsigyveno 
Kaune. Dirbo Kauno apygardos teismo teisėju. Vokiečių okupacijos metais dirbo Žemės ūkio banke. Dažnai 
lankydavosi tėviškėje. Bendravo ne tik su tėvais, giminaičiais, bet ir su kaimo žmonėmis. Gyveno kukliai, netu- 
rėjo nei nuosavo namo, nei automobilio. Artėjant antrajai bolševikinei okupacijai, 1944 m. pasitraukė į Vakarus. 
Nesidangino už Atlanto, bet apsigyveno Anglijoje, tikėdamasis, kad iš šio krašto galės greičiau grįžti į tėvynę. 
Negrįžo. Ir nė karto neaplankęs gimtinės, 1983 m. P. Duoba mirė svetimoje žemėje. 


Marija Puodžiukaitienė 
Sintautai, 2000 m. kovo mėn. 


Pranas Duoba jaunystėje Pranas Duoba su savo anūkais Londone 

Motiejus ADOMAITIS 


Karininkas Motiejus Adomaitis gimė 1904 m. vasa- 
rio 23 d. Valių k., Būblelių vlsč. Studijavo Kauno uni- 
versiteto Teisių fakultete. 1931 m. rugsėjo 16 d. įstojo į 
Karo mokyklą ir 1932 m. rugsėjo 15 d. baigė tos moky- 
klos VII aspirantų laidą, gaudamas atsargos jaunesniojo 
leitenanto laipsnį. 


Daugailiai. Žvakutės ant žuvusių savanorių kapų. Cia palaidotas 
ir zanavykas, Vyčio Kryžiaus ordininkas Jurgis Sidaravičius (apie jį 
„NKV“, t. 3, p. 164) 


Šešupė - Zanavykų didžioji upė 

Kun. Jonas PALUKAITIS 


Kun. Jonas Palukaitis gimė 1904 m. balandžio 29 d. Kasikėnų k., Būblelių vlsč. Mokėsi Meištų k. dvimetėje 
mokykloje, o 1917 m. — Šakiuose, tačiau rudenį persikėlė į Naumiestį. 1921 m. pradėjo mokytis Seinų kunigų 
seminarijoje, kuri tuomet buvo Zypliuose. Seminarijai persikėlus į Gižus, ten ir mokėsi. 1927 m. birželio 5 d. 
vyskupas A. Karosas įšventino J. Palukaitį į kunigus. Vikaro pareigas kun. J. Palukaitis ėjo Šventežeryje, Seiri- 
juose, Žemojoje Panemunėje, Vilkaviškio katedroje, Virbalyje, daugiau kaip 8 metus buvo Zapyškio parapi- 
jos klebonu, vėliau dirbo Vilkaviškio katedros klebonu ir Vilkaviškio dekanato dekanu. Rusijos bolševikams 
okupavus Lietuvą buvo nuolat baramas už patriotinius pamokslus. Kiek padirbęs Merkinėje, buvo perkeltas į 
Karmėlavą, kur 1952 m. per Sekminių pietus buvo suimtas ir nuteistas 25 metams katorgos. Vergavo Sibiro 
Kuzbase ir Alčedoje. Susirgęs nepagydoma liga, po 3 metų buvo paleistas ir grįžo į Lietuvą. Besigydydamas 
talkininkavo Kauno arkikatedroje bazilikoje ir Kauno Šančių bažnyčioje. Šiek tiek dirbo Sintautuose, 2 metus 
ėjo vikaro pareigas Veisėjų bažnyčioje, dirbo Rudaminoje, Krosnoje, Leipalingyje, Kalvarijoje, Marijampolėje. 
3 metus dirbo klebonu Sangrūdoje, 4,5 metų klebonavo Alksninėje, o 1,5 metų dirbo altarista Kalvarijoje. Nuo 
1976 m. lapkričio 10 d. J. Palukaitis gyveno ir dirbo pastoracinį darbą Prienuose. Atgimimo pradžioje dalyvavo 
politinių kalinių ir tremtinių susirinkimuose bei visuomeniniuose renginiuose. Kun. J. Palukaitis Prienuose at- 
šventė savo kunigystės 70-metį ir 95-ąjį gimtadienį. Prienų krašto muziejus parengė ir išleido kun. J. Palukaičio 
eilėraščių knygą. 


Mons. Juozas Užupis 
Prienai, 1999 m. 


Kun. J. Palukaitis mirė 2003 m. balandžio 6 d. Prienuose. 


Kun. Jonas Palukaitis 1995 m. Prienų Kristaus Apsireiškimo bažnyčia 
' [ 3 

Kun. Jonas Palukaitis su Šakių angelaičiais. Nuotraukos iš E. Kriauzienės archyvo 

Jonas PEČKAITIS 


Kudirkos Naumiestis. Koplytstulpis bažnyčios šven- 
toriuje 


Vidurvasaris Zanavykuose 

Pedagogas Jonas Pečkaitis gimė 1904 m. gegužės 5 d. Ašmo- 
niškiuose, Būblelių vlsč. 1924 m. baigęs Vilkaviškio „Žiburio“ 
gimnaziją studijavo Lietuvos universiteto Teologijos ir filosofijos 
fakultete, kurį baigė 1928 m. Nuo 1927 m. buvo Tikybų referen- 
tūros sekretoriumi, vėliau — Tikybų departamento referentu. Nuo 
1929 m. mokytojavo Kaune. Tarnavo karo aviacijoje. Aktyviai 
dalyvavo korporacijos „Neo-Lithuania“ veikloje, 1932-1934 m. 
buvo jos pirmininkas. 1941 m. paskirtas Kauno miesto burmis- 
tro pavaduotoju. 1943 m. dirbo Kauno aukštesniosios technikos 
mokyklos lietuvių kalbos ir literatūros mokytoju. Pasitraukęs į 
Vokietiją, 1946 m. buvo Merbeko lietuvių gimnazijos direkto- 
rius. Atvykęs į JAV 23 metus dirbo kepykloje. 1934 m. apdova- 


notas Vytauto Didžiojo 5-ojo laipsnio ordinu. 


Iš „JAV lietuviai“ (2002, Vilnius) 


Česlova VITINAUSKAITĖ-BABUŠIENĖ 


Mokytoja Česlova Vitinauskaitė-Babušienė gimė 1904 m. gegužės 9 d. Naumiestyje. Mokėsi Naumiesčio 
„Žiburio“ progimnazijoje, Marijampolės ir Naumiesčio mokytojų seminarijose. Dirbo Kudirkos Naumiesčio 
pradinėje mokykloje. Ištekėjusi už tarnautojo Antano Babušio augino tris sūnus: Algį, Rimantą ir Vytautą. 
Aktyviai reiškėsi Lietuvos tautininkų ir Šaulių sąjungų veikloje. 1941 m. birželio 14 d. sovietiniai okupantai 
Babušių šeimą ištrėmė į Sibirą. Pakeliui į tremtį A. Babušį atskyrė nuo šeimos ir įkalino Rešiotų lageryje (Kras- 
nojarsko kr.), o mokytoja su mažamečiais vaikais atsidūrė Altajaus kr. Būdama tremtyje kurį laiką vidurinėje 
mokykloje dėstė vokiečių kalbą, bet daugiausiai dirbo sunkų fizinį darbą. Mokėdama rusų kalbą nemažai pa- 
dėjo savo tautiečiams, todėl ir vieros NKVD viršininkas net šantažuodamas stengėsi ją padaryti savo agente, 
tačiau ji liko tvirta ir ištikima savo tautinei sąžinei. Su vyru Antanu susitiko tik po 14 metų Dzeržinskyje 
(Krasnojarsko kr.). 1956 m. paleista iš tremties. 1959 m. grįžo į Lietuvą. Įsikūrė Švenčionyse. 1993 m. atstatyta 
Tautininkų sąjungos narystė. 

Č. Babušienė mirė 1994 m. spalio 1 d. Palaidota Švenčionyse. 

1940 m. rusiškieji bolševikai okupavę Lietuvą nuo pirmųjų dienų pradėjo vykdyti tautinį genocidą. Todėl ir 
į Sibirą 1941 m. daugiausiai trėmė tik mokytojų šeimas. Beveik be išimties mokytojos buvo karštos savo tautos 
patriotės. Tremtyje labai sunkiomis sąlygomis motinos savo vaikų širdutėse diegė Tėvynės meilės jausmą, sten- 
gėsi, kad jaunoji karta gautų reikiamą išsilavinimą. Tokia buvo ir mano mama Č. Babušienė. Ji rūpinosi vaikų 
dvasiniu pasauliu. Visi trys broliai baigėme aukštąjį mokslą. Aš grįžau į tėvynę, o abu mano broliai mirė Rusijoje. 
Tokios 1941 m. tremtinės mokytojos nusipelnė, kad joms būtų statomi paminklai, kad apie jų vargus ir kančias 
būtų leidžiamos knygos, kad jų pavardės būtų įamžintos enciklopedijose ir pan. Mama visada nepaprastai di- 
džiavosi būdama suvalkiete, kilusia iš Zanavykijos. 


Algis Babušis 


Švenčionys, 2000 m. kovo mėn. 


Mokytojos Česlovos Babušienės auklėta ketvirta klasė 1940 m. Kudirkos Naumiestyje prie 
Laisvės (Vytauto Didžiojo) paminklo. Nuotraukos centre — mokytoja Česlova Babušienė su 
mažamečiu sūneliu — būsimuoju 1941 m. Sibiro tremtiniu Vitu (1937-1989), viršutinėje 
eilėje ketvirtasis iš dešinės stovi Algis Babušis (apie jį „NKV“, t. 8, p. 25). Nuotraukoje ir 
du būsimieji didvyriai, 1944 m. nuo susprogdinimo išgelbėję dr. Vinco Kudirkos tiltą per 
Šešupę: Juozas Simonavičius (apie jį „NKV“, t. 8, p. 46; pirmoje eilėje pirmasis iš dešinės) ir 
Vitas Šuopis (antroje eilėje trečiasis iš dešinės). Nuotrauka iš A. Babušio archyvo 


Ceslova Babušienė. 1937 m. nuotrauka 

Vladas JASINSKAS 


Vladas Jasinskas 


Šakių rotušė. 1999 m. nuotrauka 

Mokytojas Vladas Jasinskas gimė 1904 m. ge- 
gužės 14 d. Šakiuose. Jurbarke baigęs „Saulės“ gimna- 
zijos keturias klases pradėjo mokytis Simono Daukanto 
mokytojų seminarijoje Kaune. Baigęs tris seminarijos 
kursus, 1927 m. rudenį pradėjo dirbti Vidaus reikalų 
ministerijoje, o kartu ir mokėsi Simono Daukanto mo- 
kytojų seminarijos ketvirtame kurse. 1930 m. pabaigo- 
je buvo pašauktas į Lietuvos kariuomenę atlikti karinę 
prievolę. Buvo nukreiptas į Karo mokyklą, kurią bai- 
gė 1931 m. spalio 29 d. gaudamas pėstininkų atsargos 
jaunesniojo leitenanto laipsnį ir išleistas į karininkų at- 
sargą. Nuo 1932 m. — Šilų pradinės mokyklos vedėjas. 
1933-1938 m. buvo Lietuvos šaulių sąjungos Šilų būrio 
vadas. 1937 m. jo iniciatyva Šiluose pastatyta nauja pra- 
dinė mokykla. Prasidėjus antrajai sovietinei okupacijai 
rėmė partizaninį judėjimą. Mokyklos pastate buvo įreng- 
tas partizanų bunkeris. 1950 m. buvo NKVD suimtas. 
V. Jasinskas buvo apdovanotas Lietuvos didžiojo kuni- 
gaikščio Gedimino 5-ojo laipsnio ordinu. 


Kun. Jonas GRIGAITIS 


Kun. Jonas Grigaitis gimė 1904 m. gegužės 22 d. Gudaičių k., 
Būblelių vlsč., daugiavaikėje šeimoje, kurioje iš keturių brolių trys 
tapo kunigais. Mokėsi Seinų kunigų seminarijoje, kuri glaudėsi Zy- 
pliuose, o baigė Vilkaviškio vyskupijos kunigų seminariją Gižuose. 
1927 m. birželio 5 d. vyskupo A. Karoso kartu su savo kraštiečiais 
zanavykais J. Palukaičiu ir J. Rūgiu įšventintas į kunigus. Dirbdamas 
Šakių klebonu, 1945 m. sausio 12 d. sovietinių okupantų suimtas. 
Kalintas Vilniuje. 1945 m. liepos 28 d. Karo tribunolo nuteistas 
10 metų lagerio ir 3 metams tremties. Kalintas Uchtižemlage (Ko- 
mija). 1954 m. birželio 30 d. paleistas iš lagerio, grįžo į Lietuvą. 
Dirbo Garliavos parapijos vikaru altarista, Lukšių parapijos klebonu 
bei Alytaus klebonu ir dekanu. 

Kun. J. Grigaitis mirė 1973 m. spalio 14 d. Alytuje. Palaidotas 


Aukštosios Panemunės kapinėse. 


Vyskupas Juozas Zemaitis 
Marijampolė, 2000 m. vasario mėn. 


„dRavisti 
164 


bai Rlugeilis 


Kun. Jono Grigaičio kapas Aukštosios Panemu- 
nės kapinėse 

1927 m. Vilkaviškio vyskupijos kunigų seminariją baigusieji kunigai: buvęs seminarijos rektorius kanauninkas V. Vizgirda, tuometinis 


rektorius kanauninkas J. Naujokas ir dešimt kunigų, iš kurių P. Aušiūra, J. Palukaitis, V. Balsys, J. Rūgys ir J. Grigaitis — zanavykai 

Jonas ANDRIUKAITIS 


Jonas Andriukaitis 

Nepriklausomybės kovose žuvusių Lietuvos karių kapai Šančiuose 

Karininkas Jonas Andriukaitis gimė 1904 m. birže- 
lio 10 d. Turčinų k., Būblelių vlsč. Baigęs Naumiesčio 
mokytojų kursus, 1927 m. lapkričio 5 d. buvo pašauktas 
į karinę tarnybą. Tarnauti buvo nukreiptas į Karo polici- 
jos mokyklą. Iš šios mokyklos 1928 m. pradžioje pasiųs- 
tas į Karo mokyklą, kurioje 1929 m. vasario 19 d. baigė 
III aspirantų laidą, jam buvo suteiktas atsargos leitenan- 
to laipsnis ir išleistas į atsargą. Tarnavo Kauno miesto 
policijos nuovados viršininko pavaduotoju. 

J. Andriukaitis mirė 1933 m. gegužės 11 d. 1928 m. 
buvo apdovanotas Lietuvos Nepriklausomybės medaliu. 


Jonas KRIŠČIŪNAS 


Miškininkas, agronomas Jonas Kriščiūnas gimė 1904 m. birželio 11 d. Pakalniškių k., Gelgaudiškio vlsč., 
Juozo ir Marijos (Kluonytės) Kriščiūnų šeimoje. Tėvai valdė apie 40 ha žemės ūkį. Kiek pasimokęs pas kaimo 
daraktorių, 1914 m. pradėjo lankyti Gelgaudiškio pradžios mokyklą. Baigęs pradinius mokslus, metus dirbo 
tėvo ūkyje, o nuo 1918 m. — Gelgaudiškio plytinėje. Sunkus ir sekinantis darbas vargino jaunuolį. Pasitaręs su 
savo bendradarbiu Jonu Jurkšaičiu apsisprendė mokytis. Susitaupęs šiek tiek pinigų ir plytinėje pasibaigus sezo- 
niniam darbui, 1921 m. rudenį vaikinai apsigyveno Jurbarke ir stropiai besimokydami per 2 metus baigė pen- 
kias gimnazijos klases. 1923 m. J. Kriščiūnas pradėjo mokytis Dotnuvos žemės ūkio technikumo Miškininkystės 
skyriuje. Technikumą baigė 1927 m. Tris mėnesius padirbėjęs Prienų miškų urėdijos Balbieriškio girininkijos 
vyr. eiguliu ir gerai užsirekomendavęs buvo paskirtas Kleboniškio girininku. 1929 m. buvo perkeltas į Kėdainių 
miškų urėdiją dirbti girininku. Ten bendravo su būsimu Lekėčių miškų urėdu Vincu Simonaičiu ir paklausęs jo 
patarimo pradėjo studijuoti LŽŪA. 1939 m. tapo diplomuotu agronomu. 1941 m. — 1944 m. liepos 12 d. dirbo 
Baisiogalos miškų urėdo pavaduotoju. Artėjant antrajai bolševikinei okupacijai su šeima pasitraukė į Vakarus. 
Dirbo įvairius fzinius darbus. 1949 m. atvyko į JAV. Vėliau įsikūrė Čikagoje. Dalyvavo lietuviškoje veikloje, 
žavėjosi Kristijono Donelaičio gyvenimu ir kūryba. 


Jonas Kriščiūnas Skulptūra prie didžiosios Zanavykų eglės Gelgaudiškio šile 

Kestutis Antanas BACEVIČIUS 


Pianistas, pedagogas Kęstutis Antanas Bacevičius gimė 
1904 m. birželio 13 d. Lodzėje (Lenkija) zanavyko, kilusio iš 
Višakio Rūdos parapijos, šeimoje. Studijavo privačioje Lodzės 
konservatorijoje fortepijoną. 1925 m. baigė Varšuvos konser- 
vatoriją, o 1931 m. — ir Varšuvos universitetą. 1931-1935 m. 
dirbo Kauno „Aušros“ gimnazijoje, kur tuo metu muziką dės- 
tė ir jo tėvas Vincas Bacevičius (apie jį „NKV“, t. 1, p. 233). 
Gyvendamas Lietuvoje bendradarbiavo „Muzikoje ir teatre“, 
„Naujojoje Romuvoje“, domėjosi M. K. Čiurlioniu, spaudoje 


paskelbė jo laiškų. 1935 m. K. A. Bacevičius apsigyveno Varšu- 
voje. 1945-1950 m. dirbo Lodzės vidurinės muzikos mokyklos 
direktoriumi. Buvo Lodzės ir Varšuvos aukštųjų muzikos moky- 
klų profesorius. Sukūrė kūrinių fortepijonui. 


Višakio Rūdos Sv. vyskupo Stanislovo bažnyčios de- 
šinysis altorius 


Altoniškių piliakalnis 

Kun. Pranas LINGYS 


Kun. Pranas Lingys gimė 1904 m. birželio 17 d. Veršių k., 
Sintautų vlsč. Būdamas gabus ir kiek pasiruošęs Švediškių pra- 
džios mokykloje, 1918 m. įstojo į Šakių „Žiburio“ gimnaziją. 
Besimokydamas gimnazijoje veikė ateitininkuose, buvo dramos 
sekcijos pirmininkas, dekoratorius, dalyvavo literatų veikloje, 
domėjosi tautosaka, nemažai jos buvo užrašęs iš savo močiutės. 
1925 m. baigęs „Žiburio“ gimnazijos I laidą įstojo į Kauno uni- 
versiteto Teologijos ir filosofijos fakultetą studijuoti filosofijos ir 
lietuvių literatūros. Universitetą baigė 1929 m. 1931 m. pradėjo 
studijuoti Vilkaviškio kunigų seminarijoje, o ją baigęs, 1934 m. 
birželio 17 d. buvo įšventintas į kunigus. Kaip kunigas turėjo 
strazdeliškai liaudišką stilių ir svarbiausia buvo nuoširdumas, o 
ne mandagumas. Mėgo gamtą, ypač Liškevą, kur klebonu dir- 
bo jo kraštietis kun. Kazimieras Sederevičius (apie jį „NKV“, 
t. 1, p. 186). Paskutiniuoju metu klebonavo Pakuonyje. Ten 
1975 m. baigė remontuoti Švč. Mergelės Marijos dangun ėmi- 
mo bažnyčią. Klebonas kun. P. Lingys leido darbininkams ant 
bažnyčios piliorių nupiešti Gedimino stulpus. Už šį tautiškumo 
pasireiškimą buvo persekiojamas. Religinių reikalų įgaliotinis 
K. Tumėnas ir net aplinkiniai kunigai įkalbinėjo kleboną, kad 
jis panaikintų Gedimino stulpų ženklą. Tačiau atkaklusis zana- 
vykas nesutiko to padaryti. Ir šiandien Pakuonio bažnytėlę puo- 
šia Gedimino stulpai. 

Kun. P Lingys mirė 1975 m. rugpjūčio 23 d. Kauno klini- 
kose. Palaidotas savo gimtosios Sintautų parapijos kapinėse. 


, 
„Šakio 0 


Kun. Pranas Lingys su jaunimu Liškiavoje 


Kun. Pranas Lingys 


„AAM 

Jonas VEDEGYS 


Jonas Vedegys 1947 m. Vokietijoje 


Pedagogas, literatas, karininkas Jonas Vedegys gimė 
1904 m. birželio 24 d. Žuklijų k., Paežerėlių vlsč., Mag- 
dalenos Skinkytės-Vedegienės ir Vinco Vedegio gausioje 
šeimoje. Šeimoje buvo vyriausias, todėl anksti mirus tė- 
vui teko patirti nemažai rūpesčių. Baigęs Žuklijų k. mo- 
kyklą mokėsi Šakių „Žiburio“ gimnazijoje, o 1926 m. 
brandos atestatą gavo Kauno „Aušros“ berniukų gimna- 
zijoje. 1927 m. Švietimo ministerija jam suteikė pradžios 
mokyklos mokytojo teises. Kurį laiką dirbo Šiauliuose, 
o Lietuvos universitete studijavo germanistiką ir litua- 
nistiką. Priklausė korporacijai „Neo-Lituania“. 1932 m. 
buvo pašauktas į Lietuvos kariuomenę ir nukreiptas į 
ryšių batalioną. 1933 m. baigė Karo mokyklos VII ka- 
riūnų laidą ir jam buvo suteiktas karinis ryšių atsargos 
jaunesniojo leitenanto laipsnis. 1939 m. buvo pakeltas 
į atsargos leitenantus. Pasižymėjo šaudymo varžybose, 
buvo apdovanotas ženklu „Geram šauliui“. 

1932 m. J. Vedegys susituokė su Pranute Siminskai- 
te (1907-1957). Susilaukė sūnaus Regimanto. 1933 m. 


2 | pradėjo mokytojauti Panevėžio berniukų "gimnazijoje. 


4 


Įstojo į Lietuvos šaulių sąjungą. 1935 m. Švietimo mi- 
nisterijoje išlaikė egzaminus vidurinės mokyklos lotynų 
kalbos mokytojo pareigoms gauti. 1940-1944 m. mo- 
kytojavo Kėdainių gimnazijoje. 1942 m. baigė Vilniaus 
universiteto Humanitarinių mokslų fakulteto Filologijos 


Žuklijų Vedegiai. Iš kairės į dešinę sėdi: Marija Vedegytė-Paulionienė, Magdalena Skinkytė-Vedegienė, Teresė Kurtinaitytė-Vedegienė; 
antroje eilėje stovi: Jeronimas Paulionis, Elena Vedegytė, Lietuvos karo mokyklos kariūnas Jonas Vedegys, Adelė Vedegytė ir Antanas 
Vedegys. 1933 m. nuotrauka 

skyrių įgydamas lituanisto kvalifikaciją. Visą gyvenimą išliko gražūs J. Vedegio santykiai su dėde — motinos 
broliu, lietuvybės nešėju ir rašytoju, Žemosios Panemunės dekanu, kun. Juozu Skinkiu (apie jį „NKV“, t. 1, 
p. 193). Dalis kunigo literatūrinio archyvo po jo mirties buvo patikėta saugoti seserėnui, bet karo audroje jis 
dingo. 

Artėjant antrajai bolševikinei okupacijai J. Vedegys su šeima pasitraukė į Vokieriją. Karo pabaigoje apsigyve- 
no britų zonoje Hasendorfo pabėgėlių stovykloje. Stovykloje buvo įsteigtas Vokietijos lietuvių sąjungos skyrius, 
pradžios mokykla, pradėjo veikti choras „Aušrinė“, o gimnazijos pradininku ir pirmuoju jos direktoriumi tapo 
J. Vedegys. Vėliau gimnazija persikėlė į kitą vietą. Šių įvykių liudininkai prisimena: „Jonas Vedegys šiandien 
neįsivaizduojamomis sąlygomis sugebėjo administruoti šią kilnojamą gimnaziją ir surasti reikiamus mokytojų 
kadrus. Moksleiviai be vadovėlių retai kūrenamose klasėse užsirašinėjo pamokas, tačiau reikiamai jas paruošda- 
vo. Todėl mokiniai, vėliau su šeimomis emigravę į Angliją, JAV, Kanadą ar kitas šalis, buvo pirmaisiais studentais 
tų šalių koledžuose ir universitetuose.“ O ir J. Vedegio Detmolde vadovaujama mokykla išaugo į lietuvių Vasario 
16-osios gimnaziją Vokietijoje. 

1948 m. Vedegų šeima emigravo į Argentiną. Apsigyveno Buenos Airėse. J. Vedegys ten pasinėrė į lietuviškų 
organizacijų veiklą. Redagavo savaitraštį „Laikas“, skaitė paskaitas. Po 11 metų (1959) persikėlė į JAV, gyveno 
Čikagoje. Dirbo dienraščio „Draugas“ spaustuvėje. Laisvalaikį pašvęsdavo lietuvių švietimo organizavimui. Dir- 
bo Lietuvių bendruomenės Švietimo taryboje, Lietuvių mokytojų sąjungoje. Aktyviai dalyvavo „neolituanų“ 
veikloje, Panevėžio klubo ir kitose organizacijose. Finansiškai rėmė lietuvišką veiklą. J. Vedegys nuo jaunystės 
buvo suaugęs su knyga, o sekdamas savo dėdę kun. J. Skinkį sukūrė dramos veikalus: „Kunigaikštytė Galinda“ ir 
„In hoc signo vinces“ („Tuo ženklu laimėsi“). Tie veikalai buvo suvaidinti Vokietijoje. „Gyvenimo prisiminimai“ 
ir kiti dramos veikalai liko nepublikuoti. 

J. Vedegys mirė 1986 m. Čikagoje. Palaidotas lietuvių Šv. Kazimiero kapinėse. Laidojant J. Vedegį kun. 
V. Zakarauskas pasakė: „Visas Jono gyvenimas buvo meilė ir ištikimybė Lietuvai.“ 


Pagal Jono Vedegio ir Regimanto Vedegio prisiminimus 
bei užsienio spaudą parengė Kastytis Paulionis 
Vilnius, 2011 m. sausio 24 d. 


Iš kairės į dešinę: mokytoja Marija Vedegytė-Paulionienė, agronomas Jeronimas Paulionis (apie jį papildomame „NKV“ tome), Pranu- 
tė Siminskaitė-Vedegienė ir pedagogas Jonas Vedegys 
: gas) 8) 

Kun. Pranas AUŠIŪRA 


Kun. Pranas Aušiūra gimė 1904 m. birželio 18 d. 
Sintautų parapijoje. Mokėsi Vilkaviškio kunigų semina- 
rijoje, kuri tuomet buvo Gižuose, kartu su būsimaisiais 
kunigais zanavykais: Jonu Palukaičiu (1904—2003), Va- 
clovu Balsiu (1905-1941), Jonu Grigaičiu (1904-1973), 
Jonu Rūgiu (1901-1974). Į kunigus įšventintas 1927 m. 
liepos 10 d. Vikaro pareigas ėjo Sudarge, Balbieriškyje. 
1932 m. buvo paskirtas Patilčių klebonu. Antrosios bol- 
ševikinės okupacijos metais apkaltintas vadovavimu par- 
tizanams ir komunistų žudymu. Nuteistas ir ištremtas į 
Sibirą. Grįžęs į Lietuvą, nuo 1965 m. buvo Seirijų para- 
pijos altarista. 

Kun. P. Aušiūra mirė 1967 m. gegužės 7 d. Palaidotas 
Sintautų kapinėse. 


Vilkaviškio kunigų seminarijos Gižuose profesoriai ir klierikai. 1925 m. nuotrauka 

Vincas LAURINAITIS 


Visuomenininkas Vincas Laurinaitis gimė 1904 m. lie- 
pos 15 d. Šukėtų k., Paežerėlių vlsč. Baigęs vidurinę mokyklą 
tarnavo Lietuvos kariuomenėje. Karinę tarnybą atliko ulonų 
pulke. Ten baigė karo sanitarijos puskarininkių mokyklą. Į at- 
sargą išėjo turėdamas sanitarijos viršilos laipsnį. Studijavo Lie- 
tuvos universiteto Technikos fakultete. Dirbo Kauno miesto 
savivaldybės braižytoju. Antrojo pasaulinio karo metais, artė- 
jant frontui, 1944 m. pasitraukė į Vakarus, o 1949 m. iš Vo- 
kietijos emigravo į Australiją. Įsikūrė Adelaidėje. Dirbo Van- 
dens tiekimo departamento žinioje, kur už sumanumą buvo 
pakeltas į formano etatą. Emigracijoje daug dirbo lietuviškose 
organizacijose, ypač LKVS „Ramovės“ valdyboje ir Adelai- 
dės lietuvių sąjungoje. Buvo „Lietuvių žinių“ korespondentas 
Adelaidėje. 

V. Laurinaitis mirė 1978 m. vasario 1 d. Adelaidėje. Palai- 
dotas Adelaidės Centennial parko kapinėse. 


Prie Šukėto 

Monika KRASNICKAITĖ-LIULEVIČIENĖ 


Pedagogė, rašytoja Monika Krasnickaitė-Liulevičie- 
nė gimė 1904 m. liepos 26 d. Atesninkuose, Alytaus 
apskr., tačiau glaudžiai suaugusi su Zanavykais. 1925 m. 
baigė Rygiškių Jono gimnaziją Marijampolėje, Lietu- 
vos universitete studijavo lituanistiką, prancūzų kalbą 
ir literatūrą. Aktyviai reiškėsi ateitininkų veikloje. Buvo 
„Birutės“ korporacijos viena steigėjų ir vicepirmininkė. 
1929 m. baigusi universitetą buvo paskirta Šakių „Žibu- 
rio“ gimnazijos mokytoja, kur ir prabėgo 15 pačių gra- 
žiausių ir kūrybingiausių metų. Šakiuose sukūrė šeimą, 
augino sūnų Arūną, kuris vėliau tapo garsiu matematikų 
ir visuomenininku. 1944 m. su šeima pasitraukė į Vaka- 
rus. 1945-1949 m. dėstė Eichsrato (Vokietija) lietuvių 
gimnazijoje. Ėmigravusi į JAV dirbo fabrike. Periodinėje 
spaudoje išspausdino novelių. Ofelijos Nendrės slapyvar- 
džiu išleido romanus: „Aidas tarp dangoraižių“ (1968), 
„Antroji banga“ (1970), Mildos Kvietytės slapyvardžiu — 
pasakų ir vaizdelių knygas vaikams: „Kalnuose“ (1977), 
„Peteliškių sala“ (1979). Romanuose realistiškai pavaiz- 
davo išeivių gyvenimą. Parašė atsiminimų. Dalyvavo 
JAV LB, ateitininkų veikloje. 

M. Liulevičienė mirė 1994 m. rugpjūčio 15 d. Ame- 
rikoje. 


Šakių „Žiburio“ gimnazijos mokytojos: Antanina Dragūnaitė 
ir Monika Krasnickaitė. 1930 m. nuotrauka 


Šakių pavasarininkai 1937 m. 


Iš Matijošaičių šeimos archyvo 

Juozas VIRŽAITIS 


Partizanų ryšininkas Juozas Viržaitis gimė 1904 m. 
liepos 28 d. Sunkarių Girinių k., Jankų vlsč., smulkaus 
valstiečio šeimoje. Visą gyvenimą dirbo žemę, o sezoni- 


nių darbų metu uždarbiavo giriose. Antrosios bolševiki- 
nės okupacijos metais tapo laisvės kovotojų ryšininku. 
Kai 1951 m. balandžio 18 d. Kazlų Rūdos giriose su 
parašiutais nusileido desantininkai, Julijonas Būtėnas ir 
Juozas Kukauskas po devynių klaidžiojimo dienų pri- 
sistatė J. Viržaičiui. Partizanų ryšininkas desantininkus 
apgyvendino specialiai parengtoje žeminėje, o vėliau su- 
vedė ir su partizanu Petru Jurkšaičiu-Beržu. Kai 1951 m. 
gegužės 21 d. Rūdšilyje prie Linmarko žuvo laisvės kovo- 
tojai J. Būtėnas ir P. Jurkšaitis, o J. Kukauskas į NKVD 
nagus pateko gyvas, šis išdavė ir talkininkus. Ryšininkas 
J. Viržaitis 1951 m. birželio 28 d. savo sodybos kluone 
buvo žiauriai tardomas ir mušamas, o kai NKVD su stri- 
bais paliko sodybą, ryšininko žmona Domicelė ir sūnus 
Algis kluone rado pakartą J. Viržaitį. Pagal sovietiniais 
metais išleistą knygą „Vanagai iš anapus“ partizanų ry- 
šininkas J. Viržaitis pats pasikorė. Ir šiandien partizano 
ryšininko mirtį gaubia paslaptis. JAV gimusiai ir Le- 
kėčiuose augusiai Domicelei Viržaitienei vyro netektis 
buvo nepakeliamas smūgis. Ji išprotėjo, o po 3 metų, dar 
ir 50 metų nesulaukusi, atgulė greta savo Juozo Višakio 
Rūdos kapinių smėlio kalnelyje. 


Partizanų ryšininko Juozo Viržaičio ir jo žmonos Domicelės 
antkapinis paminklas Višakio Rūdos kapinėse 


* 


Sans I sns > T 


Domicelė Nėniūtė-Viržaitienė, sūnus Algis, svainis Vincas Tačilauskas, Juozas Viržaitis ir jo pusseserė Antanina Tačilauskienė vaišinasi 
po atlaidų Paluobiuose. Apie 1938 m. 

Nikodemas MATIJOŠAITIS-MATTIS 


Miškininkas Nikodemas Matijošaitis gimė 1904 m. 
rugpjūčio 26 d. Narkūnų k., Gelgaudiškio vlsč. 1926 m. 
baigė Dotnuvos žemės ūkio technikumo Miškininkys- 
tės skyrių, o 1933 m. — Vienos (Austrija) aukštosios že- 
mės ūkio kultūros mokyklos Miškų inžinerijos skyrių. 
1931 m. dirbo Kauno miškų urėdijos girininku be gi- 
rininkijos, 1933-1934 m. — Kėdainių miškų urėdijos 
Kėdainių girininkijos II eil. girininku, 1934 m. perkeltas 
į I eil. girininkus. 1934-1935 m. - mokomosios miškų 
urėdijos urėdo pavaduotojas, 1935-1937 m. — Miškų 
departamento atstovas, komandiruotas į Viešvilės lent- 
pjūves, 1937-1938 m. — Miškų departamento atstovas 
Klaipėdos lentpjūvėse, 1938 m. — Miškų departamento 
girininkas specialistas, 1938-1940 m. — Miškų depar- 


tamento vyresn. miškininkas. Antrojo pasaulinio karo 
pabaigoje pasitraukė į Vakarus, vėliau emigravo į Austra- 
liją, o dar kiek vėliau persikėlė į JAV ir apsigyveno Los 
Andžele. 

N. Matijošaitis-Mattis mirė 1993 m. balandžio 11 d. 
Los Andžele. 


Nikodemas Matijošaitis. 1926 m. nuotrauka 


Pirmoje eilėje viduryje sėdi Nikodemas Matijošaitis, jam iš kairės — giminaitė Juzė Skėraitytė iš Užpiaunių kaimo (Naumiesčio para- 


pija), dešinėje — Marytė Skėraitytė; antroje eilėje stovi iš kairės į dešinę: Nikodemo sesuo Kunigunda Marijošaitytė, brolis, ilgametis 
Gelgaudiškio valsčiaus viršaitis Juozas Matijošaitis, sesuo Marija Matijošaitytė ir Antanas Skėraitis, 1928 m. Nuotrauka iš Matijošaičių 

Jonas KAUNAS 


Atsargos karininkas Jonas Kaunas gimė 1904 m. rug- 
pjūčio 18 d. Balseliškių (Kaunų) k., Sintautų vlsč., ūki- 
ninkų šeimoje. Šeimoje buvo vyriausias sūnus. 1922 m. 
baigęs Marijampolės Rygiškių Jono gimnaziją teisių 
mokslus studijavo Lietuvos universitete, bet nebaigė. Pa- 
šauktas į Lietuvos kariuomenę atlikti karinės prievolės 
nukreiptas į Karo mokyklą. 1927 m. vasario 16 d. baigus 
Karo mokyklos I aspirantų laidą ir suteikus pėstininkų 
atsargos leitenanto laipsnį išleistas į karininkų atsargą. 
Kurį laiką mokytojavo, o nuo 1936 m. pradėjo dirbti Ši- 
lutės geležinkelio stoties viršininko pavaduotoju. Vėliau 
dirbo Rokiškio geležinkelio stotyje. 1944 m. artėjant 
antrajai bolševikinei okupacijai pasitraukė į Vakarus. 
1948 m. atvyko į JAV. 1955 m. gavo tos šalies piliety- 


bę. Labai daug padėjo savo giminaičiams, gyvenantiems 


okupuotoje Lietuvoje. 
J. Kaunas mirė 1992 m. gruodžio 20 d. Palaidotas 
Čikagos lietuvių tautinėse kapinėse. 


Feliksas Gediminas Kaunas 
Kaunas, 1999 m. 


Jonas Kaunas 


Lutsche Reichsbabn 
6 


Pertsonenausweis Mr... 2 
ltr zwei Jahre vom Tagėe der Ausfertigung. 


in nebenstehendem Liditbild dar- 


gestellte Herr A Kaunas 
Wor- und Zunamės 


in Anshi Idung fūr die C-Rate 


m Re; (Amtobeseichnuny) 


im ba t der Deutschen Reidisbahn. 
Liditbild ist von d... Inhaber........ 


4 A ALL T 1944 


Jonui Kaunui 1944 m. Vokietijoje išduoto asmens pažymėjimo faksimilė 

Janina RŪGYTĖ-RACKAUSKIENĖ 


Janina Rūgytė-Račkauskienė 


Kalbininko Jono Jablonskio tėviškė Rygiškėse 


122 


Mokytoja Janina  Rūgytė-Račkauskienė gimė 
1904 m. spalio 3 d. Švėkšnoje gydytojo zanavyko Juoza- 
po Rūgio (apie jį „NKV“ , t. 1, p. 97), kilusio iš Rūgių k., 
Sintautų vlsč., šeimoje. Pradinį mokslą gavo namuoses. 
Prieš Pirmąjį pasaulinį karą buvo išlaikiusi egzaminus 
į Šiaulių mergaičių gimnazijos pirmą klasę. Prasidėjus 
karui su tėvais pasitraukė į Mogiliovą, kur baigė tris 
gimnazijos klases. Pasibaigus karui grįžo į Švėkšną ir pa- 
baigusi keturias gimnazijos klases pradėjo mokytojauti 
Švėkšnos pradinėje mokykloje. Po 3 darbo metų pradėjo 
mokytis Mergaičių mokytojų seminarijoje Kaune. Įgijusi 
pradinės mokyklos mokytojos diplomą 24 metus dirbo 
įvairiose Lietuvos vietose. Artėjant antrajai bolševikinei 
okupacijai su šeima pasitraukė į Vakarus, o 1949 m. iš 
Vokietijos atvyko į JAV ir apsigyveno Čikagoje. 


Antanina VASILIAUSKAITĖ-DUBINSKIENĖ 


Tautodailininkė Antanina Vasiliauskaitė-Dubinskienė gimė 1904 m. rug- 
sėjo 4 d. Liaudenskų k., Jankų vlsė., ūkininko, turėjusio 26 ha žemės, penkių 
vaikų šeimoje. Mokyklą lankė tik septynis mėnesius, bet mokėjo gerai skai- 
tyti. Vaikystėje ganė žąsis ir avis. Buvo linkusi į meną. Paaugusi laisvalaikiu 
skaitė knygas, turėdama gražų balsą mėgo dainuoti, tiesiog dievino poeto 
Prano Vaičaičio eiles ir jas nuolat deklamavo. Ilgais žiemos vakarais padėdavo 
mamai, žinomai apylinkės audėjai, trinti šeivas, vėliau pati audė, siuvinėjo. 

Nutekėjusi į Kriauniškės k. (Vilkaviškio apskr.) augino tris vaikus, o pati 
sukosi ūkio darbuose. Negalėjusi pasiekti jokio mokslo tą troškimą stengėsi įgy- 
vendinti vaikuose. Ir tik paskutiniaisiais gyvenimo dešimtmečiais atsidėjo savo 
pomėgiui — audimui. Audė lovatieses, užvalkaliukus pagalvėms, nėrė dideles 
trikampes skaras, didžiules linines užuolaidas. 1967 m. buvo priimta į tuome- 
tinę Liaudies meno draugiją (dabar — Tautodailininkų sąjunga). Savo darbus 
realizuodavo Kauno dailės parduotuvėje „Saulutė“. Dalyvavo tautodailininkų 
parodose Šakiuose, Marijampolėje, Kaune, Vilniuje, Panevėžyje ir net už Lie- 
tuvos ribų. Gyvenimo pabaigoje sumanė įamžinti poeto P. Vaičaičio eiles savo 
audžiamuose kilimėliuose. Jos darbais pasipuošė Sintautuose įkurtas P. Vaičaičio 
muziejėlis: „Vai, lėkite, dainos, iš vargo nupintos“ (1966), „O tėviške! Koks mie- 
las kraštas...“ (1976) ir kt. Sintautų vidurinės mokyklos šokėjams išaudė rugia- 
pjūtės prijuostes, kuriose stengėsi atgaivinti Zanavykų prijuosčių raštus. Minint 
poeto P. Vaičaičio 105-ąjį gimtadienį, Sintautuose buvo surengta tautodailinin- 
kės A. Dubinskienės darbų paroda, skirta jos pamėgto poeto atminimui. 

A. Vasiliauskaitė-Dubinskienė mirė 1990 m. lapkričio 20 d. Palaidota 
Bagotosios (Marijampolės apskr.) kapinėse. 


Marija Puodžiukaitienė 
Sintautai, 2000 m. kovo mėn. 


Antanina Dubinskienė 


Antaninos Dubinskienės austas kilimėlis Sintautų mokyklos muziejėliui 

Marijona ŽEMAITYTĖ-BITTER 


Operos dainininkė (mecosopranas) Marijona Žemaitytė- 
Bitter gimė 1904 m. spalio 23 d. Žemosios Panemunės pa- 
rapijoje. 1920-1924 m. mokėsi dainuoti pas M. Christensen 
Bruklino konservatorijoje, 1924-1938 m. dar mokėsi pas tą 
pačią dėstytoją. Balsą lavino pas įvairius mokytojus, o 1947— 
1959 m. — pas Kruček. 1933 m. dainavo „Long Island Ope- 
ra Guild“. Su ta operos grupe du sezonus važinėjo po įvairius 
miestus. Pasilikti nuolatine soliste nesutiko, nors ir turėjo savo 
repertuare keliolikos operų vaidmenis. Surengė koncertų ame- 
rikiečiams. Giedojo Bruklino ir Maspeto lietuvių bažnyčių 
parapijų choruose, buvo tų chorų solistė. Vaidino operetėse, 
koncertavo Filadelfijoje, Naujajame Džersyje, Naujosios An- 
glijos lietuvių kolonijose. Dalyvavo A. Vabnagaičio, S. Pilkos 
renginiuose. Įdainavo keletą plokštelių. 


„JAV lietuviai“ (Vilnius, 2002, t. 2, p. 532) 


Žemosios Panemunės jaunimas. Nuotrauka iš G. Bukaitytės-Sadauskienės, gyvenančios Tirvydonių kaime, archyvo 

Liucijonas MATUSEVIČIUS 


Miškininkas Liucijonas Matusevičius gimė 1904 m. spalio 2 d. Eiciūnų k., Pa- 
ežerių vlsč., vidutinio ūkininko gausioje šeimoje. Vyresnis brolis Viktoras (g. 1896) 
ir sesuo Elena (1901-1970) buvo pasirinkę mokytojų profesijas, nuo jų neatsiliko ir 
Liucijonas - mokėsi Kauno mokytojų seminarijoje, o kartu lankė ir Boriso Daugu- 
viečio meno studiją, kur susipažino su aktoriaus ir režisieriaus darbu. Vėliau visa tai 
jam nemažai padėjo dirbant mokykloje, kur su jaunimu rengdavo viešus vakarus su 
vaidinimais. Pats režisavo ir pats vaidino. Tokį visuomeninį darbą dirbo ir gyvenda- 
mas Viešvilėje, kur rengdavo mėgėjiškus spektaklius, su kuriais pasirodydavo ir už 
Jurbarko r. ribų. Baigęs Mokytojų seminarijos tris kursus pradėjo mokytojauti, bet 
turėdamas tvirtą savo nuomonę kažkokiu būdu susikirto su vieno mokinio tėvu. 
Tas konfliktas ir nulėmė tolimesnį Liucijono gyvenimą. Metė pedagoginį darbą 
ir pradėjo mokytis Alytaus aukštesniojoje miškų mokykloje, kurią baigė 1929 m. 
1929-1933 m. dirbo Sudargo miškų urėdijoje girininku be girininkijos, 1934— 
1935 m. - Jurbarko ir Labanoro miškų urėdijos girininku, buvo Inturkės (Utenos 
apskr.) girininkijos girininkas, o 1936-1939 m. — Šakių miškų urėdijos girininkas. 
Antrojo pasaulinio karo metais dirbo Šakių apskr. įstaigose. 1945-1947 m. dirbo 
Viešvilėje įkurtame Pagėgių miško pramonės ūkio Miškų ūkio sektoriaus viršinin- 
ku, o 1948-1950 m. - Viešvilės girininkijos girininku. Prieš išeidamas į pensiją dar 
dirbo Viešvilės KPTT mokyklos mokomojo ūkio ekonomistu. 

L. Matusevičius mirė 1974 m. sausio 29 d. Viešvilėje. Palaidotas Viešvilės ka- 
pinėse. 


Liucijonas Matusevičius. 
1923 m. nuotrauka 


Grupė Alytaus aukštesniosios miškų mokyklos mokiniai apie 1929 m. 

Vincas LAURINAITIS 


Pedagogas, literatūros tyrinėtojas Vincas Laurinaitis gimė 1904 m. spalio 24 d. Antabūdžių k., Griškabūdžio 
vlsč. 1936 m. baigė Vytauto Didžiojo universiteto Humanitarinių mokslų fakultetą. Mokytojo darbą dirbo nuo 
1934 m. 1946-1978 m. dėstė Vilniaus pedagoginiame institute, nuo 1960 m. — docentas. Parašė literatūros 
istorijos apybraižas: „S. Daukanto jaunatvės kūryba“ (1936), „Dionizas Poška“ (1959), vadovėlių pradinių mo- 
kyklų trečiai ir ketvirtai klasėms („Gimtasis žodis“, su A. Iešmanta, 1946, 1947), parengė D. Poškos „Raštus“ 
(su V. Urbu, 1959). 


V. Laurinaitis mirė 1978 m. rugpjūčio 11 d. Vilniuje. Palaidotas Griškabūdžio kapinėse. 


Vincas Laurinaitis Vinco Laurinaičio kapas 

Vytautas AUGUSTAUSKAS-AUGUSTAITIS 


Pedagogas, kalbininkas, sporto organizatorius ir nenuilstantis visuomenės veikėjas Vytautas Augustauskas- 


Augustaitis gimė 1904 m. Kidulių vlsč. Studijavo Kauno universitete, kuriame 1931 m. įgijo pedagogo diplo- 
mą. Mokytojavo pradinėse mokyklose, dėstė Kauno mokytojų seminarijoje, o vėliau dirbo Kauno apskrities 
pradinių mokyklų inspektoriumi. Didelį indėlį įnešė į Lietuvos kūno kultūros ir sporto organizavimą, buvo 
pirmasis Tautinio olimpinio komiteto vadovas. Bendradarbiavo „Švietimo darbe“, „Vaire“, „Lietuvos mokyklo- 
je“. 1931-1940 m. redagavo sporto ir sveikatos žurnalą „Fiziškas auklėjimas“, kuriame kūrė lietuviškąją sporto ir 
fizinio auklėjimo terminologiją. Okupavus Lietuvą bolševikams, 1940 m. liepos 12 d. suimtas ir kalintas Kaune. 
1941 m. kovo 8 d. Ypatingojo pasitarimo nuteistas 8 metams katorgos ir išvežtas į Peciorlagą (Komija). 1944 m. 
gruodžio 26 d. atvežtas į Maskvos sr., o 1945 m. sausio 8 d. paleistas iš įkalinimo įstaigos. 
V. Augustauskas-Augustaitis mirė 1958 m. 


Nemunas prie Ilguvos 
£ 


127 


Stasys KUDIRKA 


Gydytojas chirurgas Stasys Kudirka gimė 1904 m. lap- 
kričio 15 d. (tokia data rašoma dokumentuose, enciklopedijose, 
nors iš tikrųjų jis gimė žymiai anksčiau, nes po jo 1903 m. dar 
yra gimusi jo jaunesnioji sesutė Stasė) Masiauskų k., Barzdų vlsč. 
Vieną žiemą pasimokęs pas kaimo daraktorių Jurgį Radzevičių ir 
pramokęs skaityti bei rašyti kitą žiemą jau mokėsi Barzdų pra- 
džios mokykloje. Barzduose tuomet mokytojavo būsimo semi- 
otikos mokslo pradininko Juliaus Greimo tėvas Juozas Greimas, 
kuris mažajam Stasiukui ne kartą ir ausį „užsuko“, ir sprigtais 


„apdovanojo“. 1912 m. baigęs pradinius mokslus piemenavo 
tėviškėje. Praūžus Pirmajam pasauliniam karui ir kiek pasimo- 
kęs pas Pilviškių mokytoją Jurkšą, 1919 m. pradėjo mokytis 
Marijampolės gimnazijos trečioje klasėje, o po metų jau lankė 
Vilkaviškio „Žiburio“ gimnaziją. Mokėsi kartu su S. Bačinskai- 
te, būsimąja poete Salomėja Nėrimi. Kartu veikė ateitininkų or- 
ganizacijoje, leido mokyklos sienlaikraštį, o kad būsimoji poetė 
gavo brandos atestatą, tai yra didelis ir klasės draugo S. Kudirkos 
nuopelnas. Jei ne Stasys, tai neaišku, kaip dar būtų susiklostęs 


būsimosios poetės gyvenimas. 1924 m. gerais pažymiais baigęs 
gimnaziją S. Kudirka pradėjo studijuoti mediciną Kauno uni- 
versitete. 1930 m. gavo gydytojo diplomą, bet norėdamas ilgiau 
būti greta prof. V. Kuzmos, liko universitete. Kurį laiką, vado- 
vaujant prof. V. Kuzmai, dirbo Medicinos fakulteto Chirurgi- 
jos klinikoje gydytoju ordinatoriumi. Susidarius nepalankioms 
aplinkybėms, nebaigęs mokslinio darbo, gabus ir daug žadantis 
mokslui gydytojas 1934 m. atvyko į Alytų dirbti ligoninės Chi- 
rurginio skyriaus vedėju, kur ir prabėgo visa jo likusio gyveni- 


Stasys Kudirka 


Vilkaviškio gimnazijos ateitininkai 1924 m. gegužės mėn. Apačioje ant grindų sėdi: zanavykė Cesė Dielininkaitytė ir Albinas Stadal- 


ninkas; antroje eilėje sėdi iš kairės į dešinę: zanavykas Selemonas Vizgirda, zanavykė Marija Kudirkaitė, Ona Pečkaitytė, zanavykas 
Stasys Kudirka, Salomėja Bačinskaitė ir būsimoji rašytoja zanavykė Petronėlė Orintaitė; trečioje eilėje stovi: zanavykas Stasys Balsys, 
Justinas Svelnys, zanavykas Petras Strimaitis, Alfonsas Kulvinskas, Juozas Baltūsis ir Miciuta. 


128 


mo dalis. Ten jis įsteigė atskirą Chirurgijos skyrių ir tapo pirmuo- 
ju chirurgu Alytuje. Darė įvairias labai plataus profilio operacijas. 
1939 m. pirmasis Alytuje pradėjo iš donoro ligoniams perpilti krau- 
ją. Su jo vardu susijęs ir Traumatologinio skyriaus atsiradimas. Buvo 
atidus ligoniams, po operacijos silpnesniuosius lankydavo net naktį. 
Ir jeigu ligoninės budinčiam gydytojui būdavo kas nors neaišku, tai 
telefonu paskambinus vyr. gydytojui, šis bematant ir prisistatydavo. 
Ir toks jis buvo su visais pacientais — paaugliais ir pagyvenusiomis 
močiutėmis. Nepripažino darbo valandų, nežinojo, kas yra atosto- 
gos, nes neskirstė laiko į valdišką ir asmeninį. Operuodamas dzūkus 
buvo įgijęs didžiulį pasitikėjimą. Jei po kurio nors kito chirurgo da- 
rytos operacijos mirdavo žmogus, tai dzūkai sakydavo: „Gydytojas 
papjovė“, o jei ligonis mirdavo po S. Kudirkos darytos operacijos, 
tai sakydavo: „Dievas pasiėmė.“ Didžiulis darbo krūvis darė savo. 
Pablogėjus sveikatai, 1963 m. vasario 19 d. atsisakė ligoninės vyr. 
gydytojo, o 1964 m. — ir Chirurginio skyriaus vedėjo pareigų. Liko 
dirbti Chirurgijos skyriuje konsultantu ir tik iki 1974 m. Taip iš 
aktyvios veiklos pasitraukė įžymus chirurgas, atidavęs tam darbui 
30 brandžiausių gyvenimo metų, ir žmogus, savo žiniomis ir darbu 
nusipelnęs labai didelį žmonių įvertinimą. Visų jo darbų nesuskai- 
čiuosi. Liko tik sausi statistikos duomenys, bet ir jie daug ką pasako: 
iki 1959 m. atlikta 27 000, o iš viso — apie 35 000 operacijų. 

S. Kudirka mirė 1976 m. vasario 19 d. Palaidotas Alytaus kapi- 


nėse. 


Kęstutis Orinas 
Alytus, 1995 m. 


E au 


Stasio Kudirkos ligoninė Alytuje 


"Taip įamžintas chirurgo Stasio Kudirkos atmini- 
mas jo vardu pavadintoje Alytaus ligoninėje 

Ona PAVALKYTĖ-SKIRPSTUŪNIENĖ 


Mokytoja Ona  Pavalkytė-Skirpstūnienė gimė 
1904 m. lapkričio 10 d. Akėčių k., Lukšių vlsč., ūki- 
ninkų Juozo Pavalkio ir Marijos Jurkšaitytės-Pavalkienės 
(apie juos „NKV“, t. 1, p. 210-211) daugiavaikėje šei- 
moje. 1925 m. baigusi Šakių „Žiburio“ gimnaziją ir Ma- 
rijampolės mokytojų kursus pradėjo dirbti Veiverių vlsč. 
Mozūriškių pradinės mokyklos mokytoja. Dieną dirbo 


su vaikais, o vakare — su jaunimu. Buvo aktyvi pavasari- 
ninkė, rengė literatūrinius vakarus, režisavo spektaklius. 
1932 m. ištekėjo už Juozo Skirpstūno — aktyvaus vakarų 
rengimo dalyvio. 1937 m. persikėlė dirbti į Varšvų pra- 
dinę mokyklą (Kauno apskr.), o po metų — į Linkuvą 
(prie IX forto). Ten ir įsikūrė visam gyvenimui. Pasistatė 
nedidelį namuką, kuris sovietmečiu tapo ir brolio Juo- 
zo (apie jį „NKV“, t. 3, p. 226) šeimos namais. Darbas 
mokykloje mokytojai buvo pats svarbiausias. Ir Linkuvo- 
je buvo beraščių, ir juos reikėjo mokyti bent pasirašyti. 
Mokytojos iniciatyva Linkuvos pradinė išaugo į septyn- 
metę mokyklą, o jos direktore tapo O. Skirpstūnienė. 
Vadovaudama mokyklai dirbo su choru ir šokių rateliu, 
kurie Kauno r. apžiūrose visada užimdavo pirmąsias vie- 
tas. Linkuvos septynmetė garsėjo ne tik meno saviveikla: 
ir mokyklos sodas, ir bandymo laukeliai ten buvo gra- 
žiausiai sutvarkyti, nes ir jiems vadovavo Zanavykų lygu- 


Mokytoja Ona Pavalkytė su savo tėvu literatu J. Pavalkiu. 
1930 m. nuotrauka 


Skirpstūnų sodyba Linkuvoje. 1947 m. po šiuo stogu glaudėsi septyni Skirpstūnai ir devyni iš Akėčių nuo bolševikų pabėgę Pavalkiai 

mų ūkininko dukra O. Skirpstūnienė ir savo pavyzdžiu | 


meilę žemei diegė savo mokinių mažose širdutėse. | 
Ona ir Juozas Skirpstūnai išaugino gražią šeimą: du- | 
kras Oną ir Rūtą, sūnus Juozą ir Viktorą. Gyvenimo sau- 
lėlydyje persikėlė gyventi į Kauną, nes jų statytas namas 
tvarkant IX forto aplinką buvo nugriautas. 
O. Pavalkytė-Skirpstūnienė mirė 1988 m. balan- 
džio 17 d. Kaune. Palaidota Karmėlavos kapinėse. 


Rūta Skirpstūnaitė-Lapėnienė 
Kaunas, 2001 m. gegužės 22 d. 


Ona Skirpstūnienė 


Ona Skirpstūnienė su dukromis Onute ir Rūta. 7961 m. nuotrauka 

Juozas PAUKŠTYS 


Mokytojas Juozas Paukštys gimė 1904 m. lapkričio 20 d. prie Novos ištakų, Kurynės k., Lekėčių vlsč., Onos 
Dovydaitytės-Paukštienės ir Vincento Paukščio (apie juos „NKV“, t. 1, p. 131, 169) daugiavaikėje šeimoje. 
Kai Juozukui suėjo septyneri metai (1911), tėvai gretimame Lūšnos k., Jankų vlsč., nusipirko stambesnį ūkį. 
Ten ganant gyvulius, dirbant įvairius žemės ūkio darbus ir prabėgo būsimo mokytojo paauglystės metai. Baigęs 
pradžios mokyklą J. Paukštys mokėsi Marijampolės marijonų gimnazijoje. Baigęs tos gimnazijos keturias klases 
išvyko į Italijoje esantį Turuno saleziečių licėjų (apie tai „NKV“, t. 2, p. 77). Grįžęs į Lietuvą studijavo Vilniaus 
universiteto i mokslų fakultete, kuriame 1943 m. įgijo klasikinių kalbų (lotynų, graikų) filologo 
diplomą. Dirbo Vilkaviškio gimnazijos direktoriumi, o pokario metais mokytojavo Kaišiadoryje, kur mokė 
ir būsimąjį Lietuvos Respublikos Prezidentą Algirdą Mykolą Brazauską, kurį laiką buvo ir Švietimo skyriaus 
inspektoriumi. Sovietmečiu atleistas iš pedagoginio darbo keitė specialybę ir pasirinko ekonomisto buhalterio 
profesiją. Dirbo Vietinės pramonės ir komunalinio ūkio profsąjungų vyriausiuoju buhalteriu. Į pensiją išėjo 
1967 m. Vokiečių okupacijos metais kartu su broliu kun. Broniumi Paukščiu gelbėjo žydus. Izraelio vyriausy- 
bė broliams už tai suteikė Pasaulio tautų teisuolio vardus, o 1999 m. dar apdovanojo ir Žūvančiųjų gelbėjimo 
kryžiumi. 1990 m. J. Paukščio sūnus Skirmantas žydų žemėje savo tėvo garbei pasodino medelį ir priėmė tė- 
vui skirtą Pasaulio teisuolio medalį. Gyvenimo pabaigoje J. Paukštys parašė „Lūšnos Paukščių šeimos istoriją“ 
(1994, rankraštis), išleido prisiminimų knygą „Mintimis per gyvenimą“ (1999). Nepriklausomybės metais savo 
publikacijas filosofijos ir teologijos klausimais skelbė periodinėje spaudoje. 

J. Paukštys mirė 1999 m. rugsėjo 11 d. Palaidotas Sutkų kapinėse. 


Juozas Skirmantas Paukštys 
Kaunas, 2000 m. rugsėjo 8 d. 


440900 NIN DBU Dp NS ANK WI DYDNA 55 606 
r IU OYpIYNS ANK U9I D"PRA 33 006 Užsp 


TAN 
Certificate of 


THIS IS TO CERTIFY THAT IN ITS SESSION | TVDU ATS INTI 
OF 23 KEBRUARY 1977 Viv X A DI 


THE COMMISSION FOR THE DESIGNANON WST 1011 NOT 
OF THė RIGHTEOUS, ESTABLISHED BY" ED 77 JIWIN TOM 


LIFE 15 AS THoUGA WE NAD SAUEO TWE ER7/5,, 
+ 
(KS OKH 2K HDA0H! SK Si 2411 300 S3009 


VAD VASHEM THE HOLOCAUSTHEROES | DUK T Tuva TW 
Šį MARTYRS REMEMBRANCĘ AUBIORNY, JIM TD 
ON THE BASISOFAVIDENKE PRESENTED““ 2125 JV, nuvt ainu 
BEFORE IT HAS DECIDED TO HONOVR Lai i 


2 n 


(Juozas Ruuksfitys VYVPIND 4 Pris" 


Ta DURING THE HOLOCAUST PEROD | INIT JIUW2 AN 
IN EUROPE, RISKED HIS LSE 0 1972 1085 DW ADO š 
SAVE PERSECUTED JEWS. DYTVUOWNY NSTŽ 
THE COMMISSION, THERERIRĘJAS | IT pUUNTa Dr T 
ACOORDED HIM THE MEDALOF THE“ "nortz nm Žž 
RIGHTEOUS AMONG THE NATIONS AND trout Db +- 
HAS AUTHORIZED KAT TO R ATK TIT, | 1902 V Įš 
IN HIS NAME INTME pa CDT TMN TOM | 5 
RIGHTEOUS AT YAD VASHOMONMOWT | „—Df7WY2 ĮDTA I | 3 
OF REMEMBRANCE, JERUSALEM.. | 
Jerusalėm Israci a alka Aa a ž 
10 JANUARY 1990 įv pava g 


į " 4 "ST d 
NT kai LLS > 
ALL "TUALETO 


DuGii ME KAU SAUED THE EGTIRE W0V 


Tui, 


Juozas Paukštys Juozo Paukščio „Pasaulio teisuolio“ diplomas 


132 


Mokytojo Juozo Paukščio paskutinysis apsilankymas Sutkuose 1999 m. 

Kun. Jonas KARDAUSKAS 


Kun. Jonas Kardauskas gimė 1904 m. gruo- 
džio 14 d. Griškabūdžio vlsč. 1922 m. baigė 
Šakių „Žiburio“ gimnaziją, o 1928 m. — Sei- 


nų kunigų seminariją Gižuose. Kunigu įšven- 
tintas 1928 m. birželio 24 d. Pastoracinį dar- 
bą dirbo Prienuose, Pilviškiuose, Vilkaviškyje, 
Alksnėnuose. 1944 m. pasitraukė į Vakarus. 
Vokietijoje dirbo lietuvių pabėgėlių stovyklose 


kapelionu, vėliau — Niedersachseno provincijos 
dekanu. 1949-1956 m. pastoracinį darbą dir- 
bo Čikagoje, 1956-1961 m. — Brazilijoje, kur 
jo rūpesčiu buvo pastatytos bažnyčios. 1958 m. 
pakeltas į Santo Andre vyskupijos garbės kanau- 
ninkus. 1961 m. išvyko į JAV ir įstojo į Marijo- 
nų kongregaciją. Dirbo „Draugo“ dienraštyje, 
buvo marijonų bendradarbių dvasios vadovas. 
Kun. J. Kardauskas mirė 1979 m. birželio 
16 d. Čikagoje. Palaidotas Šv. Kazimiero kapi- 


nėse. 


Kun. Jonas Kardauskas 


Klierikai iš Sakių „Žiburio“ gimnazijos Seinų kunigų seminarijos Gižuose 1925 m. Sėdi iš kairės į dešinę: klierikas Jonas Aušrotas, 


klierikas Petras Matusevičius, klierikas Antanas Valaitis; stovi: klierikas Jonas Damijonaitis, klierikas Juozas Adomaitis 

Antanas VENYS 


Poetas, mokytojas, teisininkas Antanas Venys gimė 
1904 m. gruodžio 27 d. Antkalniškių k., Plokščių vlsč. 
Baigęs Plokščių parapijos pradinę mokyklą lankė Šakių 
„Žiburio“ gimnaziją, kur baigė keturias klases. 1923 m. 
įstojo į Vilkijoje veikusius dvimečius pradinių mokyklų 
mokytojų kursus, o paskui dar mokėsi „Saulės“ moky- 
tojų seminarijoje Kaune. 1926 m. pradžioje pradėjo 
mokytojauti Lekėčių vlsč. Braziūkų pradžios mokykloje. 
Gyvendamas tarp didelių girių nemažai eiliavo, bet ne- 


pamiršo ir visuomeninio darbo. Buvo vienas aktyviausių 
Lietuvos Nepriklausomybės dešimtmečio paminklo Le- 
kėčiuose statybos komiteto narių, aktyviai veikė Lietuvių 
mokytojų sąjungoje, Šaulių, Tautininkų ir Jaunalietuvių 
organizacijose. 1930 m. iš Braziūkų gyventi ir dirbti 
išsikėlė į Kruopius (Šiaurės Lietuva), paskui persikėlė į 
Joniškį, o galiausiai — į Linkuvą. 1936 m. eksternu iš- 
laikė egzaminus brandos atestatui gauti ir tapo Vytauto 
Didžiojo universiteto laisvu klausytoju, o po 2 metų — 
lygiateisių studentu. Studijavo teisę. 1942 m. Vilniaus 
universitete apgynė diplominį darbą „Nepilnamečių 
teismas“ ir tapo teisininku. Darbą gavo Kauno apygar- 
dos teisme, kur turėjo atlikti 2 metų kandidatinį stažą. 
1944 m. pasitraukė į Vakarus. 1949 m. atvyko į JAV ir 
įsikūrė Čikagoje. Dirbo geležies fabrike. Išleido poezijos 
rinkinius: „Jaunos svajonės“ (1927), „Žydintis pavasaris“ 
(1935) ir „Geležiniai žiedai“ (1955). 
A. Venys mirė 1971 m. lapkričio 22 d. Čikagoje. 


Antanas Venys 


Lietuvos Nepriklausomybės dešimtmečio paminklo atidengimo iškilmės Lekėčiuose 1928 m. Prie atvertų vartelių — švietimo ministras 


Konstantinas Sakenis (1881-1959), prie paminklo kairėje - Paminklo statybos komiteto narys — poetas Antanas Venys 

Marcelė SIDARAVIČIŪTĖ-LAURINAITIENĖ 


Mokytoja Marcelė Sidaravičiūtė-Laurinaitienė gimė 


1904 m. Liepalotų k., Lukšių vlsč., daugiavaikėje šeimo- 
je. Mokėsi Lukšiuose, Alytuje. 1929 m. baigė Lietuvos 
moterų kultūros draugijos mergaičių mokytojų semina- 
riją. 1932 m. liepos 23 d. ištekėjo už zanavyko moky- 
tojo Antano Laurinaičio. Kartu mokytojavo Palubiuose, 
Liškiavoje, vėliau persikėlė į Šešuolių mstl. (Ukmergės 
apskr.). 1945 m. liepos 28 d. mokytojas A. Laurinaitis 
buvo ištremtas į Intos sr. (Komija), o mokytoja M. Lau- 
rinaitienė beveik kasmet buvo kilnojama į atokiausias 
apskrities mokyklas — ten, kur niekas nenorėjo važiuoti 
gyventi ir dirbti. Taip ir važinėjo su savo kuklia manta 
ir dukra Gražina iš vieno kaimo į kitą. 1947-1949 m. 
dirbo Taujėnų vlsč. Pamernackų pradinėje, vėliau — Bu- 
konių, Juodlaukės ir kitose mokyklose. Nuo 1954 m. 
iki mirties gyveno Taujėnuose ir dirbo pradinių klasių 
mokytoja. Atlikęs „bausmę“, 1955 m. liepos 17 d. į Tau- 
jėnus grįžo ir politinis kalinys, mokytojas A. Laurinaitis. 
M. Sidaravičiūtė-Laurinaitienė mirė 1960 m. lie- 
pos 30 d. Palaidota Lekėčių kapinėse. Po 10 metų tose 
pačiose kapinėse atgulė ir jos vyras A. Laurinaitis. 


Dukra Gražina 


Mokytoja Marcelė Sidaravičiūtė-Laurinaitienė 


PA 


Mokytojos Marcelės Sidaravičiūtės vestuvės Alytuje. Pirmoje eilėje iš kairės į dešinę sėdi: jaunosios giminaitis Alytaus klebonas kun. 
Pranas Baltrušaitis (apie jį „NKV“, t. 2, p. 31), jaunoji Marcelė Sidaravičiūtė, jaunasis Antanas Laurinaitis; iš kairės į dešinę stovi jau- 
nosios brolis kun. Antanas Sidaravičius. 7932 m. nuotrauka 

Pranas KLIMAITIS 


Mano tėvas Pranas Klimaitis gimė 1905 m. Starkų k., Sintautų vlsč. Krikšto metu jam buvo duotas jo dėdės, 


mokytojo ir visuomenės veikėjo Prano Klimavičio (apie jį „NKV“, t. 2, p. 58) vardas. Mokėsi Sintautų pradžios 
mokykloje. Prano tėvas Jonas (mano tėvukas) susitarę su gerai pažįstamu ūkininku iš gretimo Gaisrių k. Bandza, 
tuometiniu Sintautų vlsč. viršaičiu, nutarė leisti Praną dirbti savivaldybėje. Ir P. Klimaitis 1921 m. tapo Sintau- 
tų vlsč. savivaldybės raštininku. Po 7 metų (1928) Praną paskyrė Žvirgždaičių vlsč. savivaldybėje sekretoriumi. 
Po 2 metų vėl grįžo į Sintautų vlsč. savivaldybę. 1930 m. vedė Sintautų vlsč. gyventoją Eleną Kutaitę. 1933 m. 
P. Klimaitis buvo paskirtas Lekėčių vlsč. savivaldybės sekretoriumi. Tas pareigas ėjo apie 5 metus. 1938 m. pra- 
džioje pradėjo dirbti Igliškėlių vlsč. (Marijampolės apskr.) savivaldybės sekretoriumi. Lietuvai atgavus Vilniaus 
kraštą su grupe kitų savivaldybės darbuotojų buvo komandiruotas į Dukšto vlsč. ruošti vietiniams gyventojams 
lietuviškus pasus ir kitus dokumentus. 1941 m. pradžioje kaip nepatikimas okupacinei valdžiai buvo atleistas iš 
darbo. Šeima gyventi vėl grįžo į Sintautus. Tėvas dirbo Sintautų vlsč. savivaldybėje ir Sintautų pieninėje. Antrą 
kartą bolševikams okupavus Lietuvą, 1944 m. pabaigoje P. Klimaitis buvo suimtas ir įkalintas Marijampolės 
kalėjime. Iš ten išvežtas į Kalininą. Kalintas lageryje N-140. 
P. Klimaitis mirė 1945 m. kovo 1 d. lageryje. 


Vytautas Klimaitis 
Šakiai, 1999 m. 


Pranas Klimaitis (sėdi pirmasis iš dešinės) apie 1921 m. su savo broliais Zanavykus ir jų skausmą menanti pakelės koplytėlė 

Jurgis STANKAITIS 


Tarnautojas, rezistentas Jurgis Stankaitis gimė 1904 m. gruodžio 15 d. Giedručių k., Šakių vlsč. Dirbo Ku- 
dirkos Naumiesčio savivaldybėje, o vokiečių okupacijos metais — lietuvių policijoje. Vokiečių gestapo įtartas už 
ryšių palaikymą su lietuvių rezistentais 1942 m. gegužės 14 d. buvo suimtas. 1944 m. balandžio 20 d. nuteistas 
dar 3 metams kalėjimo. Karo pabaigoje paleistas ir prie Berlyno paimtas į sovietinę armiją. Pasibaigus karui de- 
mobilizuotas. 1945 m. rugpjūčio 24 d. jau sovietinio saugumo vėl suimtas. 1946 m. sausio 28 d. Marijampolėje 
buvo nuteistas 15 metų griežto režimo lageryje. 1946 m. kovo 1 d. išvežtas į Vorkutą. Kalintas 7-os, 1-os ir 29-os 
šachtos lageriuose. Tapo 1955 m. rugpjūčio 1 d. kalinių šaudymo 29-oje šachtoje liudininku. Su palaužta svei- 
kata išliko. Iškalėjęs 10 metų pagal 1955 m. rugpjūčio 17 d. amnestiją paleistas grįžo į Lietuvą. Ir tik 1983 m. 
jam pavyko emigruoti į Kanadą, kur gyveno jo žmona ir vaikai. 


Šakių tvenkinys 

Pranas JAKAITIS 


Tarnautojas Pranas Jakaitis gimė 1904 m. Sin- 
tautuose. Dirbo Šakiuose notaro sekretoriumi. 
Jaunalietuvių veikėjas, Šakių jaunalietuvių sky- 
riaus sekretorius. Vedė Kazimierą Bartkevičiūtę. 
Augino sūnų Algimantą ir dukrą Mariją Janiną. 
1941 m. birželio mėn. bolševikiniai okupantai Ja- 
kaičių šeimą ištrėmė į Sibirą. Buvo apgyvendinti 
Bijsko r. (Altajaus kr.). 1942 m. dar kartą repre- 
suoti ir ištremti į Bykovą (Jakutija). Vėliau gyventi 
persikėlė į Jakutiją. 

P. Jakaitis žuvo 1954 m. rugsėjo 9 d. Jakutske. 


Atstatytas bolševikų sunaikintas kryžius Lietuvos Nepriklau- 
somybės 1918 m. vasario 16 d. Akto signataro Saliamono 
Banaičio (apie jį „NKV“, t. 1, p. 152) gimtinėje Vaitieku- 


piuose 


(ULILLI 

Pasaulio sintautiečių suvažiavimas 2000 m. 


Kun. Jonas Dėdinas atšventina Veršių kaimo kapinaites 

Aleksandras MILIAUSKAS 


Lietuvos kariuomenės karininkas Aleksandras Miliauskas 
gimė 1905 m. sausio 23 d. Gelgaudiškyje. 1925 m. baigė Ry- 
giškių Jono gimnaziją Marijampolėje. 1926 m. rudenį pra- 
dėjo tarnauti Lietuvos kariuomenėje. 1928 m. rugsėjo 8 d. 
baigus Karo mokyklą jam buvo suteiktas leitenanto laipsnis 
ir paskirtas jaunesniuoju karininku į 4-ąjį pėstininkų pulką, 
kuris buvo dislokuotas Panevėžyje. 1936 m. liepos 16 d. pa- 
keltas į kapitonus ir už pusmečio perkeltas į 6-ąjį pėstininkų 
pulką, dislokuotą Plungėje, kur buvo paskirtas kuopos vadu, 
o vėliau — 2-ojo bataliono adjutantu. Nuo 1939 m. vidurio 
buvo paskirtas 6-ojo pėstininkų pulko antruoju adjutantu. 
Sovietų Sąjungai okupavus Lietuvą ir likviduojant Lietuvos 
kariuomenę A. Miliauskas buvo paskirtas į RA 29 ŠTK 184 
šaulių divizijos 297 šaulių pulko štabo viršininko padėjėju. 
Kilus Vokietijos ir SSRS karui iš RA pasitraukė. Suorganiza- 
vo sukilėlių būrį, kuris dalyvavo Birželio sukilime. 1941 m. 
antrojoje pusėje buvo paskirtas lietuvių karių Vilniaus įgulos 
2-ojo apsaugos pulko adjutantu. 1941 m. rugsėjo 1 d. priim- 
tas į Vilniaus miesto savivaldybės I apylinkės priešlėktuvinę 
apsaugą vedėju. 1944 m. pasitraukė į Vokietiją, vėliau emi- 
gravo į JAV. Gyveno Čikagoje. Dirbo muzikos instrumentų 
tiekėju. A. Miliauskas buvo apdovanotas Lietuvos didžiojo 
kunigaikščio Gedimino 4-ojo laipsnio ordinu ir Lietuvos Ne- 
priklausomybės dešimtmečio medaliu. 

A. Miliauskas mirė 1958 m. sausio 23 d. Palaidotas 
Pr | Šv. Kazimiero lietuvių kapinėse Čikagoje. 


Daukantiškių kaimo (Gelgaudiškio valsčiaus) žmonės 1943 m. 

Pranas NAUJOKAITIS 


Pedagogas, vadovėlių autorius Pranas Naujokai- 
tis gimė 1905 m. sausio 25 d. Klepų k., Sintautų vlsč. 
1933 m. baigė Marijampolės mokytojų seminariją. 
1935-1939 m. dirbdamas Klaipėdos pedagoginio ins- 
tituto pavyzdinės pradinės mokyklos mokytoju kar- 
tu studijavo ir tame institute, kurį baigė 1939 m., o 
1952 m. - Vilniaus pedagoginį institutą. 1945-1949 m. 
P. Naujokaitis vadovavo Marijampolės mokytojų semi- 
narijai, o 1949-1957 m. dėstė pedagogines disciplinas 
Kauno mokytojų seminarijoje (vėliau pervadintoje peda- 
goginėje mokykloje). 1957 m. uždarius Kauno pedago- 
ginę mokyklą P. Naujokaitis buvo paskirtas Kauno mies- 
to 4-osios vidurinės mokyklos direktoriumi, o 1963 m. 
perėjo dirbti į Vilniaus universiteto Kauno vakarinį fa- 
kultetą. Ten jam buvo suteiktas docento laipsnis. Visą 
gyvenimą rašė pedagoginiais klausimais, parengė ir išlei- 
do šešių dalių „Aritmetikos uždavinyną“ (1936-1940), 
„Lietuvių kalbos dėstymą pradinėse mokyklose“ (II d., 
1960-1963), „Pradinio skaitymo ir rašymo mokymą“ 
(1979), „Pedagoginės literatūros bibliografiją“ ir kt. 

Doc. P. Naujokaitis mirė 1976 m. birželio 24 d. 
Kaune. 


Pranas Naujokaitis 


ė svriia 2 Ai iui A 
Lietuvių KALBH *A 


S JABLONSKIS 


938 


Grupė kalbininkų Jono Jablonskio gimtinėje Kubilėnuose. Pirmasis iš kairės — Pranas Naujokaitis, trečiasis — Juozas Pikčilingis, penk- 
tasis — Jonas Augustaitis 
į : 

Petronėlė ORINTAITĖ-JANUTIENĖ 


Rašytoja Petronėlė  Orintaitė-Janutienė gimė 
1905 m. vasario 18 d. Liepalotų k., Būblelių vlsč. 
Baigusi Naumiesčio vidurinės mokyklos penkias kla- 
ses, mokėsi Vilkaviškio „Žiburio“ gimnazijoje, kurioje 
1925 m. įgijo brandos atestatą. 1929 m. Lietuvos uni- 
versiteto Humanitarinių mokslų fakultete baigusi filo- 
logijos ir pedagogikos studijas pradėjo dirbti pedagoginį 
darbą Tauragėje, Mažeikiuose, Vilkaviškyje, Šiauliuose, 
Kaune, Vilniuje. 1944 m. pasitraukusi nuo „Raudonojo 
tvano“ į Vakarus, 1945-1949 m. dirbo Augsburgo lie- 
tuvių gimnazijoje. 1949 m. atvykusi į JAV apsigyveno 
Čikagoje, o 1959 m. gyventi persikėlė į Los Andželą. 

Dar besimokydama Vilkaviškio „Žiburio“ gimnazi- 
joje P. Orintaitė su klasės drauge Salomėja Bačinskaite 
bendramokslių buvo laikomos didelėmis poetėmis. Pir- 
muosius eilėraščius „Naujojoje vaidilutėje“ Petronėlė iš- 
spausdino tik pradėjusi studijas universitete ir netrukus 
buvo pastebėta. O ir tuometinis literatūrinių perliukų 
rinkėjas J. Tumas-Vaižgantas skatino Petronėlę žengti 
Šatrijos Raganos pėdomis. Atėjo ir pjūties metas. Pa- 
sirodė eilių rinkinys „Vingių vingiai“ (1930), novelių 
knyga „Iš sostinės“ (1932), romanai „Paslėpta žaizda“ 
(1934) ir „Daubiškės inteligentai“ (1937), eilių rinkinys 
„Dirvonų dukterims“ (1938), novelių rinkinys „Jurgu- 
čio pieva“ (1938). Paskui — 10 metų pertrauka. Antrasis 


Petronėlė Orintaitė-Janutienė, Kazys Januta, Donatas Januta bei dukraitės Marcelė ir Andrea 1998 m. Los Andžele 

leidybos etapas: novelių rinkinys „Marti iš miesto“ (1948), eilėraščių knyga „Šulinys sodyboje“ (1950), legenda 
„Viligailė“ (1951), apsakymų knyga „Gražvylės meilė“ (1955), eiliuota apysaka „Tafilė nuo Kražantės“ (1959). 
Išleistos Balės Vaivorytės (Voverytės) (P. Orintaitės) knygos jaunimui ir vaikams: „Kiškio lūpa“ (1948), „Žirgonė 
ir Gailė“ (1948), „Lietuvos keliu“ (1948), „Tėviškės takai“ (antroji pataisyta laida, 1956), „Mano švilpa“ (1949), 
jaunimo literatūros premija apdovanota knyga „Viltrakių vaikai“ (1952) ir daugybė kitų, rusų okupuotos Lietu- 
vos skaitytojams buvo užgintas vaisius. Apie 40 įvairaus žanro P. Orintaitės išleistų knygų džiugino skaitytojus. 
Jos kūryba buvo verčiama į anglų, latvių, lenkų, švedų, vokiečių kalbas. Ir tik prasidėjus Atgimimui P. Orintaitės 
kūryba vėl grįžo į Lietuvą: romanai „Paslėpta žaizda“ ir „Daubiškės inteligentai“ (1991), „Erelių kuorai“ (1992), 
atsiminimų ir apybraižų rinkinys „Ką laumės lėmė Liepalotų medelynuose“ (1993), poema Dariui ir Girėnui 
„Parneškite ilgesio žvaigždę“ (1993), apysaka jaunimui „Viltrakių vaikai“ (1995), atsiminimų knyga „Nuošir- 
džiausi žodžiai“ (1995), apsakymų ir apybraižų rinkinys „Būk žmogus, Žabuli“ (1997), už kurį Lietuvos rašytojų 
draugija 1999 m. lapkričio 30 d. valdybos posėdyje P. Orintaitei paskyrė 1999 m. literatūrinę premiją. 

Poetė, prozininkė, dramaturgė, mokytoja P. Orintaitė-Janutienė mirė 1999 m. gruodžio 16 d. Los Andžele. 
Palaidota Lietuvoje, Kudirkos Naumiesčio kapinėse. 


Rašytojos Petronėlės laidotuvės Kudirkos Naumiesčio kapinėse 2000 m. birželio 10 d. 

Jonas ENDRIULAITIS (ENDRIUKAITIS) 


9 it 
|! lakių. 

Žvirgždaičiai. Atgimimo koplytstulpis. Autorius — Albinas 
Staugaitis (apie jį „NKV“, t. 7, p. 19) 

Policijos darbuotojas Jonas Endriulaitis gimė 1905 m. 
vasario 10 d. Turčinų k., Būblelių vlsč. Baigęs 2 metų mo- 
kytojų kursus, 1927 m. pabaigoje iš Vilkaviškio komendan- 
tūros buvo atsiųstas į Lietuvos kariuomenės Karo mokyklą. 
1929 m. vasario 19 d. baigus Karo mokyklos III aspirantų 
laidą jam buvo suteiktas atsargos leitenanto karinis laipsnis 
ir paleistas į pėstininkų karininkų atsargą. Nuo 1929 m. 
pradžios dirbo Raseinių apskr. Kelmės policijos III nuo- 
vados viršininko pavaduotoju. Buvo apdovanotas Lietuvos 
Nepriklausomybės dešimtmečio medaliu. 


Grupė uostamiesčio zanavykų su sodybos šeimininku prie buvusios 
poeto Prano Vaičaičio tėviškės Santakuose. Iš kairės į dešinę: Vincas 
Algimantas Apanavičius, pavardė nenustatyta, trečioji — farmacinin- 
kė Ramutė Puskunigytė, poetė Teresė Kaunaitė-Dirgėlienė (apie ją 
„NKV“, t. 8, p. 140), poeto Prano Vaičaičio vaikaitis inžinierius Juo- 
„NKV“, 
Sutkų ir inžinierė Vida Grybinaitė (apie ją „NKV“, 


zas Vaičiūnas (apie jį t. 6, p. 108), karitietė Morkeliūnaitė iš 


t. 8, p. 84). 


Pranas MARTIŠIUS 


Teisininkas Pranas Martišius gimė 1905 m. va- 
sario 20 d. Gabartų k., Sintautų vlsč. Baigęs Jurbarko 
„Saulės“ gimnaziją, 1927 m. pradėjo studijuoti Lietuvos 
universiteto Teisių fakultete, kurį baigė 1932 m. įgyda- 
mas teisininko specialybę. 1932 m. rudenį pašauktas 
į Lietuvos kariuomenę ir nukreiptas į Karo mokyklą. 
1933 m. rugsėjo 15 d. baigęs Karo mokyklos VIII as- 
pirantų laidą ir gavęs artilerijos atsargos jaunesniojo 
leitenanto laipsnį buvo paleistas į artilerijos karininkų 
atsargą. 1935-1940 m. ir 1941-1944 m. dirbo Alytaus 
I apylinkės teismo tardytoju. Buvo Lietuvos šaulių są- 
jungos Alytaus kuopos narys ir būrio vadas. 1944 m. 
pasitraukė į Vokietiją. 1949 m. emigravo į Australiją. 
Dirbo Muitų departamente. Aktyviai reiškėsi Kamberos 
lietuvių išeivių veikloje, buvo LKVS „Ramovė“ pirmi- 
ninkas. 

P. Martišius mirė 1975 m. gegužės 10 d. Kamberoje 
(Australija). 


Pranas Martišius 


Sešupė — upė gimtoji... 

Jonas DUMČIUS 


Filologas Jonas Dumčius gimė 1905 m. kovo 20 d. 
Pikžirnių k., Sintautų vlsč., ūkininkų šeimoje. 1929 m. 
baigė Kauno universitetą. Tobulinosi Bazelio univer- 
sitete (Šveicarija). 1932-1940 m. dėstė Kauno, o nuo 
1940 m. — Vilniaus universitete, 1945-1960 m. buvo 
Klasikinės filologijos katedros vedėjas, filologijos moks- 
lų kandidatas (1958), docentas (1961). Aukštosioms 
mokykloms parašė „Įvadą į antikinę literatūrą“ (1969), 
„Trumpą istorinę graikų kalbos gramatiką“ (1975), išlei- 
do mokomąją priemonę „Kaip nagrinėti lotyniškus teks- 
tus“ (1961), su Kazimieru Kuzavinu ir Ričardu Mironu — 
vadovėlius: „Lotynų kalba“ (1960), „Lectiones Latinae“ 
(1969) ir „Elementa latina“ (1978), su Leonu Valkūnu 
parengė vidurinėms mokykloms rinkinį „Iš antikinės 
ir Renesanso literatūros“ (1958), aukštosioms moky- 
kloms — „Graikų literatūros chrestomatiją“ (1963) ir „Iš- 
traukas iš romėnų autorių“ (1970). J. Dumčius — vienas 
iš vadovėlio „Literatūros medžiaga IX klasei“ (1963) au- 
torių. Paskelbė straipsnių apie antikinius vardus lietuvių 
kalba, išvertė Herodoto „Žmones ir žygius“ (1974), Pla- 
tono „Valstybę“ (1981), Petronijaus „Satyrikoną“ (1984) 
ir kitų antikos autorių kūrinius. 

J. Dumčius mirė 1986 m. balandžio 28 d. Vilniuje. 


Jonas Dumčius Leonas Valkūnas 


Mėgstama Jono Dumčiaus pasivaikščiojimo vieta — Kauno pilis 

Kauno senamiestis 

Stasys ANKEVIČIUS 


Mokytojas Stasys Ankevičius Plokščiuose. 1994 m. nuotrauka 


Gimiau 1905 m. balandžio 25 d. Paprūsėje, Sta- 
naičių k., Kybartų vlsč., darbininko, o kartu ir knyg- 
nešio šeimoje. Kai buvau dar vaikas, tėvai persikėlė į 
Jančių k., Būblelių vlsč., kur aš ir užaugau. Tėvas mirė, 
kai man buvo 6 metai. Net 6 metus reikėjo pieme- 
nauti. 1918 m. pradėjau mokytis Norvaišių pradinė- 
je mokykloje, o 1922 m. išlaikiau egzaminus į antrą 
Naumiesčio „Žiburio“ progimnazijos klasę. 1923 m. 
vietoje progimnazijos atidarė mokytojų kursus, ku- 
riuos 1927 m. ir baigiau. 1928 m. sausio 5 d. pra- 
dėjau dirbti Akėčių (Lukšių vlsč.) pradinės mokyklos 
vedėju. Būdamas pavasarininku stengiausi dirbti Die- 
vui ir Tėvynei. Dieną mokiau vaikus, o vakarais — 
suaugusiuosius. Kartu su Juozu Pavalkiu (Akėčiai), 
Juozu Starkausku (Zypliabūdis) organizavome Lietu- 
vos Nepriklausomybės dešimtmečio kryžiaus statybą 
Akėčiuose. 1937 m. buvau perkeltas dirbti į Plokščių 
pradinę mokyklą vedėju. Ir ten atsirado visuomeninio 
darbo. Iš Plokščių vlsč. surinkau 18 žuvusių Lietuvos 
kariuomenės savanorių, pasikviečiau mokslo dienų 
draugą skulptorių Bronių Andriuškevičių ir 1939 m. 
pradėjome statyti paminklą. Už tą paminklą ir neklus- 
numą klastoti 1940 m. rinkimų rezultatus tapau liau- 
dies priešu ir 1941 m. birželio 14 d. buvau pavėžėtas 
„Už Uralo — žemės galo“ — taip pavadintus išleidau ir 


Dr. Vinco Kudirkos klėtelė-muziejus Paežeriuose 

tremties atsiminimus (1989). Į gimtinę grįžau 1956 m. ir vėl ėmiausi darbo. Paežerių kolūkyje įkūriau kapelą ir 
per didelį vargą pradėjau dėstyti muziką bei vadovauti chorui mokykloje. 1967 m. išėjęs į pensiją buvau paskir- 
tas Dr. Vinco Kudirkos klėtelės-muziejaus direktoriumi ir pradėjau turtinti klėtelės eksponatus. O ir praturtinau 
iki 900 eksponatų. Nuostabiausia tai, kad Griškabūdyje suradau ir dr. Vinco Kudirkos smuiką. Smuikas — tai 
mūsų Tautinio Atgimimo simbolis, nes dr. Vincas Kudirka 1898 m. su tuo smuiku ir mūsų Tautos himno me- 
lodiją sukomponavo. Tas smuikas ir mano vardą išgarsino — tapau valstybinės pensijos pensininku, o 1995 m. 
buvau apdovanotas Lietuvos didžiojo kunigaikščio Gedimino 5-ojo laipsnio ordinu. O dar anksčiau, 1989 m., 
man nuo galvos nuėmė ir „liaudies priešo karūną“ — buvau reabilituotas ir tapau pilnateisiu žmogumi. 


Stasys Ankevičius 
Paežeriai, 1997 m. spalio 28 d. 


Naumiesčio mokytojų kursų styginis orkestras Naumiestyje. Orkestrantai iš kairės dešinę: S. Ankevičius, Vingevičius, Tumosa, pa- 
vardė nenustatyta (kontrabosininkas), Vebeliūnas (pirmas smuikas), Krėmeris (pirmas smuikas), vokietukas (pirmas smuikas), Duoba 
(altas), B. Andriuškevičius (kontrabosas), Kaunas (trečias smuikas), vokietukas (trečias smuikas), Naujokaitis (antras smuikas), Klimas 


(antras smuikas), Krėmerytė (antras smuikas); sėdi: Jiešmantavičius (violončelė), pavardė nenustatyta (trečias smuikas), Statkevičius 


(orkestro vadovas), Starkevičiūtė (fisharmonija), Barniškis (Mokytojų kursų direktorius), Statkevičiūtė (trečias smuikas), pavardė ne- 
nustatyta (violončelė). 1927 m. balandžio 16 d. nuotrauka 

Stasys ASTRAUSKAS 


Karininkas Stasys Astrauskas gimė 1905 m. ko- 
vo 18 d. Nosiedų k., Lekėčių vlsč. Mokėsi Vilkijos pro- 
gimnazijoje ir Simono Daukanto mokytojų seminari- 
joje Kaune, kurią baigė 1928 m. Kauno universitete 
studijavo humanitarinius mokslus. 1930 m. pašauktas 
atlikti karinę prievolę įstojo į Karo mokyklą. 1931 m. 
spalio 29 d. baigęs VI aspirantų laidą įgijo atsargos 
jaunesniojo leitenanto laipsnį ir buvo paleistas į atsar- 
gą. Mokytojavo Raseinių apskr. pradžios mokyklose, 
vėliau buvo paskirtas Raseinių apskr. mokyklų inspek- 
toriumi. Nuo 1935 m. dirbo Betygalos pradinės mo- 
kyklos mokytoju. Aktyviai dalyvavo Šaulių sąjungos 
veikloje. 1937 m. buvo pašauktas atlikti karines pra- 
tybas, po kurių 1938 m. jam buvo suteiktas atsargos 
leitenanto laipsnis. 1941 m. birželio 14 d., trėmimų 
metu, buvo parvykęs į tėviškę, todėl trėmimo išvengė. 
Ištrėmė į Sibirą žmoną ir 8 mėnesių kūdikį. Vokiečių 
okupacijos metais gyveno Lietuvoje. Antrojo pasauli- 
nio karo pabaigoje pasitraukė į Vakarus. Vėliau emi- 
gravo į JAV. Apsigyveno Klivlende. Aktyviai dalyvavo 
lietuviškoje veikloje. 1972-1975 m. buvo „Ramovės“ 
sąjungos Klivlendo skyriaus valdybos vicepirminin- 
kas, 1977-1980 m. — centro valdybos iždininkas. 

S. Astrauskas mirė 1989 m. rugsėjo 3 d. 


Stasys Astrauskas Los Vegde. 1976 m. nuotrauka 


Stasys Astrauskas su sese Regina JAV. 1980 m. nuotrauka. Nuotraukas parūpino Arūnas Astrauskas iš Sveicarijos (Jonavos r.) 

Pranciška MURAUSKAITĖ-JOKUŪBAITIENĖ 


Visuomenininkė Pranciška Murauskaitė-Jokūbai- 
tienė gimė 1905 m. gegužės 3 d. Voniškių k., Plokščių 
vIsč., vidutinio ūkininko šeimoje. Baigusi pradinius 
mokslus liko tėviškėje. Iš savo tėvo Antano Muraus- 
ko buvo paveldėjusi organizacinius sugebėjimus ir 
įsikūrus „Pavasario“ draugijos kuopelei Voniškiuose 
buvo išrinkta jos pirmininke — tos organizacijos jauni- 
mui vadovavo net 19 metų. Pranciška buvo vieno di- 
džiausių Plokščių vlsč. Voniškių k., kuriame 1923 m. 
gyveno 397 žmonės, organizatorė. Ji su Voniškių k. 
pavasarininkų kuopele dalyvavo ir Pirmajame eucha- 
ristiniame kongrese, kuris vyko 1934 m. birželio 28 d. 
Kaune. 1940 m. ištekėjusi už Jono Jokūbaičio ūkinin- 
kavo. Išaugino dukrą Genovaitę ir sūnų Algirdą, kurie 
eina savo motinos pramintu keliu. 

P. Jokūbaitienė mirė 1988 m. rugpjūčio 16 d. Pa- 
laidota Plokščių kapinėse. 


1 


Artimieji prie Pranciškos ir Jono Jokūbaičių kapo Plokščių kapinėse. 7989 m. rugpjūčio 19 d. nuotrauka 


P. Murauskaitė-Jokūbaitienė. 7985 m. nuotrauka 

Andrius VALUCKAS 


Agronomas, mokytojas Andrius Valuckas gimė 1905 m. 
gegužės 24 d. (rašytiniuose šaltiniuose — 1905 m. spalio 24 d.) 
Stulgių k., Plokščių vlsč., vidutinio ūkininko daugiavaikėje 
šeimoje. Baigęs Šakių „Žiburio“ gimnazijos penkias kla- 
ses Dotnuvos žemės ūkio technikume studijavo agronomijos 
mokslus. Būdamas pirmame kurse, 1923 m. kartu su kitais 
bendraminčiais, vadovaujant būsimam profesoriui Viktorui 
Ruokiui, išėjo į Klaipėdos sukilimą. 1926 m. baigęs Žemės 
ūkio technikumą pradėjo dirbti Zyplių žemės ūkio mokyklos 
mokytoju ir agronomu. 1932 m. prie Švietimo ministerijos 
išlaikė egzaminus mokytojo vardui gauti. 1936 m. kartu su 
savo tėvu Konstantinu Valucku (apie jį „NKV“, t. 3) ne tik 
aktyviai dalyvavo, bet ir vadovavo Suvalkijos ūkininkų strei- 
kui ir už tai buvo nuteistas mirties bausme. Po kurio laiko 
bausmė buvo sušvelninta, o 1938 m. išėjo į laisvę. Su šeima 
apsigyveno Kaune. 1938-1940 m. buvo laikraščio „Lietu- 
vos žinios“ redakcijos narys. Bolševikams okupavus Lietuvą, 
1940 m. liepos 12 d. buvo suimtas ir kalintas Kauno sunkiųjų 
darbų kalėjime. Į laisvę išėjo 1941 m. birželio 23 d. Tai, ką 
patyrė bolševikiniame kalėjime, aprašė knygoje „Kolektyvinė 
tironija“ (1943). 1941-1944 m. dirbo Kooperatyvų sąjungos 
„Laimos“ centro tarnautoju. 1942 m. įsijungė į sąjūdį prieš fa- 
šistinį režimą. 1944 m. grįžo į tėviškę, o liepos mėn. pasitrau- 
kė į Vakarus. 1944-1946 m. — Lietuvos valstiečių liaudininkų 
sąjungos generalinis sekretorius ir atstovas VLIK. 1948 m. iš 
Vokietijos persikėlė gyventi į JAV. Gyveno Detroite, Čikagoje, 


Andrius Valuckas apie 1939 m. 


Vladislava Pieniutaitė-Valuckienė ir Andrius Valuckas. 1928 m. liepos 8 d. nuotrauka 

Klivlende, vėliau — Rosvele. Dirbo įvairų fizinį darbą. Susira- 
šinėjo su buvusiu prezidentu dr. K. Griniumi, aktyviai ben- 
dradarbiavo spaudoje: „Žemės ūkyje“, „Ūkininko patarėjuje“, 
ietuvos ūkininke“, „Lietuvos žiniose“, „Varpuose“, „Naujie- 
10se“, „Keleivyje“, „Sėjoje“, „Kultūroje“. Be jau minėtos „Ko- 
lektyvinės tironijos“, išleido knygas: „Netikėtas šūvis“ (Ado 
Kalniaus slapyvardžiu, 1934), dviejų dalių romaną „Nemuno 
sūnūs“ (1955) ir kt. Rankraščiuose liko „Lietuvos valstiečių 
iaudininkų partijos istorija“, „1926 m. perversmas Lietuvo- 
je“, „Suvalkijos streikas“ ir „Atsiminimai gyvenimo“. 

1928 m. A. Valuckas vedė Vladislavą Pieniutaitę, su kuria 
susilaukė trijų atžalų: dukrų Vladislavos Aldonos (g. 1929), 
Dalės Konstancijos (g. 1933) ir sūnaus Andriaus Vitolio 
(g. 1940), kurio jam neteko nei paauginti, nei užauginti. 
Visiems vaikams teko nelengva dalia, nes Justas Paleckis dar 
1944 m. pabaigoje spaudoje pažadėjo tokius „tėvynės išdavi- 
kus“ kaip Andrius Valuckas „išrauti su šaknimis“. Ir to tauraus 
lietuvio palikuonys beveik pusę šimtmečio gyveno tarp sve- 
timų dangstydamiesi svetimais vardais ir pavardėmis. Ir kur- Andriaus Valucko romano „Nemuno sūnūs“ viršelio 

dami savo gyvenimus širdies gilumoje jie nešėsi tėvo ir savo taksimilė 
namų ilgesį. 
A. Valuckas mirė 1976 m. lapkričio 11 d. Rosvele (JAV). 
Palaidotas Cikagos lietuvių kapinėse. 
Dalė Konstancija Valuckaitė-Skaudickienė 
Garliava, 2000 m. liepos mėn. 

Zyplių žemės ūkio mokyklos mokinių ir mokytojų kolektyvas apie 1932 m. Pirmasis iš dešinės sėdi - Andrius Valuckas, centre — mo- 


kyklos direktorius Justinas Saliamonas Banaitis 

Antanina Stanislova BAKAITYTĖ-TARASEVIČIENĖ 


rd sero 


Antanina Stanislova Bakaitytė-Tarasevičienė 


Spaudos darbuotoja Antanina Stanislova Bakaitytė-Ta- 
rasevičienė gimė 1905 m. gegužės 11 d. Narkūnų k., Gel- 
gaudiškio vlsč. Mokėsi Gelgaudiškio pradinėje mokykloje 
ir trumpai lankė Šakių „Žiburio“ gimnaziją. 1920 m. at- 
vyko į Kauną. Mokėsi Kauno „Pavasario“ aukštesniojoje 
komercijos mokykloje, kur įgijo vidurinį išsilavinimą. Dir- 
bo Šv. Kazimiero draugijos spaustuvėje korektore. Tvar- 
kė Maironio, J. Tumo-Vaižganto ir kitų tuometinių mūsų 
rašytojų leidžiamų kūrinių korektūras. 1932-1936 m. 
studijavo Vytauto Didžiojo universiteto Teologijos ir filo- 
sofijos fakulteto Filosofijos skyriuje. Jos studijų knygelėje 
S. Šalkausko, J. Griniaus, M. Reino, A. Salio, P. Dovydai- 
čio, S. Kymantaitės-Čiurlionienės, J. Ereto, Z. Ivinskio, 
J. Ambrazevičiaus, L. Bistro, P. Dielininkaičio, K. Račkaus- 
ko, J. Keliuočio ir kitų garsių asmenybių parašai. Baigusi 
universitetą, 1937-1939 m. lankė Valstybinę akušerių mo- 
kyklą ir ją baigė. 1951 m. šiek tiek dirbo Kauno Valstybinės 
Vytauto Didžiojo universiteto klinikos medicinos seserimi. 
Buvo prisiekusi korektorė ir nuo 1954 m. iki išėjimo į pen- 
siją dirbo Valstybinės grožinės literatūros leidyklos „Vaga“ 
korektore. 

A. S. Bakaitytė-Tarasevičienė mirė 1988 m. liepos 5 d. 
Palaidota Gelgaudiškio kapinėse. 


„Šviesos“ spaustuvės darbuotojų kolektyvas. Viršutinėje eilėje antroji iš kairės —- Antanina Bakaitytė. 1927 m. balandžio 5 d. nuotrauka 

Antanas GRAUNAS 


Teisininkas, pedagogas, malūnininkas Antanas Graunas gimė 1905 m. birželio 16 d. Žvirgždaičiuose ne- 
turtingoje, bet gausioje šeimoje. Tėvai suprato mokslo reikšmę ir Antanukas, baigęs pradinius mokslus, toliau 
mokėsi Marijampolės Rygiškių Jono gimnazijoje. 1927 m. pradėjo studijuoti teisę Lietuvos universitete Kaune. 
Dirbo ir studijavo. Aktyviai reiškėsi ateitininkų veikloje. Apgynęs diplominį darbą, o 1934 m. gavęs teisininko 
diplomą pradėjo dirbti Dusetų apylinkės teisėju. Nuo 1940 m. rugpjūčio mėn. teisėjavo Joniškyje, Biržuose, 
advokatavo Žagarėje. Prasidėjus antrajai bolševikinei okupacijai buvo persekiojamas, todėl reikėjo keisti darbą — 
diplomuotas teisininkas tapo pedagogu. Matematiką, lietuvių kalbą ir literatūrą dėstė Žemaitijos vaikams, o 
Plungėje netgi vadovavo suaugusiųjų mokyklai. Vėliau grįžo į Kauno apylinkes, kur taip pat mokytojavo. Jaus- 
damas, kad yra sekamas, įsidarbino Pakščių malūne prie Obels upės, netoli Šėtos (Kėdainių r.), ir maldamas 
grūdus ten praleido 20 metų. Bet ir ten 1960 m. jį pasiekė KGB ranka. Nusivežė į Vilnių ir tardė, bet Pakščių 
malūne dirbti leido. 


A. Graunas išaugino gražią šeimą. Visi jo vaikai baigė aukštuosius mokslus. Šiandien jie didžiuojasi savo 
tėvu, kuris gyvenime turėjo vietą, tikėjo Dievu, nepaklydo ir neklaidino kitų. Daug iškentęs, likimo siūbuotas ir 
blaškomas gyvenimo audrų, A. Graunas nedejavo. Jis liko ištikimas savo įsitikinimams ir savo tautai. 


Kazimieras Dobkevičius 
Kaunas, 2001 m. kovo mėn. 


Antanas Graunas Antanas Graunas apie 1929 m. 

Magdelena ANDRIUŠYTĖ-KRIAUČIŪNIENĖ 


Magdelena Andriušytė-Kriaučiūnienė. 1944 m. nuotrauka 


Mokytoja Magdelena Andriušytė-Kriaučiūnienė gimė 
1905 m. birželio 21 d. Simokų k., Barzdų vlsč. 1925 m. Ma- 
rijampolėje baigė Rygiškių Jono gimnazijos šešias klases, o 
1929 m. - Kauno mokytojų seminariją. 1930-1935 m. dir- 
bo Leoniškių pradžios mokyklos mokytoja, 1935-1939 m. 
mokytojavo Zapyškyje, 1939-1940 m. — Rumšiškėse, o 
1940-1943 m. - Kudirkos Naumiestyje. 1944 m. pasitrau- 
kė į Vakarus. 1947-1948 m. dirbo lietuvių progimnazijoje 
Hanoveryje, buvo skaučių „Taurapilio“ tunto skyriaus va- 
dovė. 

Gyvendama Lietuvoje aktyviai dalyvavo visuomeninėse 
organizacijose. Nuo 1923 m. buvo Lietuvos skautų sąjun- 
gos narė, ėjo skiltininkės ir draugininkės pareigas. 1930— 
1940 m. priklausė Dr. J. Basanavičiaus lietuvių mokytojų 
sąjungai, 1930-1935 m. buvo Tautininkų sąjungos Žemo- 
sios Panemunės skyriaus sekretorė ir Šaulių būrio Moterų 
skyriaus vadė, 1935-1939 m. — Zapyškio šaulių būrio Mo- 
terų skyriaus vadė ir Jaunųjų ūkininkų ratelio vadovė. 

Mokytoja M. Andriušytė-Kriaučiūnienė mirė 1998 m. 
lapkričio 30 d. JAV. Palaikai kremuoti. Dr. Juozo Kriaučiū- 
no pastangomis palaikai pargabenti į Lietuvą ir 1999 m. 
birželio 12 d. iškilmingai palaidoti Žemosios Panemunės 
kapinėse. 


Magdelenos Kriaučiūnienės palaikai Žemosios Panemunės bažnyčioje 1999 m. birželio mėn. 

Juozas KRIAUČIŪNAS 


Gydytojas, visuomenės veikėjas Juozas Kriau- 
čiūnas (1910-2008) gimė Nosieduose (Lekė- 
čių vlsč.). Mokėsi Kauno „Aušros“ gimnazijoje, 


Vytauto Didžiojo universitete studijavo mediciną. 
Dirbo Kudirkos Naumiestyje. 1944 m. pasitraukė 
į Vokietiją. 1949 m. emigravo į JAV. Vertėsi priva- 
čia gydytojo praktika. Aktyviai dalyvavo lietuviš- 
koje veikloje, buvo ALKAS archyvo direktorius- 
pirmininkas. (Plačiau „NKV“, t. 5) 


J. Kriaučiūnas Žemojoje Panemunėje prie savo žmonos kapo. 1999 px. 
nuotrauka 


Kremuoti mokytojos Magdelenos Kriaučiūnienės palaikai Lietuvos žemėje 

Pranas KURAITIS 


Atsargos karininkas Pranas Kuraitis gimė 1905 m. birže- 
lio 17 d. Paberžupių k., Būblelių vlsč. Mokėsi gimnazijoje. 
1928 m. lapkričio 7 d. buvo pašauktas atlikti karinę tarnybą 
ir pasiųstas į 2-ąjį pėstininkų pulką. Baigus Karo mokyklos 
IV aspirantų laidą ir suteikus jam pėstininkų atsargos leite- 


nanto laipsnį buvo išleistas į karininkų atsargą. 


Grupė Žemaitijos literatų Kudirkos Naumiestyje prie dr. Vinco Kudirkos kapo. Pirmasis iš kairės — Kvėdarnos vaistinės vedėjas zana- 
vykas Kęstutis Balčiūnas (apie jį „NKV“, t. 7, p. 185) 

Marija KUDIRKAITĖ-KAUNIENĖ 


Marija Kudirkaitė-Kaunienė gimė 1905 m. birže- 
lio 23 d. Žilių k., Barzdų vlsč., ūkininkų Jono Kudirkos 
(g. 1878, apie jį „NKV“, t. 3) ir Petronėlės Kudirkaitės- 
Kudirkienės (g. 1882 m. Skarbūdžio k.) šeimoje. Tėvas 
buvo Lietuvos Seimo atstovas, todėl abu tėvai 1941 m. 
birželio 14 d. buvo išvežti į Sibirą, kur ir mirė. 

Šeimoje užaugo septyni vaikai: penkios mergaitės ir 
du berniukai. Marija šeimoje buvo antras vaikas. Mokė- 
si Barzdų ir Gražiškių pradinėse mokyklose, Naumies- 
čio progimnazijoje ir Vilkaviškio „Žiburio“ gimnazijoje. 
1926 m. pradėjo studijuoti Kauno universiteto Medici- 
nos fakulteto Stomatologijos skyriuje, kurį baigė 1932 m. 
CUM laude — su pagyrimu. 1931 m. ištekėjo už daktaro 
Jono Kauno, kilusio iš Aržuolupių k., Šakių vlsč. Nuo 
1932 m. vertėsi privačia stomatologijos gydytojos prakti- 
ka Kalvarijoje, o nuo 1934 m. — Marijampolėje. Po karo 
dirbo stomatologijos gydytoja miesto poliklinikoje. Į 
pensiją išėjo 1963 m. Išaugino tris vaikus: dukrą Nijolę — 
gydytoją, sūnų Gintautą — inžinierių (m. 1996) ir sūnų 
Algirdą — gydytoją. 

M. Kudirkaitė-Kaunienė mirė 2002 m. Palaidota šei- 
mos kape, Marijampolės naujosiose kapinėse. 


Romas Kaunas 
Kaunas, 2011 m. liepos 14 d. 


Marija Kudirkaitė-Kaunienė su savo vyru gydytoju Jonu 
Kaunu 


Marija Kudirkaitė-Kaunienė su Gražina Bulvičiute-Unguraitiene 1932 m., po valstybinių egzaminų 

Jonas TOTORAITIS 


Teisininkas Jonas Totoraitis gimė 1905 m. liepos 24 d. Verpikų k., Griškabūdžio vlsč. 1929 m. baigė Ma- 
rijampolės marijonų gimnaziją, o 1934 m. — Vytauto Didžiojo universiteto Teisių fakultetą. Nuo 1937 m. 
advokatavo Raseiniuose. 1941 m. emigravo į Vokietiją, o 1949 m. — į Kolumbiją. Gyvendamas Lietuvoje ak- 
tyviai veikė ateitininkuose, buvo vienas iš Studentų ateitininkų korporacijos „Justitia“ steigėjų, o vėliau — jos 
pirmininkas. Veikė ir pavasarininkuose, kurį laiką buvo „Pavasario“ centro valdybos nariu. Dalyvavo Lietuvos 
verslininkų sąjungoje, buvo Raseinių skyriaus pirmininkas, Krikščionių demokratų partijos centro komiteto 
narys Vokietijoje ir dirbo VLIK. Reiškėsi Lietuvių bendruomenėje Medeljine (Kolumbija), kurį laiką buvo jos 
pirmininkas. 1958 m. Pasaulio lietuvių bendruomenės Seime atstovavo Medeljino lietuvių bendruomenei. Ben- 
dradarbiavo katalikiškoje spaudoje. 


Prof. kun. Jono Totoraičio gimtinės vieta Bliuviškių kaime, Griškabūdžio valsčiuje 

Lokos L os k L 18 


NAMAI MANO NAMAI MALONS 


Šiais žodžiais Griškabūdžio Kristaus Atsinaujinimo bažnyčia tikinčiuosius sutikdavo ir rūsčiais spaudos draudimo metais 

Kauno arkikatedra bazilika 

Juozas KAZLAUSKAS 


Gimiau 1905 m. liepos 22 d. Vyžpinų k., Žvirgž- 
daičių vlsč. Baigęs Antabūdžio pradinę mokyklą mo- 
kiausi Vilkaviškyje, kur baigiau antrą gimnazijos klasę, 
o Naumiesčio progimnazijoje baigiau trečią ir ketvirtą 
klases. 1922 m. persikėliau mokytis į neseniai įkurtą 
Šakių „Žiburio“ gimnaziją ir 1925 m. tapau tos gim- 
nazijos I laidos abiturientu. Tais pačiais metais pradė- 
jau studijuoti Kauno universiteto Gamtos ir matema- 
tikos fakulteto Fizikos skyriuje. Baigęs du kursus dėl 
lėšų stygiaus studijas nutraukiau ir pradėjau dirbti pas 
geriausią savo direktorių kun. Feliksą Martišių (apie 
ji „NKV“, t. 2, p. 25) Prienų „Žiburio“ gimnazijo- 
je. Po metų grįžau į universitetą, o 1930 m. gavau 
darbą Lazdijų „Žiburio“ gimnazijoje, kur dirbau iki 
1933 m., o 1934 m. rudenį pradėjau dirbti Kretingos 
pranciškonų gimnazijoje. 1938 m. spalio 31 d. gavau 


Šakių „Žiburio“ gimnazijos pedagogai su 1942-1943 m. abiturientais. 1943 m. birželio mėn. nuotrauka iš Romos Kaunaitės albumo 

Vytauto Didžiojo universiteto baigimo diplomą ir tapau 
diplomuotu mokytoju. 1940-1942 m. dirbau Plungėje, 
0 1942-1944 m. — Šakių „Žiburio“ gimnazijoje. 1944 m. 
buvau suimtas bolševikinių okupantų, kalintas ir 2 metus 
kasiau akmens anglis Urale. Grįžęs į laisvę, 1947 m. pradė- 
jau dirbti Šakių „Žiburio“ gimnazijoje, kuri tuomet buvo 
įsikūrusi Lukšiuose, o vėliau persikėlė į Šakius. Taip ir pra- 
bėgo mano gyvenimo akimirkos, kurių atspindį jaučiu savo 
mokinių darbuose. 


Juozas Kazlauskas 
Šakiai, 1999 m. rugpjūčio 28 d. 


Užrašė Bernardas Aleknavičius 


kano parašais. 


Kaunas, 1938 m. spalio mėn. 3 d. 


/ 
/ 


CL 


Lietuvos Respublikos vardu Vytauto Didžiojo Universiteto Rektorius, Senatas 
ir Profesoriai skelbia, kad, ordinariniam profesoriui Dr. MYKOLUI ROMERIUI 
rektoriuujant ir ekstraordinariniam profesoriui ZIGMUI ŽEMAIČIUI esant Matema- 
tikos-Uiumtos Fakulteto Dekanu, JUOZAS KAZLAUSKAS, gimęs 1905 m. lie- 
pos mėn 022 d. Vyšpinių kaime, Žvirgždaičių valsčiuje, Šakių apskrityje, išėjęs 


visus Motematikos-Giamtos Fakulteto fizikos-chemijos skyriaus mokslus, gerai išlai- 


VYTAUTO DID2iO0JO UNIVERSITETAS 
MATEMATIKOS -GAMTOS FAKULTETAS 


PAŽYMĖNIMAS 


JUOZAS KAZLAUSKAS, gimęs 1905 m. liepos mėn. 22 4. Vyspinis 
kaime, Žvirgždaičių valsčiuje, Šakių apskrityje, baigęs 1625 2 Eine men. 2 " a 
Šakių „Žiburio“ gimnaziją, 1925 m. rugsėjo mėn. 1 d. įstojo į Lietuvos Universiteto 
Matematikos-Gamtos Fakulteto matematikos-tizikos skyriaus pirmąjį semestrą 
studentų, išklausė visus privalomuosius Vytauto Didžiojo Universiteto Matematikos 
Gamtos Fakulteto fzikos-chemijos skyriaus fižikos ciklo aštuonių semestrų moksi 
dalykus, atliko nustatytus praktikos darbus ir išlaikė šiuos egzaminus: <!erinė 
trigonometrijos, fizikos istorijos, fizikos metodikos — labai perai; įvado į analijį, 
ekspenimentinės Azinos analizinės geometrijos, astronomijos, teorines fizikos, termo- 
dinamikos, Lnnės chemijos ir efektro chemijos, tikimybių teorijos, vektorinio analizio 
— gerai; diferencialinio skaičiavimo, neorganinės chemijos, integralinio skaičiavimo, 
Aaaa, GLS kurso, geofizikos Ir meteorologijos, analizinės 
mec os, lygčių paprasti ir dali i i 
Ka ragai Šį prastųjų ir nėmis išvestinėmis, vokiečių 
Be to, J. Kazlauskas išklausė aukštąją aigebrą Ir kristaiografiją, Teologijos- 
Filosofijos Fakultete išklausė pedagogikos istoriją Ir gerai išlaikė egzaminą, išklausė 
sis pedagoginę psichologiją ir Humanitarinių Mokslų Pakultete — logiką. 
plominį darbą „Elektrolitinė metalų lydinių gamyba“, į 
: pro ų gamyba“, prof. V. Čepinskio 
Pasirėmęs (ais duomenimis, Matematikos-Gamtos Fakultetas 1938 
m. 
liepos mėn. O d. pripažino Juozą Kazlauską baigus aukštąjį mokslą Ir nutarė duoti 
jam universiteto baigimo » 
Šis pažymėjimas pagal Vytauto Didžiojo Universiteto reguliamino 
duodamas greta dipiomo. š šios) 


Kaunas, 1938 m. liepos mėn. 11 d, Nr. 1064. 


Vytauto Didžiojo universiteto Matematikos ir gamtos fa- 
kulteto 1938 m. išduotas pažymėjimas Juozui Kazlauskui 


kęs visus cgžzuminus ir patenkinamai atlikęs diplominį darbą „Elektrolitinė metalų 
lydinių gamyba“, 1958 m. liepos mėn. 9 d. įgijo aukštąjį mokslą baigusio teises. 
Tai Vytauto Didžiojo Umiversitetas liudija savo antspaudu, Rektoriaus ir De- 


Juozo Kazlausko aukštojo mokslo baigimo diplomo faksimilė su rektoriaus M. Romerio parašu 

Vytautas BACEVIČIUS 


Kompozitorius, pianistas, muzikos kritikas Vytautas Bacevičius gimė 1905 m. rugsėjo 9 d. Lodzėje muzi- 
kos mokytojo zanavyko Vinco Bacevičiaus (apie jį „NKV“, t. 1, p. 233) šeimoje. 1926 m. baigė H. Kijauskos 
konservatoriją Lodzėje, 1926-1927 m. studijavo Kauno universitete, 1927-1928 m. — Paryžiaus universiteto 
ir Paryžiaus rusų konservatorijoje (1928 m. eksternu baigė N. Čerepnino kompozicijos ir S. Rieros fortepijono 
klasę). 1923-1939 m. Europos miestuose surengė apie 300 rečitalių, 1931-1939 m. dėstė Kauno muzikos mo- 
kykloje ir konservatorijoje. 1933 m. redagavo ir leido žurnalą „Muzika ir teatras“. 1939-1940 m. koncertavo 
Pietų Amerikoje, nuo 1940 m. gyveno Niujorke. Sukūrė operą „Vaidilutė“ (1931), baletą „Šokių sūkuryje“ 
(1933), šešias simfonijas (1925-1960), kitų simfoninių kūrinių, keturis koncertus fortepijonui ir orkestrui, 
koncertą smuikui ir orkestrui (1951), keturis styginių kvartetus, apie 100 kūrinių fortepijonui, tris siuitas, etiu- 
dų, preliudų, poemų: „Susimąstymas“ (1926), „Mistinė poema“ (1927), „Žvaigždžių poema“ (1927), „Kosminė 
poema“ (1959), pjesių, keturis lietuviškus šokius, kūrinių vargonams. 


V. Bacevičius — pirmasis Lietuvoje sukūrė koncertų fortepijonui ir orkestrui, vienas pirmųjų — baletą. Už- 
sienyje propagavo lietuvių kompozitorių kūrybą. Lietuvos ir kitų šalių spaudoje paskelbė straipsnių ir recenzijų 
apie lietuvių muziką ir kitas meno šakas. 

V. Bacevičius mirė 1970 m. sausio 15 d. Niujorke. 


Vytautas Bacevičius Vytauto Bacevičiaus kapas 

Justinas ALEKSAITIS 


Atsargos karininkas Justinas Aleksaitis gimė 1905 m. rugpjū- 
čio 23 d. Baltušių k., Barzdų vlsč. Baigęs šešias gimnazijos klases ir 
2 metų mokytojų kursus Pilviškiuose, 1927 m. lapkričio 3 d. buvo 
pašauktas į karo tarnybą. Nukreiptas į Karo mokyklą, kur 1929 m. 
vasario 19 d. baigė III aspirantų laidą gaudamas atsargos leitenan- 
to laipsnį. Išleistas į atsargą tarnavo pasienio policijoje Vilkaviškio 
baro II rajono viršininko padėjėju. Nuo 1932 m. priklausė Šaulių 
sąjungai. Buvo vedęs Oną Šumskaitę. 


AN 


BALTRUSIAI Į 


Baltrušiai — gražus Zanavykų kaimas, kuriame 1889 m. vyko antrasis varpininkų suvažiavimas, kurio metu buvo nutarta kaimo 
žmonėms leisti laikraštį „Ūkininkas“, o tuometinis „Varpo“ redaktorius Jonas Gaidys-Gaidamavičius (1860-1912) pasakė: „Vyrai, ar 
mums aišku, kokį galutinį tikslą turime dirbdami savo darbą? Juk mes siekiame savojo valstybinio gyvenimo.“ 

Pranas NAUJOKAITIS 


Mokytojas, rašytojas Pranas Naujokaitis gimė 1905 m. spalio 2 d. Papartynų k., Šakių vlsč. Baigęs Šakių „Ži- 
burio“ gimnaziją, 1927-1933 m. Vytauto Didžiojo universitete Kaune studijavo lietuvių ir vokiečių kalbas, li- 
teratūrą, pedagogiką ir psichologiją. 1930 m. buvo „Šatrijos“ studentų korporacijos pirmininkas. Nuo 1934 m. 
mokytojavo Ukmergės gimnazijoje, 1941-1944 m. buvo tos gimnazijos direktorius. Aktyviai dalyvavo Vilniui 
vaduoti sąjungos veikloje ir kurį laiką buvo tos sąjungos Ukmergės apygardos pirmininkas. Vedė Antaniną Užu- 
pytę, išaugino du vaikus: Gediminą ir Dalią. 1944 m. pasitraukė į Vakarus. Po karo Vokietijoje, 1945-1946 m. 
buvo lietuvių gimnazijos Detmolde vicedirektorius. 1949 m. atvyko į JAV, apsigyveno Brukline (Niujorko 
valstija). Ten jis buvo vienas iš šeštadieninės lietuvių mokyklos steigėjų ir tos mokyklos vedėjas (1950-1951). 
Išeivijoje aktyviai reiškėsi visuomeninėje ir kultūrinėje veikloje, dirbo Lietuvos krikščionių demokratų centro 
komitete, Lietuvių žurnalistų ir Lietuvių rašytojų draugijų (1961-1962 m. — LR draugijos pirmininkas) valdy- 
bose. Buvo pirmojo Pasaulio lietuvių bendruomenės seimo narys. 

Literatūroje pradėjo reikštis dar gimnazijoje spausdindamas poeziją ir beletristiką „Ateityje“, „Ateities spin- 
duliuose“, vėliau — „Židinyje“, „Gaisuose“, „Granite“, „Aukštaičių žemėje“, „Ryte“. Išleido eilėraščių rinkinius: 
„Prie svyruojančių beržų“ (1930), „Akmens širdis“ (1960), „Auksiniai rageliai“ (1968), „Saulėleidis“ (1982); 
pasakojimus jaunimui „Maži žingsniai“ (1960); romanus: „Upeliai negrįžta į kalnus“ (1959), „Šviesos mergaitė“ 
(1959), „Įlūžę tiltai“ (1961), „Žydinčios dienos“ (1967, laimėjęs „Draugo“ romano konkurso premiją), „Pasi- 
sėjau žalią rūtą“ (1972). Literatūrinės kritikos straipsnius spausdino žurnaluose: „Ateitis“, „Naujoji Romuva“, 
„Židinys“, o taip pat ir išeivijos leidiniuose: „Lietuvių žodis“, „Aidai“, „Draugas“, „Tėviškės žiburiai“, „Dar- 
bininkas“, „Lietuvių dienos“. Mokslo srityje išleido literatūros vadovėlį „Naujoji lietuvių literatūra“ (1948), 
keturis „Lietuvių literatūros istorijos“ tomus (1973-1976) ir monografiją „Kalbininkas Juozas Senkus“ (1980). 

P. Naujokaitis mirė 1984 m. rugpjūčio 12 d. Patersone (Naujojo Džersio valstija). 


Pranas Naujokaitis Lietuvoje Pranas Naujokaitis JAV 

Lietuvių rašytojų draugija 


Įkurta 1933 m., o atkurta tuoj po Antrojo pasaulinio karo Vakarų Vokietijoje. Vėliau draugijos branduolys 
persikėlė į JAV ir ilgus metus veikė Čikagoje. Draugijai susiorganizavus Vokietijoje jos darbe aktyviai reiškėsi 
didelis zanavykų bičiulis, nuo Seredžiaus kilęs poetas Stasys Santvaras, o draugijai įsikūrus Čikagoje, jos siela 


buvo zanavykų žentas, poetės Gražinos Tulauskaitės vyras, rašytojas Benediktas Babrauskas. Draugija jungė apie 
100 po visą laisvąjį pasaulį pasklidusių lietuvių rašytojų. 


"I 
* mi 


Ara a 


AA 


| 
k „AA ja 1] 


1961 m. LRD valdyba. Iš kairės į dešinę: suvalkietė Kotryna Grigaitytė, žemaitis Paulius Jurkus, suvalkietis Juozas Tysliava, draugijos 
/ a 4 / o / J s / o 

pirmininkas aukštaitis Steponas Zobarskas, suvalkietis Algirdas Landsbergis, aukštaitis Leonardas Žitkauskas ir zanavykas Pranas Nau- 

jokaitis. Nuotrauka iš JAV Bernardo Brazdžionio redaguoto žurnalo „Lietuvių dienos“ (1961 m. balandžio mėn. numeris) 

Juozas KURAS 


Mokytojas, atsargos karininkas Juozas Kuras gimė 1905 m. 
rugsėjo 15 d. Kiaulupių k., Sintautų vlsč. Šakių „Žiburio“ gim- 
nazijoje baigęs keturias klases, 1923-1926 m. mokėsi Meno 
mokykloje. Tos mokyklos rekomenduotas su Švietimo ministe- 
rijos stipendija 1926-1929 m. studijavo Valaščki Mezižiči vals- 
tybinėje medžio apdirbimo mokykloje Čekoslovakijoje. Nuo 
1929 m. dirbo Panevėžio amatų mokyklos mokytoju. 1930 m. 
pabaigoje buvo pašauktas į karinę tarnybą ir nukreiptas į Pio- 
nierių batalioną. 1931 m. spalio 29 d. baigė Karo mokyklos 
VI aspirantų laidą suteikiant pionierių atsargos jaunesniojo 
leitenanto laipsnį ir buvo išleistas į karininkų atsargą. 1931— 
1940 m. dirbo Ukmergės, Klaipėdos ir Panevėžio amatų mo- 
kyklų mokytoju, dirbtuvių vedėju. 1933 m. stažavosi Čekos- 
lovakijoje, 1938 m. — Vokietijoje. Nuo 1940 m. vasario 28 d. 
dirbo Alytaus amatų mokyklos direktoriumi (1 metus), vė- 
liau — statybos kursų vedėju, o 1942-1944 m. — Alytaus ama- 
tų mokykloje. 1944 m. su šeima buvo išvežtas priverstiniams 
darbams į Vokietiją. Po karo grįžęs į Kauną, nuo 1948 m. dir- 
bo Romainių tuberkuliozės sanatorijos staliumi, vėliau — iki 
1971 m. — „Litesko“ fabriko stalių dirbtuvių vedėju. J. Kuras 
buvo apdovanotas Lietuvos didžiojo kunigaikščio Gedimino 
5-ojo laipsnio ordinu. Kartu su žmona Liuda Baliukaite-Ku- 
riene (1907-2003) išaugino sūnų Juozą Simoną (g. 1937) ir 
dukrą Mariją Veroniką (g. 1939). 

J. Kuras mirė 1976 m. kovo 4 d. Kaune. Palaidotas Eigulių 
kapinėse. 


Juozas Kuras 


Zanavykų ūkininkų derliaus šventė Šakiuose 1930 m., kurioje lankėsi ir tuometinis Ministras Pirmininkas kun. Vladas Mironas 

Jonas LITVINAS 


Teisininkas Jonas Litvinas gimė 1905 m. lapkričio 
1 d. Tervydonių k., Paežerių vlsč. Kaune baigęs „Aušros“ 
gimnaziją pradėjo studijuoti Lietuvos universiteto Me- 
dicinos fakulteto Veterinarijos skyriuje. 1926 m. pabai- 
goje buvo pašauktas į Lietuvos kariuomenę ir nukreip- 
tas į Karo mokyklą, kurią baigė 1927 m. gruodžio 16 d. 
suteikiant pėstininkų atsargos leitenanto laipsnį, ir buvo 
išleistas į karininkų atsargą. Dirbo geležinkelių žinyboje 
stoties viršininko padėjėju. 1929 m. paskirtas Susisie- 
kimo ministerijos Geležinkelių valdybos Eksploatacijos 
direkcijos Tvarkymo skyriaus sąskaitininku. 1931 m. 
perėjo studijuoti į Vytauto Didžiojo universiteto Tei- 
sių fakulteto Teisių skyrių. 1944 m. pasitraukė į Vaka- 
rus, vėliau emigravo į JAV. Gyveno Čikagoje. Su žmona 
S. Lekavičiūte-Litviniene, su kuria susituokė 1933 m., 
išaugino du sūnus ir dukrą. 


Jonas Litvinas 


Šakiai ir šakiečiai prieš Antrąjį pasaulinį karą 

Jonas ABRAITIS 


Kelių inžinierius Jonas Abraitis gimė 1905 m. lap- 
kričio 8 d. Tupikų k., Būblelių vlsč. (vėliau — Žvirgždaičių 
vlsč.). Baigęs Marijampolės gimnaziją studijavo Lietuvos uni- 
versitete, kur įgijo kelių statybos inžinieriaus diplomą. Dir- 
bo Utenoje. Atgavus Vilniaus kraštą buvo perkeltas dirbti į 
Vilnių. 1944 m. pasitraukė į Vakarus. Gyveno Argentinoje, 
vėliau — JAV. Dirbo pagal specialybę. 

J. Abraitis mirė 1993 m. balandžio 20 d. Čikagoje. Palai- 
dotas lietuvių Šv. Kazimiero kapinėse. 


Danutė Mikolaitytė-Kazlauskienė 
Akėčiai, 1999 m. rugsėjo mėn. 


Jonas Abraitis (stovi už jaunojo) sesers vestuvėse. 

Pirmoje eilėje iš kairės į dešinę: Julija Abraitytė-Stikliuvienė iš Matarnų, 
Anelė Abraitytė-Mykolaitienė, Justinas Mykolaitis, Antanas Andriulaitis; 
antroje eilėje: Onutė Abraitytė-Štrimaitienė iš Tupikų, Pijus Mykolaitis 
iš Raugalų, Antanina Abraitytė-Rudzevičienė, Blažiejus Abraitis, Petronė- 
lė Mykolaitytė-Andriukaitienė, Jonas Abraitis, septintasis — neatpažintas, 
Augenija Abraitytė-Dubickienė ir kt. 


Studentas Jonas Abraitis 

Stasys KUŠLIKIS 


Karininkas Stasys Kušlikis gimė 1905 m. lap- 
kričio 13 d. Kušlikių k., Sintautų vlsč. Baigęs Šakių „Ži- 
burio“ gimnaziją, 1927 m. rugsėjo 10 d. įstojo į Karo 
mokyklą. Baigęs Karo mokyklos XI laidą ir jam suteikus 
artilerijos leitenanto laipsnį buvo paskirtas į 4-ojo arti- 
lerijos pulko 1-ąją bateriją jaunesniuoju karininku, nuo 
1931 m. pradžios — baterijos vyriausiuoju karininku. 
1933 m. rugsėjo 9 d. baigė Vytauto Didžiojo karininkų 
artilerijos skyriaus V laidą. 1936 m. balandžio 1 d. buvo 
paskirtas 9-osios baterijos vadu, o tų pačių metų pabai- 
goje pakeltas į kapitonus, 1939 m. paskirtas mokomo- 
sios artilerijos grupės 2-osios baterijos vadu. Bolševikams 
okupavus Lietuvą ir likviduojant Lietuvos kariuomenę 
paskirtas RA 29 ŠTK 184 šaulių divizijos 617 haubicų 
artilerijos pulko diviziono vadu. 1941 m. birželio 14 d. 
Pabradės poligone suimtas ir išvežtas į Norilsko lagerį 
(Krasnojarsko kr.). 1942 m. rugsėjo 5 d. Ypatingojo pa- 
sitarimo nuteistas 8 metams lagerio. 

S. Kušlikis žuvo 1942 m. gruodžio 12 d. lageryje. 

Kapitonas S. Kušlikis buvo apdovanotas Lietuvos di- 
džiojo kunigaikščio Gedimino 4-ojo laipsnio ordinu ir 
Lietuvos Nepriklausomybės dešimtmečio medaliu. 


Šakių bažnyčios didysis altorius mūsų dienomis 


171 


Kun. Vaclovas BALSYS 


Kun. Vaclovas Balsys gimė 1905 m. rugpjūčio 4 d. Stoškų k., Žvirgždaičių vlsč., ūkininkų Saliamono ir 
Matildos Balsių šeimoje. 1927 m. baigė Vilkaviškio (buvusių Seinų) vyskupijos dvasinę seminariją, kuri tuomet 
buvo įsikūrusi Gižuose. Kaip gabiam absolventui, V. Balsiui buvo rekomenduota toliau tęsti studijas Lietuvos 
universitete Kaune. Kadangi baigęs seminariją į kunigus, kaip nesulaukęs reikiamo amžiaus, nebuvo įšventintas, 
kunigo šventimus gavo 1928 m. rugsėjo 2 d., po pirmojo universiteto kurso baigimo. 1929 m. birželio 14 d. 
V. Balsys išlaikė teologijos licenciato egzaminą ir jam buvo suteiktas teologijos mokslų licenciato laipsnis. Nuo 
1931 m. pradėjo dirbti kapelionu, o 1936 m. buvo paskirtas Lankeliškių parapijos klebonu. Labai greitai užmez- 
gė nuoširdžius ryšius su parapijos komitetu, choristais, kaimo jaunimu, kurį subūrė į pavasarininkų organizaciją, 
ir tapo savas visiems sodiečiams. Su pavasarininkais susirinkdavo ne tik melstis, skaityti Šventąjį Raštą, bet ir 
leisdavosi į įvairias keliones, organizuodavo paskaitas, statydavo vaidinimus. Tikra švente žmonėms virsdavo jo 
kalėdojimai, kuriems parapijiečiai imdavo ruoštis iš anksto. V. Balsys sugebėdavo aplink save sukurti pasitikėji- 
mo atmosferą, visus žavėjo kupinais gyvenimo patirties ir išminties pamokslais, turėjo gražų, sodrų balsą. 

1941 m. birželio 22-osios dienos rytą rusų kareiviai, pastebėję nukirptą lauko telefoną, įsiveržė į netoliese 
buvusią Lankeliškių kleboniją. Kun. V. Balsį, kun. Joną Petriką bei karo išvakarėse atvykusį ir pasilikusį Lanke- 


Paminklas Budavonės giraitėje 1941 m. birželio 22 d. sovietų kareivių 
nukankintiems kunigams V. Balsiui, dr. J. Dabrilai ir J. Petrikai (apie jį 
„NKV“, t. 2, p. 80) atminti. Paminklo projekto autorius — kun. Pijus 
Brazauskas. Paminklas pastatytas kankinimo vietoje 

Kun. Vaclovo Balsio antkapinis paminklas Kudirkos Nau- 
miesčio kapinėse 

liškėse studijų draugą kun. Justiną Dabrilą, apkaltinę nebūta kalte, prievarta susodino į sunkvežimį ir išsivežė. 
Besibaigiant dienai, visus tris kunigus žmonės surado Budavonės giraitėje žiauriai nužudytus. Daugiausiai kan- 
kintas buvo kun. V. Balsys: gyvam lupta nugaros oda, sužalotas veidas, išsukinėti kai kurie sąnariai. Iš pradžių 
V. Balsį ir J. Petriką palaidojo Lankeliškių bažnyčios šventoriuje. Per karą ją sugriovus abiejų kunigų palaikus 
giminaičiai perkėlė į Kudirkos Naumiesčio kapines. (J. Dabrilą giminės iš karto išsivežė į gimtinę ir palaidojo 
Alksnėnuose.) 

Budavonės miške, kunigų nukankinimo vietoje, 1942 m. buvo pastatytas paminklas — trys sujungti kryžiai. 
1946 m. sovietinės valdžios nurodymu, paminklas buvo susprogdintas, o atstatytas — 1989 m. Trijų kunigų, 
praėjusių tikrą Golgotos kelią, atminimui pastatyti paminklai ir prieš Vilkaviškio katedrą bei prie Lankeliškių 
bažnyčios griuvėsių, o krikščionybės — 2000-aisiais — jubiliejaus metais jų vardai įrašyti į XX a. kankinių sąrašą. 


Dukterėčia Nijolė Balsytė-Pocienė 
Vilkaviškis, 2011 m. liepos 22 d. 


Kun. Vaclovas Balsys 

Ksaveras DĖDINAS 


Miškininkas Ksaveras Dėdinas, istoriko Valentino Dė- 
dino (apie jį „NKV“, t. 4, p. 101) jaunesnysis brolis, gimė 
1905 m. lapkričio 12 d. Vaitiekupių k., Sintautų vlsč., Pe- 
tronėlės Liorentaitės-Dėdinienės ir Jono Dėdino dvylikos 
vaikų šeimoje. 1930 m. baigė Alytaus aukštesniąją miškų 
mokyklą ir buvo paskirtas į Seirijų girininkiją, kur dirbo 
girininko padėjėju. 1930 m. paskirtas Seirijų girininki- 
jos girininko pavaduotoju. 1931-1940 m. dirbo Varėnos 
miškų urėdijos Bingelių girininkijos girininku. 1940 m. 
paskirtas Kaišiadorių miškų urėdijos urėdo pavaduotoju, 
o vėliau — urėdu. 1943 m. buvo perkeltas į Ukmergės miš- 
kų urėdijos Širvintų girininkiją, kur girininku išdirbo iki 
arešto 1944 m. rugpjūčio 19 d. Nuo 1932 m. priklausė 
Šaulių organizacijai. Jam buvo suteiktas valstybinis apdo- 
vanojimas. 1934 m. vedė Vladislavą Dancevičiūtę, susi- 
laukė keturių vaikų: Algimanto, Arūno, Jūratės ir Nijolės. 

1944 m. rugpjūčio 19 d. buvo suimtas sovietų 39 ar- 
mijos „SMERŠ“. Kalintas Vilniaus ir Kauno NKVD ka- 
lėjimuose. 1944 m. rugsėjo 17 d. nuteistas mirti, nuo- 
sprendis įvykdytas 1945 m. vasario 7 d. 


Jūratė Dėdinaitė-Baltaitienė 
Vilnius 


Ksaveras Dėdinas 


Sakių „Žiburio“ gimnazijos mokytojai ir mokiniai. Ksaveras Dėdinas — antroje eilėje pirmasis iš dešinės. 1928 m. 

Kaišiadorių miškų urėdijos urėdas Ksaveras Dėdinas (sėdi centre) su 
bendradarbiais 


Ksaveras Dėdinas su žmona Vladislava Dancevičiūte-Dėdiniene 

ŽZiamas ADOMAITIS 


Laisvės kovotojas Zigmas Adomaitis-Plienas-Vanagas gimė 1905 m. lapkričio 15 d. (kitais duomenimis — 
1914 m.) Dovydų k., Jankų vlsč. Tarnavo Lietuvos kariuomenės 3-iojo artilerijos pulko mokomosios kuopos 
puskarininkiu. Nuo 1945 m. gegužės mėn. buvo Tauro apygardos Žalgirio rinktinės 34-osios kuopos vadas. 
Žuvo išduotas 1948 m. vasario 13 d. Jankų vlsč. pas gyventoją Žaleniekienę kartu su Jonu Kvietkausku-Gaidžiu. 
Z. Adomaitis buvo sunkiai sužeistas, todėl rusų kareiviai ir Jankų stribai paėmė jį dar gyvą, bet bevežant į Jankus 
pakeliui mirė. Abu laisvės kovotojai buvo užkasti girioje, bet artimieji surado užkasimo vietą ir laisvės kovotojų 
palaikus perlaidojo Lukšių kapinėse. 

Tauro apygardos vado Viktoro Vitkausko-Karijoto 1950 m. lapkričio 25 d. įsakymu Nr. 36 Z. Adomaitis- 
Plienas po mirties atžymėtas Laisvės Kovos 3-iojo laipsnio (su kartais) kryžiumi, o 1999 m. vasario 24 d. Krašto 
apsaugos ministro įsakymu Nr. 183-K ir Prezidento dekretu po mirties jam suteiktas leitenanto laipsnis. 


Rūdšilio pušys 

Vincas PLEČKAITIS 


Gimiau 1905 m. lapkričio 20 d. Slabadų k., Būblelių vlsč. (dabar — Juodupėnų apyl., Vilkaviškio r.). Vieną 
žiemą mokiausi Raugalų k. pas ūkininką įrengtoje mokykloje. Tai ir visi mano mokslai. Vyresnis brolis Pijus 
buvo račius. Ir aš pasekiau jo pėdomis. Brolis tapo mano ilgamečio amato mokytoju, ir taip nuo 14 metų visą 
gyvenimą susiejau su vežimų meistravimu. Kariuomenėje tarnavau Alytuje pas ulonus. Ir ten dirbau medžio 
dirbtuvėse. Kai 1926-1928 m. Marijampolėje pastatė cukraus fabriką, tai ir vežimų poreikis padidėjo, todėl ir 
man darbo niekada netrūkdavo. Su įrankių dėže ėjau per kaimus. Ratus sumeistraudavau per savaitę. Pas vieną 
kitą ūkininką po mėnesį, o kartais ir daugiau laiko praleisdavau. Visiems reikėjo vežimų. Mano sumeistrauti 
vežimai buvo modernūs, ant geležinių ašių. Paremontuodavau ir senuosius. Šakių, Vilkaviškio ir Marijampolės 
apskr. dar ir dabar ne vienas važinėja su mano darbo ratais, o daugiausiai jų pamatysi Gižų apylinkėse, kur Bar- 
dauskų k. gyveno mano pusbroliai Plečkaičiai. Ir sovietmečiu nesiskyriau su šia specialybe. Dirbau Keturnaujie- 
nos kolūkyje, vėliau — „Šešupės“ tarybiniame ūkyje. 


Vincas Plečkaitis 
Kudirkos Naumiestis, 1999 m. rugsėjo 22 d. 


Užrašė Bernardas Aleknavičius 


Vincas Plečkaitis Ir beržas račiaus draugas... 

Juozas DIDŽBALIS 


Mokytojas Juozas Didžbalis gimė 1905 m. lapkri- 
čio 26 d. Žardelių k., Barzdų vlsč. Baigęs Mokytojų semi- 
nariją, 1930 m. rudenį buvo pašauktas į Lietuvos kariuo- 
menę atlikti karinės prievolės. Tarnauti nukreiptas į 5-ąjį 
pėstininkų pulką ir kandidatu priimtas į Karo mokyklą. 
1931 m. spalio 29 d. baigė Karo mokyklos VI aspirantų 
laidą suteikiant jam jaunesniojo leitenanto laipsnį ir išlei- 
džiant į pėstininkų karininkų atsargą. Mokytojavo. Nuo 
1936 m. pradžios buvo LŠS Panevėžio šaulių rinktinės 
Pušaloto šaulių būrio vadas. Buvo aktyvus Tautininkų 
partijos narys. 


Juozas Didžbalis 


Šakiai švenčia 400 metų jubiliejų (1999) 

Kun. Vaclovas STRIMAITIS 


Kunigas, teologijos licenciatas, kanauninkas Vaclovas 
Strimaitis gimė 1905 m. Katilių k., Griškabūdžio vlsč., sep- 
tyniolikos vaikų šeimoje, kurioje buvo penktasis. 1929 m. 
buvo įšventintas kunigu ir visą gyvenimą praleido Suvalkijos 
ir Dzūkijos parapijose. Dirbo Naumiestyje, Šakiuose, Griš- 
kabūdyje, Veiveriuose, Marijampolėje, Meteliuose, Alytuje, 
Bagotoje, o savo kunigystės auksinį jubiliejų pasitiko Lazdi- 
juose dirbdamas tos parapijos klebonu ir Lazdijų dekanato 
dekanu. 

Kun. V. Strimaitis buvo šmaikštaus žodžio, pakilaus 
būdo žmogus. Visą gyvenimą domėjosi savo krašto ir gimi- 
nės istorija. Nemažai jo pasakojimų šiandien galima surasti 
Rimvydo Butauto knygoje „Mūsų šaknys“. 

Kun. V. Strimaitis mirė 1982 m. Palaidotas Lazdijų baž- 
nyčios šventoriuje. 


Kun. Vaclovas Strimaitis švenčiant kunigystės 50 metų jubi- 
liejų. 1979 m. nuotrauka 

Kun. Vaclovo Strimaičio sudaryta vinjetė su jo darbo parapijoje bažnyčių nuotraukomis 

Kun. Feliksas VALAITIS 


Kunigas, kanauninkas Feliksas Valaitis gimė 1905 m. 
Pusdešrių k., Slavikų vlsč. Jo mama Ona Rūgytė-Valaitie- 
nė į Pusdešrius buvo atitekėjusi iš Rūgių k., Sintautų vlsč. 
Rūgių giminė Lietuvai jau buvo davusi Žemaičių žemės 
švietėją dr. Juozapą Rugį (apie jį „NKV“, t. 1, p. 97), ku- 
nigą Joną Rūgį (apie jį „NKV“, t. 1, p. 134), Zanavykų ir 
Prienų krašto švietėją kun. kanauninką Feliksą Martišių 
(apie jį „NKV“, t. 2, p. 25), o ir E. Valaičio vyresnis brolis 
Juozas Valaitis (apie jį „NKV“, t. 3) buvo kunigas. Mirus 
tėvui Feliksas paveldėjo tėviškę ir ūkininkavo, bet netru- 
kus ūkį paliko motinai ir išvyko mokytis į Kauną. Baigęs 
suaugusiųjų gimnaziją įstojo į Telšių kunigų seminariją, 
kurią 1940 m. birželio 15 d. baigus, turėdamas 35 me- 
tus, buvo įšventintas kunigu. Vyskupas Justinas Staugaitis 
(apie jį „NKV“, t. 1, p. 157) savo kraštietį paskyrė Stem- 
plių parapijos klebonu, kur buvo statoma medinė bažny- 
čia ir ją reikėjo užbaigti. Tą darbą kun. E Valaitis sėkmin- 
gai atliko ir 1943 m. vyskupas V. Borusevičius bažnyčią 
konsekravo Šv. Aloyzo vardu. Klebonaudamas Telšiuose 
kun. E. Valaitis buvo pakeltas kanauninku. Vėliau klebo- 
navo Šilalėje ir buvo Šilalės dekanato dekanas. 

Kanauninkas E Valaitis mirė 1992 m. Šilalėje. Palai- 
dotas bažnyčios šventoriuje greta brolio kun. kanauninko 


Juozo Valaičio (apie jį „NKV“, t. 3, p. 51). 


Kun. Felikso Valaičio primicijų svečiai. Sėdi iš kairės į dešinę: brolio Jono Valaičio žmona, neatpažintas kunigas, brolis kun. Juozas 


Valaitis, primiciantas kun. Feliksas Valaitis, kun. Antanas Grybinas (apie jį „NKV“, ct. 2, p. 65), kun. Klemensas Pusdešris (apie jį 


„NKV“, t. 3) ir brolis Jonas Valaitis (apie jį „NKV“, t. 3) 

Šilalės šv. Pranciškaus Asyžiečio šventovė, kurioje dirbo broliai kunigai Juozas ir Feliksas Valaičiai 

Antanas PAVALKIS 


Gydytojas Antanas Pavalkis gimė 1905 m. Akėčių k., 
Lukšių vlsč., ūkininkų Marijos Jurkšaitytės-Pavalkienės 
(apie ją „NKV“, t. 1, p. 211) ir knygnešio bei literato 
Juozo Pavalkio (apie jį „NKV“, t. 1, p. 210) šeimoje. 
Buvo penktasis ir priešpaskutinis vaikas šeimoje. Bai- 
gęs „Žiburio“ gimnaziją Lietuvos universitete studijavo 
mediciną. Buvo aktyvus ateitininkas. Domėjosi liaudies 
kūryba, kurią atostogų metu užrašinėjo savo gimtosiose 
apylinkėse. Buvo vienas Zanavykų muziejaus steigėjų, 
o kai 1928 m. „Žiburio“ gimnazijoje buvo atidarytas 
muziejus, kuriam vadovavo muziejaus direkcija, tos di- 
rekcijos pirmininku buvo išrinktas medicinos studentas 
A. Pavalkis. Antanas visokeriopai skatino ir savo vyresnį 
brolį Juozą Pavalkį (apie jį „NKV“, t. 4) Akėčiuose sta- 
tyti Lietuvos Nepriklausomybės dešimtmečio paminklą- 
kryžių, o kai 1928 m. rugpjūčio 26 d. kryžius buvo iškil- 
mingai pašventintas, prie jo studentas A. Pavalkis dar ir 
prasmingą kalbą pasakė. 

A. Pavalkis tragiškai žuvo 1935 m. vasarą Kaune. Pa- 
laidotas šeimos kape, Lukšių kapinėse. 


Antanas Pavalkis su broliu Viktoru (kairėje) 


Antano Pavalkio laidotuvės 

Pavasarininkų kongresas Sakiuose „Gyvas paveikslas“ 1937 m. Nuotraukos iš Matijošaičio šeimos albumo 

Antanina JONYNIENĖ 


Tautodailininkė Antanina Jonynienė gimė 1905 m. Norvaišų k., Būblelių vlsč. Per Antrąjį pasaulinį karą pa- 
sitraukė į Vokietiją, gyveno Hanau pabėgėlių stovykloje. 1949 m. emigravo į JAV, apsigyveno Detroite. Sukūrė 
keraminių dirbinių, iš kurių išsiskiria vazos, iš šiaudelių sukomponavo paveikslų. Dalyvavo Mičigano valstijos 
Tarptautinio instituto surengtoje mugėje ir kitose parodose. Aktyvi birutininkė, Detroito lietuvių kultūros klu- 
bo, Amerikos lietuvių tautininkų sąjungos, BALĘ S. Butkaus kuopos, Šv. Antano parapijos narė. 

A. Jonynienė mirė 1994 m. lapkričio 11 d. Detroite (JAV). 


Stasio Butkaus kuopos šaulė Antanina Jonynienė Detroito pavergtų tautų festivalio metu Lietuvių kultūriniame namelyje prie savo 
Jon) gtų ) 


šiaudelių paveikslų. Kazimiero Sragausko nuotrauka 

Ona SIDZIKAUSKAITĖ-KAUNIENĖ 


Mokytoja Ona Sidzikauskaitė-Kaunienė gimė 1905 m. Šiaudinėje, Kidulių vlsč., apsukraus ūkininko ir 
prekybininko Bernardo Sidzikausko šeimoje. Jos brolis Vaclovas Sidzikauskas (apie jį „NKV“, t. 2, p. 186) buvo 
žinomas teisininkas ir diplomatas, brolis Vladas Sidzikauskas (apie jį „NKV“, t. 2, p. 221) - Lietuvos kariuome- 
nės pulkininkas. O. Sidzikauskaitė kartu su savo kraštiečiais A. Česnavičiumi, J. Sluoksnaičiu ir E. Rimošaityte 
1927 m. Kaune baigė „Saulės“ mokytojų seminarijos VII laidą ir mokytojavo. Ištekėjusi už Jono Kauno gyveno 
Kybartuose. Augino sūnų Joną ir dukrą Jūratę. 1941 m. birželio 15 d. mokytoją O. Kaunienę su vaikais suėmė 
NKVD ir ištrėmė į Sibirą. Pirmąją tremties žiemą praleido Altajuje, o 1942 m. dar kartą buvo suimta ir ištremta 
už poliarinio rato, prie Lenos žiočių. Nepakeldama atšiaurių klimato sąlygų, 1942 m. mirė jos dukrelė, o moky- 
toja po 15 metų tremtyje su palaužta sveikata grįžo į okupuotą Lietuvą. 

O. Kaunienė mirė 1979 m. Palaidota greta brolio pulkininko Vlado Sidzikausko (apie jį „NKV“, t. 2, 
p. 221) Kidulių kapinėse. 


Ona Sidzikauskaitė-Kaunienė Onos Kaunienės antkapinio paminklo Kidulių kapinėse fragmentas 

Juozas ir Eugenija ALMONAIČIAI 


Miškininkas Juozas Almonaitis gimė 1905 m. Trakinių k., Žvirgždaičių vlsč. 1932 m. baigė Alytaus aukš- 
tesniąją miškų mokyklą ir tapo miškininku. 1932-1933 m. dirbo Rietavo miškų urėdijos vyresniuoju eiguliu, 
1933-1934 m. — IV eilės girininku, 1934-1935 m. - III eilės girininku be girininkijos. 1935-1941 m. buvo 
Kuršėnų miškų urėdijos Pažižmės girininkijos III eilės girininkas. 1941 m. birželio 14 d. J. Almonaitis kartu su 
žmona Eugenija Prapuolenyte-Almonaitiene buvo suimti ir ištremti į Sibirą. Geležinkelio stotyje buvo išskirti 
ir vienas kito daugiau nesutiko. J. Almonaitis buvo įkalintas Rešiotų kalėjime (Krasnojarsko kr.), kur 1943 m. 
sausio 7 d. mirė. Praėjus 20 dienų po mirties Ypatingasis pasitarimas nuteisė girininką 10 metų katorgos. 

Mokytoja E. Prapuolenytė-Almonaitienė gimė 1905 m. (kitais duomenimis — 1907 m.) Tupikų k., Žvirgž- 
daičių vlsč. Vaikystėje tapo našlaite, todėl tolimesniu jos gyvenimu rūpinosi vyresnioji sesuo Juzė. Prapuolenių 
šeimoje augo ir trys broliai: Antanas (apie jį „NKV“, t. 2, p. 127), Pranas (apie jį „NKV“, t. 3, p. 33) ir Jonas 
(apie jį „NKV“, t. 3, p. 150), kurie 1919 m. savanoriais išėjo į Lietuvos kariuomenę ginti ką tik gyvenimui 
prisikėlusios valstybės laisvę. E. Prapuolenytė, baigusi Naumiesčio mokytojų kursus, dirbo Šapalų pradžios mo- 
kykloje (Vilkaviškio apskr.), o ištekėjusi už girininko J. Almonaičio dirbti ir gyventi išsikėlė į Šilėnų k. (Šiaulių 
apskr.), kur 1941 m. birželio 14 d. buvo suimta, atskirta nuo vyro ir ištremta į Altajaus kr. 1942 m. dar kartą 
buvo ištremta į Jakutiją. 1943 m. gyveno Točilnoja (Oliokminsko r., Jakutija). 1958 m. paleista iš tremties, į 
Lietuvą nebegrįžo. 


E. ir J. Almonaičių kapai nežinomi. Ir tik jų vardai įamžinti Kauno Linkuvos kapinėse sesers Juzės ir jos vyro, 
Vyčio Kryžiaus ordininko Jono Staugaičio (apie jį „NKV“, t. 2, p. 187) antkapiniame paminkle. 

Mano teta Eugenija buvo nuostabi. Ir šiandien prisimenu, kaip mes, vaikai, laukdavome parvažiuojant į 
tėviškę atostogauti mielos tetos su tetėnu Juozu — tomis dienomis visi namai tarytum prašviesėdavo. 


Ona Staugaitienė 
Kaunas, 1999 m. 


Eugenija Prapuolenytė-Almonaitienė su savo vyru Juozu Almonaičiu 

Zosė TAMULEVIČIŪTĖ-JURKUVIENĖ 


Mokytoja Zosė Tamulevičiūtė-Jurku- 
vienė gimė 1905 m. Sintautuose. Baigusi 
namų ruošos kursus Kaune, dirbo Žemės 
ūkio rūmų žinioje. Važinėjo po kaimus ir 


organizavo moterų namų ruošos kursus. 
Vėliau dirbo „Maisto“ fabriko administra- 
tore. Buvo muzikali. Dalyvavo chorinėje ir 
dramos ratelių veikloje. 


Lietuvos knygnešių tėvo kun. Martyno Sederevičiaus (apie jį „NKV“, ct. I, 
p. 22) kapas Sudargo kapinėse 


Senoji Sintautų pradinė mokykla. 2001 m. nuotrauka 

Juozas STANKUNAS 


Vargonininkas, dirigentas, kompozitorius, pedagogas Juozas Stankūnas gimė 1906 m. vasario 14 d. Griška- 
būdyje. Iki 6 metų gyveno Anglijoje. Grįžęs su tėvais į Lietuvą vasaromis piemenaudavo, o žiemos metu lankė 
pradinę mokyklą. Nuo vaikystės turėjo polinkį į muziką. 1924 m. baigęs Kretingos progimnaziją, mokėsi vargo- 
nauti pas Višakio Rūdos parapijos vargonininką Praną Ambrazą (apie jį „NKV“, t. 3). Jam persikėlus į Prienus, 
septyniolikmetis jaunuolis Juozas liko Višakio Rūdos parapijos vargonininku ir chorvedžiu. Parengė parapijos 
chorą 1928 m. Lietuvos dainų šventei Kaune. Lankė vargonininkų kursus ir, K. Kavecko patariamas, 1928 m. 
įstojo į Kauno muzikos mokyklą ir pas prof. J. Naujalį studijavo vargonavimą. Studijuodamas dirbo įvairius 
darbus, o vėliau buvo Alytaus kino pianistas, dėstė muziką ir dainavimą Aukštesniojoje žemės ūkio mokykloje, 
vadovavo Šaulių sąjungos ir parapijos chorams. Su Alytaus jaunimo choru dalyvavo 1930 m. Lietuvos dainų 
šventėje Kaune. Gyvendamas Kaune vargonavo Šančių parapijos bažnyčioje, vadovavo Vilniui vaduoti sąjungos 
chorui, rengė koncertus. 1931 m. Lietuvos švietimo ministerijos komandiruotas į Braziliją. J. Stankūnas vado- 
vavo San Paulo miesto visam lietuvių kultūriniam ir muzikiniam gyvenimui. Vargonavo Šv. Juozapo bažnyčioje 
Villa Zelina, vadovavo „Vilties“ ir Lietuvių meno draugijos „Rytas“ chorams, mokė vaikus muzikos, įkūrė muzi- 
kos studiją ir orkestrėlį, gamino plokšteles, leido žurnalą „Muzikos menas“, redagavo leidinį „Lietuvis Brazilijo- 
je“, kūrė ir spausdino dainas. Išleido 10 dainų rinkinį „Dainų skrynelė“, rinkinių akordeonui „Lietuvos aidai“ ir 
kt. Organizavo koncertus, muzikos popietes, vadovavo radijo programoms, rašė vietinėje spaudoje ir Amerikos 
„Margutyje“. 1941 m. pastatė savo sukurtą operetę „Didvyriai“. Intensyviai dirbdamas, 1944 m. baigė San Pau- 
lo Brazilijos valstybinę konservatoriją, o 1946 m. dar ir Muzikos instituto Pedagogikos skyrių. Išaugino dukrą 
Ireną (1940-1981) - dainininkę ir pianistę, kuri nuolat pavaduodavo tėvą. 

1949 m. atvykęs į JAV J. Stankūnas apsistojo Lindene ir netrukus įsijungė į lietuvių kultūrinį ir muzikinį 
gyvenimą. Daug metų vargonavo Šv. Patriko parapijos bažnyčioje Elizabete ir mokytojavo mokyklose. Vadovavo 
„Rūtos“ mišriam chorui Nevarke, o nuo 1954 m. — Niujorko operetės chorui, pastatė nemažai operečių ir su- 
rengė koncertų daugelyje kolonijų. Buvo įkūręs vaikų muzikos mokyklą, kurią lankė 40 mokinių. Nuo 1968 m. 
buvo ALRK vargonininku ir kitų muzikų sąjungų narys, buvo renkamas Centro valdybos vicepirmininku ir pir- 


Juozas Stankūnas jaunystėje 

mininku, revizijos komisijos pirmininku. 1971 m. savo vadovaujamus chorus parengė JAV ir Kanados lietuvių 
dainų šventei Čikagoje. 

J. Stankūnas - žinomas kompozitorius ir publicistas. Daug prisidėjo prie „Muzikos žinių“ redagavimo ir lei- 
dimo, o 1977-1982 m. buvo to leidinio redaktorius. Jo kūryba — gausi ir įvairi. Iš viso sukūrė per 100 kūrinių: 
dainų chorams, solistams, harmonizuotų liaudies dainų, pjesių įvairiems instrumentams: 20 fortepijono pjesių 
vaikams, 12 — akordeonui lietuvių dainų motyvais, kūrinių ansambliams ir orkestrams. „Mišios šv. Jeronimo 
garbei“, giesmės: „Gimusiam Kristui“, „Ave Maria“, „Pagarbos giesmė“ — iki šiol populiarios Amerikos lietuvių 
tarpe. Nemažai jo dainų ir giesmių išspausdinta „Muzikos žiniose“ ir „Muzikos baruose“. Atskirais leidiniais 
išleista: „Cantata Domino“, „Dainos chorams“, „Dainų gijos“, „Pjesės smuikui ir klarnetui“ ir kt. 

J. Stankūnas mirė 1996 m. vasario 14 d. Elizabete. 


Skirpstauja. Čia prasideda Zanavykai. Šios kelio atkarpos Kaunas-Šakiai mes jau neturime - kelias ištiesintas. 1958 m. nuotrauka 

Jurgis ZARANKA 


Kalvis, visuomenininkas Jurgis Zaranka gimė 1906 m. vasario 10 d. Jančių k., Lekėčių vlsč., smulkių vals- 
tiečių Mato Zarankos ir Agotos Naujokaitės-Zarankienės, kilusios iš Valančiūnų k., šešių vaikų šeimoje. Jurgis 
šeimoje buvo antrasis. Jaunesnieji broliai Stasys (g. 1912) ir Kostas (g. 1915) 1944 m. prievarta buvo paimti į 
okupacinę sovietinę kariuomenę ir kiek apmokyti pasiųsti į frontą. Kostas gabenamas į frontą pabėgo ir įsijungė 
į laisvės kovą, o brolis Stasys Berlyno šturmo metu prarado abi rankas ir akį ir į namus grįžo būdamas pirmos 
grupės invalidas. 


1927-1928 m. J. Zaranka tarnaudamas Lietuvos kariuomenės artilerijos pulke už nepriekaištingą tarnybą ir 
visuomeninę veiklą Respublikos Prezidento vardu buvo apdovanotas Lietuvos Nepriklausomybės dešimtmečio 
medaliu. Atlikęs karinę prievolę vedė, apsigyveno Kuro k., augino dukrą Aldoną, vertėsi savo jaunystėje įgytu 
amatu ir ūkininkavo. Prasidėjus laisvės kovai prieš bolševikinius okupantus rėmė partizaninį judėjimą, savo 
namuose įrengė slėptuvę, žuvusiems kovotojams darė karstus. Aišku, to negalėjo nepastebėti NKVD agentai. 
Teko slapstytis, bet 1946 m. rudenį kartu su žmona buvo suimtas. Ūkininkauti teko 6 metų dukrai Aldonai. 
Po trijų mėnesių besilaukianti kūdikio Elena Zarankienė buvo išleista į laisvę, o J. Zaranka nuteistas 10 metų 
lagerio ir išvežtas į Tiumeniją. 1948 m. į Krasnojarsko kr. buvo ištremta ir Jurgio žmona Elena su dukra Aldo- 
na bei 1947 m. gimusiu sūnumi, kurio tėvui matyti neteko, nes jis tremtyje nuo bado netrukus mirė. Ir Jurgis 
lageryje jau buvo laikomas mirusiu ir išmestas už lagerio tvoros tarp lavonų. Ir tik sargybiniui pastebėjus, kad 
vienas lavonų sujudėjo, jis su nušalusiomis galūnėmis buvo grąžintas į lagerį. 1953 m. J. Zaranka buvo ištremtas 
į Krasnojarsko kr., kur gyveno šeima. 1958 m. Zarankų šeimai buvo leista grįžti į Lietuvą. 

J. Zaranka mirė 1988 m. vasario 8 d. Palaidotas Lekėčių kapinėse. 


Jurgis Zaranka, grįžęs iš tremties, Vincentavos k. apie 1963 m. Jurgis Zaranka. 1928 m. nuotrauka 
Nuotraukos iš dukros Aldonos Gumauskienės albumo 

Antanas TAMOŠAITIS 


Dailininkas, lietuvių liaudies meno tyrinėtojas Antanas Tamošaitis gimė 1906 m. vasario 15 d. Barzduose. 
Mokėsi Šakių „Žiburio“ gimnazijoje ir Kauno meno mokykloje. Dėstė Kaune, Dotnuvoje, Vilniuje. Kartu su 
dailininku A. Samuoliu dekoravo Vandžiogalos bažnyčią, iliustravo knygas, parengė ir išleido: „Sodžiaus menas“ 
(1931-1939, t. 1-8), „Audimas“ (1933), „Staltiesės“ (1935), „Austiniai kilimai“ (1937), surengė personali- 
nes parodas Vytauto Didžiojo muziejuje Kaune (1935), Žemės ūkio rūmuose (1937), Dailininkų sąjungoje 
(1939). Už kūrinius, eksponuotus Paryžiaus parodoje, atžymėtas aukso medaliu (1937), Berlyno parodoje — 
aukso medaliu (1938) ir Niujorko parodoje — taip pat aukso medaliu (1939). 1944 m. A. Tamošaitis pasitraukė 
į Vakarus. 1945 m. Glasenbache (Austrija) įkūrė dailės studiją ir buvo jos vedėjas, 1946-1949 m. dirbo Frei- 
burgo (Vokietija) Ecole des Arts et Metiers Dekoratyvinių audinių skyriaus vedėju, o 1949-1950 m. - Monrealio 
(Kanada) YMCA Academy of Arts and Crafts direktoriumi. Surengė kūrinių parodas Monrealyje (1949, 1971), 
M. K. Čiurlionio galerijoje Čikagoje (1962, 1963), Filadelfijoje (1964, 1983), Otavoje (1965, 1966, 1969), 
Kingstono Owees universiteto Meno centre (1965), Kingstono Public Liberty (1984), Detroite (1966, 1989), To- 
ronto universiteto Hart Hause meno galerijoje (1967) ir daugybę kitų. Dalyvavo visose Kanados lietuvių dienų 
parodose (1950-1985), JAV, Vokietijoje, Kolumbijoje. 1949-1986 m. bendradarbiavo „Lietuvių enciklopedi- 
joje“, Lietuvių katalikų mokslų akademijos ir kituose leidiniuose. 

A. Tamošaitis mirė 2005 m. birželio 25 d. Palaidotas Vilniuje Antakalnio kapinėse. 


"KpgNa 


TAMOSAIIIS. Š 


Dailininkas Antanas Tamošaitis Dailininko Antano Tamošaičio sukurtas ekslibrisas 

Dailininko Antano Tamošaičio sukurtas ekslibrisas prof. dr. Antanui Ramūnui 

Jonas JUŠKAITIS 


Karininkas Jonas Juškaitis gimė 1906 m. vasa- 
rio 28 d. Plokščių vlsč. 1929 m. baigęs Šakių „Žiburio“ 
gimnaziją įstojo į Karo mokyklą. 1931 m. spalio 24 d. 
baigus Karo mokyklos XIII laidą ir jam suteikus jaunes- 
niojo leitenanto laipsnį paskirtas į 4-ąjį artilerijos pulką 
vyr. karininku. 1934 m. prie Karo technikos štabo baigė 
šešių mėnesių trukmės ryšių karininkų kursus. 1935 m. 
lapkričio 23 d. buvo pakeltas į leitenantus. 1938 m. ko- 
vo 12 d. buvo paskirtas į 4-ojo artilerijos pulko III artile- 
rijos grupės ryšių karininku. 1939 m. lapkričio 23 d. su- 
teiktas karinis kapitono laipsnis. Bolševikams okupavus 
Lietuvą tarnavo 4-ojo artilerijos pulke ūkio dalies virši- 
ninku, o likviduojant Lietuvos kariuomenę į RA 29 
ŠTK — 179 šaulių divizijos 618 lengvosios artilerijos 
pulko diviziono vyr. adjutantu. Kilus Vokietijos ir SSSR 
karui iš RA pasitraukė. Vokiečių okupacijos metais gyve- 
no Lietuvoje. Artėjant antrajai bolševikinei okupacijai, 
1944 m. pasitraukė į Vokietiją. Vėliau emigravo į JAV. 
Apsigyveno Cicere, vėliau — Los Andžele. 

J. Juškaitis mirė 1992 m. lapkričio 28 d. Los Andžele. 


Jonas Juškaitis 

Zanavykų panemunės 

Kun. Jonas GYLYS 


Kun. Jonas Gylys gimė 1906 m. balandžio 6 d. Pusdešrių k., Sintautų vlsč., ūkininkų Agotos ir Petro Gylių 
šeimoje. Pirmasis jo mokytojas buvo kaimo ūkininkas Jonas Valaitis. Vėliau mokėsi Šakių „Žiburio“ gimna- 
zijoje, kurią baigęs įstojo į Vilkaviškio kunigų seminariją, kuri tuomet buvo Gižuose. 1932 m. gegužės 21 d. 
įšventintas kunigu. Dirbo Marijampolėje, Žemaičių Kalvarijoje, Varėnoje. Būdamas karštas savo krašto patriotas 
gerai suprato dvasingumo skleidžiamą reikšmę savo tautiečiams, gyvenantiems Gudijos lietuviškose salelėse, to- 
dėl išvyko dirbti į Gervėčius. Po keleto metų grįžo į Lietuvą ir dirbo Smalvos parapijoje (Zarasų r.). Sovietmečiu 
NKVD negalėjo nepastebėti kun. J. Gylio daromos įtakos tikintiesiems, todėl jis buvo suimtas ir su kriminali- 
niais nusikaltėliais uždarytas į Zarasų kalėjimą. Vėliau kaip pavojingas nusikaltėlis buvo įkalintas Vorkutoje, kur 
kasė akmens anglis. Sunkus darbas ir varginančios gyvenimo sąlygos atsiliepė sveikatai, bet dvasiškai nepalūžo. 
1956 m. paleistas iš katorgos grįžo į Lietuvą ir vėl dirbo Smalvose. 

Kun. J. Gylys mirė 1967 m. Palaidotas Smalvose. 


Zita Žievytė-Kulvietienė 
Akademija, 1998 m. 


Kun. Jonas Gylys jaunystėje Kun. Jonas Gylys Vorkutoje 

Ornamentuotas kryžius Tirmėnuose (Lekėčių savivaldybė), manoma, kad tai tautodailininko Dobilo darbas 

Jonas STANKUNAS 


Karo lakūnas Jonas Stankūnas gimė 1906 m. balandžio 8 d. Kurynės k., Lekėčių vlsč. Baigęs keturias gim- 
nazijos klases, 1927 m. gegužės 1 d. pradėjo tarnauti Lietuvos kariuomenėje. Buvo paskirtas į 5-ąjį Lietuvos 
didžiojo kunigaikščio Kęstučio pėstininkų pulką. Sėkmingai baigęs pulko mokomąją kuopą gavo grandinio 
laipsnį, o 1928 m. sausio 31 d. buvo pakeltas į jaunuosius puskarininkius. Baigęs būtiną tarnybą pasiliko tar- 
nauti liktiniu. 1928 m. birželio 28 d. jam buvo suteiktas vyr. puskarininkio laipsnis. Nuo 1929 m. balandžio 
22 d. buvo perkeltas tarnauti į karo aviacijos 1-ąją oro eskadrilę. Buvo priimtas į puskarininkių lakūnų mokyklą. 
1929 m. liepos 2 d. — savarankiškas skrydis lėktuvu 4/6. B-//, prieš tai su instruktoriumi atlikus 75 skrydžius. 
Tų pačių metų spalio 1 d. atliko 304-ąjį skrydį ir pirmąjį savarankišką kovos lėktuvu LVGC-VI. 1929 m. gruo- 
džio 5 d. iš 1-osios oro eskadrilės buvo perkeltas į 4-ąją oro eskadrilę. Gruodžio 20 d. baigęs lakūnų mokyklą 
tapo etatiniu karo lakūnu. 1930 m. spalio 20 d. vyr. puskarininkis J. Stankūnas lėktuvu Fokker D-VII išskrido į 
aukštojo pilotažo pratimus. 12 val. 15 min. 400 m aukštyje lėktuvas pateko į suktuką, iš kurio neišsiveržė iki pat 
žemės. Lėktuvas nukrito netoli aerodromo, prie naujai pastatytų Vytauto Didžiojo universiteto Fizikos fakulteto 
rūmų. Karo lakūnas J. Stankūnas žuvo. Buvo palaidotas Kauno kapinėse (Vytauto pr.). Naikinant šias kapines 
perlaidotas Aukštosios Panemunės kapinėse. 


Jono Stankūno kapas Aukštojoje Panemunėje Jonas Stankūnas 

Kazys POVILAITIS 


Kazys Povilaitis — sovietinės kariuomenės majoras 


Karininkas, bibliotekininkas Kazys Povilaitis gimė 
1906 m. balandžio 28 d. Juniškių k., Slavikų vlsč., stam- 
baus ūkininko šeimoje. Tėvas Pranas Povilaitis (1856— 
1938), paveldėjęs tėviškę, 1886 m. vedė Oną Martišiūtę 
(1862-1945) iš Menčikų k., Sintautų vlsč., su kuria su- 
silaukė dvylikos vaikų, bet užaugo tik šeši. Kazys buvo 
priešpaskutinis sūnus šeimoje. Mokėsi Vabališkių pradi- 
nėje mokykloje ir Šakių „Žiburio“ gimnazijoje. Pašauktas 
į Lietuvos kariuomenę pasirinko karininko profesiją. Bai- 
gęs karo mokyklą tarnavo 9-ajame Lietuvos kunigaikščio 
Vytenio pėstininkų pulke. 1942-1946 m. tarnavo 16-ojo- 
je lietuviškoje šaulių divizijoje. Dalyvaudamas kare buvo 
užsiauginęs barzdą, todėl rusai jį vadino caru Nikolajumi. 
Taikos metais dėstė karinius mokslus Žemės ūkio akade- 
mijos studentams, o 1948-1950 m. dirbo Kaišiadorių ka- 
riniame komisariate, kur laisvalaikiu parengė „Povilaičių 
giminės istoriją“ (rankraštis). Į atsargą išėjo 1950 m. tu- 
rėdamas majoro laipsnį. 1950 m. rugsėjo 16 d. susituokė 
su JAV gimusia, bet Kelmės vlsč. užaugusia Ulyte Ule- 
vičiūte, su kuria išaugino dukras Jūratę ir Rūtą bei sūnų 
Rimą. Visi vaikai gavo aukštąjį išsilavinimą. Išėjęs į atsargą 
K. Povilaitis pradėjo vadovauti Kauno viešajai bibliotekai, 
kuri tik kūrėsi. Kartu ir pats neakivaizdiniu būdu mokėsi 
Leningrado N. Krupskajos valstybiniame bibliotekiniame 
institute. Per 25 darbo metus, vadovaujant K. Povilaičiui, 


Lietuvos kariuomenės jauni karininkai. Pirmasis iš dešinės sėdi — Kazys Povilaitis 

Kauno viešoji biblioteka išaugo į vieną didžiau- 
sių bibliotekų Kaune ir jos fonduose jau buvo 
sukaupta 2,6 mln. knygų, pastatyti erdvūs bibli- 
otekos rūmai. 

K. Povilaitis mirė 2000 m. liepos 30 d. Kau- 
ne. Palaidotas Petrašiūnų kapinėse. 


Jaunesnysis leitenantas Kazys Povilaitis, ką tik baigęs Lietuvos karo 
mokyklą 


Kazio Povilaičio rūpesčiu statyti Kauno viešosios bibliotekos rūmai 

Viktoras PETRAVIČIUS 

THE ART OF 
VIKTORAS PETRAVIČIUS 
IDC IOTII0I MILANO 


Dailininkas Viktoras Petravičius gimė 1906 m. 
gegužės 12 d. Bedalių k., Šakių vlsč. Baigęs Kauno 
„Aušros“ berniukų gimnaziją, 1926 m. pradėjo stu- 
dijuoti Meno mokykloje Kaune pasirinkdamas prof. 
Adomo Galdiko grafikos studiją. Pirmą kartą savo 
kūrinius eksponavo 1931 m. Tarptautinėje meno 
paro-doje Čekoslovakijoje. 1932 m. su kitais daili- 
ninkais įkūrė lietuvių menininkų grupę „Forumas“. 
1933 m. baigęs prof. Dobužinskio dekoratyvinės gra- 
fikos studiją keliavo po Vokietiją, Šveicariją, Italiją. 
1935 m. baigęs Kauno meno mokyklą, dalyvavo vi- 
sose lietuvių dailininkų rengiamose parodose. Gavęs 
valdžios stipendiją, 1935 m. studijuoti išvyko į Naci- 
onalinę aukštąją dailiųjų menų mokyklą ir Naciona- 
linę dailiojo ir taikomojo meno akademiją Paryžiuje. 
1937 m. už knygos „Gulbė, karaliaus pati“ (lietuvių 
liaudies pasaka) iliustracijas Tarptautinėje meno ir 
technikos parodoje Paryžiuje laimėjo Didįjį prizą ir 
žiuri narių diplomą. Studijuodamas Paryžiuje V. Pe- 
travičius iliustravo ir lietuvių liaudies pasaką „Marti 
iš jaujos“, Sofijos Kymantaitės-Čiurlionienės „Švent- 
marę“, Liūnės Janušytės „Korektūros klaidą“. Baigęs 
dailės studijas ir dar kiek pakeliavęs po Šveicariją ir 
Italiją dailininkas 1938 m. grįžo į Lietuvą ir surengė 
savo ataskaitines parodas, o 1940 m. pradėjo dėstyti 
Kauno taikomosios dailės institute. Buvo Meno sky- 
riaus pirmininkas, sukūrė kostiumų ir dekoracijų es- 


Algimanto Kezio parengtos knygos „Viktoras Petravičius“, leistos 
1991 m. Cikagoje, viršelio faksimilė 

Viktoro Petravičiaus iliustruotos knygos „Gulbė, karaliaus pati“ 
viršelio faksimilė. 1937 m. 


kizų Kauno valstybiniam teatrui. 1941 m. tapo Vilniaus meno akademijos patarėju ir valdybos nariu. Artėjant 
antrajai sovietinei okupacijai, 1944 m. su šeima persikėlė gyventi į Vieną (Austrija), o 1945 m. — į Miuncheną 
(Vokietija). Ten suorganizavo Jungtinių Tautų išlaikomą UNRRA dailės akademiją ir buvo jos rektoriumi. 
1947 m. sukūrė seriją ekslibrisų, skirtų 400-ųjų lietuviškos knygos metinių sukakčiai paminėti. Gyvendamas 
Europoje iliustravo knygas, organizavo ir dalyvavo įvairiose parodose, leido monografijas. 1949 m. persikėlė į 
JAV ir apsigyveno Čikagoje. Įsidarbino Cicero plieno gamykloje. Dirbdamas dizaineriu ir ten organizuodavo 
parodas, o 1951 m. Čikagos meno instituto kasmetinėje parodoje už lino raižinį „Mano gimtinėje“ laimėjo 
premiją. 1962 m. tapo Čikagos M. K. Čiurlionio meno galerijos direktoriumi ir atidarė savo studiją. 1969 m. 
surengė apžvalginę ankstesnių savo grafikos darbų parodą Vilniaus dailės muziejuje. 1976 m. gavo Lietuvių 
fondo premiją ir po 3 metų iš Čikagos išsikėlė gyventi į Union Pier (Mičigano valstija). 1983 m. ir 1986 m. dar 
surengė savo apžvalgines parodas Vilniaus dailės muziejuje. V. Petravičiaus dailės darbų reprodukcijos išleistos 
atskiromis knygomis, Lietuvių fondas turi įsigijęs jo grafikos darbų rinkinį, o 1982 m. Indianos valstijos Sow:4 
Bend televizijos studija WNIT sukūrė dokumentinį hlmą „Viktoras Petravičius“. 
V. Petravičius mirė 1989 m. rugsėjo 19 d. Union Pier (Mičigano valstija). 


Viktoro Petravičiaus kūrinio „Mano gimtinėje“ (26 x 44,5 cm) fragmentas. 1949 m. 

Juozas OBELIENIUS 


Sudėtinga zanavykų istorinė praeitis. Ir visi zanavykai, jei ne iš Žemaitijos, tai iš Mažosios Lietuvos. Bėgo vyrai 
iš Žemaitijos nuo rekrūtų (25 metų tarnavimo caro kariuomenėje), plaukė per Nemuną į kairinį krantą, kur juos 
jau gynė Napoleono kodeksas. Taip dar baudžiavos laikais Jadagonių k., Lekėčių vlsč., atsirado ir Motiejus Obe- 
lienius, kurio vaikaitis Antanas, stengdamasis šiek tiek prasigyventi, jau brido per Šešupę ir uždarbiavo už Atlanto. 
1906 m. gegužės 19 d. Amerikoje gimė ir mokytojas Juozas Obelienius. Po Pirmojo pasaulinio karo su keturiais 
vaikais tėvai grįžo į Jadagonius. Šiek tiek padidino ūkelį, bet iš nepriteklių neišbrido. Šeima gausėjo ir išaugo iki 
aštuonių burnų. Baigęs pradinę mokyklą ir gyvendamas savarankiškai Juozas mokėsi Vilkijos progimnazijoje. Tė- 
vams atsisakius padėti su kepalėliu duonos pėstute iškeliavo į neseniai susikūrusią Kėdainių mokytojų seminariją. 
Baigęs Mokytojų seminariją grįžo į savo kraštą. Mokytojavo Riogliškiuose (Lekėčių vlsč.), vėliau dirbo Sirvydų 
pradinėje mokykloje, kuri buvo įsikūrusi Šiuoriškiuose. Savišvietos pagrindu išmoko anglų ir vokiečių kalbas. 
1932 m. vedė Valeriją Mamaitytę iš Žemosios Panemunės, o 1933 m. buvo paskirtas Plokščių pradinės mokyklos 
vedėju. Aktyviai dalyvavo kultūriniame gyvenime: režisavo ir apipavidalino Šaulių organizacijos spektaklius, buvo 
Šaulių sąjungos Plokščių būrio vadas, kuravo skautus, jaunalietuvius, tautininkus ir jaunuosius ūkininkus. As- 
meninis mokytojo gyvenimas ir profesija buvo artimai susiję — tai buvo mokytojas iš „Dievo malonės“. Deja, bet 
entuziastingam mokytojui nepavyko daug nuveikti. Vėliau daug kas sakydavo, kad jis savo ankstyva mirtimi išgel- 
bėjo šeimą nuo Sibiro kančių. J. Obelienius susirgo apendicitu, o kai dr. V. Kuzma jį operavo, jau buvo per vėlu. 

J. Obelienius mirė 1937 m. gegužės 15 d. Kaune. Palaidotas Žemojoje Panemunėje. Po Antrojo pasaulinio 
karo Žemojoje Panemunėje per vieną Nemuno potvynį dingo jo rašytas dienoraštis, dokumentai ir surinkta kraš- 
totyrinė medžiaga, tarp kurios buvo ir Plokščių mokyklos istorija. 


Danguolė Obelieniūtė-Grabauskienė 
Vilnius, 1999 m. gruodžio 26 d. 


Juozas Obelienius Juozo Obelieniaus kapas Žemosios Panemunės kapinėse 

Jonas SLUOKSNAITIS 


Mokytojas Jonas Sluoksnaitis gimė 1906 m. gegužės 14 d. 
Kmitiškės k., Paežerėlių vlsč., pasiturinčio ūkininko šeimoje. Iš 
šešių vaikų mokėsi tik Jonas. Baigęs Kauno mokytojų semina- 
riją mokytojavo Seredžiaus vlsč., Kauno apskr. Vedęs mokytoją 
Mariją Mamaitytę, kilusią iš Žemosios Panemunės, gyventi ir 
dirbti persikėlė į Kauną. Paskui mokytojavo Plokščiuose, Gi- 
žuose. 1941 m. rudenį buvo paskirtas Lekėčių pradinės moky- 
klos vedėju. Aktyviai reiškėsi visuomeniniame gyvenime, daž- 
nai sakydavo patriotinio turinio kalbas. Antrosios bolševikinės 
okupacijos pradžioje, kai Šakių apskr. centras kūrėsi Lekėčiuo- 
se, buvo paskirtas Šakių apskr. Liaudies švietimo skyriaus ve- 
dėju, bet tas pareigas ėjo labai trumpai. Gelbėdamas vyrus nuo 
Raudonosios armijos jiems išduodavo mokytojų pažymėjimus. 
Ir kai visa tai paaiškėjo, per 24 valandas buvo priverstas palikti 
Šakių apskr. Vėl teko keltis per Nemuną ir kurtis Seredžiu- 
je. Kurį laiką ten dirbo progimnazijos direktoriumi, o vėliau 
mokytojavo Veliuonoje. Prieš pensiją gyveno pas dukrą Jūratę 
Vilniuje ir dirbo gamykloje. 

J. Sluoksnaitis mirė 1975 m. gruodžio mėn. Palaidotas Ve- 
liuonos kapinėse greta anksčiau mirusios žmonos. 


Jūratė Sluoksnaitytė-Petrulienė 
Vilnius, 1999 m. gruodžio 21 d. 


Jonas Sluoksnaitis — Kauno mokytojų seminarijos 
moksleivis 


Mokytojas Jonas Sluoksnaitis 1929 m. su Žemaitaičių pradinės mokyklos (Seredžiaus vlsč.) mokiniais. Nuotraukos iš dukros Jūratės 
šeimos archyvo 

Juozas ULEVIČIUS 


Juozas Ulevičius apie 1927 m., baigęs paštų, 
telegrafų ir telefonų kursus 


Mano tėvelis, pašto tarnautojas, Juozas Ulevičius gimė 1906 m. 
birželio 9 d. Vorčesteryje (JAV) zanavykės Elžbietos Ališauskaitės- 
Ulevičienės ir Jurgio Ulevičiaus šeimoje. Dar mažą Juozuką tėvai par- 
sivežė į Lietuvą ir jis augo Patašinės k., Veiverių vlsč., Marijampolės 
apskr. 1926 m. baigęs Veiverių vidurinę mokyklą įstojo į Švietimo 
ministerijos organizuotus paštų, telegrafų ir telefonų kursus Kaune. 
1927 m. birželio 4 d. baigęs tuos kursus ir įgijęs pašto ir telegrafo 
valdininko vardą buvo paskirtas dirbti į Aukštosios Panemunės paštą. 
1927 m. rudenį, kai J. Ulevičiui jau ėjo 22 metai, jis buvo pašauk- 
tas atlikti karinę tarnybą Lietuvos kariuomenėje. Tarnavo Šančiuose, 
Kaune, neseniai atkurtame Ryšių batalione. Mokomojoje kuopo- 
je ėjo būrio vado pareigas, turėjo vyresniojo puskarininkio laipsnį. 
1929 m. gegužės 3 d. Mokomosios kuopos vadas raporte rašė: „Vy- 
resn. puskarininkis Ulevičius Juozas visą laiką tarnavo man pavestoje 
kuopoje. Ėjo būrininko pareigas, kurias atliko gerai. Buvo klusnus, 
darbštus, blaivus, drausmingas ir sąžiningas. Per visą tarnavimo laiką 
nebuvo baustas ir teistas.“ Baigęs karinę tarnybą J. Ulevičius buvo 
paskirtas dirbti VI eilės valdininku į Naumiesčio (Šakių apskr.) paštą, 
o 1930 m. pakeltas į V eilės valdininkus ir nuo spalio 15 d. paskir- 
tas Lukšių pašto viršininku. Iki tol Lukšiuose pašto nebuvo, todėl 
J. Ulevičiui ten reikėjo įtemptai dirbti. Lukšiuose sukūrė šeimą: vedė 
Antaniną Strimaitytę, su kuria išaugino sūnų ir dvi dukras. Kokioje 
visuomeninėje veikloje mano tėvelis dalyvavo, nežinau. Tiesa, asme- 
niniame jo archyve yra nuotrauka, daryta 1932 m., kurioje matomi 


vą 


Vyresnysis puskarininkis J. Ulevičius (pirmasis iš dešinės) Ryšių bataliono Mokomosios kuopos užsiėmimo metu 

Lukšių saviveiklininkai po Vinco Mykolaičio-Putino dramos „Valdovas“ 
pastatymo. Toje nuotraukoje atpažinau ir savo tėvelį, kuris „Valdove“ 
atliko kažkurio personažo vaidmenį. Kada tėvelį ištrėmė į Šiaurę, taip 
pat nežinau. Manau, kad 1941 m., nes 1945 m. gruodžio 4 d. rašytame 
laiške jis klausė: „Parašykite, ar miestelis labai nukentėjęs nuo karų.“ Jei 
taip, tai jo pavardė turėtų būti įrašyta „Lietuvos gyventojų genocido“ 
pirmajame tome, bet jos ten nėra. Gal tiesiog niekas nepateikė. Tėvelio 
byloje yra 1941 m. balandžio 14 d. akto nuorašas. Aktą surašė pirminin- 
kas Ksaveras Kairys, Andriejus Bystinas ir Juozas Paulauskas, kuriame 
nurodoma darbo stažas ir karinės tarnybos laikas. Galėjo jis 1944 m. iš 
Lukšių pasitraukti ir 1944 m. ar 1945 m. būti suimtas. Pirmąjį laišką iš 
tėvelio gavome 1945 m. pabaigoje. Tada jis sirgo ir gulėjo ligoninėje, pas- 
kui dirbo statybose. Armenu, kai jau gyvenome Kaune, į duris pasibeldė 
suvargęs žmogus su brezentiniu maišeliu. Aš pašaukiau mamą. Maniau, 
kad tai elgeta, tačiau man tas „elgeta“ pasakė: „Niniuk, tai aš, tavo tėtis.“ 

Grįžęs į laisvę tėvelis pakeitė gimimo vietą, mėnesį ir dieną. Įsidar- 
bino artelėje „Virvė“, o netrukus perėjo į Valgyklų trestą, kur iškopė iki 
vyriausiojo buhalterio pavaduotojo pareigų. 1966 m. išėjo į pensiją. Lais- 
valaikiu mėgo žaisti šachmatais, savo vaikams skaitydavo vokišką knygelę 
apie žvėrelius, o tekstą versdavo į lietuvių kalbą. Grįžęs iš lagerio kun. Bo- 
leslovas Ligeika dažnai viešėdavo mūsų namuose ir su tėte politikuodavo. 

J. Ulevičius mirė 1972 m. gruodžio 17 d. Kaune. Palaidotas Aukšto- 
sios Panemunės kapinėse. 


Nijolė Ulevičiūtė-Ramanauskienė 
Kaunas, 2001 m. liepos 15 d. 


Juozas Ulevičius — Lukšių pašto viršinin- 
kas apie 1930 m. 


Lukšių saviveiklininkai 1932 m., pastatę Vinco Mykolaičio-Putino dramą „Valdovas“ (režisierius Mazalauskas). Juozas Ulevičius stovi 


antrasis iš dešinės 

Tokie laiškai — trikampiai, iš cemento maišelių popieriaus ir net beržo tošies — stalinizmo laikais užplūdo Lietuvą iš Sibiro 
lagerių ir tremties vietų 

1945 m. gruodžio 4 d. Juozo Ulevičiaus rašyto laiško faksimilė 

Antanas KRIŠTOLAITIS 


Agronomas, ekonomistas Antanas Krištolaitis gimė 1906 m. liepos 3 d. Vaitiškių k., Būblelių vlsč. Gimnazi- 
ją lankė Marijampolėje. Besimokydamas Dotnuvos žemės ūkio technikume su kitais tos mokyklos moksleiviais 
dalyvavo Klaipėdos sukilime. Po Klaipėdos išvadavimo vėl grįžo į Dotnuvą ir tęsė mokslą. 1926 m. įgijęs agro- 
nomo diplomą pradėjo dirbti Dauguose. 1928 m. tobulinosi Olandijoje, o grįžęs į Lietuvą dirbo Garliavoje. 
1931-1940 m. ėjo Ukmergės apskr. agronomo pareigas. Dirbdamas Ukmergėje, 1936 m. Vytauto Didžiojo 
universitete įgijo ekonomisto diplomą. Aktyviai veikė ūkinėse organizacijose, bendradarbiavo spaudoje. Bolševi- 
kams okupavus Lietuvą buvo atleistas iš apskrities agronomo pareigų, o 1940 m. liepos 12 d. suimtas ir kalintas 
Ukmergės kalėjime. Būdamas nestiprios sveikatos kalėjime susirgo džiova. 1941 m. birželio 23 d. sukilėliams 
išvadavus Ukmergę, buvo taip nusilpęs, kad iš kalėjimo kameros draugams teko jį išnešti. Kiek pasitaisęs dirbo 
Veprių žemės ūkio mokykloje. 

A. Krištolaitis mirė 1943 m. spalio 21 d. Kaune. Palaidotas Petrašiūnų kapinėse. 


BDTHUVOS 20 TECANIKUA, A 
, KRIKUM 
DALYVAVĘ KLAIPĖDOS Kaas "i 
T ATVADAVIME: ||| 
S EUD2YS 2PLEDA 
1.BERTAŠIUS 


KBUTAVIČIUS 
S.BALTRAMIJŪKAS 
1.8USMA 


M.BAKAITIS 
B.GURSKAS J.LAZAUSKAS 
A.GUBJURGIS A.LIBC 
A Kap L- 
„GAIGALA ) 
E Etožius V.MARTINAITIS 
BURVIKAS 


Antanas Krištolaitis. Nuotrauka iš antkapinio paminklo Paminklinė lenta Klaipėdos krašto sukilimo dalyviams Dotnu- 
voje, kurioje be Antano Krištolaičio įrašytos ir zanavykų Jono 
Dėdino ir Andriaus Valucko pavardės 

Simonas KAUNAS 


Kulturtechnikas Simonas Kaunas gimė 1906 m. lie- 
pos 18 d. Balseliškių k., Sintautų vlsč. Baigęs gimnaziją 
mokėsi Dotnuvos aukštesniojoje kulturtechnikų moky- 
kloje. Dirbo pagal specialybę Žagarėje. Su žmona Ona 
Adomaityte-Kauniene susilaukė dviejų dukrų: Dovilės ir 
Vidmantės. Nuo 1941 m. liepos mėn. dirbo Žagarėje pir- 
mininko pavaduotoju ūkio reikalams. Prieš suimant dirbo 
Alsėdžiuose (Plungės apskr.) inžinieriumi-melioratoriumi. 
Karo tribunolo 1947 m. birželio 10 d. nuteistas 20 metų 
lagerio ir 5 metams tremties. 

S. Kaunas mirė 1948 m. gruodžio 9 d. Vorkutos lage- 
ryje. Palaidojimo vieta nežinoma. 

S. Kauno žmona O. Kaunienė su dukromis buvo iš- 
tremta į Tomską. Ten 1953 m. ir mirė. Dukros ir žentai 
1990 m. jos palaikus pervežė į Lietuvą ir perlaidojo Elek- 
trėnų kapinėse. 


Feliksas Gediminas Kaunas 


Kaunas, 1999 m. 


Simonas Kaunas. 1935 m. nuotrauka 


Simonas Kaunas su tėvu Jurgiu Kaunu (1872-1946) tėviškėje sugebėjo ne tik gražiai dūmą patraukti, bet ir dalykiškai pakalbėti. 
Fotografuota 1935 m. Balseliškiuose 

Antanas KURAS 


Mokytojas, agronomas Antanas Kuras gimė 1906 m. liepos 27 d. Valių k., Žvirgždaičių vlsč. 1927 m. ekster- 
nu baigė Marijampolės gimnaziją, o 1931 m. — ir Mokytojų seminariją. 1931 m. rudenį buvo pašauktas į karinę 
tarnybą ir nukreiptas į Karo mokyklą. 1932 m. rugsėjo 15 d. baigė Karo mokyklos VII aspirantų laidą suteikiant 
pėstininkų atsargos jaunesniojo leitenanto laipsnį ir paleistas į karininkų atsargą. 1932-1935 m. mokytojavo 
Gudonių pradinėje mokykloje (Alytaus apskr.), nuo 1935 m. — Dotnuvos amatų mokyklos mokytojas. Dirb- 
damas Dotnuvoje baigė Žemės ūkio akademiją ir tapo agronomu. Vokiečių okupacijos metais buvo Belvederio 
pienininkystės mokyklos mokytojas. Karo pabaigoje pasitraukė į Vokietiją. Dirbo Getingeno lietuvių tremtinių 
stovykloje progimnazijos mokytoju ir pradinės mokyklos vedėju. 1949 m. emigravo į JAV. Gyveno Čikagoje. 

A. Kuras mirė 1996 m. vasario 25 d. Palaidotas Žvirgždaičių kapinėse. 


Pašešupiai 

Antanas Juozas VASILIAUSKAS-VASAITIS 


Miškininkas, pedagogas, spaudos darbuotojas Antanas Juozas Vasiliauskas (nuo 1955 m. — Antanas Juozas 
Vasaitis) gimė 1906 m. liepos 29 d. Karalių k., Višakio Rūdos vlsč. Mokėsi Marijampolės Rygiškių Jono gimna- 
zijoje, kurią baigė 1925 m. Studijavo Dotnuvos žemės ūkio akademijos Miškininkystės skyriuje. Baigęs aukštuo- 
sius mokslus dirbo girininku, o 1930-1932 m. — Miškų departamento atstovu Viešvilės, Klaipėdos lentpjūvėse. 
1935-1939 m. buvo Klaipėdos medžio sindikato direktoriumi. Atkūrus Miškininkystės skyrių Dotnuvoje, nuo 
1940 m. sausio 26 d. A. J. Vasiliauskas pradėjo dirbti docentu, vėliau — profesoriumi. 1941 m. liepos 1 d. buvo 
paskirtas Miškų departamento direktoriumi, bet vokiečiai juo nepatikėjo ir netrukus buvo atleistas iš užimamų 
pareigų, todėl vėl grįžo į universitetą, kur buvo išrinktas Miškininkystės fakulteto dekanu. 1944 m. A. J. Vasi- 
liauskas su šeima pasitraukė į Vakarus. Pasibaigus karui gyveno Nuertingeno lietuvių pabėgėlių stovykloje, kur 
įsteigė lietuvių gimnaziją ir buvo jos direktoriumi. 1948 m. išvyko į JAV. Dirbo įvairius darbus. Buvo „Lietuvių 
enciklopedijos“ administratoriumi ir Nekalto Prasidėjimo Mergelės Marijos seserų vienuolyno, statomo Putno- 
ne, Statybos komiteto pirmininku. 1957 m. pradžioje A. J. Vasaitis buvo paskirtas į JAV miškų produktų tyrimo 
laboratoriją Medisone. 1959 m. persikėlė gyventi į Vašingtoną ir dirbo Federalinės valdžios miškų tarnybos 
centro įstaigoje. Išėjęs į pensiją netoli Putnono pasistatė namą ir gražios gamtos prieglobstyje dirbo darže, sode, 
gėlyne. A. J. Vasaitis buvo įvairių lietuviškų organizacijų narys, aktyviai bendradarbiavo spaudoje. Spausdinosi 
„Mūsų giriose“, „Girios aide“, „XX amžiuje“, „Drauge“, buvo „Lietuviškos enciklopedijos“ bendradarbis. 

A. J. Vasaitis mirė 1983 m. spalio 30 d. Palaidotas Putnone. 


Antano Juozo Vasiliausko-Vasaičio gimtosios apylinkės. 1996 m. nuotrauka 

Kun. Kazimieras KUDIRKA 


Kun. Kazimieras Kudirka gimė 1906 m. liepos 29 d. Murinų k., Būblelių vlsč., stambaus ūkininko dau- 
giavaikėje šeimoje. Mokėsi Naumiesčio „Žiburio“ progimnazijoje ir Marijampolės Rygiškių Jono gimnazijoje. 
1925 m. įstojo į Vilkaviškio kunigų seminariją, kurią 1931 m. baigęs ir gavęs kunigo šventimus pradėjo dirbti 
vikaru Pažėrų parapijoje. Vėliau dirbo Krosnoje, Sintautuose, Prienuose, Kalvarijoje, Akmenynėje, Liubave, 
Kučiūnuose, vėl tarp savo zanavykų Sintautuose, Paežerėliuose ir Mindauguose. Jo broliai ūkininkai Vincas ir 
Pranas (apie juos „NVK“, t. 3), o taip pat ir mokytojas Justinas (apie jį „NKV“, t. 4) bolševikinių okupantų 
buvo ištremti į Sibirą, ūkiai išardyti, gyvenimas sugriautas. Kun. Kazimieras buvo uolus Kristaus vynuogyno 
darbininkas, ramus, niekada nesiveldavo į konfliktines situacijas, sakydavo ilgokus, bet nuoseklius pamokslus. 
Visur ir visuomet stengėsi padėti savo parapijiečiams. 

Kun. K. Kudirka mirė 1994 m. kovo 23 d. Palaidotas Mindaugų parapijos bažnyčios šventoriuje. 


BAN JUMLJATAS 
KAZIMIERAS KUDIRKA 
G 094 


Kazimieras Kudirka jaunystėje Kun. Kazimiero Kudirkos kapas Mindaugų bažnyčios šventoriuje 

1928 m. Murinuose ant Novos kranto. Iš kairės į dešinę: mokytojas Justinas Kudirka, klierikas Kazimieras Kudirka, mokytojas Kun- 


caitis ir Antanas Kudirka 


Kun. Kazimiero Kudirkos primicijų šventimo svečiai 


Ir Sibiro tremtyje zanavykai sugebėdavo tapti ratuoti 


Prie Sirvintos 

Kun. Vytautas DEMIKIS 


Kun. Vytautas Demikis gimė 1906 m. rugpjūčio 4 d. Liepalotų k., Būblelių vlsč. 1930 m. baigė Marijampo- 
lės valstybinę gimnaziją, o 1934 m. — Vilkaviškio kunigų seminariją. 1934 m. birželio 17 d. įšventintas kunigu. 
Vikaravo keliose parapijose. 1941 m. rugsėjo 28 d. Kamšų k., Suvalkų Kalvarijos vlsč., įsteigė Mindaugų para- 
piją, kur dirbo iki 1943 m., kol buvo perkeltas į Valakbūdį. Artėjant antrajai bolševikinei okupacijai, 1944 m. 
pasitraukė į Vakarus. Vokietijoje buvo Blombergo ir Diepholzo lietuvių pabėgėlių stovyklų kapelionas. Atvykęs 
į JAV dirbo Patersono lietuvių parapijoje vikaru, o taip pat ir mokytojavo šeštadieninėje lietuvių mokykloje. 

Kun. V. Demikis mirė 1963 m. kovo 3 d. Patersone. 


Kun. Vytautas Demikis Liepalotų kaimo Demikių šeimos kapas Kudirkos Naumiesčio 


kapinėse 

Jonas JABLONSKIS 


Žurnalistas, vertėjas Jonas Jablonskis gimė 1906 m. rugpjūčio 5 d. Vilniuje. Būdamas 11-12 metų išvertė 
Meterlinko „Mėlynąją paukštę“, kurią vėliau su Adomo Galdiko iliustracijomis išleido M. Yčas. J. Jablons- 
kis studijavo Kauno universitete, tarnavo kariuomenėje, turėjo jaunesniojo leitenanto karinį laipsnį. Išvertė 
O. Vaildo, R. Tagorės, R. Kiplingo, C. Dikenso, S. Lagerlefo, G. Anuncijaus kūrinių. Pulkininkas J. Petrui- 
tis knygoje „Kaip jie mus sušaudė“ rašė: „Kuo nusikalto „naujosios santvarkos“ kūrėjams lietuvių kalbos tėvo 
Jono Jablonskio (apie jį „NKV“, t. 1, p. 117) sūnus Jonas? Ar ne dėl to, kad baigęs Kauno universitetą tarnavo 
Užsienio reikalų ministerijoje?“ Nuo 1936 m. rudens dirbo diplomatinį darbą Stokholme, vėliau — pirmuoju 
sekretoriumi Lietuvos pasiuntinybėje Berlyne. Atšauktas į Kauną dirbo Eltoje. Bolševikams okupavus Lietuvą, 
1941 m. sausio 4 d. buvo suimtas, kalintas Kaune, nuteistas mirti. 1941 m. birželio 23 d. iš Kauno sunkiųjų 
darbų kalėjimo išvežtas link Minsko. 1941 m. birželio 26 d. sušaudytas netoli Bigosovo geležinkelio stoties 
(Polocko sr., Baltarusija). 


Kalbininko Jono Jablonskio tėviškė — Rygiškės 

Antanas VALAITIS 


Mokytojas Antanas Valaitis gimė 1906 m. rugpjūčio 11 d. Skaisgirių k., Sin- 
tautų vlsč. Šeimoje buvo penktasis vaikas. Kaip jauniausią sūnų tėvai nutarė leisti į 
mokslus. Antanukas mokėsi Zyplių ir Katilių pradžios mokyklose, o baigęs Šakių 
„Žiburio“ gimnaziją ir atlikęs karinę prievolę Lietuvos kariuomenėje studijavo Kau- 
no universiteto Filosofijos ir teologijos fakultete prancūzų ir lotynų kalbas, pedago- 
giką, psichologiją ir logiką. Baigęs studijas Vytauto Didžiojo universitete, 1931 m. 
pradėjo dirbti katalikų jaunimo organizacijoje „Pavasaris“ generaliniu sekretoriumi 
ir „Jaunimo vado“ redaktoriumi. 1937 m. su valstybine stipendija išvyko studijuoti 
į Lilio universitetą Prancūzijoje. Bolševikams okupavus Lietuvą ir nutraukus sti- 
pendijas neturėdamas lėšų pragyvenimui užsienyje buvo priverstas grįžti į Lietuvą. 
1940) m. A. Valaitis pradėjo mokytojauti Krakėse (Kėdainių apskr.). 1944-1951 m. 
Veliuonos gimnazijoje dėstė prancūzų kalbą ir buvo tos mokyklos inspektoriumi. 


Ten sukūrė šeimą vesdamas Minelgų k. ūkininkaitę Teodorą Lekečinskaitę, augino 
dukrą Zitą. 1951 m. rugsėjo 5 d. A. Valaitis buvo suimtas ir 25 metams įkalin- 
tas Sibiro lageriuose. Kalėjo Norilske, Irkutsko sr. ir Mordovijoje. Į Lietuvą grįžo 
1976 m. būdamas antros grupės invalidas ir visą laiką gyveno žmonos gimtinėje 
Minelgų k., Veliuonos apyl. 

A. Valaitis mirė 1998 m. gruodžio 24 d. Palaidotas Stakių kapinėse. ĮJamžinda- 
ma šio tauraus zanavyko šviesų atminimą, Jurbarko r. taryba 2000 m. gegu- 
žės 17 d. sprendimu Nr. 22 Gausantiškių pagrindinei mokyklai suteikė Antano 
Valaičio vardą. 


Zita Valaitytė-Kazinienė 
Minelgai, 2000 m. spalio 25 d. 


Antanas Valaitis 1961 m. Mor- 


dovijoje 


—- p, 
„ei a 

Antanas Valaitis su artimaisiais tėviškėje. 1976 m. rugsėjo 26 d. nuotraukos 

Antanas MATIJOŠAITIS 


Miškininkas Antanas Matijošaitis gimė 1906 m. rug- 
pjūčio 14 d. Kuodžių k., Sintautų vlsč. 1917 m. Papar- 
tynų k. atsidarius pradinei mokyklai Antanukas buvo 
priimtas į antrąjį skyrių. 1919 m. pradėjo mokytis Šakių 
„Žiburio“ gimnazijoje, o ją baigęs pasirinko miškininko 


profesiją ir išvyko mokytis į Aukštesniąją miškų mokyklą 
Alytuje. 1930 m. gavęs miškininko diplomą buvo pa- 
skirtas Kauno girininkijos žvalgu, o nuo 1931 m. gegu- 
žės mėn. — Pakruojo urėdijos girininku be girininkijos. 
1932 m. spalio 1 d. buvo paskirtas Joniškėlio girininki- 
jos girininku ir ten dirbo net 56 metus. Girininkiją rado 
apleistą. Teko statyti naujus pastatus, tvarkyti miškus. Ir 
nugyventa girininkija greitai tapo pavyzdinė. A. Matijo- 
šaičiui buvo patikėtas būsimųjų miškininkų auklėjimas, 
kurie Joniškėlio girininkijoje atlikdavo praktiką. Ten 
dirbdamas sukūrė šeimą. 1967 m. A. Matijošaičiui buvo 
suteiktas Nusipelniusio miškininko garbės vardas. 

A. Matijošaitis mirė 1993 m. gegužės 23 d. Joniškėly- 
je. Palaidotas Joniškėlio kapinėse. 


Valerija Matijošaitienė 
1995 m. rugpjūčio 14 d. 


Antanas Matijošaitis. 1933 m. nuotrauka 


Kuodžių kaimo Matijošaičiai su savo artimaisiais. Pirmoje eilėje: Agota Marijošaitytė, Antanas Matijošaitis; antroje eilėje stovi: Juozas 


Matijošaitis, Juozas Pavalkis iš Akėčių, Kunigunda Matijošaitytė-Žibutienė, Marija Matijošaitienė, Petras Matijošaitis; trečioje eilėje: Jonas 
Matijošaitis, Pranutė Užupytė-Pavalkienė, Antanina Matijošaitytė, kun. Viktoras Pavalkis, Marcelė Matijošaitytė ir Juozas Žibutis. 1932 m. 

rugpjūčio 7 d. nuotrauka 


že PS AE 
Kuodžių kaimo Matijošaičiai su savo svečiais. Pirmoje eilėje: kun. Vytautas Demikis, Marcelė Matijošaitytė, agronomas Justinas 
Banaitis, kun. Pranas Riauba, Agota Matijošaitytė, Jonas Matijošaitis; antroje eilėje: Antanas Matijošaitis, Antanina Matijošaitytė, 


kun. Jurgis Riauba, Marija Bacevičiūtė iš Vaitiekupių ir Juozas Matijošaitis. 1933 m. liepos 23 d. nuotrauka 


Zanavykų baikeriai apie 1933 m. Akėčiuose. Kairėje ant pirmojo motociklo — mokytojas Jurgis Pavalkis (apie jį „NKV“, t. 4, p. 57), 
ant antrojo motociklo — mokytojas Petras Barniškis, jo keleivė — Ona Pavalkytė, ant trečiojo motociklo — keleivis Jonas Matijošaitis. 


Nuotraukos iš Matijošaičių šeimos archyvo 

Kazys LOZORAITIS 


Kazys Lozoraitis 


Baltušiai mūsų dienomis 

Atsargos karininkas, policijos darbuotojas Kazys Lo- 
zoraitis gimė 1906 m. rugpjūčio 28 d. Baltušių k., Barzdų 
vlsč. Baigė Pilviškių progimnaziją. 1927 m. rudenį buvo 
pašauktas į Lietuvos kariuomenę. 1929 m. vasario 19 d. 
baigus Karo mokyklos III aspirantų laidą ir suteikus jam 
pėstininkų atsargos leitenanto laipsnį išleistas į karininkų 
atsargą. Nuo 1933 m. dirbo policijos nuovadų viršininku 
Vilkaviškyje, Zarasuose, Antazavėje, Antalieptėje. Buvo 
aktyvus Lietuvos šaulių sąjungos narys, nuo 1937 m. — 
Šaulių būrio vadas. Sovietų Sąjungai okupavus Lietuvą 
iš darbo atleistas grįžo į Baltušius. 1941 m. birželio 14 d. 
kartu su šeima buvo suimtas ir ištremtas į Altajaus kr. 
Trėmimo metu vagone K. Lozoraičio žmona Antanina 
Paškevičiūtė-Lozoraitienė (1904-1978) pagimdė dukrą 
Ramutę (1941-1942), kuri neišgyveno ir mirė tremty- 
je. Tremtyje mirė ir sūnus Gintautas (1937-1942), ir tai 
atsitiko, kai 1942 m. šeima buvo dar kartą tremiama iš 
Altajaus kr. į Jakutiją. 1957 m. K. Lozoraitis su likusiais 
šeimos nariais grįžo į Lietuvą. Dirbo Ežerėlio durpyne. 

K. Lozoraitis mirė 1962 m. Palaidotas Pilviškių ka- 
pinėse. 


Antanas NAUJOKAS 


Karininkas Antanas Naujokas gimė 1906 m. rugsėjo 16 d. Kar- 
dokų k., Višakio Rūdos parapijoje. 1925 m. baigė Kauno aukštes- 
niąją technikos mokyklą. 1925 m. rudenį įstojo į Karo mokyklą. 
1928 m. rugsėjo 8 d. ją baigė gaudamas karinį pėstininkų leitenan- 
to laipsnį ir buvo paskirtas 2-ojo pėstininkų pulko 3-iosios kuopos 
jaunesniuoju karininku. 1932 m. baigė Vytauto Didžiojo karinin- 
kų kursų Technikos skyrių ir buvo perkeltas į Autorinktinę. Nuo 
1935 m. rugpjūčio 1 d. — Mokomosios kuopos vyr. karininkas. 
1937 m. pradžioje jam buvo suteiktas kapitono laipsnis. Atgavus 
Vilniaus kraštą buvo komandiruotas į Vilniaus rinktinę vado žinion. 
1940 m. sausio 30 d. buvo perkeltas į Karo aviaciją ir paskirtas Tech- 
nikos dalies autobūrio vadu. Bolševikams okupavus Lietuvą ir likvi- 
duojant Lietuvos kariuomenę buvo paskirtas RA 29 ŠTK atskirosios 
aviacijos eskadrilės autotransporto būrio vadu ir laikinai paliktas 
Karo aviacijos likvidavimo darbams. Kilus Vokietijos ir SSSR karui 
pateko į vokiečių nelaisvę. Paleistas grįžo į Kauną ir dirbo Greitosios 
pagalbos autodalies viršininku. Prasidėjus antrajai sovietinei okupa- 
cijai buvo suimtas, bet pritrūkus įkalčių byla buvo nutraukta ir iš 
kalėjimo paleistas. Nuo 1953 m. dirbo inžinieriumi Sveikatos ap- 
saugos ministerijos Statybos ir remonto valdyboje. 1963-1970 m. 
dirbo Kauno baldų kombinate. 

A. Naujokas mirė 1989 m. kovo 29 d. Kaune. Palaidotas Karmė- 
lavos kapinėse. 


Antanas Naujokas 


Paslaptimi dvelkia Zanavykų girios 

Jonas ABRAITIS 


Jonas Abraitis su tėvo Vinco Abraičio padirbdintu mu- 
zikos instrumentu Vilkaviškio „Žiburio“ gimnazijoje 


Karininkas Jonas Abraitis gimė 1906 m. rugsėjo 19 d. Vė- 
darų k., Barzdų vlsč., stambaus ūkininko, turinčio 47 ha že- 
mės, šeimoje. Tėvas Vincas Abraitis buvo apsišvietęs ir plačiai 
žinomas ūkininkas, nuolat palaikė ryšius su mūsų kalbos tėvu 
Jonu Jablonskiu, o spaudos draudimo metais savo sodybos 
gandralizdyje slėpė knygnešių nešamas knygas, kurių caro žan- 
darai nė karto kratos metu nesurado. Motina Onutė Olekaitė- 
Abraitienė buvo kilusi iš Žardelių k. (Barzdų vlsč.), jos brolis 
Kazimieras Oleka (apie jį „NKV“, t. 2, p. 34) buvo Lietuvos 
Respublikos VII ir VIII Ministrų kabineto vidaus reikalų mi- 
nistras. J. Abraitis besimokydamas Vilkaviškio „Žiburio“ gim- 
nazijoje dalyvavo mokinių estetinio lavinimo komisijos vei- 
kloje. Baigęs gimnaziją buvo pašauktas atlikti karinę tarnybą. 
Kaip vyresnysis brolis Vincas, taip ir Jonas įstojo į Karo moky- 
klą. 1929 m. vasario 19 d. baigus karinius mokslus (III aspi- 
rantų laidą) ir gavus leitenanto laipsnį buvo paleistas į atsargą. 
Nuo 1928 m. kovo 18 d. tarnavo pasienio policijoje. Lietuvos 
Vyriausybei stiprinant kovą su kontrabanda Lietuvos-Lenkijos 
pasienyje, 1935 m. buvo paskirtas Seinų-Marijampolės baro 
II rango viršininku. 1937 m. lapkričio 15 d. tikrinant pasienio 


Garsioji Barzdų futbolo komanda. Centre sėdi komandos kapitonas Jonas Abraitis 

postus prie Žaliosios iš pasalų buvo nukautas kontrabandininkų. 
J. Abraitis buvo aktyvus Šaulių sąjungos narys. 1937 m. buvo paskirtas Marijampolės rinktinės būrio vadu. 
Apdovanotas Lietuvos Nepriklausomybės medaliu (1928). Buvo vedęs Veroniką Žečytę (1906-1949). Augino 


sūnus Algimantą (g. 1932) ir Rimgaudą (g. 1934), kuris atkūrus Lietuvos Nepriklausomybę apgynė habil. dak- 
taro disertaciją ir tapo profesoriumi. 


Rimgaudas Abraitis 
Kaunas, 2003 m. liepos 5 d. 


Jonas Abraitis su Veronika Žečyte-Abraitiene jų vestuvių dieną. Jonas Abraitis su žmona Veronika, sūnumis Algimantu ir Rim- 
1930 m. nuotrauka gaudu apie 1936 m. 

Marija ŽILIŪTĖ-EGLUTĖ 


Gimiau 1906 m. rugsėjo 11 d. Gelgaudiškyje. 1910 m. išvažiavo- 
me gyventi į Jurbarką. Ten baigiau pradinę mokyklą ir gimnaziją. Vėliau 
įstojau į Aukštesniąją mergaičių mokyklą Vokietijoje, paskui — į Aukštes- 
niąją medicinos mokyklą. Ją baigusi grįžau į Lietuvą. Dirbau Raudonojo 
Kryžiaus ligoninėje Kaune, vėliau — Klaipėdoje. Vokiečiams okupavus 
Klaipėdos kraštą grįžau į Kauną ir dirbau Raudonojo Kryžiaus ligoninėje 


medicinos seserimi. Prasidėjus neramumams gyventi persikėliau pas tė- 
vus į Jurbarką. Dirbau Tuberkuliozinėje sanatorijoje. Vokiečių okupacijos 
metais įsitraukiau į pasipriešinimo organizaciją, kuriai vadovavo mokyto- 
jas Petras Paulaitis. Kartą, jau užėjus rusams, buvau iškviesta į Jurbarko 
saugumą. Klausinėjo apie Tuberkuliozinės ligoninės gydytojus ir gene- 
rolą Plechavičių, kuris vokiečių okupacijos metais gulėjo toje ligoninėje. 
Bandė mane užverbuoti. Aš atsisakiau sakydama, kad dar pagalvosiu. Jie 
mane paleido. Netrukus mūsų namuose buvo padaryta krata, bet manęs 
nerado. Po visų tų įvykių perėjau į P. Paulaičio būrį. P. Paulaitis buvo 
pirmasis partizanų organizatorius Jurbarko apylinkėse. Į jo būrį įstojau 
1945 m. vasario 2 d. Būryje buvo apie 20 žmonių, turėjome du kulkos- 
vaidžius. Pirmąją žiemą gyvenome dviejuose bunkeriuose Jurbarko miš- 
Marija Žiliūtė gyvenimo saulėlydyje kuose. Tą rudenį šalia mūsų bunkerį įsirengė ir Girdžių partizanų būrio 
vyrai. Vieną dieną jie išėjo pasirinkti maisto ir buvo užpulti rusų. Jie grįžo 
tik antrą naktį. Vienam iš jų buvo peršauta ranka. Jiems grįžus, auštant 
rusai puolė stovyklą. Įvyko kautynės. Aš tuomet buvau bunkeryje su ser- 
gančiu partizanu Unte, kilusiu nuo Zarasų. Teko trauktis. Per kautynes 
iš bunkerio mudu iššokome paskutinieji. Untė dengė mane ir traukėsi 
atsišaudydamas. Pakirstas priešo kulkos jis krito prie mano kojų. Po to 
įvykio mūsų būrys persikėlė prie Smalininkų. Tada aš miške jau nebegy- 
venau. Slapsčiausi pas gerus žmones, kurie man ne kartą išgelbėjo gyvy- 


Marija Žiliūtė (sėdi trečioji iš dešinės prie mokytojo) — Jurbarko gimnazijos antros klasės mokinė 

bę. Į būrį eidavau tik tada, kai kas nors sirgdavo ar būdavo sužeistas. 
Po mikroinsulto teko slaugyti ir Lietuvos ginkluoto pasipriešinimo 
vadą Joną Žemaitį-Vytautą. Tuomet jis gyveno netoli Pavidaujo k. 
Paralyžius nebuvo labai sunkus. Gydžiau nuo pavasario iki suėmi- 
mo. Ir J. Žemaitis pasveiko. Prie Pavidaujo k. kartu su juo ir buvau 
apsvaiginta sprogusios granatos su specialiu nuodų užtaisu. Sąmonę 
atgavau tik Vilniaus saugumo požemio kameroje. Tardė septynis mė- 
nesius, paskui teisė. Gavau 25 metus, o J. Žemaitį nuteisė sušaudyti. 
Po teismo jis buvo labai ramus ir malonės prašymo nerašė. Nerašiau 
ir aš. Po teismo išvežė į Lukiškių kalėjimą. 1954 m. atsidūriau Mas- 
kvos persiuntimo punkte ir buvau uždaryta kameroje su nėščiomis 
kriminalistėmis. Iš Maskvos išvežė į Mordovijos 6-ąjį lagerį. Ten su- 
sirgau plaučių uždegimu ir buvau pripažinta II grupės invalide bei 
išgabenta į invalidų lagerį Nr. 10. Paskui kalėjau Permės lageryje. Iš 
Permės nuvežė į Mordovijos 6-ąjį lagerį. 1956 m. komisija sumažino 
man, kaip invalidei, bausmę iki 10 metų. Iš Mordovijos vežė į Keme- 
rovo sr. (Suslovo r.), o iš ten — į Irkutsko sr. Taišeto lagerį, iš kurio ir 
buvau paleista. Atvažiavau į Vilnių pas brolį Vitą. Ten neregistravo. 
Broliui buvo daug vargo. Po kiek laiko mane iškvietė į teismą, kad 
susimokėčiau teismo išlaidas. Kadangi neturėjau pinigų, atėjo teismo 
vykdytoja aprašyti turto. Tačiau aš neturėjau jokio turto ir pinigų, dėl 
to likau amžiams skolinga sovietų valdžiai už tai, kad ji mane nuteisė. 


Marija Žiliūtė 
Parengta pagal Jadvygos Bartašienės užrašytą M. Žiliūtės 
autobiografiją iš „Laisvės kovų archyvo“ Nr. 19 


M. Žiliūtė mirė 1994 m. gruodžio 27 d. Palaidota Jurbarko 
kapinėse. 


4 VPU KIA AA. 
; Ą 3 
Laika. Danono V/š 
Mmydimas. sesuo] 


Marijos Žiliūtės autografas 1919 m. 


Marija Žiliūtė (stovi antroji iš dešinės) su Klaipėdos Raudonojo Kryžiaus ligoninės gailestingosiomis seselėmis 

Česlovas Vincas KAUNAS 


Česlovas Vincas Kaunas gimė 1906 m. rugsėjo mėn. Aržuolupių k., Šakių vlsč., ūkininkų Jono Kauno ir 
Elžbietos Vaičiukauskaitės-Kaunienės šeimoje. Tėvas buvo Aržuolupių k. seniūnas. Česlovas Vincas buvo vie- 
nuoliktas vaikas vienuolikos vaikų šeimoje. Augo keturi broliai ir septynios seserys. Mokėsi Šakių „Žiburio“ 
gimnazijoje. Nuo 1922 m. kartu su broliu Jonu mokėsi Lietuvos mokytojų profesinės sąjungos suaugusiųjų 
gimnazijoje Kaune, kurią sėkmingai baigė. Apie 1927-1938 m. studijavo Kauno Vytauto Didžiojo universiteto 
Humanitarinių mokslų fakultete. Nuo 1922 m. susipažinęs su būsimu garsiu keliautoju Antanu Paškevičiumi 
(Poška) susidomėjo esperanto kalba, žurnalistiniu darbu ir vertimais. Mokėjo vokiečių, anglų ir esperanto kalbas, 
suprato prancūziškai. Bendradarbiaudamas su A. Poška, kuris 1929 m. išvyko į Indiją, C. V. Kaunas redaguo- 
davo jo atsiųstus reportažus ir spausdindavo katalikiškame „Mūsų laikraštyje“. Po metų A. Poškai nustojus siųsti 
reportažus Č. V. Kaunas savarankiškai tęsė nuotykingų kelionių aprašymus, gausiau pagražintus savo fantazija, 
su rubrika „Nuotykiai keliaujant“. Reportažai buvo spausdinami „Mūsų laikraštyje“ iki 1940 m. rugpjūčio 
mėn., kai laikraštis rusų okupacinės valdžios buvo uždarytas. Po reportažais C. V. Kaunas pasirašinėdavo Jono 
Kudreikio slapyvardžiu. Uždarius laikraštį Č. V. Kaunas pradėjo dirbti Kauno tuberkulioziniame dispanseryje. 
Karo metu, 1943 m. susiviliojęs įdomesniu darbu tapo karo korespondentu prie lietuviškųjų batalionų. 1943— 
1944 m. periodikoje: „Savaitė“, „Lietuviai“, „Savitarpinės pagalbos žinios“, „Ūkininko patarėjas“ ir kituose lei- 
diniuose buvo spausdinami Č. V. Kauno reportažai iš fronto gyvenimo. Frontui ritantis į Vakarus Č. V. Kaunas 
pakliuvo į „Kuršo katilą“, kur patekęs į nelaisvę atsidūrė Bielomoro kanalo statybose. Iš ten ištrūkęs, 1947 m. 


Česlovas Vincas Kaunas - Jonas Kudreikis. 1925 m. nuotrauka = Kaunų šeimos kapas Lukšių kapinėse. Cia ilsisi ir Ceslovo Vinco 
Kauno palaikai 

grįžo į Lietuvą, kur dirbo buhalteriu įvairiose įstaigose ir kolūkiuose. 1953 m. spalio 8 d. Č. V. Kaunas susituokė 
su Janina Paulavičiūte. Vaikų neturėjo. C. V. Kauno originaliosios kūrybos — nuotykinės literatūros — palikimas 
sudaro daugiau nei 2 000 mašinraščio puslapių. Č. V. Kauno literatūrinis palikimas saugomas Šakių savival- 
dybės viešojoje bibliotekoje ir Zanavykų muziejuje. 2005-2006 m. Albino Degučio ir Albino Borisevičiaus 
pastangomis Č. V. Kauno literatūrinis palikimas suredaguotas ir sukeltas į kompiuterines laikmenas. 


Romas Kaunas 
Kaunas, 2011 m. liepos 14 d. 


Č. V. Kaunas mirė 1962 m. spalio 13 d. Palaidotas šeimos kape Lukšių kapinėse. 


Žurnalistas Česlovas Vincas Kaunas (pirmoje eilėje pirmasis iš kairės) su esperantininkais: Z. Stupelyte (antroje eilėje), Brone Buivy- 
daite (1895-1984), J. Baliūnu, E. Fainyte (trečioje eilėje), K. Donelaičio „Metų“ vertėju į esperanto kalbą Petru Lapiene (1904-1943), 
literatu, keliautoju Antanu Paškevičiumi-Poška (1903-1992) ir M. Servanteso „Don Kichoto“ vertėju į lietuvių kalbą, žurnalistu ir 
rašytoju Pulgiu Andriušiu (1907-1970). Nuotrauka daryta apie 1926-1927 m. 

Ona ŠVELNYTĖ-PUSKUNIGIENĖ 


Visuomenininkė Ona Švelnytė-Puskunigienė gimė 1906 m. rugsėjo 26 d. (dokumentuose — 1903 m. rug- 
sėjo 26 d.) Šakiuose. Iš trijų vaikų šeimoje buvo jauniausia. Apie 1910 m. tėvas ieškodamas geresnio uždarbio 
išvyko į Ameriką kasti akmens anglies. Po pusmečio jį užgriuvo šachtoje. Vaikai liko našlaičiais. Likusi našlė 
Švelnienė su vaikais skurdo, bet vis tik savo jauniausiąją dukrą leido į mokslus. Ona baigė keturias gimnazijos 
klases. Buvo linkusi į kalbas. Savarankiškai išmoko esperanto, vokiečių, žydų ir rusų kalbas. Baigusi progimna- 
ziją dirbo Šakių apskr. teismo sekretore. Buvo aktyvi saviveiklininkė, gerai grojo gitara ir kanklėmis. Dalyvavo 
chorinėje ir ansamblių veikloje. Vėliau giedojo bažnytiniame chore, rašė apsakymus ir kūrė eiles. Ištekėjusi už 
inžinieriaus statybininko Vinco Puskunigio (apie jį „NKV“, c. 3, p. 180), kilusio iš Sirvydų k. (Lekėčių vlsč.), 
netrukus gyventi persikėlė į Kretingą, kur dalyvavo visuomeninėje veikloje. 1945 m. rusams suėmus vyrą tapo 
pagrindine šeimos maitintoja. 1945-1954 m. dirbo buhaltere žemės ūkio įstaigose ir statybinėse organizacijose. 
1961 m. vyrui išėjus į pensiją gyventi persikėlė į Kulautuvą. 

O. Puskunigienė mirė 1988 m. gruodžio 19 d. Palaidota greta vyro Kulautuvos kapinėse. 


Angelė Puskunigytė-Gešventienė 
Kaunas, 1994 m. spalio 20 d. 

Ona Svelnytė-Puskunigienė Ona Svelnytė-Puskunigienė, pasiruošusi išeiti į sceną 

Stasys DUMČIUS 


Ugniagesių organizatorius, švietėjas Stasys Dumčius 
gimė 1906 m. lapkričio 10 d. Eiciūnų k., Paežerėlių 
vlsč. Pradžios mokyklą baigė tėvo įsteigtoje Eiciūnų mo- 
kykloje. 1931 m. baigė Kauno berniukų „Aušros“ gim- 
naziją. 2 metus tarnavo Lietuvos kariuomenėje. Vėliau 
dirbo Kauno miesto savivaldybės Ugniagesių valdyboje. 
Buvo ugniagesių komandos brandmajoras. Važinėjo po 
Lietuvą, skaitė ugniagesybos paskaitas ugniagesiams, 
šauliams, policininkams ir skautams. Dirbdamas stu- 
dijavo teisę Vytauto Didžiojo universitete. Dažnai lan- 
kydavosi užsienyje perimdamas geriausias profesines 
patirtis. Pabuvojo Lenkijoje, Čekoslovakijoje, Latvijoje, 
Estijoje, Anglijoje ir kitose šalyse. Užsienyje yra pirkęs 
Lietuvai naujausios ugniagesių technikos. Už nuoširdų 
triūsą ugniagesybos srityje buvo apdovanotas pasižymė- 
jimo ženklais. Taip pat buvo apdovanotas ir už aktyvią 
veiklą Šaulių sąjungoje. 1941 m. birželio 14 d. rusiškieji 
okupantai S. Dumčių suėmė ir įkalino Archangelsko sr., 
o šeima buvo ištremta į Altajaus kr. 

S. Dumčius mirė 1942 m. gegužės 16 d. koncentra- 
cijos stovykloje. 


Kauno gaisrinė. 1995 m. nuotrauka 

Antanina Kazimiera LIORENTAITĖ 


Kartais atsitiktinumai nulemia ir žmonių gyvenimą. Vieno tokio atsitikti- 


numo auka — ir zanavykė Antanina Kazimiera Liorentaitė, gimusi 1906 m. lap- 
kričio 11 d. Žvirgždaičiuose. Kartą ji aerodrome aplankė brolį, karo aviacijos 
lakūną Joną Liorentą (apie jį „NKV“, t. 3, p. 202). Brolis seseriai pasiūlė paskrai- 
dyti. Antanina sutiko. Brolis aplakdino seserį aplink Kauną, paskui nusileido virš 
Nemuno vagos ir vėl pakilo į didelį aukštį, kur padaręs keletą staigesnių posūkių 
nusileido Aleksoto aerodrome. Iš antrosios lėktuvo kabinos išlipusi besišypsanti 
Antanina papriekaištavo broliui: „Tai kodėl, Jonai, mirties kilpos neišsukai?“ Tas 
skrydis Zanavykų lygumų dukrai A. K. Liorentaitei nulėmė ir visą gyvenimą. 
Mergina parašė prašymą į civilinės aviacijos kursus ir pradėjo stropiai moky- 
tis skraidymo meno, o 1932 m. rugpjūčio mėn. ji jau skraidė savarankiškai. 
1933 m. rugsėjo mėn. A. K. Liorentaitė gavo pilotės vardą ir tapo pirmąja 
moterimi lakūne Lietuvoje. Bet tai buvo tik pradžia. 1936 m. birželio 7 d. 
Tauragėje vykusioje aviacijos šventėje A. K. Liorentaitė su parašiutu iššoko iš 
lėktuvo ir tapo pirmąja moterimi parašiutininke Lietuvoje. Ir dabar Vilniuje 
gyvena iš Zanavykų kilęs Lietuvos aeroklubo garbės narys inžinierius Viktoras 


Antanina Kazimiera  Liorentaitė 
1937 m. Kaune prie Lietuvos aero- 
klubo lėktuvo „Kregždė“ 

Lietuvos civilinės aviacijos lėktuvai „Steponas Darius“ ir „Stasys Girėnas“, skraidę tarp Kauno ir Palangos. Sovietiniams okupantams 
užgrobus Lietuvą išskraidinti į Velikija Luki 

Ašmanskis, kuris 1937 m. gegužės 16 d. kartu su savo 
kraštiete A. K. Liorentaite ir kitais parašiutininkais šoko 
iš lėktuvo. Gaila, kad sovietmečiu visa tai buvo išbrauk- 
ta iš mūsų šalies aviacijos istorijos. Antrojo pasaulinio 
karo pabaigoje pirmoji Lietuvos lakūnė ir parašiutininkė 
A. K. Liorentaitė pasitraukė į Vakarus. 1949 m. atvykusi 
į JAV apsigyveno Čikagoje. Gyvendama iš kuklios pensi- 
jos surasdavo lėšų paremti savo giminaičius okupuotoje 
Lietuvoje. 1993 m. statant Kaune paminklą Dariui ir 
Girėnui statybai paaukojo 500 JAV dolerių ir jos pavar- 
dė buvo iškelta paminkle svarbiausių aukotojų sąraše. 
1993 m. Lietuvos Respublikos Prezidentas už ypatingus 
nuopelnus Lietuvos aviacijai A. K. Liorentaitę apdova- 
nojo S. Dariaus ir S. Girėno medaliu. 

A. K. Liorentaitė mirė 2003 m. vasario 4 d. Čikago- 
je. Palaidota Žvirgždaičių kapinėse. 


Kunigunda Bukantienė 
Paluobiai, 2011 m. liepos 13 d. 


Antanina Kazimiera Liorentaitė 


Aviacijos šventė Kaune 


231 


pr aa "1 
„t A už) 


Paryžinės girios, Silagirio girininkijos pasididžiavimas — gamtos paminklas — Storoji pušis 

Petras VASINAUSKAS 


Agronomas, žemės ūkio mokslų daktaras Petras Va- 
sinauskas gimė 1906 m. gruodžio 14 d. Pasvalyje, bet jo 
gyvenimas glaudžiai susijęs su Zanavykais. 1931 m. bai- 
gęs Lietuvos žemės ūkio akademiją dirbo Šakių apskr. 


agronomu, organizavo jaunųjų ūkininkų ratelius ir pats 
mokėsi pažangaus ūkininkavimo. Darbas Zanavykuose 
nulėmė ir tolimesnį jauno agronomo gyvenimo kelią. 
Visą savo gyvenimą pavyzdžiu jis laikė Zanavykų ūki- 
ninkus, kurių tarpe turėjo daug gerų bičiulių. Ir soviet- 
mečiu P. Vasinausko dėka Lietuva pirmavo žemės ūkio 
srityje, nes žemės ūkio mokslui vadovavo mokslininkai, 
kurie mokslinius pagrindus gavo Nepriklausomoje Lie- 
tuvoje. 1945-1953 m. P. Vasinauskas dirbo Dotnuvos 
bandymų stoties direktoriumi, 1946-1948 m. — Žemės 
ūkio instituto Augalininkystės poskyrio vedėju. Nuo 
1945 m. dėstė Žemės ūkio akademijoje, nuo 1973 m. 
tapo profesoriumi. 1956-1965 m. — Žemdirbystės ins- 
tituto direktorius, 1965-1968 m. - instituto Laukinin- 
kystės organizavimo skyriaus vedėjas. Išleido mokslinius 
leidinius: „Agrotechnika“, „Žemės dirbimas“, „Sėjomai- 
nos“ (kartu su R. Klimavičiūte), „Žemių kultūrinimas“. 
Aktyviai bendradarbiavo periodinėje spaudoje: „Žemės 
ūkyje“, „Talkoje“, „Kultūroje“, „Jaunime“ ir kt. 

P. Vasinauskas mirė 1995 m. spalio 1 d. Dotnuvoje. 


Palaidotas Vilniuje. 


Petras Vasinauskas — Šakių apskrities agronomas 

Petras Vasinauskas su Griškabūdžio jaunaisiais ūkininkais 

Ona LIORENTAITĖ-LIORENTIENĖ 


Ona Liorentaitė-Liorentienė gimė 1907 m. ko- 
vo 21 d. Janukiškių k., Žvirgždaičių vlsč. 1925 m. baigė 
Marijampolės valstybinę gimnaziją. Vytauto Didžiojo 
universitete įgijo teisininkės diplomą. Iki 1939 m. dirbo 
notare Marijampolėje, o nuo 1939 m. toms pačioms pa- 
reigoms paskirta į Alytų. 1944 m. pasitraukė į Vakarus. 
1946 m. apsigyveno Anglijoje, o 1951 m. atvyko į JAV. 
Pradžioje gyveno Niujorke, vėliau — Čikagoje. Aktyviai 
veikė lietuvių moterų organizacijose. 1963 m. ištekėjo už 
Jono Liorento (apie jį „NKV“, t. 3, p. 202) ir apsigyveno 
Floridoje. 

O. Liorentienė mirė 1992 m. liepos 12 d. Palaidota 
lietuvių kapinėse Čikagoje. 


Kunigunda Bukantienė 
Paluobiai, 2011 m. 


Ona Liorentaitė-Liorentienė 


Nemunas prie Jurbarko. 1970 m. nuotrauka 


234 


Antanas LAURINAITIS 


Mokytojas Antanas Laurinaitis gimė 1906 m. Zanavykuose. 1932 m. vedė mokytoją Marcelę Sidaravičiūtę 
iš Liepalotų (Lukšių vlsč.) ir kartu mokytojavo Paluobiuose. Vėliau persikėlė į Liškiavą, kur klebonavo žmonos 
dėdė kun. Kazimieras Sederevičius (apie jį „NKV“, t. 1, p. 186), dar vėliau dirbo Šešuoliuose (Ukmergės apskr.). 
Ten 1945 m. liepos 28 d. buvo suimtas ir ištremtas į Komi ASSR Intos sr. Po 10 metų grįžo į šeimą, kuri tuomet 
gyveno Pameranckuose (Taujėnų vlsč., Ukmergės apskr.). Mokytojauti Lietuvoje niekas neleido. Vertėsi įvairiais 
pasitaikiusiais darbais. Išėjęs į pensiją su šeima persikėlė į Zanavykus ir apsigyveno Lekėčiuose. 

A. Laurinaitis mirė 1970 m. gruodžio 11 d. Palaidotas greta anksčiau mirusios žmonos Lekėčių kapinėse. 
Reabilituotas atkūrus Lietuvos Nepriklausomybę. 


Marcelės ir Antano Laurinaičių kapai Lekėčių kapinėse Antanas Laurinaitis 


235 


Antanas RUMELAITIS 


Antanas Rumelaitis su žmona Elena ir dukra Ona Rumelaity- 
te-Knyziene (g. 1934) 


Policijos leitenantas, literatas Antanas Rumelaitis 
gimė 1906 m. Griškabūdyje. Baigęs Šakių „Žiburio“ 
gimnaziją ir atlikęs karinę tarnybą Lietuvos kariuome- 
nėje įstojo į Aukštąją policijos mokyklą, kurią baigė su 
pagyrimu. Pradžioje dirbo Sintautų vlsč. nuovados vir- 
šininku. Tai buvo poetiškos sielos žmogus, rašė eiles, 
grojo smuiku, o dirbo policijoje. 1932 m. vedė Pavilk- 
tinių k. ūkininkaitę Eleną Juodaitytę. Vėliau dirbo Laz- 
dijų apskr. Kapčiamiesčio policijos viršininku. 1940 m. 
bolševikams okupavus Lietuvą buvo atleistas iš darbo ir 
grįžęs į žmonos tėviškę Pavilktinius pradėjo ūkininkauti. 
1941 m. NKVD apsupo Rumelaičių sodybą, bet šeimi- 
ninkui pavyko pasprukti. Įlipęs į medį Antanas stebėjo, 
ką okupantai darys su jo šeima. Kai šeimą išvežė, išlipo iš 
medžio, pasiėmė duonos, lašinių ir nuėjo pasiduoti tiro- 
nams. Pirmuosius tremties metus praleido Byjske (Alta- 
jaus kr.). 1942 m. šeima buvo represuota antrą kartą ir iš- 
tremta į Jakutiją. 1948 m. kai kurie šeimos nariai pabėgo 
iš tremties vietos, bet buvo sugauti. Už tokį nusižengimą 
Antanas buvo atskirtas ir priverstas gyventi atskirai. 

A. Rumelaitis žuvo 1954 m. balandžio 16 d. Palaido- 
tas Jakutijoje. 


Antano Rumelaičio laisvalaikis 

Rūdšilio pušys 


237 


Aleksandras Andrius PIENIUTA 


Mokytojas Aleksandras Andrius Pieniuta gimė 1906 m. Nemunaičio k., Alytaus apskr. Tėvas Eugenijus 
Pieniuta buvo tarnautojas — dirbo valsčiaus raštvedžiu ir urėdijoje. Motinos Eugenijos Naujokaitės-Pieniutienės 
šaknys buvo Zanavykuose (Šedvygų k., Griškabūdžio vlsč.). Jos tėvas Juozas Naujokas dirbo Gižų pradinės mo- 
kyklos vedėju. A. A. Pieniuta mokėsi ir baigė Mokytojų seminariją, kurį laiką dirbo Skrynupiuose (Griškabūdžio 
vlsč.). Dirbdamas Leoniškių (Paežerėlio vlsč.) pradinės mokyklos vedėju patriotiškai auklėjo savo mokinius, 
buvo Šaulių būrio vadas. Kaimo žmonių tarpe turėjo didelį autoritetą. Buvo vedęs Augustę Kutkaitytę iš Skry- 
nupių k. (Griškabūdžio vlsč.). Kai 1941 m. birželio mėn. bolševikai pradėjo didįjį lietuvių trėmimą į Sibirą, 
jo dukrai Violetai Marijai buvo 3 metukai, o plaučių uždegimu sergančiam sūneliui Aleksandrui — tik aštuoni 
mėnesiai. Ir tuomet tie „didieji nusikaltėliai“ buvo suimti NKVD ir ištremti iš Lietuvos. Tėvelį nuo mūsų atskyrė 
Naujojoje Vilnėje. Traukinys su tėveliu dundėjo į Rešiotų lagerį, o mūsų ešelonas riedėjo į tremtį Altajuje. Aš 
su broliu sirgau. Broliukas Aleksandras tremties vietos nepasiekė — mirė netoli Ustkapo. Palaidojome su žydros 
spalvos krikšto drabužėliais, kapelį apdėjome akmenukais, o ant viršaus išdėliojome kryželį. Už tai, kad mano 
tėvelis mylėjo savo kraštą ir dirbo Lietuvai, bolševikai atėmė iš jo sūnų, o 1943 m. vasario 30 d. Ypatingasis 
pasitarimas nuteisė jį 8 metams katorgos. Vyrai krito kaip rudenio šalnų pakąsti medžių lapai. Per parą mirdavo 
10-15 „nusikaltėlių“. Ir mokytojas A. A. Pieniuta jau tesvėrė tik 45 kg, kai vienas lietuvis gydytojas „nusikal- 
tėlis“ paguldė jį į ligoninę. 1949 m. prasidėjo tremtis Dzeržinskio r. (Krasnojarsko kr.) Kedrovkos tarybiniame 
ūkyje. Ten mamai atvykti dar neleido. Ir tik 1950 m. kovo mėn. iškeliavome pas tėtį. Pakeliui sunkiai susirgo 
mama ir aš, 12 metų paauglė, viena ėjau ieškoti tėčio. Į Lietuvą grįžome 1959 m. balandžio mėn. Apsigyvenome 
Gelgaudiškyje. Tėvelis įsidarbino Šakių komunaliniame ūkyje buhalteriu. Bet 1959 m. rugpjūčio 9 d. skubėda- 
mas į autobusą važiuoti į darbą staiga mirė. Palaidotas Šakių kapinėse, o 1989 m. palaikai buvo perkelti į Nidos 
kapines prie žmonos. 


Violeta Pieniutaitė-Zeniauskienė 
Nida, 2000 m. birželio 19 d. 


Aleksandro Andriaus Pieniutos ir Augustės Kutkaitytės vestuvinė Vladislava Pieniutaitė, Aleksandras Andrius Pieniuta ir jų drau- 
nuotrauka gė Anė 1927 m. 

Genė Pieniutienė (brolio žmona) ir Pieniutos grįžta iš tremties 


“ 


Jadagoniai. Panemunių derlius į aruodus. Nuotrauka daryta prieš žmonių suvarymą į kolchozus 

TURINYS 


ABRAITIS Jonas (Tupikų k.) 170 
ABRAITIS Jonas (Vėdarų k.) 222 
ABRAITIS Vincas 67 
ADOMAITIS Motiejus Juozas 48 
ADOMAITIS Motiejus 103 
ADOMAITIS Zigmas 176 
ALEKSAITIS Justinas 165 
ALKSNINIS Vaclovas 42 
ALMONAIČIAI Juozas ir Eugenija 186 
ANDRIUKAITIS Jonas 110 
ANDRIUŠYTĖ-KRIAUČIŪNIENĖ Magdelena 
156 
ANKEVIČIUS Stasys 148 
ASTRAUSKAS Stasys 150 
ASTRAUSKAS Zenonas 45 
AUGAITIS Pranas 13 
AUGUSTAUSKAS-AUGUSTAITIS Vytautas 127 
AUSTINSKAS Jonas Ž 
AUŠIŪRA Pranas, kun. 116 
BABUŠIS Bronius 22 
BACEVIČIUS Kęstutis Antanas 112 
BACEVIČIUS Vytautas 164 
BAGDANAVIČIUS Antanas 26 


BAJERČIUS-GARIBARDIS Konstantinas 88 
BAKAITYTĖ-TARASEVIČIENĖ Antanina 


Stanislova 154 
BAKŠYTĖ-DOMEIKIENĖ Ona 62 
BALSYS Vaclovas, kun. 172 
BALTRUŠAITIS-TRAKUTIS Henrikas 24 
BARKAUSKAS Petras 85 
BATAITIS Jonas 19 


ČERNEVIČIŪTĖ-LOZORAITIENĖ Vanda 47 


ČESNAVIČIUS Vytautas 30 
DAILIDĖ Juozas Izidorius 58 
DAILYDĖ Jonas 27 
DAILYDĖ Viktoras 98 
DAIRUTIS-ZANAVYKAS Saliamonas 25 
DAMIJONAITIS Antanas 9 
DEMIKIS Vytautas, kun. 215 
DĖDINAS Ksaveras 174 


DĖDINAS Valentinas 101 
DIDŽBALIS Juozas 178 
DIELININKAITIS Juvencijus 23 
DIELININKAITIS Pranas 21 
DOVYDAITYTĖ-AUŠTREVIČIENĖ Magdelena 
32 
DUMČIUS Jonas 146 
DUMČIUS Srasys 229 
DUOBA Pranas 102 


ENDRIULAITIS (ENDRIUKAITIS) Jonas 144 


GYLYS Jonas, kun. 195 
GLODAS Tomas 38 
GRAUNAS Antanas 155 
GREIČIUS Jonas 69 
GRIGAITIS Jonas, kun. 109 


GUSTAINYTĖ-KAMINSKIENĖ Petronėlė 68 


JABLONSKIS Jonas 216 
JAKAITIS Pranas 139 
JAKAITYTĖ-POVILAITIENĖ Seliomėja 78 
JAKIMAVIČIUS Juozas 56 
JASINSKAS Vladas 108 
JONYNIENĖ Antanina 184 
JUŠKAITIS Jonas 194 
KARALIUS Vincas 15 
KARDAUSKAS Jonas, kun. 134 
KASPERAITIS Jonas 71 
KAUNAS Česlovas Vincas 226 
KAUNAS Jonas 121 
KAUNAS Simonas 209 
KAZLAUSKAS Juozas 162 
KEBLINSKAS Pranas 36 
KERUTYTĖ-AUGUSTAITIENĖ Petronėlė 23 
KLIMAITIS Pranas 137 
KRASAUSKAITĖ Marija 16 
KRASNICKAITĖ-LIULEVIČIENĖ Monika 118 
KRIAUČIŪNAS Juozas 157 
KRIŠČIŪNAS Jonas 113 

KRIŠTOLAITIS Antanas 
KUBILIUS Jonas, kun. 
KUDIRKA Jurgis, kun. 
KUDIRKA Kazimieras, kun. 
KUDIRKA Stasys 
KUDIRKA Vincas 
KUDIRKAITĖ-KAUNIENĖ Marija 
KURAITIS Pranas 

KURAS Antanas 

KURAS Juozas 

KUŠLIKIS Stasys 


LAURINAITIS Antanas 
LAURINAITIS Vincas (Griškabūdis) 
LAURINAITIS Vincas (Paežerėlių vlsč.) 
LINGYS Pranas, kun. 

LIORENTAITĖ Antanina Kazimiera 
LIORENTAITĖ-LIORENTIENĖ Ona 
LIORENTAS Antanas 

LITVINAS Jonas 

LIULEVIČIUS Vincentas 
LOZORAITIS Kazys 


MAMAITYTĖ-SLUOKSNAITIENĖ Marija 


MARMA Benediktas 

MARTIŠIUS Pranas 

MATIJOŠAITIS Antanas 
MATIJOŠAITIS-MATTIS Nikodemas 
MATULAITIS Bronius 
MATUSEVIČIUS Liucijonas 
MILIAUSKAS Aleksandras 


208 
34 

12 

212 
128 
18 

159 
158 
210 
168 
171 


235 
126 
117 
113 
230 
234 
60 

169 
20 

220 


31 
10 
145 
218 
120 
6 
125 
140 


MURAUSKAITĖ-JOKŪBAITIENĖ Pranciška 


NAUJOKAITIS Jonas 
NAUJOKAITIS Pranas (Papartynai) 
NAUJOKAITIS Pranas (Sintautai) 
NAUJOKAS Antanas 


NENORTAITĖ-MATUSEVIČIENĖ Onutė 


OBELIENIUS Juozas (Jadagoniai) 
OBELIENIUS Juozas (Riogliškiai) 


242 


151 


22 
166 
141 
221 
54 


202 
94 


ORINTAITĖ-JANUTIENĖ Petronėlė 
PAKARKLIS Antanas 

PALUKAITIS Jonas, kun. 

PAUKŠTYS Juozas 

PAVALKIS Antanas 

PAVALKIS Jurgis 
PAVALKYTĖ-SKIRPSTŪNIENĖ Ona 
PEČKAITIS Jonas 


142 
92 

104 
132 
182 
57 

130 
106 


PETRAŠAUSKAS (PETRUŠAUSKAS) Leonas 


PETRAVIČIUS Viktoras 
PIENIUTA Aleksandras Andrius 
PLEČCKAITIS Vincas 
POVILAITIS Kazys 


14 

200 
238 
177 
198 


PUODŽIUKAITYTĖ-POČVAISTIENĖ Zuzana 


RIAUBA Pranas, kun. 
RUDAITYTĖ-SAVICKIENĖ Angelė 
RUDZEVIČIUS-VAIDOTAS Jonas 
RUMELAITIS Antanas 

RŪGYTĖ Alicija Marija 
RŪUGYTĖ-RAČKAUSKIENĖ Janina 


SABAS Vincas 
SEDEREVIČIUS Pranas 


66 


80 
90 


SIDARAVIČIŪTĖ-LAURINAITIENĖ Marcelė 


SIDZIKAUSKAITĖ-KAUNIENĖ Ona 
SIDZIKAUSKAS Pranas 
SLUOKSNAITIS Jonas 

SODAITIS Antanas 
STANAITYTĖ-KUDIRKIENĖ Petronėlė 
STANKAITIS Jurgis 

STANKEVIČIUS Juozapas, kun. 
STANKŪNAS Jonas 

STANKŪNAS Juozas 

STRIMAITIS Vaclovas, kun. 
STRIMAITYTĖ-MEILIENĖ Matilda 
SUTKUS Vincas 


136 
185 


ŠAPALAS Kazys 61 


ŠNEKAITIS Antanas 87 
ŠUKAITIS Česlovas 44 
ŠUKYS Pranas, kun. 75 
ŠVELNYTĖ-PUSKUNIGIENĖ Ona 228 
TAMOŠAITIS Antanas 192 
TAMULAITIS Stasys 52 
TAMULEVIČIŪTĖ-JURKUVIENĖ Zosė 187 
TOTORAITIS Jonas 160 
ULEVIČIUS Juozas 204 
URMULEVIČIUS Antanas 82 


UŽUPYTĖ-KEBLINSKIENĖ Kunigunda 76 


VALAITIS Antanas 217 
VALATTIS Feliksas, kun. 180 
VALUCKAITĖ Marija 28 
VALUCKAS Andrius 152 
VASILIAUSKAITĖ-DUBINSKIENĖ Antanina 
123 
VASILIAUSKAS-VASAITIS Antanas Juozas 211 
VASINAUSKAS Petras 233 
VASIUKEVIČIŪTĖ-GINTNERIENĖ Magdelena 
43 
VEDEGYS Jonas 114 
VENYS Antanas 135 
VIRŽAITIS Juozas 119 
VITINAUSKAITĖ-BABUŠIENĖ Česlova 107 
VIZGIRDA Jonas, kun. 51 
ZARANKA Jurgis 191 
ŽEMAITIS Jonas, kun. 100 
ŽEMAITYTĖ-BITTER Marijona 124 
ŽEMAITYTĖ-EINORIENĖ Adelė 49 
ŽIEVYS Kajetonas 50 
ŽILIUTĖ-EGLUTĖ Marija 224 

